
I 

GEORGESCLEMENCEAU 

Un tinerel nebunatec, îmbătat de idei pe care dacă 
le-ar fi înţeles, n'ar fi luat în mână revolverul, a tras asu¬ 
pra d-lui Clemenceau. Acesta a răspins ajutorul care i se 
oferea, fiindcă doar, «nu era nimic», şi, cu vigoarea tine- 
reţelor sale octogenare, de care vorbea eu admiraţie alt 
veşnic tânăr, Lloyd George, s'a dus pe jos acasă, să-şi 
îngrijească rana. 

Atentatul de ieri are un înţeles mai adânc decât alte 
desincticii prosteşti de felul acesta, care înscriu nume 
idioate în paginile istoriei, menite pentru marii virtuoşi 
şi pentru criminalii cei mari. 

El nu s'a îndreptat contra unui aspru stăpânilor, 
contra unui tiran poliţienesc, contra unui exploatator 
şi jertfitor de oameni, care trebue dărâmat pentru ca 
umanitatea să treacă înainte. 

Glonţul care a atins trupul bătrânului care trăieşte 
încă de azi dincolo de vieaţa lui fizică aşa de şubredă, 
ţintea politica lui. Şi această politică nu înseamnă decât 
idealism în serviciul celor mai drepte realităţi, sacrificiu 

pentru cele mai scumpe bunuri ale omenirii, revoltă 
contra celor mai oribile nedreptăţi şi a celor mai cum¬ 
plite crime, naţionalism civilizat pentru umanitatea vii¬ 
torului. Căci aceasta a voit mintea superioară a lui Cle- 
meneeau în marele războiu, şi aceasta a făcut energia 
lui de oţel. Omul a zâmbit despreţuitor la durerosul 
omagiu pe care s J a priceput să i-1 dea stupiditatea străzii 
nărăvite şi a urmat, fără un cuvânt de înfiorare a nedrep¬ 
tăţii îndurate, drumul lui. 

In aceasta, însă este ca un simbol. 

Se vor trage multe gloanţe contra acelor principii pe 
care le înfăţişează Clemeneeau, dar, dacă sânge omenesc, 
nevinovat de atâtea ori, sacru uneori prin virtuţile mo¬ 
rale hrănite de dânsul, va curge, ele, eternele principii, 
care sunt în legătură eu Patria, cu Neamul, cu credinţa 
în ideal şi iubirea de oameni vor rămânea. 

Fiindcă fără ele ne-am întoarce în turma stupidă a 
bestiilor din care, prin sforţările miilor de ani, făptura 
privilegiată a omului a ştiut să iasă. 

1919 

II 

UN PRIETEN STRĂIN PE CARE L-AM PIERDUT 

In totala noastră încercuire dela Iaşi şi chiar după 
aceea, în aşa de grelele legături, mai mult accidentale, 
dintre România liberată şi liberatorul Apus, n'am aflat 
despre încetarea din vieaţă a unui om pe care, cu toate 
legăturile lui de familie, ce-i impuneau simpatii faţă de 
poporul maghiar, România întregită l-ar fi bucurat, 
fiindcă nu se poate ca, o vieaţă întreagă, să fi cercetat 
cineva istoria unui popor, să-i fi cunoscut luptele, să-i 
fi descoperit vechile suferinţi, să-i fi atins sfintele spe¬ 
ranţe fără ca între acesta şi dânsul să se creeze legături 
de acelea pe care nimic nu le poate rupe. Acest om, 
care, astfel, a fost amintit doar într'un colţ din ziarul 
dela Paris al partidului d-lui Taehe Ionescu, La Rou- 
manie , fără ca presa dela noi, presa, duşmană a sufle¬ 
tului românesc, de aici, din Bucureşti, ori biata presă 
lipsită de informaţii din Iaşi să ia notă despre dispariţia 
lui, trebue înfăţişat însă poporului nostru Ia cea dintâi 
ştire, fie ea şi atât de târzie, veche de aproape jumătate 
de an, a dispariţiei sale. 

E fCmile Picot. 

întâmplarea l-a pus în legătură cu ţara noastră. Secre¬ 
tariatul princiar, apoi regal, care a introdus în intimită¬ 
ţile noastre politice atâţia oameni fără credinţă, fără 
iubire faţă de noi, fără înţelegere faţă de inexorabila 
necesitate a scopurilor noastre naţionale, a fost odată 
încredinţat şi unui tânăr Francez inteligent şi harnic, 
pe care-1 puteau interesa, dacă nu şi pasiona — căci 
Picot nu era nici un romantic, nici un sentimental, şi 
anume engouements , totuşi atât de nobile, erau străine 
de firea lui socotită — elementele vieţii noastre în trecut, 
atât cele politice, cât şi-cele culturale chiar. 

Emile Picot, fratele altui învăţat, care s'a distins 
într'un domeniu vecin, Georgcs Picot, era o fire de 
. erudit, dintre aceia cărora dela sine li se alipeşte — 
proştii o adaugă şi altora, crezând că astfel şi-i fac infe¬ 
riori printr'o condescendentă recunoaştere — calificaţia 
de « benedictini ». Avea vocaţia bibliografului care caută 
cu neobosită sârguinţă ceea ce descopere cu o bucurie 
fără margini, care etichetează cu o admirabilă ordine şi 
care, în sfârşit, prezintă, la vremea sa, când crede că 
întreg câmpul, până la ultimul spic rătăcit sau ascuns, 
a fost explorat, cu suprema satisfacţie rezultatele unei 
munci de care puţini pot fi capabili. Astfel învăţând 
româneşte, răpede şi bine, atâta cât să nu uite nicio¬ 
dată, şi fără necontenitul contact viu, această limbă, 
sora limbii sale, cetind în original acclc cronici care sunt 
o comoară de cuvinte şi de întorsături stilistice, vrednice 
să fie cunoscute şi înviate, el ajunse, până să aibă ideea 
unei activităţi ştiinţifice închinate Românilor, la hotărîrea 
de a începe la Paris lecţii privitoare la graiul nostru, 

Picot, secretarul domnesc din Bucureşti, a fost 
apoi consul Ia Timişoara, a cumpărat, acolo J n Banat 
ori şi peste Dunăre, cai pentru remonta armatei 
franceze. 

O bucată de vreme, vieaţa Iui avu astfel atingere mai 
mult cu interese practice, de negoţ. Şi i s'a părut că pentru 
Francezi, la cari marea tradiţie nobilă a epocii Iui Miche- 
let, Iui Edgar Quinet, lui Bataillard — ca să nu mai vor¬ 
bim de epoca lui Vaillant şi a directorilor de şcoală din 
Iaşi, cari învăţară pe un Mihail Kogălniceanu, — se în¬ 
cheiase, ar avea un interes, în legătură cu activitatea 
practică ce ar putea să desfăşoare în Orient, cunoştinţa 
limbii noastre. 

Aceasta e originea învăţământului de româneşte Ia 
Şcoala limbilor orientale. Rostul nostru, aşa dc apropiat 
de al neamurilor latine din Vestul cu origini romanice, 
pus alături de graiurile şi de jargoanele Orientului semit 
şi turanian, era în adevăr o ciudăţenie pe care, deoarece 
altă catedră de româneşte nu mai era în Franţa întreaga 
şi mai ales în acest Paris plin de atâta învăţătură în 
domeniile cele mai neaşteptate, o puteam simţi şi ca o 
jignire, o mare jignire nemeritată pentru un popor care 
a căutat totdeauna să cunoască tot ce priveşte Franţa 
ca pe nişte lucruri ce ar face parte din propriul său 
patrimoniu, din propria sa avere, şi a adaus totdeauna 
Ia această cunoştinţă, pe lângă îndemnurile tradiţiei şi 
cerinţile modei, şi o sinceră iubire. Dar, oricum, sc 
învăţa româneşte la Paris, şi cutare elev al lui Picot, 
care, in loc de a se face consul ori de a căuta speculaţii 
in Orient, era bibliotecar la Naţionala, arăta că lecţiile 

învăţatului profesor poL deştepta şi anumite curiozităţi 
distinse în sufletul ascultătorilor, oricât de real ar fi 
fost făcute. 

Dar bibliograful de vocaţie nu se lăsă înnăbuşit de 
nioio altă preocupaţie sau îndatorire. Se pare că, 
explicând şcolarilor săi, ca un adevărat şi simplu 
text de limbă, leatopiscţul bătrânului Vornic Ureche, 
profesorul ajunse la ideea de a-I retipări la Paris, nu 
după manuscripte care nu-i stăteau Ia îndemână, dar, 
pentru a fi totuşi o notă de raritate, în litere chirilice, 
oricât ar fi creat aceasta un zid de veche piatră slavonă 
între limba noastră şi publicul francez. A pus în faţă 
traducerea franceză, dar, mai ales, a grămădit în note, 
nu simpla indicaţie a izvoarelor care luminau şi com¬ 
plectau pe cronicar, ei însuşi textul lor. îşi poate închi¬ 
pui cineva ce mană cerească pentru cercetătorii istoriei 
dela noi, cari n'aveau totdeauna o bună bibliotecă la 
îndemână ori cari găseau mai comod să afle « totul » în 
cuprinsul unei singure cărţi! 

Ar fi putut face pentru noi, cu cât ştia şi cu cât 
era în stare să mai afle, mult mai mult, dacă am fi 
făcut parte din şi alt cerc decât al curiozităţii sale 
bibliografice. Dar autorul studiilor asupra relaţiilor 
dintre Franţa şi Italia în secolul al XVI-Ica, alcă¬ 
tuitorul catalogului ştiinţific al bibliotecii Rothschild, 
n'avea destulă vreme pentru aceasta, şi astfel a trebuit 
să ne mulţumim cu note asupra istorici literaturii româ¬ 
neşti (Nicolac Milcscu) ori asupra tiparului nostru, dela 
vechile cărţi slavone de după 1500 la lucrările Rusului 
Strilbiţchi. Iu vremi şi mai nouă îmi oferise — din 


www.dacoromanica.ro 


UN PRIETEN STRĂIN PE CARE L-AM PIERDUT 


11 


nenorocire prea târziu, — la 1902 o contribuţie la Pri¬ 
nosul Sturdza. 

Nu ştiu cât vom fi arătat la moartea lui Emile Picot 
o recunoştinţă care e în cele mai frumoase tradiţii ale 
poporului nostru. Sunt sigur că nu s'a luat încă nicio 
măsură pentru ca să putem avea partea românească 
din frumoasa lui bibliotecă şi notele lui, care trebue să 
fie numeroase şi importante 1 ), asupra vieţii noastre naţio¬ 
nale. Nam voit însă ca o comemorare pe deplin cuvenită 
să lipsească în presa României. Şi la dânsa să-mi fie 
iertat să adaug o dorinţă: aceea ca după faza erudiţiei 
bibliografice ori a erudiţiei filologice, care i-a urmat, să 
revie, în atenfia faţă de noi a marelui popor francez, 
care a fost aliatul nostru şi un aşa de puternic sprijin 
în războiul unităţii naţionale, acea fază de înţelegătoare 
şi sensibilă preţuire a sufletului nostru întreg, demn de 
a fi cunoscut, credem, în totalitatea lui originală. 

1919 


l ) Se află acum la Biblioteca Naţională din Paris şi au servit 
d-lui Georgescu-Tistu pentru un studiu în Melanges ale Şcolii 
Române în Franţa (1926 l ). 

IOAN BOGDAN 

Duminecă, 1 Iunie, s'a stins, după o lungă şi grozavă 
boală, încă unul din oamenii cari aveau înaintea lor o 
întreagă muncă pe care alţii n'o vor putea face ea dânşii: 
Ioan Bogdan, profesor la Facultatea de Istorie din Bucu¬ 
reşti, fost decan al ei, un moment rector, săpat şi 
răsturnat de intriga politicianismului, coalisat, al Uni¬ 
versităţii. 

Amintirile care mi se trezesc în suflet în această clipă, 
cuprinzând vieaţa mea înLrcagă, sunt prea multe şi prea 
duioase, ele închid prea mult din ce a fost mai intim 
în fiinţa mea însăşi pentru ea să nu-mi impun, cu atâta 
greutate totuşi, să le păstrez pentru durerea mea. Mă 
voiu sili să vorbesc lumii numai despre ce o priveşte 
pe dânsa penlru ca să poată preţui după cuviinţă pe 
acela, care, printr'o modcsLie exagerată, în mijlocul 
prelcnţiilor curenle care l-au năvălit şi înăbuşit şi pe 
dânsul, s f a ţinut de o parte în aLâLea împrejurări în care 
el se impunea prin calităţi incomparabil superioare ace¬ 
lora ale concurenţilor şi rivalilor săi. Voiu fi săvârşit 


www.dacoromanica.ro 


IOAN BOGDAN 


13 


astfel, odată cu o datorie de pietate, care mă priveşte 
printre cei d J intâi, şi o mare datorie de dreptate ce 
trebui îndeplinită măcar faţă de memoria omului ne¬ 
glijat şi calomniat în ţara unde, de atâtea ori, compro- 
miţând-o şi păgubind-o, a triumfat şarlatanismul oame¬ 
nilor fără cunoştinţi şi fără talent. 

Sfiosul copil care, acum patruzeci de ani aproape, 
venea din Braşov, unde în casa mamei sale însăşi vă¬ 
zuse ce poate fi o muncă de toate zilele, o luptă necon¬ 
tenită cu greutăţile vieţii şi o jertfă neîntreruptă pentru 
datorie, aducea cu dânsul însuşiri din cele mai preţioase 
oriunde — căci în orice ţară el ar fi ajuns Ia situaţia 
pe care şi-a câştigat-o aici, dar poate fără suferinţile 
pe care, dacă a tăcut despre ele, nu înseamnă că nu 
l-au pătruns adânc, zguduindu-i pe încetul puternica 
sănătate, — dar preţioase, aceste însuşiri, mai ales la 
noi şi în acel moment când se trecea dela un romantism 
definitiv răsuflat, dela un criticism sterp — ca al « Ju¬ 
nimii », admiratoare a singurelor ei negaţii,—la un rea¬ 
lism constructiv. 

A făeut bune studii de filosofie la Iaşi, şi un raport 
din tinereţă despre învăţământul din Germania arată 
ce competinţă îşi putuse câştiga, aşa de răpede, în dome¬ 
niul pedagogiei. Dar, cerându-se un specialist de limbi 
slave, în care până atunci se pricepea numai geniali¬ 
tatea necritică a lui Hasdeu şi tot aşa de puţin criticul 
diletantism naiv al episcopului Melhisedec, el a avut 
curajul, extraordinarul curaj de a se iniţia în câteva 
luni într'o materie din cele mai grele şi, adăugim, din 
cele mai puţin simpatice. 

A făcut solide studii la Universitatea din Austria şi 
a petrecut un timp în mediul rusesc, a cărui limbă o 
vorbea cu uşurinţă şi eleganţă, cunoscând în acelaşi 
timp, cu o stăpânire deplină de filolog, celelalte limbi 
ale vastei familii slave. S'a întors la Bucureşti pentru 
a crea catedra de limbi slave pe care era s'o ocupe 
trei decenii întregi şi care, prin pierderea lui, la cincizeci 
şi cinci de ani abia, rămâne goală fără să vedem cine 
ar putea primi, dintre cei din ţară, o succesiune 
ca aceasta, care cere cunoştinţi, metodă şi un spirit 
critic ales. 

Publicaţii hotărîtoare pentru ştiinţa noastră şi care 
până azi "sunt punctul de plecare al oricării cercetări 
despre istoria noastră mai veche, fără să fi pierdut 
nimic din valoarea lor, în text şi chiar în comentarii, 
cu toată îmbogăţirea, datorită şi lui, a cunoştinţilor de 
amănunte, au apărut îndată. Prin el am ajuns a cu¬ 
noaşte, peste târzia prelucrare de compilator stângaciu 
a Vornicului Grigore Ureche, originalele slave, izvoarele 
primitive ale istoriei Moldovei, dela însemnările din 
Bistriţa şi Putna până la adausurile, supt Petru Şchiopul, 
târziu în veacul al XVI-lea, ale călugărului Azarie. Tot 
prin el s'a avut culegerea, de o capitală importanţă, a 
scrisorilor domneşti în limba slavonă păstrate în Arhi¬ 
vele din Braşov. Şi în sfârşit prin munca lui s au adunat 
şi publicat, într'o colecţie model, în aceeaşi veche limbă 
diplomatică, actele lui Ştefan-cel-Mare. Aceste trei lucrări 
fundamentale pentru istoria noastră vor fi, necon¬ 
tenit, titlul lui de glorie în istoria ştiinţii filologice şi 
istorice la noi. 

înzestrat cu un spirit de organizare, armonizare şi 
conducere puţin obişnuit, acela căruia i se datoreşte şi 
întemeierea «Comisiei Istorice », cu ediţiunile ei admi¬ 
rabile supt toate raporturile, ar fi putut îndeplini, într'o 
societate mai dreaptă în aprecierile ei, şi rosturi supe¬ 
rioare acelora în care a lăsat urme care nu se vor putea 
şterge. Rare ori a fost între intelectualii noştri un om 
de un mai sănătos simţ real şi totdeodată de o conştiinţă 
idealistă mai sigură decât dânsul. Cei ce l-au cunoscut 
bine au avut astfel pentru dânsul un respect care, în 
aceste momente duioase, biruie cele mai fireşti lacrimi. 

In ultimul timp, chiciurile bolii nu-1 împiedicau de a 
se gândi necurmat, cu o dureroasă urmărire a tuturor 
ştirilor, la soliditatea marii clădiri naţionale pe care 
ni-a dat-o soarta. Trei, patru zile înainte de moarte, 
când i s'a vorbit de documentele noastre dela Moscova 
şi de alte averi ameninţate, a obiectat: «Totul se poate 
pune la loc, documente şi averi; ţara să rămâie ». 

Ţara nu-1 va putea uita, şi memoria lui va fi cu atât 
mai vrednic onorată, cu cât discernământul însuşi al 
societăţii noastre va creşte. 

1919 

UN BĂIEŢEL VITEAZ 

Dela părinţii cari nu-1 vor putea uita niciodată primesc 
o cărticică de amintire, publicată de cineva care l-a 
cunoscut şi iubit, pentru a se şti ce a fost în sufletul 
tânăr, aşa de curând dispărut, al caporalului aviator 
Ioan Nicolae Romanescu, mort, în mijlocul chiar al 
aerului pe care-1 stăpânea, de nimicitoarea explozie a 
unui obuz, — fulgerat şi ars în plin sbor şi încredere 
biruitoare. 

Tânărul de douăzeci şi patru de ani era un student 
al Universităţii noastre, şi războiul l-a chemat la sine 
prin puterea ineluctabilei datorii. S'a bucurat, s'a îmbă¬ 
tat de dânsul. Când nam mai avut puterea de a lupta, 
el a văzut, ca puţini alţii, dincolo de steagul lui aceeaşi 
cauză sub unul din steagurile înfrăţite, sub acela către 
care cu mai puternice speranţe se îndreptau căutăturile 
noastre. Părăsind Basarabia într'o zi de iarnă, s'a dus 
pe frontul francez, neavând altă dorinţă decât să arăte 
aici ce poate. Ce poate el şi, prin el, ce poate rasa lui, 
rasa noastră. 

Drăguţele scrisori de entusiasm pe care le-a strâns 
pietatea arată, nu numai un suflet drept şi un adevărat 
talent al scrisului, dar şi ceea ce lipseşte prea mult 
tineretului dela noi, din cauza unui sistem greşit de 
educaţie, aspru şi sec: tinereţa însăşi. E la dânsul, 
ca şi Ia tinerii popoarelor în plină expansiune, o nesfâr¬ 
şită dorinţă de fapte şi o nesfârşită bucurie de vieaţă în 
tot ce poate ea să deie, până şi în loviturile fatale pe 
care le pregăteşte împotriva acelora cari o înfruntă prea 
dârz, în primejdiile ei, ca să nu-şi răzbune. 

Intre cercetaşii noştri, între elevii şcolilor dela noi, 
pagineca acestea ar trebui răspândite. Ele pot să arăte 
cum e la vârsta aceea un suflet frumos. 

Şi atâţia ar putea lua exemplul luptei şi sacrificiului 
dela acest băieţel viteaz. 

1919 

O COMEMORARE A LUI EMINESCU 

De Alexandri, al cărui eentenariu dela naştere se 
serbează acum, aşa cum ştim noi serba aici, cu două 
trei articole şchioape de gazete proaste, nu s'a putut 
despărţi nici cu acest prilej gloria rivală a acelui Emi- 
nescu, în care nu ştiu ce pot recunoaşte reprezentanţii 
generaţiilor mai bătrâne, dar pe care cei cari n au cinci¬ 
zeci de ani îl consideră şi ca pe spiritul mare care a 
exercitat cea mai adâncă influenţă asupra sufletelor lor. 
Nu se va putea spune în deajuns cât de mult au fost 
pătrunse două, trei generaţii în şir, şi nu numai de 
sentimentalitatea specială a poetului — ceea ce înseamnă 
foarte mare lucru, căci, dacă unii oameni simt cu ideile 
lor, cei mai mulţi judecă obişnuit cu sentimentele pe 
care le au —*, dar şi de credinţile pe care, şi atunci 
când era pus a vorbi în numele unui singur partid, le 
exprima cu aceeaşi convingere şi cu aceeaşi lărgime 
omul care a fost şi un mare cugetător. 

Faţă de dânsul avem însă grele datorii, care n’au 
fost îndeplinite. S'ar putea crede, de cineva venit de 

aiurea, că nici până astăzi, oricât de mult ar cuprinde 
ediţia dela Iaşi, manuscriptele dela Academie ale lui 
Eminescu n'au fost prelucrate aşa cum se face în toată 
lumea pentru ediţiile definitive ale clasicilor? S'ar putea 
crede, de acelaşi, că nicio ediţie portativă, elegantă, 
frumos ilustrată a lui Eminescu n'a fost încercată de 
editorii cari au atâta cerneală şi hârtie pentru cople¬ 
şitoarea mediocritate curentă, în cărţi şi în reviste? 

Astfel comemorarea lui Eminescu e şi un prilej pentru 
cele mai grele mustrări de cuget. 

Şi ele sunt şi mai grele prin amintirea, pe care cei trei¬ 
zeci de ani trecuţi dela moartea lui o rechiamă în min¬ 
ţile noastre, a condiţiilor de vieaţă mizerabile în care 
această genială personalitate a fost lăsată să decadă 
până la izbăvirea prin loviturile nebunului asasin. 

1919 

VI 

JERTFELE CARE NU SE ŞTIU 

Bătrânul profesor ieşean, întrebat ce vânt îl aduce 
pe la noi, în aceste zile de îmbulzeală, a răspuns liniştit: 
« Vânt rău. Mi-am înmormântat, ieri, băiatul ». 

Cetitorii noştri cunosc, din fragmentele de scrisori pe 
care le-am dat în acest ziar x ) în vremea războiului pe 
viteazul ofiţer care a fost fiul venerabilului domn Aramă. 
Scrisorile erau aduse cu atâta iubire şi mândrie de părin¬ 
tele astăzi aşa de lovit! Erau mângîierea lui pentru 
lipsa celui chemat de primejdia ţării, erau înălţarea 
sufletească de care avea nevoie pentru a trăi singur. 
Şi, în acel mediu de intenţionate şoapte descurajatoare, 
menite să ne aducă la părăsirea de noi înşine, la pacea 
dorită de interesele străine, noi toţi am scos din astfel 
de rânduri elemente de încredere în noi înşine, de bune 
speranţe în viitor. 

Războiul s J a isprăvit, dar bolile îndeplinesc şi mai 
departe opera lor ucigaşă. 

l ) «Neamul Românesc.» 

I l-au adus dela Hotin, bolnav de o gripă infecţioasă. 
După câteva zile de zăcere s'a prăpădit. Inima, sguduită 
de atâtea emoţii, n'a rezistat. Ca dânsul, atâţia 
dintre cei mai buni fii ai neamului se duc fără să se 
cunoască tot ce au făcut pentru ca să existe acea Româ¬ 
nie Mare, a cărei ctitorie şi-o smulg cu atâta trufie şi cu 
atâta spirit de vrăjmăşie personală, de mult trist cuno¬ 
scut la noi, toţi şefii de partide şi toţi agitatorii mâncaţi 
de ambiţie. In momentul triumfului, ei se retrag discreţi 
în umbrele morţii, unde sute de mii dintre ai lor, ale 
căror oase sunt răscolite astăzi de plugul recoltelor 
viitoare, îi aşteaptă. Ce le e lor apoteoza care este pen¬ 
tru alţii? 

Şi acei cari i-au iubit, acceptă. Ei ştiu că aşa se fac 
pe lume lucrurile mari, — nu cu orice jertfă ci cu jertfa 
celor mai buni. Şi profesorul dela Iaşi adăogia atâta la 
pomenirea celui stins de boală la Nistru: «Mai este 
cellalt la Tisa ». 

Dacă străinii cari ne judecă ar şti mai bine astfel 
de suflete! 

1919 


www.dacoromanica.ro 


VII 

GENERALUL GRIGORESCU 

Nu, asupra morţii, atât de premature, a generalului 
Grigorescu nu se poate trece aşa de uşor, cu o notiţă 
de câteva rânduri pierdută în nimicniciile care, strânse 
Ia un Ioc, şi cu praful de stradă al aşa-ziselor «infor¬ 
maţii », dau împreună un ziar popular sau de partid în 
România. Simpatic sau antipatic după punctul de vedere 
al unuia şi altuia, generalul care se coboară în mormânt 
după ce aşa de frumos l-a luminat o aşa de curată glorie, 
a însemnat pentru poporul nostru mult încercat, în 
suprema lui criză, razimul pe care nimic nu I-a putut 
sgudui. 

In rezistenţa fără care, cu neutralitatea cutăror inven¬ 
tatori s. g. d. g. sau în lipsa ei, am fi rămas un neam 
dezonorat, fiecare şi a adus partea: unul siguranţa meto¬ 
dică a comandantului pregătirilor minuţioase, altul lăr¬ 
gimea planurilor fericite, cutare altul avântul dispre¬ 
ţuitor de moarte. Dar el, generalul Grigorescu, a contri¬ 
buit esenţial la izbânda dela Mărăşeşti prin acea însu¬ 
şire, fericită între cele fericite, care e siguranţa de sine, 

încrederea absolută în neapăratul succes, farmecul ce 
aceste calităţi dc voinţă-1 exercită asupra tuturor celor 
ce stau sub ordinele unui asemenea om, suggestionaţi 
de cuvântul, de gestul, dar mai ales de neclintita lui 
atitudine. 

După Iereinia Grigorescu nau mers numai, supunân- 
du-se efluviilor cuceritoare ale voinţii Iui fără margini 
dc încrezute, ofiţerii şi soldaţii armatei cărcia-i apar¬ 
ţinea, ci şi comandanţi ruşi cari credeau că e o cinste 
pentru ei să-l secundeze. Şi aceluiaşi prestigiu al hotărîrii 
neclintite trebuc să i sc atribuie consideraţia respec¬ 
tuoasă de care l-au încunjurat Aliaţii, dela Franţa, cu 
ai cării ostaşi a colaborat frăţeşte, până Ia depărtata 
Japonie, care i-a trimes o sabie de onoare. 

Prea curând face drumul cel mare generalul dela 
Oituz şi dela Mărăşeşti. Ţara avea nevoie de dânsul 
pentru lucruri în care nimeni nu-I va putea înlocui. 

Iar a-1 ignora în dispariţia lui neaşteptată pentrucă, 
amestecat o clipă în politică, nu s'a afiliat niciuneia 
din asociaţiile care tind a monopoliza totul, este o igno" 
ininic. 

La marginea mormântului proaspăt am ţinut ca 
aceasta să fie spus. 

1919 

BĂTRÂNUL MIEU ELEV 

La Agapiu, în munţii Neamţului, s’a stins profesorul 
ieşean Yasile Botez. Numai celor din oraşul lui, colegilor, 
câtorva elevi, li e cunoscut numele acestui dascăl de isto¬ 
rie, cum, în ce priveşte studiile, cunoştinţilc, talentul, 
sunt aşa de mulţi, ea dânsul şi mai mult decât dânsul. 
Căci Botez nu s'a deosebit nici prin studii, nici prin 
elocvenţă, nici prin publicaţii. Dar iată ce-1 păstrează 
şi-l va păstra totdeauna în amintirea mea pe bietul 
bătrân. 

La Iaşi, deşi nam fost niciodată profesor acolo, am 
ţinut, ca deputat, apoi după cc nu mai eram deputat 
şi, acum în urmă, doi ani de zile întregi, ca pribeag al 
luptei naţionale, multe lecţii din deosebite domenii ale 
istoriei. Când în aula neîneălzită, dc îngheţam cu toţii, 
a Universităţii, când în amfiteatrul dela Anatomic, în 
miros de cadavre şi cu muştilc infecţioase bâzâind uneori 
lângă noi, când într'o cămăruţă dela Liceul Naţional, la 
lumina lumânării aduse de-acasă de una din ascultă¬ 
toare. 

Afară de anume momente, rari şi trecătoare, eram 
puţini, foarte puţini la aceste lecţii. Uneori zece, două¬ 
zeci de persoane. Dar printre ele mare lucru să fi fost 
dacă, dintre atâţia profesori de istorie, lipsea Vasile 
Botez. Asculta. In capul rotund, pleşuv, cu ochii miei, 
grămădit în umeri, se petrecea o neobişnuită operaţie 
de continuu control al cunoştinţilor sale. Uneori şoptea, 
alteori auziam răspunsul dat cu anticipaţie întrebărilor 
mele dialectice. Aceste lucruri Botez le ştia. Şi ce bucuros, 
ce mândru era că le ştie! Unde era însă explicaţia nouă, 
ideea originală ori măcar faptul necunoscut, repede lua 
creionul şi, în carneţelul lui, însemna. Nu era să ţie 
curs despre această materie, pensionarul. Dar ce are a 
face? însemna. Pentru el, pentru a nu fi în urmă, pen¬ 
tru ca să poată, la cea dintâi ocazie, să dea din cap 
că şi aceasta o ştie. 

De ar avea învăţământul cel nou mulţi profesori ca 
acel bătrân elev! 

1919 

SPIRIDON LAMBROS 

Spiridon Lambros, profesorul la Universitatea din 
Atena, directorul foii « Ncos Ellinomnimon», cel mai 
însemnat dintre învăţaţii Greciei moderne, şi-a isprăvit 
zilele, înainte de vreme, prin cine ştie ce loc de deţinere 
sau internare, ispăşind păcatele sale ca şef de Guvern 
faţă de politica naţională şi de interesele superioare ale 
patriei sale. 

In această tragedie, care răpeşte ştiinţii un om cu aşa 
de mari merite şi capabil de a munci pentru dânsa încă 
mulţi ani, nu vom căuta greşelile altora care s'au putut 
adăogi la responsabilitatea lui şi nu vom încerca lecţia 
de morală politică ce sc desface aşa de uşor dela sine. 

Şi, iarăşi, nu avem pretenţia de a interesa publicul 
la întinderea şi varietatea unei opere care, prin aceea 
că a fost risipită în nesfârşite studii speciale, nu consti¬ 
tuie mai puţin unul din totalurile cele mai impunătoare, 
prin bogăţia informaţiei nouă, prin critica precisă şi 
pătrunzătoare, uneori şi prin liniile generale la care 
ajungea scriitorul. 

Aducând omagiul cuvenit memoriei unui om de o 
aşa de înaltă valoare şi regretând, ca Români, pierderea 
cuiva, care, deşi se simţea Grec şi numai Grec, apar¬ 
ţinea părţii din rasa noastră care locuieşte în Balcani, 
vom adăugi numai atâta că, dacă politicianilor cari 
nu sunt intelectuali anume rătăciri Ii se pot îngădui, 
omul care prin studiile sale a ajuns în contact cu acele 
largi şi curate izvoare morale care sunt graiul, scrisul 
şi faptele neamului său e îndatorit a nu aduce în poli¬ 
tică decât ceea ce e mai adevărat şi mai generos în ele. 

1919 

ARHIEREUL ANTIM 

încă dela cea dintâi veste a morţii arhiereului Antim, 
ales episcop de Râmnic în Corpuri Legiuitoare a căror 
operă întreagă a fost desfiinţată, mam grăbit să vor¬ 
besc cetitorilor noştri despre răposatul, cu care împreju¬ 
rările mă aduseseră, acum în urmă, în legături de prie¬ 
tenie. Cum acele rânduri de amintire s*au pierdut, repet 
acum, aşa de târziu, cuprinsul lor. 

Fiu de sătean din Vâlcea, preot, mult timp, în Craiova, 
trecut la călugărie numai în ajunul înălţării sale la 
treapta de arhiereu, fericitul părintele Antim a fost, 
nu numai un om de treabă în toată puterea cuvântului, 
cinstit cu prietenii şi iertător faţa de duşmani — dacă 
ar fi avut şi un suflet ca dânsul!,—dar şi un cleric 
de o adâncă şi mişcătoare credinţă, căruia îndeplinirea 
datoriilor sale bisericeşti nu-i era o simplă forma, ci o 
misiune plină de cea mai grea şi mai nobilă răspundere. 
Această credinţă n'avea nimic din modernismul, filo¬ 
sofic sau poetic, al atâtor altora; era vechea credinţă 
strămoşească, deplină, strictă, deşi nu intolerantă. Nimic 


www.dacoromanica.ro 


ARHIEREUL ANTIM 


29 


din ceea ce Biserica admite nu se putea desface din 
convingerile lui tari, pe care i s'a sprijinit toată vieaţa. 

Era poate o mărginire a cercului de vedere, dar omul 
impunea respect. Nu se putea uita o liturghie slujită 
de dânsul, nici priveliştea figurii palide, cu lungile plete 
şi bogata barbă neagră desfăcându-se sub mitra de aur. 
Şi ca predicator şi cuvântător era dintre aceia cărora 
inima le dă cuvinte. 

N'avea ambiţia de a ieşi de acasă, din cămăruţele lui 
dela Iaşi, pentru a fi un episcop cu diocesă. Ispita l-a 
căutat însă acolo, perfida ispită a politicianismului lacom 
de aderenţi, de clienţi şi de — servitori. Când l-am feli¬ 
citat pentru întărirea lui ca episcop, nu bănuiam pactul 
secret pe care trebuise a-1 primi. El s'a vădit când în 
Senat, dintre toţi episcopii prezenţi, numai Vlădica 
Antim a dat acel vot pentru judecarea vinovăţiei, a 
« crimei » celor cari au făcut războiul, vot care l-a omorît 
în inima prietenilor săi. 

L-a omorît însă şi în conştiinţa lui proprie. De 
atunci vieaţa i-a fost un chin. Trupul n'a putut 
rezista suferinţilor sufletului. Şi, astfel, el s'a stins 
fără să fi îndeplinit nimic din hotărîrile lui şi din 
speranţele celor cari-1 cunoşteau. 

Aibă-1 pe suflet cine i-a stricat liniştea şi i-a nimicit 
vieaţa ! 

1919 

R U S K I N 

Anglia a comemorat pe unul dintre cei mai mari 
scriitori ai săi în veacul trecut, pe unul care era în acelaşi 
timp un adânc şi personal cunoscător de artă, — cum 
dovedesc şi schiţele lui expuse cu această ocazie şi, în 
forma sa, originală care nu îngăduie metodă şi dogma¬ 
tism—, şi un cugetător dintre aceia cari au revoluţionat 
datina despre frumuseţă, John Ruskin a fost în afară 
de aceasta un înţelegător al misterului, un spirit emina¬ 
mente religios, al cărui entusiasm descoperea adesea 
pe căile lui proprii ceea ce-i este interzis cugetării reci 
procedând după metodele pe care ni le-au transmis 
vechii Greci, moştenitori ai abstracţiei asiatice, şi pe 
care ne-am deprins, de reci ce sunt, a le crede veşnice. 

Venerat în Anglia sa, Ruskin a găsit mai puţină pri¬ 
cepere în acea Italie care i-a fost aşa de dragă, care l-a 
reţinut la sine atâta timp din vieaţa lui, care prin splen¬ 
dorile artei sale i-a dat mijlocul de a înţelege în felul 
lui marile probleme. Nu ştiu să se fi făcut ceva în Vene¬ 
ţia pentru acela care în « Pietrele Veneţiei » a dat una din 


www.dacoromanica.ro 


RUSKIN 


31 


cărţile cele mai bizar frumoase care s'au scris cu privire 
la comorile oraşului fără păreche. Francezii, cari l-au 
privit, cu «estetismul» lui, ca o curiozitate a vremii, 
s'au asociat şi mai puţin la omagiul adus memoriei 
marelui suflet. 

Şi e ciudat cum potriveşte hasardul pomenirea oame¬ 
nilor cari şi-au tras dunga de lumină pe cenuşiul banali¬ 
tăţii curente! 

Omul adoraţiilor către divinitatea frumuseţii răsare 
astăzi, când Veneţia se desface abia din sacii de nisip 
ai apărării contra culturii austro-germane. Şi Evanghelia 
lui de pace senină, în numele revelaţiilor mistice prin 
linii şi colori, se înnăbuşă în vălmăşagul urgiei mate¬ 
rialiste care, sub toate numele, a năvălit lumea şi ame¬ 
ninţă să facă, în generaţia viitoare, neînţelese de nimeni 
solii ca a lui. 

Noi, cei de ieri, însă avem datoria să nu-1 uităm. 

1919 

A. D. XENOPOL 

Cuvântarea rostita la înmormântarea lui , în numele 
Academiei Române 

Academia Română pierde în A. D. Xenopol, nu un 
colaborator de fiecare moment, fiindcă de multă vreme, 
— ani întregi de zile, nespus de dureroşi, — el era oprit 
de a participa la lucrările ei, dar, desigur, pe acela dintre 
membrii ei, a cărui largă popularitate ştiinţifică în 
lumea întreagă na putut fi întrecută de a nimănuia. 
Suntem datori a spune înaintea acelui care a reprezintat 
atâţia ani ceea ce avea ştiinţa românească mai activ, 
mai plin de iniţiativă şi mai amabil în stil, întâiu, fără 
îndoială, ce-i datoreşte Istoria Românilor, 

Odată, cu oricât entuziasm la unii, cu oricâtă naivă 
poezie la alţii, cu oricât de fericită divinaţie la câte 
unul, superior înzestrat, istoria trecutului nostru se 
desfăcea ca o expunere interesantă sau ca o luminoasă 
proiecţiune de figuri şi scene. 

Crescut în cele mai bune tradiţii ale şcolii economice 
dela jumătatea veacului al XlX-lea, şi, mai presus de 

toate, minte filosofică, deprins cu abstracţiile şi cu o ne¬ 
sfârşită iubire faţă de subtilele legături dintre dânsele, 
A, D, Xenopol a făcut, prin cunoştinţile şi aplecările 
sale de spirit, din Istoria Românilor pentru întâia oară 
un sistem. Am urmărit apoi aceeaşi minte pe care anii 
n'au putut-o obosi, căutând, îndrăzneaţă, ultimele şi 
supremele adevăruri privitoare la doctrina ştiinţifică a 
disciplinei sale. Cartea care a rezultat din acest studiu 
a reprezintat fără îndoială una din cele mai mari sfor¬ 
ţări ale spiritului românesc aplicat la ştiinţă. 

Nu vom uita niciodată — şi vom înfăţişa aceasta ca un 
sublim exemplu pentru tineretul care trebue deprins 
cu munca spornică şi idealismul activ — acel moment 
eroic, epic, aş zice, din vieaţa colegului nostru când el, 
smulgându-se dela speculaţiile sale înalte, s'a întors spre 
istoria neamului său, nu numai cu acea iubire adâncă ce se 
ascundea sub glumele lui uşoare şi sub critica Iui surâ¬ 
zătoare, dar cu hotărîrea de a-şi asimila imediat rezul¬ 
tatul muncii de câteva decenii a unei generaţii întregi. 
Am avut volumele revăzute ale marii sale lucrări: 
ele reprezintă o iniţiare fulgerătoare, care inspiră res¬ 
pectul. Trăsnit, el însuşi a căzut. Niciodată căderea 
unui învăţat n'a fost mai nobilă decât aceasta. 

Dar Ia acest mormânt părerile noastre de rău se unesc, 
nu numai cu ale unei naţiuni întregi, ci şi cu ale unor 
cercuri foarte largi din lumea culturală străină. 

Acolo el, membru asociat al Institutului Franciei, a fost, 
nu numai învăţatul român care făcea cinste patriei sale, 
dar şi un sol, statornic şi totdeauna bine primit, al dreptu¬ 
rilor noastre naţionale. Ani de zile, el le-a apărat cu tot 

talentul său şi cu acea vitalitate vioaie care era una din 
cele mai plăcute însuşiri ale marii sale intelectualităţi. 

Când a început lupta noastră pentru drept, luptă pe 
care o iniţiase prin propaganda care-i măcinase ultimele 
puteri, succesele ei erau ultima mângâiere a bolnavului 
zdrobit trupeşte, şi soarta nu i-a refuzat bucuria, repa¬ 
ratoare a tuturor suferinţilor, de a vedea miracolul acelei 
Dacii Traiane a cării istorie o scrisese. 

Am fost martur adese ori al sfârşitului acestei vieţi. 
Duioase amintiri despre profesorul care avea în cel 
mai înalt grad interes pentru orice licărire înaintea uceni¬ 
cilor săi se amestecau în sentimentul de durere pentru 
nespusa lui suferinţă. El părea indiferent faţă de dânsa. 

Un zâmbet se rătăcea din când în când pe buzele care 
nu mai puteau vorbi. In acel zâmbet era ironia ultimă a 
vieţii, dar îndoiala faţă dc ideea eterna nu era. 

Pe această ideie o vede poate acuma întreagă. Ser¬ 
vind-o în penumbra existenţei mărgenite pe care el a 
părăsit-o, noi îl vom simţi totdeauna lângă noi, ca o 
veşnică întărire pe drumurile ştiinţii, care nu duc la 
adevărul absolut numai fiindcă la fiecare pas găsim 
dintr'însul atâta cât ni trebuie aici. 

1920 

CENTENARIUL NAŞTERII LUI CUZA-VODĂ 

Astăzi, Vineri, se împlinesc o sută de ani dela naşterea 
lui Cuza-Vodă. Un Domn care nu s'a născut din neam 
mare, care n'a avut o cultură superioară, care n'a pro¬ 
tejat artele, care n'a înălţat clădiri menite să rămâie, care 
ii'a strâns în jurul său pe fruntaşii prin talente ai nea¬ 
mului, care s'a arătat indiferent faţă dc opinia scrisă. 
Un Român care n'a iubit solemnităţile şi care nu s"a 
gândit că ar putea să poarte, dacă nu coroana vechilor 
Domni independenţi, măcar cuca lui Alexandru Ghica şi a 
lui Bibescu, a lui Mihai Sturdza. Un stăpânitor care nu s'a 
deosebit prin fapte de milostenie, prin mari aşezăminte 
pentru ajutorarea semenului său. Un monarh care nu şi-a 
însemnat numele între ale Voevozilor celor cucernici — 
căci a bruscat pe un mitropolit şi a « stricat legea » ca¬ 
noanelor— ori ale celor virtuoşi, căci a fost aplecat 
patimilor pământului şi a crescut în Palatul său copii 
cari nu erau ai Doamnei. Şi, în sfârşit, un Domn care n'a 
purtat niciun războiu, n'a câştigat nicio biruinţă, n'a 
adaos o palmă de pământ ţării aşa cum o apucase. 

Dar Alexandru Ioan I a întrupat lupta de veacuri a săra¬ 
cului ţăran român, veşnic obijduit şi jignit, peste marge- 
nile suferinţii omeneşti, contra acelor exploatatori, din 
toate neamurile şi cu niciun suflet, pe care el i-a fixat 
cu numele de <i ciocoi», — ceea ce înseamnă (s’o ştiţi bine), 
nu o clasă socială, ci o categorie politică şi economică, o 
varietate morală degenerată a omenirii. I-a sfidat, în 
ciuda tuturor legăturilor pe care le avea cu dânşii, s’a 
bătut vitejeşte cu ei şi, a doua zi după împroprietărirea 
care a fost, de fapt, sămânţa cea bună pentru viitor, a 
căzut prin răsbunarea lor. Erou şi mucenic al aceleeaşi 
cauze, de aceea a rămas pentru poporul nostru, nu 
idolul de o clipă, ci neuitatul părinte şi binefăcător. 
Veşnică fie amintirea luiî 
1920 

— ROLUL SĂU DIN VIEAŢA POLITICĂ — 


Intelectualitatea românească pierde prin dispariţia 
lui A. D. Xenopol, mucenic liniştit, resemnat, de o blândă 
filosofie, al unei cumplite boli de cinci ani încheiaţi, pe 
unul dintre cei mai glorioşi reprezintanţi ai ei. Ştiinţa 
istorică va şti sa arăte cât de mare a fost rolul aceluia 
care, venit într'un moment când studiile de trecut se 
opriau la cercetarea migăloasă a unor amănunte înfăţi¬ 
şate fără interpretare şi când cugetarea asupra lor 
pornea fără metodă pe verzile plaiuri înflorite ale geniali¬ 
tăţii romantice, a ştiut să introducă în orânduirea şi tăl¬ 
măcirea acelor lucruri de trecut, care condiţionează aşa 
de mult prezentul, metoda ştiinţifică obişnuită în alte 
domenii, mai puţin deschise ipotezei. Literatura ea însăşi 
va trebui să însemne, recunoscătoare, meritele omului 
care, iarăşi, străin şi de grobicnia stilului specialist şi 
de capriciile poetice dela începutul veacului trecut, 
a ştiut totdeauna să dea o formă interesantă, dar uşoară 

dc înţeles pentru oricine, consideraţiilor asupra Istoriei 
Românilor, Şi acela care va urmări desvoltarea educaţiei 
noastre ca popor va trebui să desfacă o largă parte pentru 
omul care a înţeles — în deosebire de atâţia alţii — că 
energia noastră etnică ea însăşi creşte în măsura cunoş- 
tinţilor serioase şi întinse despre toată această expe¬ 
rienţă, verificată îndelung, a vieţii neamurilor care se 
chiamă istoria. 

Dar şi în vieaţa politică A, D, Xenopol, deşi atât de 
scurtă vreme numai deputat, sub un regim liberal, ni se 
pare a fi lăsat urme care, cu tot covârşitorul rost pe care 
istoricul şi filosoful istoriei l-a avut în domeniile ce i-au 
fost mai iubite, merită să fie relevate cu tot respectul 
şi recunoştinţa ce se cuvin, mai ales în ceasul când şanţul 
negru, plin de infinit, se sapă între el care a fost şi noi 
cari mai rămânem o vreme. 

Xenopol a fost un economist remarcabil, pe o vreme 
când noua economie politică se socotea un indispensabil 
element de educaţie pentru oricine se amesteca în vieaţa 
publică şi pentru oricine atingea probleme de vieaţă so¬ 
cială, căci atunci tocmai ceea ce s'a numit apoi, de par¬ 
tidul socialist, «concepţia materialistă a istoriei» punea 
stăpânire pe spirite. Cunoştinţile lui în acest domeniu 
erau foarte adâncite şi ar fi putut face mândria unui om 
de specialitate, încă de prin 1870 el a dorit o politică 
reală, practică, sprijinindu-se pe aceste adevăruri ale 
economici de Stat, care erau pentru dânsul de un caracter 
strict naţional, A scris o carte populară care, din nenoro¬ 
cire, de mult timp nu mai este în circulaţie, şi care 
— lucru vrednic de a fi remarcat — exprima, cu energie, 

păreri opuse acelora ale mediului junimist în care-1 aduse- 
seseră împrejurările. In acest sens se poate zice că el este, 
împreună cu P. S. Aurelian, dar cu o înălţime de con¬ 
cepţie la care acesta nici n'a râvnit vreodată, creatorul 
şcolii naţionale în ce priveşte cercetarea bogăţiilor ţării. 

Dacă ar fi întâlnit tovarăşi dc păreri, el ar fi putut porni 
o acţiune binefăcătoare, de înoire a vieţii politice. 
Am fi avut încă de atunci o şcoală naţională în lupta 
partidelor. Venise prea de vreme însă şi, în lipsa de 
înţelegere şi de sprijin, el a ajuns — de sigur şi de pe urma 
ideilor sale economice — în partidul liberal. 

Odată acest pas făcut, cugetătorul independent a fost, 
ca acţiune, desfiinţat. 

Acei cari, azi, reprezintă, într'un mediu mai favorabil, 
aceiaşi concepţie, nu pot uita însă pe marele înaintaş. 

1920 

UN BOIER DIN ALTĂ VREME: 
DIMITRIE STURDZA ŞCHEIANU 

Bătrânul Dimitrie Sturdza Şcheianu s'a stins în 
casa ultimului său adăpost la Bucureşti. Acest nume, 
identic, afară de adausul care arată moşia lui de odini¬ 
oară, cu al unui cunoscut om de Stat, vărul său, nu 
spune nimic celor cari nau pătruns în lunga existenţă, 
de o nobilă râvnă pentru cultură, a celui care, de mult 
dispărut din vieaţa socială, îşi află astăzi încetarea su- 
ferinţilor. 

Aceia pe cari împrejurările i-au pus în atingere cu 
acest mare om de treabă, care a fost şi unul din cei 
mai de samă — deşi din cei mai modeşti — cărturari 
ai ţării, ştiu însă că el a reprezintat într'o formă deose¬ 
bit de simpatică pe boierul român, mai precis, pe boie¬ 
rul moldovean de veche viţă, aşa cum el era în altă 
vreme decât a noastră. Fiul unuia din stâlpii ţării în 
vremea sa, purtător al unui nume ilustru, posesorul 
unei mari averi şi, pe lângă toate aceste daruri ale 
norocului, şi împodobit cu o bogată cultură, foarte variată, 

el şî-a pus ca scop de căpetenie a vieţii —, într'o ţară 
unde şi atunci putinţa unei strălucite cariere, chiar şi 
fără un deosebit talent şi mai ales fără prea multă 
muncă, scormonea pe atâţia dela ocupaţiile folositoare 
naţiei—, să adune într'o imensă bibliotecă tot ce putea 
servi ca să lumineze trecutul nostru. Cu nesfârşită răb¬ 
dare, cu o cunoştinţă adâncă a istoriei, cu un simţ fin 
în alegere, el n'a pregetat să-şi sacrifice pentru această 
unică ţintă întâiu veniturile sale, apoi şi capitalul, până 
ce, şi în urma altor împrejurări, nenorocite, din ceea 
ce avuse odinioară i-a rămas atâta cu cât să-şi asigure 
la bătrâneţă, adăugindu-se măcar, un timp, şi cuveni¬ 
tul ajutor de aiurea, traiul cel mai modest. Am văzut 
cândva frumoasa şi larga lui casă, din satul, odinioară 
un oraş, legat şi de lupte în epoca glorioasă a vechii 
noastre Domnii. 

Alţii locuiau acolo unde el se găsise aşa de fericit între 
scumpii săi tovarăşi, cu nerăbdătoare dragoste câştigaţi 
din largul lumii civilizate. O gospodărie modernă, care 
nu amintea prin nimic suprema distincţie culturală ce 
fusese acolo. Unde se înşiraseră pe poliţile bibliotecilor 
scumpe volumele venerabile în care se ascundea câte 
ceva din isprava veacurilor româneşti, zburătăcea un 
stol dc canari, căci odaia plină dc soare se prefăcuse 
întro imensă cuşcă pentru zglobiii favoriţi ai casei 
celei nouă. Cărţile, — plecaseră Ia Academia Română. 

Condiţiile in care ele au putut întregi colecţiile insti¬ 
tuţiei fac cea mai mare onoare acestui boier de viţă 
curată. Se poate spune că fără cuprinsul preţios al 
«Bibliotecii Şchcicue» lucrul tuturor istoricilor cari 

s'au străduit dc câteva decenii ca sa dea istoriei 
naţionale o mai mare siguranţă şi amploare ar fi fost 
esenţial împiedecat. O recunoştinţă nesfârşită se dato- 
reşte lui care, fără nicio pretenţie, a făcut acest 
lucru în adevăr mare. Din când în când, ca omul care 
şi-a legat sufletul de ce n'a putut păstra lângă sine, 
el revenea între ceea ce fusese pentru el, odinioară, 
podoaba locuinţii sale şi obiectul celei mai devotate 
iubiri. Ochii obosiţi se opriau îndelung asupra spinări¬ 
lor dc piele aurită pe care le cuprinsese de atâtea ori 
în manile lui. Ii venise gândul, pentru a-şi face un 
rost statornic pe lângă ele, să li alcătuiască un cata¬ 
log, să lucreze la o bibliografie istorică. In mişcări încete 
el mânuia la ceasurile de dimineaţă fişele cu titluri aşa dc 
cunoscute lui, care înfăţişau marea aventură a vieţii sale. 

Ştia adânc tot ce privea trecutul nostru, şi, când 
cineva mai îndrăzneţ decât dânsul a avut să scrie despre 
chestia agrară la Români, el a deschis cu cea mai largă 
bunăvoinţă saltarele sale, dând fără niciun sentiment 
de egoism ştiinţific tot ce adunase asupra evoluţiei pro¬ 
prietăţii de pământ în Moldova. 

Apoi într'o zi n'a mai venit la Academie. Boala îl 
oprea de a-şi face obişnuita vizită. Se despărţise de 
sine însuşi, despărţindu-se definitiv de tezaurul său. 

Dar, multă vreme după ce-1 va acoperi ţărâna, în 
umbra care se lasă asupra cămărilor ştiinţei, ni se va 
părea că vedem încă pe bătrânul alb strecurându-se 
printre dulapurile încărcate dc ce i-a fost mai drag 
decât dorul plăcerilor care nu-i mai erau îngăduite. 

1920 

PREŞEDINTELE DESCIIANEL 

Doi oameni îşi stăteau în faţă în lupta pentru moşte¬ 
nirea d-lui Poincare, care, în presidenţie, oricare ar fi fost 
critieilc ce i s'au adus, a reprezintat atâta obiectivitate şi 
nepărtenire câtă se poate cere cuiva care aduce calităţi 
aşa de superioare ca ale fostului preşedinte francez. 

Unul din ei întrupase, cu puteri supraomeneşti, 
aproape neînţelese la un om de vârsta sa, împovărat 
de sarcina unei lungi şi grele vieţi politice, voinţa însăşi 
de a învinge a Franciei, hotărîrea ci de a nu se da, ne¬ 
zguduita atitudine luptătoare până la capăt. De-a-lungul 
veacurilor, când patimile de astăzi vor fi adormit de 
mult în ţărâna celor cari le-au hrănit din fiinţa lor, se 
va pomeni incomparabilul moşneag de a cărui voinţă, 
netedă şi tare, de atâtea ori a atârnat soarta lumii, pri¬ 
mejduită dacă, o clipă, ceva s'ar fi clătinat în voia-i 
neînduplecată. Congresul dela Versaiiles n'a vrut pe 
domnul Clemenceau, şi el însuşi a înţeles că acel care 
şi-a câştigat un aşa de mare rol în istorie nu poate 
pretinde să se deie şi contemporanii în lături pentru a-i 

face locul cuvenit. Pe de altă parte, aspra politică in¬ 
ternă, necruţătoare faţă de orice idee şi faţă de orice 
persoană, pe care organizatorul luptei fără preget a 
trebuit s'o ducă în cursul unei guvernări aşa de încor¬ 
date, lăsase prea multe resentimente şi dorinţi de răs- 
bunare pentru ca acei ce aveau a se teme de pe urma 
lor să se poată gândi liniştiţi la ce ar veni după ale¬ 
gerea acestei teribile personalităţi. 

Astfel d. Deschanel s'a impus. 

Dacă marele său rival avuse şi un trecut de scriitor, 
fin şi ironic, pe lângă uriaşul ziarist ce a fost, alesul de 
ieri aduce o nobilă moştenire de intelectualitate pe care 
a unit-o în chip vrednic cu activitatea sa însăşi în dome¬ 
niul literelor. Tatăl său, fîmile Deschanel, a fost unul 
dintre fruntaşii celei de-a doua generaţii de romantici. 
Pe lângă atâtea lucrări, din domenii deosebite, ale pro¬ 
fesorului dela Louis-le-Grand, care a profesat şi la Bru¬ 
xelles şi fusese chemat cândva şi la Lausanne, el a schiţat 
în cartea sa « Filosofia scriitorilor şi artiştilor sau încer¬ 
care de critică naturală » din 1864, un sistem de apre¬ 
ciere a operelor spiritului uman care, mult dincolo de 
Saintc-Beuve, căuta, ca şi Taine, să ajungă la siguranţele 
ştiinţifice cerule de epoca pozitivistă. Şi, în acelaşi timp, 
el nu se rătăcea nici pe cărările regalismului de aureolă 
istorică, nici pe acelea ale imperialismului chezăşuitor de 
ordine, ci, strâns legat de politica Revoluţiei, a îndurat 
pentru dânsa asprimile şi sărăcia exilului. 

In aceste tradiţii s'u format d. Paul Deschanel, a 
cărui vieaţă a început în mijlocul chiar al acestui exil 
şi a cărui copilărie întreagă s'a desfăşurat în timpuri când 

părintele său şi prietenii lui puteau fi consideraţi, faţă 
de strălucitele triumfuri îngrămădite ale lui Napoleon al 
III-lea, ca ideologii îndărătnici, dar fără simţ pentru îm¬ 
prejurări, ai unei cauze definitiv pierdute. Astfel de 
începuturi însă sunt cele mai potrivite pentru a crea 
convingeri care nu se mai pot slăbi de nicio experienţă. 
Activitatea sa literară însăşi e în legătură cu acea 
multilateralitate, totdeauna vioaie şi spirituală, tot¬ 
deauna preocupată de cele mai frumoase idealuri omeneşti, 
care a fost semnul distinctiv al vieţii sufleteşti a lui Emile 
Deschanel. Ca şi la acesta, tratarea chestiilor curente s'a 
unit cu senine studii privitoare la marile probleme înseşi 
şi Ia cei mai însemnaţi dintre aceia cari le-au cercetat. 

O vicaţă biruie uneori dincolo de margenile ei. E 
cazul aceleia a pribeagului din Bruxelles. A prevă¬ 
zut el vreodată în ceasurile cele mai dureroase că fiul 
său, mentalitatea sa, fiinţa sa morală continuată peste 
hotarele morţii şi îmbogăţită cu nouă şi vorbitoare 
experienţe, va stăpâni odată Franţa, al cării împărat, 
un usurpator pentru dânsul, îl exilase? 

Aceasta s'a întâmplat. Republica, pe care nimic n'o 
mai ameninţă şi care a ridicat ţara la nivelul celor mai 
mari tradiţii ale ei, înţelege a fi condusă pe drumul 
fixat tot aşa de bine, la 1849, de Emile Deschanel în 
« Libertatea de a gândi » ca şi, la 1896, de Paul Des¬ 
chanel în « Republica nouă ». 

Şi toate popoarele care aşteaptă dela Franţa o politică 
bazată pe aceste doctrine salută cu încredere personalita¬ 
tea superioară care va întră peste câteva zile la Eliseu. 
1920 

SFÂRŞITUL UNUI AVENTURIER: EŞAD 

Omul din cauza căruia se vorbea pretutindeni de o 
Albanie fără ca Albania să se poată înfăptui durabil 
într'o formă ori în alta, şi-a dat sfârşitul la Paris de gloan¬ 
ţele unui asasin. 

Eşad-Paşa era însuşi tipul şefului de clan din Pindul 
albanez, îndrăzneţ şi intrigant, lacom şi cheltuitor, tulbu¬ 
rător şi laş, pentru care totul era să se « plaseze » bine, la 
un stăpân care plăteşte, care decorează, care-i asigură o 
situaţie, în parte moştenită, în parte căpătată de el însuşi 
prin mijloace aşa de mărunte şi aşa de mult împleticite 
încât nici el însuşi n'ar fi fost în stare să le lămurească. 

Apăruse pe scena istorică în calitate de ofiţer otoman 
din epoca hamidiană, în care Albanezul, pe care se spri¬ 
jinea milităreşte întregul regim, se bucura de o stimă 
deosebită. Trimes acasă pentru a întări pe un adevărat 
viteaz, apărătorul oraşului Scutari, el evită o rivalitate 
cu acesta printUun vulgar asasinat, pe care mai ca l-a 
recunoscut în public. Dacă măcar el ar fi rămas cre¬ 
dincios împăratului său, dacă s'ar fi legat pe vieaţă de 


www.dacoromanica.ro 


SfArşitul unui aventurier: eşad 


47 


interesele poporului său! Dar de loc; şeful de clan nu 
poate avea decât o singură ambiţie: aceea de a stă¬ 
pâni oricând, oriunde, oricum, cu oricine, sub orice 
nume, în umbra oricărui steag. Cum i se părea că 
mijeşte pentru sine o foarte apropiată regalitate alba¬ 
neză, el, rămas stăpân prin crimă pe Scutari, nu 
şi-a făcut niciun scrupul — să-l dea duşmanului, ar fi 
poate prea mult —, dar să-l înlesnească a trece sub 
stăpânirea lui Nichita, regele Muntenegrului, Suveranul 
unui popor totdeauna în războiu, cu toată rasa co¬ 
mună în fond, cu Albanezii săi. 

Austria s'a opus, ca şi Italia, acestei restaurări a vechiu¬ 
lui principat de Zeta, pe care Muntenegreanul pretin¬ 
dea să-l fi moştenit dela strămoşi. Poate fi mirare că, 
odată ce lucrurile mergeau aşa, curtenitorul tuturor 
noroacelor s'a prezintat ca dispunător în voie de soarta 
naţiunii sale în acea Vienă unde se pricepeau, tot aşa de 
bine ca în vechiul Bizanţ, să se măgulească toate vani¬ 
tăţile şi să se mulţămeaseă şi câte ceva din cupidităţile 
căpeteniilor de barbari? Soarta dă însă Albania în ma¬ 
nile palidului prinţ de Wied, mânat de ambiţia vioaie 
a soţiei lui cu sânge românesc. Cel dintâi care se pleacă 
adânc înaintea «mbretului», a <( împăratului D nou al 
scumpei sale patrii a fost acelaşi grăsuţ, elegant boier 
albanez care voia astfel să vadă de aproape pe acela 
a cărui răsturnare grabnică o jurase. In zădar, Wilhelm 
I-iu — şi cel din urmă — se îngriji să-l puie la loc si¬ 
gur, ca uneltitor al răscoalei care nu zăbovise. 

Se pare că Italienii s'au scutit de serviciile lui, şi 
războiul cel mare avea nevoie în Albania de unelte 

mai tari şi mai sigure. Dar neobositul intrigant găsi 
drumul la Paris pentru ca aici un atentat politic, 
ori poate chiar o simplă răsbunare, să puie capăt unei 
existenţe pe care nimic n'o putea potoli, pentrucă 
nimic n'o putea sătura. Cu dânsul dispare o figură din 
evul mediu, care apasă încă asupra Peninsulei Balca¬ 
nice. 

1920 

EUGENIA CARE A FOST ÎMPĂRĂTEASĂ 

Aceea care a fost în zilele ei de mare sLrălucire, când 
de un cuvânt hotărîtor dela Tuilerii atârna soarta Eu¬ 
ropei şi a lumii întregi, sfătuitoarea ascultată, prea 
mult ascultată, a celui mai puternic Monarh, Impără- 
reasa Eugenia, s'a stins la vârsta Scripturii, în casa din 
Madrid, de unde a plecat, acum trei şferturi de veac, 
faima frumuseţii şi a distincţiei sale. 

Mai mult sau mai puţin, într'o vreme, care, ce e 
drept, ştie să uite foarte răpede, orice om cult cu¬ 
noaşte care a fost influenţa, la urmă nefastă, a acestei 
femei a carii ambiţie, bine intenţionată, îi întrecea 
prea mult mijloacele. Şi trăiesc încă atâţia cari, dacă 
n'au fost martorii zguduitoarei catastrofe în care 
s ? a cufundat gloria celui de-al doilea Imperiu, au fost 
săgetaţi de emoţia tragică a clipei când moştenitorul în 
exil al unui tron sfărâmat, tânărul Ludovic Napoleon, 
urmărit, parcă, de fatalitatea seminţiei sale, peria, ucis 
de barbarii negri, într'un colţ de ţară a Zuluşilor, în¬ 
gropând cu dânsul nu numai nădejdile unui partid, 

dar şi aşteptările unei mame nenorocite. De atunci 
mai ales văduva lui Napoleon al III-lea a târît după 
vălul ei negru numai fantasmele unei măriri pentru 
totdeauna nimicite. 

Ce se ştie mai puţin sunt însă legăturile ei cu poporul 
nostru şi cu ţara noastră. La Madrid încă, tocmai în 
acel palat de Alba, unde mama şi sora ei, ca şi dânsa, 
ştiau să atragă cea mai aleasă societate internaţională, 
ea a primit şi omagiile de admiraţie ale unui tânăr 
Moldovean care se chema Mihail Kogălniceanu. Iar 
acei cari au cunoscut pe răposatul Dimitrie Ştirbei au 
putut afla din gura lui cu câtă simpatie era primit în 
cercul aceleia care purta acum Coroana Franciei. Mai 
târziu, principele Carol era să fie soţul uneia din tova¬ 
răşele favorite ale împărătesei, principesa Ana Murat, 
care ar fi putut fi întâia noastră Regină, — o Franceză 
din neamul cavalerescului rege al Neapolei şi, după 
femei, « Bonaparte ». 

Relaţiile se stricară însă, şi nu odată lipsa de simpatie 
pentru noua dinastie românească au plecat din această 
parte. 

Totuşi orice aminteşte mărinimosul sprijin al lui Na¬ 
poleon al III-lea pentru cauza românească, lipsită în 
străinătate de orice alt ajutor efectiv din partea vreunui 
Suveran, ne atinge aşa de mult şi astăzi, încât floarea 
recunoştinţii româneşti nu poate lipsi de pe sicriul ace¬ 
leia care a cunoscut toate mărimile trecătoare şi întreaga 
zădărnicie ultimă a vieţii. 

1920 

CEI CARI SE DUC: CONSTANTIN LUCACIU 

S'a stins în Ardeal preotul C. Lucaciu, fratele părin¬ 
telui Vasile Lucaciu, a cărui zgomotoasă faimă îi um¬ 
brise toată vieaţa. Şi totuşi acest mărunţel şi slăbuţ 
preot avea calităţi refuzate de soartă marelui retor de 
pe vremuri al cauzei naţionale şi osânditului, cu un 
aşa de răsunător proces, al Memorandului. 

Nu-i lipseau cunoştinţele, şi, în felul cum le prezenta — 
astfel în cutare carte pe care a tipărit-o prin anii neutra¬ 
lităţii —, avea curajul de a judeca independent, lovind 
curagios neajunsurile, fără a se întreba dacă printr'a- 
ceasta supără pe aceia de cari putea să atârne situaţia 
sa. Am vorbit pe vremuri despre această lucrare de critică 
socială, în care se atingeau uneori foarte dur, şi cu o 
putinţă de informaţie răpede, care era în adevăr remar¬ 
cabilă, viciile organizaţiei noastre de astăzi. Vedea 
pentru îndreptarea relelor numai marele mijloc al cul¬ 
turii, bisericeşti şi laice, al unei solide culturi naţionale, 
în care singură, cu adevărat, ni este mântuirea, iar nu 
în exageraţiile de o clipă ale retoricei ieftine şi în 

carnavalesca exhibiţie de idoli găunoşi şi de fetişi surzi 
şi muţi. 

Pentru.acest crez al lui îmi place să-l amintesc astăzi, 
când la orice se gândeşte lumea, interesată în câştiguri 
providenţiale şi în sorţii marelui mezat de conştiinţe, 
decât la condiţia sufletească neapărată pentru menţi¬ 
nerea şi desvoltarea noastră. 

învăţaţi profesori cari vă schimbaţi la faţă după un 
dar mărinimos, talente care vă prostituiţi unde vă 
prinde ispita, pe piatra murdară a drumului public, 
autorităţi recunoscute care cu atâta indiferenţă pentru 
faima ce-o veţi lăsa vă angajaţi în întreprinderi renta¬ 
bile, tineri cu şapte piei la obraz, cari călcaţi în picioare 
cele mai sfinte îndatoriri ca să vă căpătuiţi cu o carieră 
necâştigată prin muncă, să ştiţi că dreptatea în ce pri¬ 
veşte putinţa unui viitor pentru acest neam nu stă 
decât în ce spunea acest biet popă pribeag, în exilul 
neutralităţii noastre, la 1915. 

1920 


www.dacoromanica.ro 


XX 

MOARTEA LUI GHEREA 

In grele chinuri suportate cu acea răbdare de care 
sunt capabile numai naturile cu totul superioare, care-şi 
pot avea ele singure o religie a dreptăţii, a iubirii de oa¬ 
meni, a seninei supuneri faţă de legile inflexibile ale 
lumii, s'a stins la Bucureşti, într’un sanatoriu, oaspe¬ 
tele de lungi ani al ţării noastre şi adăugitorul culturii 
sale care a fost în cetăţenia românească C. Dobrogeanu, 
iar în literatură, unde urma lui nu va dispărea, I. Gherea. 

Generaţia de azi îl cunoaşte prin paginile de corosivă 
critică socială din Neoiobâgia , în care sunt multe cu¬ 
noştinţe vechi sau neîndestulătoare la originea puter¬ 
nicelor lui deducţii. 

In ultimele timpuri a interesat mult atitudinea lui 
laţă de unele apucături zadarnic provocatoare şi hotă- 
rît anti-sociale pe care Ie luaseră oameni din partidul 
său, cari nu-şi dau seamă îndeajuns că socialismul începe 
dela sociabilitate pentru a isprăvi la cea mai largă socia¬ 
lizare morală. Noi, cei ajunşi departe în anii vieţii, 
am cunoscut, acum treizeci de ani, nu pe cumintele 

bătrân resignat faţă de rătăcirile doctrinei în care şi pentru 
care trăise, ci pe tânărul, încă tânărul predicator cu 
barba blondă şi ochii blânzi, care, departe de a fulgera 
împotriva burghezului pentru că e burghez şi de a re¬ 
fuza pe motive de copilăreşti discuţii în legătură cu 
hazardul orb al soartei colaborarea şi cu cel mai bun 
dintre oamenii cari nu lucrează cu mânile, pentru a se 
înfrăţi şi cu un criminal numai pentrucă acela bate cu 
ciocanul într'o fabrică, căuta cu pasiune şi întreţinea 
cu dragoste relaţii în lumea intelectualităţii româneşti. 
In loc s'o răspingă, s'o insulte, să-i dorească înecarea 
în barbaria generală, el se mulţămia s'o influenţeze. 

Şi i se părea că, oricâte revoluţii ar fi să ne zguduie, 
oricâte ruine s'ar îngrămădi, oricât sacrificiu de sânge 
s'ar cere pentru binele omenirii, el nu va putea fi ser¬ 
vit însă decât tot prin ceia ce este superior şi celei mai 
măreţe reforme sociale: schimbarea cea din lăuntru, a 
inimii noastre înseşi. 

II văd alături de cei trei cari s'au dus pe rând: Cara- 
giale, din care n'a putut smulge demonul critic, Vla- 
huţă, căruia i-a dat optimism, Delavrancea, în sufletul 
căruia măcar întâmplător a pătruns ceva din convin¬ 
gerea acestui străin din firea sa. îmi aduc aminte de anii 
când publica Literatură şi artă , cu noi, cu noi toţi. Şi, 
oricât ar vrea să-l izoleze de burghezia noastră cugetă¬ 
toare sala unui club care nu e al nostru, şi noi simţim în 
sufletele noastre, care, totuşi, aveau asămânare cu al 
lui, ceva din acea trecere nevăzută a morţilor de ieri 
care samănă cu o luare de rămas-bun, 

1920 

UN REGE CARE N'A FOST: ALEXANDRU 
AL GRECIEI 

Alexandru I, regele Greciei, s'a stins la Atena, de pe 
urma unui bizar şi vulgar accident. L-a muşcat una din 
maimuţele — aceasta avea patru picioare — care se găsesc 
în apropierea tronurilor şi obişnuiesc a face rău stăpânilor 
şi cu totul altfel decât prin muşcăturile lor, adecă prin lin¬ 
guşiri dulci şi prin sfaturi rele. O ciudată soartă pare a 
prigoni pe toţi aceia cari, cu coroană regală sau fără, au 
ajuns a fi în fruntea Statului grecesc, continuând, după 
prejudecata naţională, pe Constantin Paleologul căzut 
de arma turcească în apărarea capitalei sale bizantine. 

Preşedintele Capodistria străpuns de pumnalele fraţilor 
Mavromihali Ia intrarea în biserică; Othon de Bavaria 
izgonit printr'o trivială turburare Ia capătul unei lungi 
şi nu atât de nenorocite domnii; Gheorghe I, adevăratul 
fundator al ordinii monarhice, începătorul de dinastie, 
căzut sub cuţitul unui zălud la Salonic, a doua zi după 
marile izbânzi ale armatei sale; Constantin, ieri încă 
înzeit de toată Grecimea, îmbarcat cu de-a sila de trimesul 

francez Jonnart şi expulzat ca un indezirabil oarecare, 
plecând spre locul de deportaţic undc-1 aşteaptă pălmui- 
rea de un brutal şi pensia de exil a lui Romulus 
Augustulus; iar acum Alexandru I, murind în chinurile 
veninului pe care i l-a dat muşcătura maimuţei (infectă 
speţă, acolo şi pretutindeni!)... 

Ce-or fi ispăşind toţi aceştia, ce păcat istoric, încă 
nerăsplătit, se ţine pe urmele tuturora, făcând din acest 
tron al Greciei — acum aşa de ispititor prin mărirea 
hotarelor până la margenea neamului, şi încă mai departe 
— una din măririle care inspiră o sacră oroare chiar 
celor cari doresc mai mult de dânsele! Cel mai puţin vino¬ 
vat era, desigur, bunul, blândul, inofensivul tânăr care 
s"a dus. Intr'o zi, Venizelos, biruitor în lupta cu suve¬ 
ranul său, a găsit cu cale că trebue să împartă cu altul 
puterea pe care i-o câştigase marele său talent politic, în 
care d-1 Take Ionescu vedea un geniu pentru ca el însuşi să 
se bucure ţie cealaltă calificaţie: a marelui talent politic. 

Realitatea a păstrat-o; forma a dat-o aceluia dintre 
fiii regelui Constantin care, poate în urma unei înţele¬ 
geri de familie, cum se face adesea între persecutaţi, 
consimţea să rămâie la Atena pentru a păstra în formă 
de vicariat drepturile dinastiei. 

N J a fost lăsat a domni câtuşi de puţin. Ori, în acele 
condiţii cu tatăl şi fraţii, era şi aceea de a nu lua de fapt 
răspunderea niciunui act de Guvern? Cei câţiva ani de 
regalitate nominală ai lui Alexandru au avut o singură 
ocupaţie: iubirea pentru femeia, aşa de crud lovită astăzi, 
care i-a închis ochii, — singurul om cu priinţă, desigur, 
care a stat lângă dânsul, 

Se pare acum că regele neîncoronat al Greciei caută 
un alt copil pentru păstrarea aparenţelor. 

II va găsi? 

Poate că da. Dar sunt oameni cari cred că, pentru 
câte a făcut şi poate face bune, regalitatea nu merită 
această ofensă de a fi un simplu decor atunci când, răs¬ 
punzătoare înaintea istoriei, ea trebue să fie un simbol. 

1920 

LA MOARTEA LUI WUNDT 

Cu Wundt se duce fără îndoială cea mai mare reputaţie 
filosofică a Germaniei secolului al XlX-lea. Dar este o 
întrebare dacă actuala Germanie avea pentru octogenar 
şi opera lui — chiar dacă era socotit ca un prooroc al 
germanismului năvălitor şi-şi pusese numele sub faimo¬ 
sul memoriu universitar, de scuza pentru crimele militare 
germane, — aceeaşi stimă ca şi oamenii, de acolo sau de 
aiurea, cari se informau şi se inspirau din vasta lui operă. 

Când şi-a format spiritul şi şi-a apropriat metoda 
de lucru, Germania, care nu-şi realizase unitatea na¬ 
ţională şi nu râvnea la tirania « civilizatoare » asupra lumii, 
era muncitoare, modestă şi consecventă. Ea se închina 
respectuos înaintea faptelor pe care căuta să le fixeze 
metodic. Ea aşeza în construcţii grandioase de sinteză 
rezultatele unei migăleli care făcea admiraţia lumii. 
A doua zi după desfrâul ultimelor metafizici ca şi după 
îndoiala elegantă dela care a plecat Ia noi un Maiorescu, 
sceptic şi despreţuitor, era nevoe de pătrunderea stră¬ 
bătătoare în « obiect», totdeauna plin de învăţătură pentru 

cei bolnavi de prea mult subiectivism liric ori critic. 
O imensă operă de laboratoriu e rezumată în psihologia 
marelui dispărut şi, pentru a scrie «Psihologia Popoarelor», 
« Sociologia » sa, el a răscolit uriaşe materiale de obser¬ 
vaţie asupra tuturor naţiunilor. 

Prin această clasificaţie a informaţiei oneste, lucrarea 
lui de o jumătate de veac va rămânea. Va rămânea mai 
ales după ce actuala epocă de nouă metafizică revolu¬ 
ţionară şi mistică, de care sufere — căci e o boală — şi 
Germania, uşoară de infectat prin temperamentul ei 
propriu, va fi încetat. Până atunci acei cari, în speciali¬ 
tatea lui, concepută aşa de vast, şi în intelectualitatea 
întreagă, îl pomenesc cu prilejul dispariţiei lui dintre 
cei vii, au, desigur, aplecarea să-l privească şi pe dânsul 
ca pe unul dintre reprezintanţii acelei epoce, închise, în 
care spiritul uman se cobora până la cunoaşterea deplină 
a lucrurilor înainte de a anunţa supremele concluzii 
filosofice şi, mai ales, respecta în proclamarea lor acea 
realitate care ni permite a vedea adevărul în singura 
formă accesibilă nouă: în faţetele lui, schimbătoare odată 
cu sufletul nostru însuşi. 

1920 

I. G. MICLESCU 

La Paris s'a stins, despărţit nu numai de ţară dar de 
vieaţa ei întreagă din ultimul iitnp şi atins de moarte 
printr'o grea suferinţă de familie, un suflet deosebit 
de simţitor şi capabil de cele mai nobile înălţări către 
ideal. 

I. G. Micleseu era o fire cu totul distinsă, căruia-i 
lipsea numai o concepţie a vieţii bine hotărîtă şi o 
voinţă neşovăitoare în urmărirea scopurilor sale, pentru 
a fi una din cele mai remarcabile personalităţi, în litera¬ 
tură şi în politică. Aceste însuşiri erau inconciliabile cu 
ceeace formă însăşi esenţa naturii sale simpatic curioase 
şi opuse cerinţilor normalului în cugetare şi activitate. 
Un mistic care părea să vie de sub alte ceruri, aducând 
cu dânsul misterioasele vibrări intime ale altei rase, 
pe care ar fi vădil-o de altfel şi faţa lui extrem de deli¬ 
cată, cu fosforica scânteiere a unor ochi de iluminat. Ur¬ 
măritor pasionat al unor vedenii ce nu se puteau comu¬ 
nica şi altora, cari însă erau adânc zguduiţi Ia fiecare 
din desperatele Iui sforţări de a Ie atinge. 

Piesele lui dc teatru, răsărite pe neaşteptate, fără ca o 
întreaga opera literară să le fi urmat — căci tot ce era con¬ 
secvenţă i se va fi părut o înţelenire urîLă, o împotrivire la 
tăinui Lele îndemnuri ale naturii înseşi,—au atras dela 
început atenţia, fără voia, ba poate chiar fără plăcerea lui, 
care n'a făcut nimic ca să le impuic ori ca să le susţic. 
Ziarul lui, « Protestarea », în care se ridica violent contra 
îngăduinţii politice a unei Suveran care închina înţe¬ 
lepciunii eerinţile morale ale unui temperament sever în 
autoritatea sa, dar şi contra îngenuncherii chiar a acestor 
cerinţi, care erau şi ale sale proprii, a fost pentru o socie¬ 
tate deprinsă şi atunci a vedea şi a «înghiţi » orice, 
pcntrucă folosea din toleranţa ei, o puternică scuturare 
de conştiinţă, care a avut o influenţă asupra tineretului 
contemporan şi a contribuit să aducă în marasmul mate¬ 
rialist şi de atunci un fior de idealitate indignată, — 
dar şi mai departe « Cumnatul lui Carp » a urmat politica 
ce se făcea sub numele despreţuitorului ideolog. 

In Cameră, unde s'a ales de câteva ori, el vorbia rar, 
şi totdeauna ca pentru dânsul. Fiinţa lui întreagă se 
încărca de o ciudată electricitate contagioasă pe care 
prin mişcările patetice desordonatc ale mânilor sale cu 
degetele răsfirate o împrăştia asupra tuturora, şi a celor 
cari prin stupiditate congenitală parcau mai refractari. 
Glasul se cobora până la şoaptă, la confesiunea îndu¬ 
rerată care se îngrozeşte de propriile ei cuvinte, la apelul 
şoptit către cine ştie ce invizibile entităţi atot puternice 
cu care avea înţelegeri oculte. Pomenea de lucruri mari şi 
frumoase, vrăjea ameninţări ciudate şi profeţii uimitoare, 
desfăşura toată gama limbagiului cu totul particular al 

«nabiilor» biblici. Când isprăvea, vraja se disolva şi 
nu rămânea nimic, — decât un om foarte jenat de 
ceea ce spusese. 

Intr’o lume de trivialitate cuceritoare şi de estetism 
doritor de apreciere, el ducea idealismul său de o speţă 
bizară, pe care parcă voia să-l ferească de orice atingere, 
chiar şi a unei inteligenţe prietene. A fost unul din acei 
oameni cari au cochetăria de a salva, pentru confundarea 
cu sufletul cel mare al lumii, ce a fost mai sacru în ei 
înşii. 

1920 


www.dacoromanica.ro 


XXIV 

NICOLAE FLEVA 
— încă un exemplu — 

Când am ajuns a cunoaşte şi eu ce se petrece în viaţa 
noastră publică, în anii aceia de agonie a «(Viziriatului» 
lui I. C. Brătianu, când regele era primit la Iaşi cu strigăte 
şi garda lui era împroşcată cu mere stricate şi ouă clocite, 
de cei mai supţiri nobili tineri şi de profesori cunoscuţi, 
când noi, tineri din şcoli, ne dădeam înapoi sub apăsarea 
escadronului de jandarmi călări care se încurca în stră- 
diţa de lângă « arcul » Academiei Mihăilene, un nume era 
pe toate buzele, personificând pentru atâţia toate sfor¬ 
ţările spre libertate: Nicolae Fleva. 

Om încă tânăr, vioiu şi vesel, gata de luptă şi gata de 
glumă, aducând în luptele noastre politice o lumină din 
ochii negri şugubeţi şi un zâmbet din dinţii lui albi, el 
izbutise în scurtă vreme, şi pentru mult timp, să sub¬ 
juge acea lume de suprafaţă din Bucureşti, precursorii 
socialismului de astăzi, lângă mahalagiii zgomotoşi şi gata 
de harţă, cari pe atunci formau, între politicianii domi¬ 
natori, împărţiţi în echipe ce-şi dădeau aiere de partide, 


www.dacoromanica.ro 


64 


oameni cari au fost 


şi între mulţimea sătească fără gând şi fără glas, clasa 
interesantă, aceea dela graţiile căreia, ca şi de ale Su¬ 
veranului, atârna siguranţa guvernelor. Cu cât ştiau 
aceşti oameni şi ziarele care scriau pentru dânşii, advo¬ 
catul Fleva era leit un « tribun al poporului ». Zile mari 
sau amestecat în vieaţa lui, şi mulţimile şi-au purtat în 
triumf de-a lungul Bucureştilor, dela 1880 la 1890, zeul 
de care erau mândre. Pe calea zgrunţuroasă a unei opo¬ 
ziţii neobosite, în mijlocul aplauselor şi al hulirilor, 
ajunse el la acel loc care avea pe atunci aşa de multă 
însemnătate şi pe care el îl dorise aşa de îndelung: Mini- 
steriul, Ministeriul de Interne. 

A fost acolo un supraveghetor atent al administraţiei 
şi cel dintâi a cutezat să urmărească relele ei până în 
peştera lor chiar. Cu căldură a recomandat o descentrali¬ 
zare care i se părea a fi leacul. Apoi, ca şi alţii, şi-a 
avut scandalul, cu învinuirile obişnuite de conrupţie, şi 
s'a dus. 

Dar faima lui nu perise — nici chiar după nobilul exil 
ce i se gătise ca ministru în Italia. Adus de acolo prin 
îngrijirile d-lui Take Ionescu, glasul lui a mai aflat ceva 
răsunet. Ce fusese altă dată însă, nu mai putea să fie. 
In Parlament, fără resonanţă în mase, el şi-a pierdut pe 
încetul toate calităţile fără a înceta să fie un dibaciu 
meşter de opoziţie. D. Bădărau a simţit-o bine pe pielea 
sa. A fost tot ce putea da liberalismul român ca agitator. 
Niciodată n'a ajuns, în vânzoleala sa, nici până în clasa 
socială, nici până la organismul naţional. Pentru dânsul 
neamul era « poporul », şi el nu băga de seama că acel 
« popor )) este numai publicul, şi atât. Iar publicul, care 

dorea un spectacol mai fin, l-a părăsit odată cu înce¬ 
tarea modei retorice pe care el o personifica. 

Şi, în 1916, el s’a trezit la îndemâna armatei de 
ocupaţie. 

Locul lui n’a putut fi luat şi nu va putea fi luat de 
nimeni. Liberalismul nu poate da alţi «tribuni» decât pe 
acesta. Şi de mult, lumea a dovedit că nu-i vrea. Cine 
ar pofti s'o înceapă dela capăt, vază acest exemplu! 

1920 

XXV 

T. V. STEFANELLI 

O boală aprigă a luat în câteva săptămâni pe septua¬ 
genarul membru al Academiei Române, T. V. Stefa- 
nelli. 

Vechiu coleg al lui Eminescu, căruia-i păstra o du¬ 
ioasă memorie, Stefanelli fusese un eminent magistrat, 
care, în ceasurile-i libere, se ocupa cu interes şi de istoria 
colţului de pământ românesc unde se născuse. Astfel 
a strâns, ani de zile, asupra republicei de ţărani a Câmpu¬ 
lungului atâtea documente, care, tipărite dăunăzi, lumi¬ 
nează puternic această vieaţă sătească de un caracter 
aşa de original. S'a ocupat şi de stâlpul dela Vama, 
pomenindu-ni de ultimele biruinţi româneşti în epoca 
Fanarioţilor, şi a lămurit mai bine începuturile neamului 
Calmăşul, care a dat patru Callimachi ca Domni Moldovei. 

In zilele de încercare ale războiului, bătrânul, refugiat 
la Folticeni, de unde e soţia sa, a fost unul dintre aceia 
cari au pătimit mai greu în vieaţa lor materială. Bucuros 
ca lucrurile s au isprăvit cum le vedem, el reîncepuse 
studiile sale iubite. La câteva săptămâni înainte de 

moarte, chinuit de dureri care-i răpiau somnul, el vor- 
bia la Academie despre cadastru şi cărţi funduare în 
Bucovina. 

De o corectitudine exemplară în toate manifestările 
sale, el poate fi dat ca un exemplu tineretului. 

1920 

GHEORGHE TOFAN 

In sfârşit, lungul, insuportabilul martiriu al lui Gheor- 
ghe Tofan a luat sfârşit. Acela al cărui biet trup era o 
jalnică ruină — şi ce om voinic şi frumos fusese pe vre¬ 
muri, până-1 îngenunehiase teribila boală misterioasă ! — 
se odihneşte acum în pământul ţărişoarei lui bucovinene, 
pe care, pe vremuri, ca puţini alţii — aş zice mai mult: 
ca nimeni altul — n'o sperase numai românească, ci o 
visase întoarsă în stăpânirea drepţilor ei moşteni. 

In orice a pregătit acolo ceasul fericit al realipirii se va 
găsi,— atunci când se vor cerceta multele cause adânci ale 
prefacerilor minunate — urma activităţii sale. O activi¬ 
tate plină de iniţiativă, sau poate, mai bine: o iniţiativă 
plină de activitate. Căci la el ideea era generatoare şi nicio 
faptă nu venea răzleţ, ci ca o manifestare necesară, 
nelipsită, a ideii. învăţător, a ştiut să prefacă o învaţă- 
torime robită până atunci, pe rând, guvernului străin 
şi apoi unei egoiste propagande demagogice, care o în¬ 
trebuinţa ca element «democratic » contra preoţimii 
conservatoare, a ştiut s'o prefacă, zic, în elementul de 

căpetenie al refacerii morale a neamului. Pe când un 
Mihai Chisanovici, alt frământător de suflete, păstra 
legăturile cu trecutul austriac şi exprima în nemţeasca 
vioaie şi spirituală din revista Iui, Wahrheit , ideile unei 
noi generaţii, Tofan a stat neclintit, exclusiv, pe terenul 
naţional. Alături de Iancu Nistor, el a căutat să trans¬ 
planteze în Bucovina, contra spiritului bătrânesc, care 
dăinuia încă, curentul dela Sămănâiorul , întreg, cu tot 
ce cuprindea, cu tot ce acoperia, cu tot ce pregătea. 

Junimea literară a fost o publicaţie de importanţă epo¬ 
cală în desvoltarea spiritului românesc din Bucovina şi,pă¬ 
trunzând destul de adânc în lumea învăţătorească, a pro¬ 
dus în sufletul ei, pervertit adesea de calomniile austriace 
contra românismului şi mai ales a României, o rcacţiune 
din cele mai fericite. N'a fost de ajuns atâta pentru 
acest energic deschizător de cale, care, sub forma 
exterioară blajină a fiinţei sale, ascundea un mare 
avânt de luptă. 

Cursurile universitare pentru toţi Românii, şi anume 
pentru ceia ce-i reunia şi trebuia să-i strângă în aceleaşi 
hotare, sunt opera îndemnului său. El a ţinut neapărat la 
începerea lor, în condiţii cât de modeste. El a mânat, 
an de an, Ia Vălenii-de-Munte pe cei mai curagioşi dintre 
tinerii Bucovinei. EI a apărut acolo cu admirabilul cor al 
« Armoniei », care a străbătut România întreagă, şi nu 
voiu uita seara când în căsuţa cea veche, apoi dărâmată, 
am fost trezit la un ceas din noapte de glasurile măiestre 
ale cântăreţilor pământului lui Ştefan-cel-Mare, veniţi 
să-mi dea cea mai neaşteptată, dar şi cea mai plăcuta 
din serenade. 

Să spunem care a fost opera lui în Basarabia pe 
vremea războiului? Cât s'a cheltuit şi acolo dintr'o 
energie pe care boala o distrugea încet în izvorul ei 
fizic? Să caut a gâci sentimentele cu care acest pre¬ 
cursor a întrat acum aproape un an în Camera tuturor 
Românilor, unde nu mai avea vlaga să vorbească? Să 
descopăr ce s'a putut petrece în sufletul Iui plăpând de 
agonie tocmai în ceasul când ştia el bine că se cer puteri 
şi cunoştinţe ca ale lui? 

Să nu uităm pe acela care în clipa izbândei nu şi-a 
cerut partea. O şcoală din Bucovina, şcoala de pregă¬ 
tire a învăţătorilor aş propune să poarte numele lui. 
Aflând cine a fost el, tinerii s’ar deprinde cu ideea că 
România Mare nu s'a făcut nici pentru câştiguri ma¬ 
teriale, nici pentru succese de partid. 

1920 

UN OM DE BINE: DIMITRIE GRECEANU 

In luptele noastre politice, în care cei mai mulţi aduc, 
cu talente apreciabile şi condamnabile dibăcii, o feroce 
ambiţie de a parveni şi o lăcomie de scârboasă înfăţişare 
pentru toate plăcerile lumii, dând astfel o notă cu totul 
deosebită de a adevăratului nostru popor, Dimitrie 
Greceanu, care s'a stins de pe urma atentatului dela 
Senat, înfăţişa o notă aproape numai a lui şi care-i va 
face totdeauna simpatică amintirea. 

Boier dintre aceia cari n'aveau nevoie să se pue în 
frunte ca să fie văzuţi, boier moldovean, voiu adăugi, 
la care discreţia şi amabilitatea, care pot părea o 
lipsă de energie, sunt calităţi ce se transmit din ge¬ 
neraţie în generaţie, Greceanu s'a mulţămit, într'o vieaţă 
în care nu i-a lipsit nimic din ceea ce face fericit pe un 
om, a fi, la locul unde-1 aşeza naşterea şi înrudirile sale, 
un element de pace, dar şi — căci fără aceasta pacea e 
toleranţa pentru toate păcatele — un element de drep¬ 
tate. N'a fost o întâmplare că de atâtea ori a avut por¬ 
tofoliul Justiţiei, unde şi-a început cariera ministerială. 

Luându-1 şi păstrându-1, el părea să afirme că într'o 
societate ca aceasta 1 ) justiţia măcar trebue să rămâie 
nebămiilă, şi, fiindcă instituţiile noastre o supun puterii 
executive, reprezintantul acesteia trebuie să aibă vir¬ 
tuţile unui magistrat. 

Rău încunjurat de oameni cari pretindeau a lticra 
în numele lui, silit a primi tovărăşii şi conduceri care în 
fundul conştiinţii lui îl rebutau, amestecat în plămada 
informă a poftelor bestiale, el a ştiut totuşi să reliefeze 
oricând autonomia sa morală, şi aceasta cu o mireazmă 
de delicateţă, semn al rasei. Nu cred că vreun om politic 
a putut fi jignit vreodală de acela care a fost totuşi 
atât de mult amestecat în vieaţa politică. 

Aceasta se va putea spune de dânsul ca lauda cea 
mai frumoasă şi mult timp după ce se vor usca florile 
pe care înduioşarea morţii şi fiorul tragediei le samănă 
bogate pe sicriul Iui. 

1920 


Erau cuvinte cenzurate. 

CONSTANTIN, FOST REGE AL GRECIEI 

Regele Ferdinand a anunţat în Parlament îndoita 
căsătorie a prinţului Carol şi a principesei Elisabeta, 
care în curând vor lega dinastia noastră cu dinastia 
care domneşte în Grecia şi al carii reprezentant mai 
potrivit se caută astăzi pentru a lua locul nenorocitului 
rege Alexandru. Aceasta îndreaptă mai stăruitor privi¬ 
rile noastre asupra exilatului din Lucerna care din acest 
adăpost unde a îndurat toate mizeriile şi umilinţile 
declară că aşteaptă, în ce priveşte drepturi la care n'ar 
vroi sa renunţe nici în folosul fiului celui mai mare, 
hotărîrea, prin plebiscit, a poporului grecesc, care, tre- 
bue să recunoaştem, a vorbit prin votul care a răstur¬ 
nat pe Venizelos. 

Acela pe care adversarii săi îl numesc, simplu: 
«Constantin >), a avut în tinereţa sa tristul rol de a 
pierde un războiu cu Turcii, dar, peste câţiva ani un- 
mai, pe acela, fericit, de a-şi plăti greşeala sau lipsa 
de noroc printr'o mare biruinţă contra aceluiaşi duş¬ 
man, puind, cu arma în mână, temeliile Greciei Mari, 

întinsă apoi peste orice aşteptări, de un extraordinar 
ministru. 

Căci să nu ascundem faptul că, dacă această între¬ 
gire naţională, sub raportul diplomatic, e datorită lui 
Venizelos, sub raportul militar ea n'are nimic a face cu 
impulsul acestuia, căci, în marele războiu, în care Grecia 
a câştigat aşa de mult, ea n'a avut prilejul să plătească 
jertfa de sânge, aşa de grea pentru alţii, prin care 
de obiceiu se câştigă libertatea poporului. Izbânda 
omului de Stat e dintre acelea care trezesc admiraţia 
claselor culte, celelalte nu dau iubirea lor fanatică 
decât ostaşului —, până ce el face greşeala de a voi 
să fie şi om politic fără a putea câştiga admiraţia 
claselor culte. 

Diplomaţia lui « Constantin » a fost regretabilă, având 
adeseori chiar aparenţe infame, dar ea se făcea pe răs¬ 
punderea consilierilor săi, pe când gloria militară a 
mâncătorului de Turci şi de Bulgari, aceea era o avere 
proprie, pe care cel izgonit de străini, — fie şi de prie¬ 
tenii şi binefăcătorii Greciei, — n J a pierdut-o. De aici 
popularitatea, îndărătnică, rebelă. 

La aceasta însă a contribuit şi Venizelos. 

Nu ştiu cât a înţeles el poporul grecesc, dar ce este 
regalitatea, n'a înţeles. Sau, şi mai bine: el a văzut 
regalitatea prin rege, în loc să vadă pe rege prin regali¬ 
tate. Aceasta e însă o mare greşeală într'o democraţie, 
care poate da valuri, oricâte, şi furioase, dar îi trebuie 
şi ţărmuri. Aceste ţărmuri însă le dă regalitatea, regali¬ 
tatea singură. Şi o regalitate care nu trebue să arăte 
că atârnă de altcineva decât de interesele şi conştiinţa 

naţiunii, Regi numai din mila Iui Dumnezeu nu mai 
sunt, regi din mila unui om nu trebue să fie. 

Cine încearcă, se expune la ce se întâmplă astăzi cu 
«Constantin» cel «desfiinţat»: poporul caută un rege, 
pe care să nu i-1 fi impus nici cel mai meritos dintre 
oamenii politici. 

1920 

GHEORGHE PITIŞ 

Cu totul neobservată a treeuL, în mijlocul gravelor 
evenimente şi într'un mediu din ce în ce mai înstrăinat 
de bucuriile sufletului, moartea, la o vârstă când putea 
să mai aducă servicii în şcoala românească, a Braşo¬ 
veanului Gheorghe Pitiş, — Ghiţă, cuin îi ziceau cei din 
oraşul lui natal. 

L-am cunoscut la « Revista Nouă » a lui Ilasdeu, în 
odăiţa lui din Strada Regală, unde în jurul magului 
îmbătrânit care, zdrobit de moartea fiicei sale, ni anunţa 
solemn, în fiecare şedinţa de Vineri seara, data precisă 
a morţii sale, prevestită prin spirite, se aduna, nu o şcoală 
literară, fiindcă Hasdeu nu cunoştea decât prieteni per¬ 
sonali şi admiratori, ci un număr de persoane care alături 
de literatură aveau o pregătire culturala ce-i apropia de 
învăţatul conducător al cercului. Era cu putinţă deci să 
stea alături Dclavrancea, care venea destul de adesea — 
Vlahuţă figura numai pe copertă între redactori —, 
Ionescu Gion cu poza lui vană, Şăineanu, exprimând cu 
dinţii strânşi idei cuminţi asupra chestiilor întâmplător 

aduse în discuţie, şi Speranţă anecdotistul, care-şi 
făcea un Ioc tot mai mare în încrederea marelui 
său prieten şi, apoi, cu poetul Stavri, cu Vasile 
Cosmoviei, şi el poet în vremurile prielnice, cu alţii, 
tineretul începător. 

Pitiş era singurul care aducea în această intimitate 
literară a omului care a făcut aşa de mult pentru ştiinţa 
şi aprecierea sufletului popular cunoaşterea adevărată, 
personală a acestui suflet şi putinţa de a-1 reda în scri¬ 
sul său. Oacheş şi slab, cu dinţii albi şi ochii jucăuşi, 
părea că stă gata să înceapă povestea. Şi o spunea bine; 
păcat numai că a spus-o prea puţin, căci fără îndoială 
avea toate însuşirile pentru a fi adunătorul basmelor 
ardelene, mult mai puţin cunoscute decât ale noastre, 
cari am avut, până dăunăzi, când ne-am cufundat iarăşi 
într'o stearpă literatură artificială, de imitaţie preten¬ 
ţioasă şi zădarnică, un şir întreg de harnici povestaşi. 

Se pare că interesul lui Pitiş mergea însă mai departe 
decât basmul. Studiul lui, vrednic de toată lauda, 
despre obiceiurile Junilor dela Braşov poate servi drept 
model pentru alţii, dar el arată şi ce înţelegea să scoată 
el însuşi din cercetarea serioasă a datinelor poporului 
român. Pentru orice ocupaţie literară continuă mediul 
nostru este de sigur cu totul neprielnic. Puţini rezistă. 
La Pitiş izvorul interior nu era destul de bogat pentru 
aceasta. 

Profesorul de greceşte la Sfântul Sava a trecut astfel 
între cei cari au renunţat. Vieaţa lui a aparţinut treizeci 
de ani numai şcolarilor şi familiei. Constatând, odată 
cu părerile de rău pentru omul blând şi prietenos, această 

pierdere mai veche decât încetarea lui din vieaţă, ne 
întrebăm dacă nu cumva poyeşti nepublicate se găsesc 
între scrisele rămase pe urma Iui Pitiş. Ele ar trebui 
păstrate pentru publicarea în vremuri mai bune decât 
ale sălbătăciei şi speculei actuale. 

1920 

CENTENARIUL LUI NAPOLEON 

O sută de ani de când, a doua zi după o furtună cum¬ 
plită, s'a stins, într'o biată odaie pe care o cutremurau 
furiile naturii năpustite pe nesfârşita întindere a Oceanu¬ 
lui, acela din care, de un an de zile, nu mai rămăsese 
decât o biată umanitate dureroasă: Napoleon. 

Atunci, în 1821, era numai un fapt-divers tragic. Din 
depărtările « stâncii bătute de unda plângătoare », nu era 
să se mai întoarcă niciodată cel care îngenunchiase 
lumea: aceasta o ştia oricine. N'a fost măcar o uşurare 
pentru un regim ameninţat: duşmanul cel mare era tre¬ 
cut dincolo de margenile posibilităţilor istorice. In su¬ 
fletele credincioşilor incomparabilei glorii a fost numai 
dispariţia fără zgomot a unor speranţe nebune. O nouă 
regalitate, « cetăţenească », a crezut că se asigură arătând 
că nu se teme de eroul mort, şi, sub Ludovic-Filip, pe stră¬ 
zile Parisului care părăsise de două ori pe atletul învins, 
s'a desfăşurat convoiul imens care ducea la Invalizi, în 
sicriul de porfir, rămăşiţile desfăcute din groapa meschină 
a insulei pierdute. Era restituit pământului Franciei pe 

care, fie şi numai pentru a o servi unei ambiţii suprau¬ 
mane, o voise doamnă lumii. Restituirea în istoria 
însăşi a poporului francez a fost mai grea. Victoriile 
lui, fundaţiile lui, legislaţia şi organizaţia lui încăpeau 
acolo; personalitatea lui însă, nu. 

Teamă de un partid bonapartist, care dovedise la 1848 
că poate da, ajutat de dorinţa unei societăţi întregi anar¬ 
histe, un al doilea Imperiu? Antagonismul de principii al 
republicanilor faţă de tiran? Oroarea sacrificiilor de sânge 
pentru satisfacerea unei lăcomii războinice fără margeni? 

Ceva din toate, desigur. Dar mai ales lipsa pentru 
câtva timp a acelui element care consolidează mai mult 
şi asigură mai puternic naţiunile: simţul continuităţii 
istorice. Şi nu, o naţie, oricare ar fi patimile care o des- 
bină la fiecare moment, nu poate renunţa la nimic din 
ceea ce s'a făcut în numele ei şi spre folosul ei, material 
şi moral. Şi în numele Franciei, pentru creşterea hotarelor 
ei, pentru mărirea prestigiului ei a făcut acel mare între 
cei mari opera sa de pace şi opera sa de războiu. 

Azi se recunoaşte aceasta. La o sută de ani după moar¬ 
tea sa omul pătrunde întreg în cetatea cea mai grea de 
cucerit: inima naţiunii sale fără deosebire, căci şi cel mai 
îndârjit socialist simte vibrând în fiinţa sa ceva la auzul 
numelui care rezumă o legendă. 

E cea mai mare din biruinţile lui, şi era firesc să vie 
aşa de târziu după însăşi desfacerea fiinţii pământeşti. 

Şi cu aceasta Franţa se simte mai mare, fiindcă s'a 
reîntregit într’unul din cele mai glorioase domenii ale 
trecutului ei. 

1921 

EMANUEL PORUMBARU 

Aceste rânduri vor sosi târziu pentru a aduce un 
omagiu memoriei omului de bine şi omului de cultură 
care a fost în politica noastră, întinată de toate patimile, 
Einanuel Porumbaru. 

Intr'o ţară unde opinia publică e formată adesea din 
glumele nesărate ale ziarelor umoristice ori de stupidele 
zeflemele ale « cronicarilor », lumea ajunsese să creadă 
că Porumbaru era un bătrân mai mult sau mai puţin in- 
significant sub care se ascundeau aceia cari voiau ca 
toată conducerea să fie de fapt în mânile lor. Şi nu era 
aşa. Porumbaru, care primise o educaţie aleasă, avea 
cunoştinţe foarte întinse şi mai ales nu ostenia niciodată, 
până la vrâsta foarte înaintată pe care nu-i plăcea s'o 
mărturisească, să le întregească printr'o lectură bogată 
şi aleasă, cum n’am găsit-o la alt om politic al nostru. 

Când lua cuvântul, în Parlament, asupra unei chestii, 
puteai fi pe deplin convins că se aduce înainte, cu mult 
bun simţ şi cu o aleasă discreţie, tot ce se ştie mai sigur, 
| ână la ultimele date, asupra subiectului. In timpul 

războiului, dacă iniţiativa n’a fost în mânile bătrânului, 
nu i se poate face o vină din aceasta. Şi în alte ţări stri¬ 
vitoarea răspundere a luat-o, cum era firesc, şeful gu¬ 
vernului. Dar nu se poate spune destul cu câtă simţire 
patriotică a urmărit el toate actele grozavei drame şi cu 
câtă limpeziciune a judecat evenimentele; mai mult: 
cu câtă curagioasă încredere a primit el rezultatul final. 

Lucrurile acestea vor mai fi fost spuse de cine l-a cu¬ 
noscut şi mai bine pe Porumbaru; am ţinut să se adauge 
şi mărturia mea. 

1921 

REGELE PETRU AL SERBIEI 

Bătrânul Monarh care s'a stins acum câteva zile a 
fost unul din oamenii cei mai zguduiţi de soartă cari au 
trăit vreodată. 

Strănepotul întemeietorului Serbiei, el a fost fiul unui 
principe exilat şi menit să moară în exil, pe pământul 
austriac, şi nepotul de fiu al unui asasinat, — căci Cara- 
gheorghe, fugar, apoi întors în ţară, a murit sub loviturile 
unui asasin. A trăit departe în Apus o tinereţă grea. 
însurat cu fiica domnitorului Muntenegrului, el a 
văzut-o murind tânără. 

A luat parte, când avea ceva mai mult de douăzeci 
de ani, la revolta Bosniei şi Herţegovinei contra domi¬ 
naţiei turceşti, sperând să capete astfel coroana Sârbilor 
din Balcanii reuniţi. Numele lui atunci s'a auzit pentru 
întâiaşi dată în Europa apuseană. Apoi, pentru lungi ani, 
pentru o vieaţă întreagă, el a dispărut. Doar din când 
în când era vorba de dânsul, iarăşi, cu prilejul vre unei 
conspiraţii fără rezultat. 

Trăia la Geneva o viaţă de burghez, fără multe mijloace, 
şi-şi creştea cu greutate copiii. 

De aici o tragedie, în care totdeauna a declarat că 
n'a avut niciun amestec, l-a făcut Rege al Serbiei. 

A întrat ca rege în conacul cel nou, lângă căsuţa 
de pe balconul căreia fuseseră prăbuşite trupurile însânge¬ 
rate ale ultimilor Obrenovici. Dar soarta schimbătoare 
nu-i rezerva numai atâta. Un războiu biruitor, prin care 
a câştigat Serbia Veche, Macedonia, a îndoit întinderea 
regatului său ; atacat de aliaţii bulgari, i-a văzut pedepsiţi 
pentru reaua lor credinţă. Şi, în sfârşit, cea mai minunată 
din schimbările politice ale lumii i-a dat stăpânirea peste 
toate ramurile naţiei sârbeşti, dela Pind până lângă 
Klagenfurt, dela Pirot până la Ragusa. 

De mult, era zdrobit fiziceşte. L-am văzut în 1913, miş- 
cându-şi cu greu mânile, picioarele înţepenite. Pipăia 
cu ochii în lacrimi clopotul bunicului său pe ca>e, găsin- 
du-1 la Craiova, îl adusesem, şi aceiaşi ochi se aprindeau 
de dor când vorbea de Bosnia şi Herţegovina, pentru 
care luptase şi care erau să-i revie, cu atâtea, atâtea alte 
provincii. 

Dar el nu mai era în stare să le cârmuiască. Bucuria 
singură-i rămăsese. Şi cu dânsa pe faţă se va fi stins acela 
care mai mult decât legendarul Ştefan Duşan a\u 
norocul de a strânge laolaltă întregul său popor. 

O mare şi grea misiune revine fiului său, viteazul prinţ 
Alexandru. 

Ca regent el a început-o. 

In îndeplinirea ei îl întovărăşesc dorinţile tuturora cari, 
şi Ia noi, doresc o Serbie asigurată, dreaptă, buna şi 
prietenă. 

1921 

DOI DISPĂRUŢI: 

PROFESORUL PRECUP. VASILE SION. 

Din Cluj se anunţă moartea profesorului Precup. In 
acest Ardeal liberat, în care principala îndeletnicire e, 
azi, a se practică politică de partid pentru a se rupe cât 
mai mult solidaritatea naţională şi a se face cât mai mult 
pe placul duşmanilor noştri celor veclii şi statornici, 
Precup era unul dintre acei oameni rari al căror gând 
se îndrepta numai la cultura românească, aceia care 
împacă, înfrăţeşte şi duce mai departe acest neam rămas 
în urmă. 

Nu-şi călca astfel obiceiul unei vieţi întregi de muncă 
şi devotament. 

Profesorul din Blaj fusese totdeauna între aceia dela 
cari cu siguranţă se cere munca spornică pentru binele 
obştii. De atâtea ori l-am văzut îndeplinind, modest şi 
bucuros de isprava sa, sarcina care i se dăduse şi pe 
care el o primia recunoscător că poate fi de folos. După 
unire, ca inspector al învăţământului superior, el a 
adus însemnate servicii. Păcat numai că dorinţa lui de 

a se face numai cele de nevoie pentru şcoli s*a lovit, 
mai ales în timpul din urmă, de a-toate-mistuitoarea 
patimă de partid. Am o scrisoare din ultimele lui zile în 
care se arată scârbit şi gata de a se retrage. 

* 

♦ ¥ 

D-ruI Vasile Sion, care şi el dispare prea răpede, era 
cu totul alt temperament. Nervos, iute, gata de supă¬ 
rare şi, îndată ce era supărat, de războiu cu oricine, 
pentru orice, el era odată, cu acelaşi foc, la Serviciul 
Sanitar un administrator straşnic, neadormit, gata ori¬ 
când să sară asupra epidemiei şi s'o distrugă. Nu ca pe 
o nenorocire publică, ci ca pe un adversar personal, aş 
zice: ca pe un adversar politic. 

Căci violent om de partid era şi doctorul! Liberalis¬ 
mul n J a avut niciodată, ca idee şi ca alcătuire, un 
mai militant apărător. Cu o lume întreagă era gata să 
se ia la trântă pentru « ai lui ». 

Tot aşa, înainte de războiu, germanismul era pentru 
dânsul un zeu de care n'aveai voie să te atingi. Acestei 
foi i-a adresat o scrisoare în care apăra şcoala germană 
din România — şi cu ce aprindere! Dar, iată, nici pa¬ 
siunile lui nu ţineau mai mult decât interesele ţării, 
fiindcă, pe urmă, când a văzut ce ticăloşii fac prietenii 
săi, a făcut contra lor o şarjă ca aceea. 

Era dintre puţinii oameni cari, într'o societate de cal¬ 
cule, aducea pasiune, — şi, mai la urmă, acesta e motorul 
care mişcă lumea. Cine n'o are, păcat; dar cine o are, 
s\) întrebuinţeze cât mai bine! 

1921 

COMEMORAREA LUI ION BRĂTIANU 

In mijlocul diviziunilor politice cu care s'a început 
vieaţa, plină totuşi de greutăţi şi încunjurată de amenin¬ 
ţări, a României Mari, fiii lui Ion Brătianu şi câţiva 
din colaboratorii lux, d-nii Costinescu, Pherekyde, Bibi- 
cescu, au crezut că suta de ani dela naşterea bărbatului 
de Stat care mai mult decât oricine a avut pe lângă 
voinţa patriotică şi fericita putinţă de a contribui la 
organizarea Statului român modern, trebuie să aibă un 
caracter naţional, fără deosebire de partid. 

Idee fericită şi foarte potrivită pentru împrejurările 
de astăzi. 

Prin pelerinagiul la mormântul aceluia care a prezidat 
la declararea războiului pentru Independenţa şi care a 
înfăţişat Domnului biruitor coroana de oţel a regalităţii, 
prin serbarea dela Bucureşti, care va urma, nu se aduce 
numai cel mai meritat omagiu unui mare om de bine 
prin fapte şi unui idealist care a ştiut să coboare în rea¬ 
litate spornică nobilele lui concepţii, ci se arată, în ace¬ 
laşi timp, un drum: drumul în partea cea mai folositoare 

a lungii lui vieţi şi drumul care ar putea, ar trebui să 
fie şi al nostru. 

Domnia lui Cuza-Vodă fusese sfâşiată de luptele dintre 
partide, adecă, de fapt, dintre personalităţile distinse, 
unele dintre ele chiar eminente, care adesea nu-şi dădeau 
sama îndeajuns că mai presus de dreptul lor la noto¬ 
rietate şi la putere este interesul superior al ţării, care 
a doua zi chiar după Unirea pe care o făcuseră doar 
toţi împreună avea nevoe de ajutorul lor, al tuturora. 

Faptele mari din această scurtă Domnie au trebuit 
făcute cu călcarea normelor constituţionale, ceea ce e 
totdeauna periculos. Iar urmaşul întâiului Domn al 
României n'a putut să se razime mulţi ani pe acel con¬ 
curs de bunăvoinţi care singur i-ar fi uşurat greaua 
sarcină. Ion Brătianu el însuşi participase, şi cu pasiune, 
la aceste vrajbe, la actele războiului civil care nu se 
dădea înlături dela conspiraţii şi comploturi, dela de¬ 
tronarea alesului din 1859. 

Ajuns însă la vârsta maturităţii politice depline — 
căci la 1877 el avea cincizeci şi şase de ani—, el şi-a 
dat sama, el singur, de faptul că organizarea ţării 
după războiul desrobitor nu poate fi opera unui partid. 
Sau că nu poate fi această operă decât cu o condiţie: 
ca acel partid al patriei să cuprindă, fiecare la locul 
lui, tot ce poate da mai bun o generaţie, devenind de fapt 
o coaliţie pentru a fi o colaborare 

El numise partidul său: revoluţionar, conservator- 
naţional, apoi liberal-naţional. Ceea ce-1 interesa dela 
o vreme nu era numele, ci alcătuirea şi putinţa de a se 
ajunge la un scop superior. De aceea între două activităţi 

de partid el a dat cei zece ani, sfârşiţi rău de sigur, 
dar cari au însemnat între oamenii politici treva patriei 
şi a naţiunii. 

Lângă mormântul lui Ion Brătianu să-i între în minte 
cui trebue că de aceasta avem nevoe şi astăzi! 

Astăzi mai mult decât atuncea chiar. 

1921 


www.dacoromanica.ro 


XXXV 

EMIL COSTINESCU 

După o grea boală, care-1 reţinuse mulţi ani departe 
de afacerile publice, Emil Costinescu, unul din fruntaşii 
partidului liberal şi acela care în multe privinţi i-a fost 
conducătorul de fapt, a încetat din vieaţă- 

Urile politice, care falşifică aşa de mult judecata asu¬ 
pra oamenilor de adevărat merit, dintre cari fără îndo¬ 
ială era el, au să se înfăţişeze Costinescu numai 

ca un om preocupat de interese materiale egoiste. Nu 
astfel îl va prezintă istoria imparţială, sensul cărei^ 
sunt sigur că scriu aceste rânduri. 

Ea va da ca model pentru tineret pe acest om care 
s'a ridicat prin singura lui muncă a f ar 3 cjiiar de învă¬ 
ţăturile şcolii, pregătitoare de carieră, şi care, o vieaţă 
ţntreagă, a urmărit un singur ţel, cu mijloacele pe care i 
le dădea o vie inteligenţă firească, 0 experienţă reală 
din cele mai largi şi o mare putere de muncă- Acest ţel 
a fost pentru dânsul, ca şi pentru Aurelian, creare^ 
unei economii naţionale romăneşti. Crescut în idei care 
sunt acuma vecjii, el credea că această economie trebue 

să fie completă, chiar dacă materia primă şi mâna de 
operă şi debuşeu! se prezintă defavorabil. De aici greşe¬ 
lile sale. Ele nu pot să-i acopere însă meritele. 

Elocvenţa Iui simplă, dar curgătoare şi totdeauna 
reală, avea o mare putere de convingere, şi unele din 
cuvântările lui ar trebui adunate ca preţios material 
pentru istoria noastră înainte de războiu. 

In hotărîrea acestuia pe calea cea dreaptă el a fost 
dintre cei mai neînduplecaţi, ceea ce a făcut dintr'însul 
unul din fericiţii izbândei finale, în care a crezut. 

De atâtea ori el a lucrat ca om al ţării, şi toţi trebue 
să-l regretăm pentru ceea ce a dat tuturora. 

1921 

CEL CARE S'A ÎNDOIT: NICHITA PETROVICI 

La Antibes, pe ţărmul unei mări tot aşa de frumoasă 
ca şi aceea care uda, în golful de Cattaro, ţărmul Dal¬ 
maţiei sale native, s'a stins, între câţiva credincioşi, 
Nichita care a vrut să fie rege al Muntenegrului, dar 
n'a ştiut tot ca rege să isprăvească. 

Vlăstarul dinastiei voevodale Nieguş fusese crescut 
în Apus, pe un timp când mai trăiau atunci amintirile 
romantismului. Nichita Petrovici era şi el un spirit 
pentru care aveau atracţie stafiile trecutului şi fantas¬ 
mele viitorului. Din trecutul rasei şi ţării lui răsăreau 
ispite care-1 chemau să joace un mare rol de erou legen¬ 
dar, acela de şef al Iugoslavilor porniţi la formarea 
Statului lor unitar. 

Mult timp, aceasta nu se putea face din Serbia sfâşiată 
de lupta dintre două dinastii şi nici din mijlocul Bulga¬ 
rilor, cari n'aveau un organism politic. Astfel îndrăzneţul 
tânăr s'a înfăţişat pe sine ca singurul candidat posibil. 

Vremea l-a desiluzionat. Serbia s'a întărit, Bul¬ 
garia a luat fiinţă. Regatele slave, răsărite în preajma 

lui, l-au îndemnat să caute şi el o coroană care nu mai 
era a unor mari aspiraţii, ci a unei realităţi foarte mo¬ 
deste. Dela marea epopeic se făcea un pas către simpla 
operetă. 

Războiul cel mare îl chema la luptă cu puteri mici. 
S'a încurcat într'însul. Era dator să-l facă, dar nimic, 
niciun ideal şi nicio posibilitate, nu stăteau în faţa 
lui. Deodată lumea s'a trezit că muntele Lovcen, cetă- 
ţuia inexpugnabilă, a căzut, nu la întâia lovitură, ci la 
întâia atingere. 

Nichita I-iu s'a refugiat în Apus. Socrul regelui Italiei 
avea loc în Franţa, dar regele Muntenegrului încetase 
de a exista. Moartea n'a făcut decât să ia epava unui 
naufragiu. 

E sancţiunea care atinge pe oricine e cuprins într'o 
tragedie fără credinţa care poate însufleţi pe protago¬ 
niştii ei. 

1921 

UN POET REPREZENTATIV: IVAN VAZOV 

Bulgarii au înmormântat cu cele mai mari onoruri pe 
poetul reprezentativ al naţiei lor, pe Ivan Vazov, a 
cărui lungă, foarte lungă vieaţă i-a îngăduit să fie martor 
al întregii lupte pentru libertate, din zilele grele pe care 
le-a pomenit în romanul său « Sub jug » până la căpă- 
tarea Independenţei şi la acea mare situaţie în lume pe 
care au zguduit-o actele de nebunie imperialistă din 
ultimele timpuri, cu aprobarea lui însuşi. 

Regele a mers după sicriul gloriosului bătrân: fără 
deosebire de păreri politice toţi au plâns pe acela în 
care trăia conştiinţa naţiunii lui, înălţată în formele 
imperioase ale literaturii. Clopotele au sunat pentru 
dânsul în fiecare biserică de sat. Pe alocurea, spune 
darea de seamă, mulţimea dela sine a format cortegii 
care au străbătut localitatea cântând marşuri funebre. 

Această atitudine e de sigur o dovadă de simţire din 
partea poporului bulgăresc. Dar ea se datoreşte şi felului 
în care Vazov şi-a înţeles misiunea. Dela început până 
la sfârşit el s'a identificat cu ai săi. Orice suferinţă, orice 

bucurie, orice speranţă a lor a găsit într'însul glasul 
care a mărturisit-o. 

Generaţii întregi s J au strecurat aducând în materie 
de literatură estetică altă formulă, care a venit şi s J a dus. 
In forma simplă a interpretului sentimentului societăţii 
care l-a produs, el a continuat a spune, în proză şi în 
versuri, povestea, din afară şi din lăuntru, a neamului său. 

Teoreticienii artei pot spune ce voiesc: nu poate fi 
pe lume o activitate mai frumoasă şi mai binecuvân¬ 
tată decât aceasta şi, faţă de orice tălmăciri filosofice 
ale operei sale, un scriitor de inimă va primi mai cu¬ 
rând soarta lui Ivan Vazov. 

1921 


www.dacoromanica.ro 


XXXVIII 

UN BINEFĂCĂTOR CULTURAL: IOAN BIBICESCU 

D. I. Bibiceseu a dăruit o bibliotecă de optzeci de mii 
de volume liceului din Severim E opera de răbdare, de 
inteligenţă şi de sacrificiu a unei vieţi întregi» Neobosit, 
iubitorul de scrieri bune şi de publicaţii rare şi-a sporit, 
zeci de ani, comoara, şi astăzi, când l-au răzbit bătrâ- 
neţele, închină acest nepreţuit prinos oraşului care l-a 
văzut făcând cei dintâi paşi în lume. 

Cetitorul pasionat, ziaristul cu avânt, culegătorul 
cântecelor poporului a voit ca în acest oraş, multă vreme 
strajă faţă de Banatul rob, să se aprindă o lumină care 
să se vadă departe şi să arăte drumul cel bun poporului 
său încă atât de adânc cufundat în noapte. 

Severinenii, cari au primit acest tezaur, n’au însă 
numai datoria de a-1 instala, dc a-1 cataloga şi de a-1 
închide în rafturile frumos lustruite. Ei au datoria de a-1 
întrebuinţa întâiu. Este acolo un liceu şi este atâta lume 
care a făcut studii mai înalte. Profesorii trebue să îndemne 
pe şcolari la munca personală, iar acei oameni culţi să for¬ 
meze o societate literară şi ştiinţifică în jurul bibliotecei. 

A doua datorie e de a ţinea biblioteca la dispoziţia 
vizitatorilor de aiurea, cărora bogăţia ei să le fie împăr¬ 
tăşită printr'o analiză sumară a cuprinsului şi prin amă¬ 
nunţita însemnare a pieselor rare. 

Vor fi oameni cari să înţeleagă că un dar e o datorie, 
cu atât mai mare, cu cât mai mare e darul? 

1921 

FATALITATEA I1ABSBURGICĂ: 
MOARTEA ÎMPĂRATULUI CAROL 

La Funchal, între păreţii unei vulgare vile închiriate, 
departe de oraş, s'a stins acela care, acum câteva luni, 
după ce visase a lua Ungaria sa cu armele,' aşteptând ca 
Austria să-l recheme Ia rândul ei, trecea prin Româ¬ 
nia, unde cutare voia să-l facă rege în locul Iui Ferdi- 
nand I-iu, ca un învins, aproape ca un prizonier de Stat, 
ca să se îmbarce la Galaţi către portul ursitelor sale. 

Odată un simpatic şi destul de popular arhiduce, 
Franz-Joseph-Karl a fost chemat în timpul supremei 
crize a războiului provocat de inconştienţa moşului 
său pe tronul acestuia. Putea el să salveze cu tinereţa 
şi bunătatea sa, cu farmecul soţiei sale, cu legăturile 
acestei urmaşe a Sfântului Ludovic în Apusul gata de 
biruinţa finală, vechiul Stat rămas în urma, care pârâia 
din toate încheieturile sale? Unii cred că da şi că numai 
influenţa nenorocită a camarilei, sfaturile sălbatece ale 
unui Czernin, obişnuinţa de a-şi schimba auxiliarii ca 
nişte simple cămăşi au provocat catastrofa. 

Alţii văd în prăbuşirea Statului de monstruoase îm- 
părecheri fatalitatea legată de toată dinastia tragică a 
Habsburgilor. Ea, al cării sânge cursese în timpuri de 
pace prin lovituri năprasnice ale sorţii, se putea să nu 
lunece în sângele omenirii sacrificate printr'un răz- 
boiu infam? 

Data aceasta, tragedia s'a isprăvit fără demnitatea 
care se potriveşte genului. Acela asupra căruia căzuse 
osânda istoriei nu s'a încremenit în atitudinea pe care 
i-o impunea fatalitatea. S'a zbătut: a intrigat, a făgă¬ 
duit, s'a rugat, a călătorit pe pământ şi prin aier, s'a 
oprit descurajat înaintea luptei şi, supus înaintea înfrân¬ 
gerii, a apucat, zâmbind dureros, drumul exilului unde-1 
aştepta mormântul. 

A înjosit coroana pe care o purtase un moment şi de 
care nu putea să se mai apropie. 

Aceasta ucide însă, nu un om, ci o dinastie. 

1922 

DUILIU ZAMFIRESCU 

Vestea despre moartea lui Duiliu Zamfirescu m'a 
uimit. 

Era în acest om, sangvin, voluntar, dârz, mândru, 
nu numai de scrisul său şi de talentul său, dar de puterea 
sa fizică şi de eleganţa căutată a îmbrăcăminţii sale 
material cu care s'o ducă înainte măcar douăzeci de ani. 
In ultimele zile când l-am văzut la Academie, cu tot 
părul lui alb, era gata să poarte războiu oricând, cu ori¬ 
cine, pentru convingerile sau numai pentru fantaziile 
sale, care-i erau mai presus de orice. Dacă l-a răpus 
ceva, a fost de sigur osteneala zădărniciilor politice la 
care l-au supus în ultimii ani anume prietenii. Căci în 
politica românească nu l-a adus pe dânsul o aplecare 
deosebită, o chemare netăgăduită, nici o credinţă căreia 
să fi fost în stare a-i sacrifica totul. 

Nu, s'a dus unde nu-1 reclama nimic şi unde n'avea 
nimic de îndeplinit. Cu exagerata lui simţire de poet, 
cu uşoara poză a romanticului din generaţia lui s'a fră¬ 
mântat cu toată lumea, şi-a înstrăinat prietenii, nu şi-a 

câştigat duşmanii şi a otrăvit un organism extraordi¬ 
nar de puternic, care n'a putut rezista. 

Acei cari la mormântul lui au aflat laude pentru 
dânsul, puteau găsi motive de mustrare pentru dânşii. 

<( Partidul» se putea completa şi fără să ruineze pe 
acest om distins. 

1922 

YASILE LUCACIU 

O amintire mare, scăzută de mizeriile zilei prezente, 
dispare dinaintea ochilor noştri odată cu bătrânul 
cleric care şi-a isprăvit, singuratec, suferinţile la Sătmar. 

Odată, pe când oamenii cari îmbătrânesc astăzi îşi 
începeau vieaţa, contra urgiei Ungariei desnaţionaliza- 
toare, a luiTisza tatăl şi Tisza fiul, s'a ridicat un popă 
de sat român, ca în zilele acelea eroice când ajungea o 
reverendă veche şi o cruce de lemn pentru ca mii şi mii 
de ţărani să samene cu trupurile lor calea dreptăţii. A 
fost un simbol pentru mulţimile care vad şi simt, lu¬ 
crează şi biruiesc prin simbol. Şi el a ştiut, prinzând 
dela început sufletul neamului obişnuit a voi a preoţii 
cu crucea 'n frunte » mai presus de avocaţi şi alte speţe 
de oameni, să fie vrednic de această credinţă a mulţi¬ 
milor care prin el mergeau spre luminosul necunoscut. 

Frumos, cu capul roman rotund, cu liniştiţii ochi 
mari negri, cu gura fin tăiată ca de un artist antic, 
zdravăn şi proporţionat în toată făptura sa deplină, el 
aducea înaintea închisiţiei Curţilor maghiare ceva din 

acea maiestate a Romei pe care-i plăcea s'o amintească. 
Şi, pe lângă aceasta, din studiile sale prin seminariile 
catolice ale Romei nouă, acea elocvenţă dc amvon, 
solemnă şi răsunătoare, care, pe atunci mai ales, trezea 
o reală admiraţie şi la duşmani când atingea lucrurile 
cele mari ale lumii şi ale omului. 

I-a trebuit, pentru romantismul popular, şi fondul de 
întunerec al unei temniţi. Curtea s'a grăbit să-l dea 
îndărătnicului. 

Şi atunci către acei păreţi de piatră s'au dus gânduri 
recunoscătoare, îndemnuri de stăruinţă până la capăt 
şi triste doine răsărite spontan în răzleţirea satelor care 
de mult n'aveau pe cine să cânte. 

Ce a fost pe urmă? împrejurări omeneşti. ., 

Cine ştie ce se va prinde cândva de fiecare din noi 
când nu vom putea stăpâni vremea noastră! Nimic 
nu va putea distruge însă în mărturii acelor timpuri 
această icoană desfăcută pe linia de mucenicie a unui 
calvar. 

Azi, când bătrânul ia cu sine elementele din care s'a 
dat românismului acest neuitat episod, e drept că au¬ 
reola pe care greşelile vrâstei o întunecaseră să încun- 
jure din nou capul celui adormit. 

1922 

TAKE IONESCU 

Cu dispariţia lui Take Ionescu, mort între străini, se 
împuţinează însăşi vieaţa publică a ţării. Căci el aducea 
cu dânsul, împreună cu un cald patriotism, cu o largă 
inteligenţă şi cu o activitate care nu s'a încetinit nici¬ 
odată, ca şi cu darul special de a găsi imediat soluţii 
potrivite problemelor momentului, o avere extraordi¬ 
nar de preţioasă pentru ţară : tezaurul unei imense 
experienţe de lucruri şi de oameni. 

Mulţi oameni au făcut politică la noi. Atâţia chiar i 
s'au consacrat exclusiv. Nimeni însă n'a practicat politica 
aşa de mult şi aşa de întins ca dânsul, Nu era om pe care 
să nu-1 cunoască, nu era chestie pe care să n J o fi pătruns, 

Şi nu numai în ţară. 

Legăturile lui în străinătate erau de un nepreţuit 
folos pentru apărarea intereselor noastre. 

Pretutindeni găsea bună primire, găsea ascultare şi 
găsea crezare. 

Nu odată pentru el, pentru plăcerea de a-1 îndatori 
s'au făcut concesii care altfel n'ar fi putut să fie obţinute, 

Dacă bărbatul politic era acesta, in om era o inco¬ 
mensurabilă bunătate. Nimic mai natural decât abuzul 
ce se făcea de dânsa şi care i-a căşunat atâta rău, atri- 
buindu-se intenţiei ceea ce se datora numai slăbiciunii, 
milei lui de mizeriile omeneşti pe care nu Ie putea lăsa 
a trece pe lângă dânsul nemângâiate. 

Ceda şi da. Din al Statului? Ba şi dintr'al lui! Cât 
de mult... Căci punga ca şi casa lui erau deschise ori¬ 
cui, şi celui cari l-ar fi vândut de zece ori. 

De aceea tare suflet trebue să mai aibă astăzi acela 
care, când surâzătoarea figură se duce într'un subit 
nor de tristeţa nesfârşită pentru tot ce nu-i mai era 
dat să împlinească, nu simte o adâncă părere de rău 
pentru sufletul care, făcând politică în România, n'a 
ştiut ce e ura şi nu s'a coborît până la prigonire. 

1922 

ANDREI BÂRSEANU 

Andrei Bârseanu, preşedintele «Asociaţiei», părăseşte 
Ardealul său, acela care l-a născut, l-a crescut şi de 
care nu s'a depărtat niciodată, fără a se gândi însă a 
face din el o armă contra siguranţei marii patrii răsă¬ 
rite ca prin minune. II părăseşte tocmai atunci când e 
mai mare nevoe de oameni ca dânsul. 

Suflet de poezie, el a dat versuri de o liniştită, dar 
duioasă şi nobilă inspiraţie. Inimă iubitoare de tineret, el, 
căruia nu i-a fost dat să crească în casa sa copii cari 
să-i ducă numele şi fapta mai departe, a fost, o vieaţă 
întreagă, idealul profesorului care nu ştie ce e supărarea, 
cum nu ştie ce e oboseala: din graiul lui măsurat şi blând 
s’au desfăcut nu lecţii de un ceas, ci învăţătura de o 
vieaţă. 

Minte perfect echilibrată, stăpânind armonios însuşiri 
pe care Ie făcea să reiasă numai cu cea mai perfectă 
discreţie, el a trăit între cărţile sale, luând din ele doar 
ce era mai potrivit ca să completeze frumoasele cuno- 
ştinţi pe care şi Ie căpătase în studioasa-i tinereţe. Intr'o 

lume silită la izolarea provincială, adesea rău sfă¬ 
tuitoare, înteţitoare la ambiţii şi trezitoare de uri, el 
a fost totdeauna prietenul celor buni, îndreptătorul 
celor şovăielnici, acela dela care şi cei mai răi erau si¬ 
guri că, pornind pe altă cale, vor găsi cea mai deplină 
iertare şi primirea cea mai frăţească. 

Era în fiinţa acestui om palid, cu privirea tristă, cu 
glasul învăluit de o veche suferinţă, alinată prin cele mai 
iubitoare îngrijiri casnice, ceva care-1 punea la o parte 
de trivialele încăierări ale puterilor ce se luptă pentru 
a stăpâni o societate — şi aceasta-i crea un loc cu totul 
deosebit, în care era ceva misterios şi sacru, ca oriunde 
o mare onestitate stă alături cu o modestie încântă¬ 
toare. 

«Asociaţia» nu putea să aibă mai bun preşedinte. 
Pentru întâia oară ea îşi recunoştea într'însul misiunea 
ei înseşi. Cuvântările acestui om de adevărată cultură, 
cu o superioară valoare etică, sunt lecţii de morală pu¬ 
blică şi capitolele unui catehism al ideii cultural-naţio- 
nalc. Nimic din ncrăbdările, din violenţele şi nedreptă¬ 
ţile acestor timpuri tulburi n'a putut atinge conştiinţa 
înţeleptului. Jignit crud el însuşi, el n'a găsit un cuvânt 
de protestare contra moravurilor războiului civil în 
care trăim. Dacă în Ardealul care şi-a pierdut cumpătul 
în clasele de sus ar fi rămas numai un singur om mai 
presus de partidul său, de confesiunea sa, de provincia 
sa, acela ar fi fost de sigur Andrei Bârseanu. 

Sunt oameni cari pot transmite, când închid ochii, 
sufletul lor întreg instituţiei pe care au condus-o, cauzei 
căreia i s au devotat. El era dintre aceia. Nimic nu trebue 

adaus la ceea ce a fost el, nimic nu e Iertat să se 
retragă din această comoară morală. 

Astfel, la dispariţia lui, avem sentimentul atât de rar 
că nimic nu s'a schimbat în jurul nostru, nimic alta 
decât bunii ochi blânzi pe cari nu-i vom mai vedea 
niciodată şi zâmbetul trist care mângâie însă toate 
tristeţele umane. 

1922 

VASILE LIŢU 

Tânăr încă se stinge la Vatra Dornei profesorul buco¬ 
vinean Vasile Liţu. 

Când a pornit în Bucovina mişcarea naţională, care 
a dat Românilor de acolo, împărţiţi, învrăjbiţi, descu¬ 
rajaţi şi gata a primi toate impunerile unei stăpâniri 
tiranice, dar foarte dibace, o încredere în sine fără care 
nicio naţie nu-şi poate urma menirea, s'au găsit în gene¬ 
raţia care se ridica atunci mărturisitori şi luptători de 
tot felul, fiecare lucrând după puterile sale şi după tem¬ 
peramentul său. Dar între ei toţi niciunul n'avea dâr- 
zenia neînduplecată, focul în privire, hotărîrea în glas, 
însuşirile care fac pe cineva în stare să târască mulţi¬ 
mile după dânsul ca frumosul Câmpulungean sprinten, 
cu faţa fină, mărturie de rasă buna şi veche, care a fost 
Vasile Liţu. 

L-am văzut venind spre mine, nu cu sfiala unui stu¬ 
dent care-şi caută calea şi simte nevoia de ocrotire 
morală şi atunci când e pe drumul cel bun, ci cu sigu¬ 
ranţa unui ostaş care ştie bine unde-i e steagul şi nu 

pregetă să sară oricând în apărarea lui, Nu l-am auzit 
vorbind mulţimilor, dar avea tot ce trebue pentru a li 
impune şi a le face să vie după dânsul unde ar crede el 
că e bine să se ducă. 

N'a arătat niciun fel de şovăire în ce priveşte viitorul 
neamului său şi acela al Statului din multe petece care 
stăpânea şi prin acele văi româneşti. 

Simţea, din puterea credinţii sale, că Austria se duce 
şi se apropie ceasul nostru. Ii va fi părut bine, în timpul 
războiului, că această oblăduire, reprezintată acolo 
prin turbata prigonire a unui colonel Fischer, îl trimete 
la loc do popreală, bănuind că prin el duhul cel rău ar 
întră între «supuşii» ţărăneşti ai Bucovinei austriace. 
Nu era om care să se dea înlături la apropierea suferin- 
ţilor necesare, care răscumpără şi înalţă. 

De ce, pe urmă, când izbăvirea a venit, răsplătitoare 
şi pentru cei cari nu speraseră şi nu aduseseră jertfa, 
el, care pe vremuri avuse un puternic, fie şi uneori gre¬ 
şit, amestec în meschinele lupte de clopotniţă dintre 
partidele micii sale patrii, n'a arătat nicio dorinţă de a 
se manifesta într'o vieaţă politică în care era nevoie şi 
de francheţa, de energia lui? 

S J a mulţumit cu un loc în învăţământ, şi moartea 
l-a prins la şcoala lui. 

Oricine l-a cunoscut trebue să regrete că ni s'a luat 
înainte de vreme una din acele puteri adevărate, care, 
oricât s'ar ascunde, totuşi pot fi descoperite şi între¬ 
buinţate. 

1922 

MIHAI SĂULESCU 

S'a dus dintre noi un om ales, nu spirit studios, un iu¬ 
bitor de cărţi rare şi de vechi hrisoave, un cinstitor al tre¬ 
cutului ţării în care şi ai lui avuseră un rost, un profesor 
iubitor şi iubit şi o inimă bună. 

Totuşi, Mihai Săulescu n'a avut un rol important în 
vieaţa politică spre care nu-1 ducea nici o ambiţie, nicio 
pasiune, şi nici măcar una din acele convingeri care, 
şi fără mijloace superioare, sunt în stare a face minuni. 

Prieten al lui Petre Carp, « porumbel » din glumeaţă lui 
suită, învăţat cu ironia care distrugea gruparea, el s'a 
găsit, într'un moment, total desorientat. 

A avut destul curaj pentru ca să vie la Iaşi, pe când 
şeful rămânea la Bucureşti ca duşman al războiului 
naţional, dar n’a avut destul curaj pentru ca să refuze de 
a întră în ministerul Marghiloman. 

Apoi, conştient de greşala pe care o făcuse, s'a retras la 
catedra şi la lecturile sale. 

0 natură atât de distinsă ca a lui nu putea face altfel. 

1922 

LOUIS DUCHESNE 

O ştire din Roma anunţă moartea Monseniorului Louis 
Duchesne din Roma. 

Rare ori un cleric a adus în cercetarea Qriginii şi des- 
voltării Bisericii sale mai mult spirit critic, mai multă 
libertate în concluzii, mai multă toleranţă faţă de ad¬ 
versari şi, cu deosebire, o inteligenţă mai largă pen¬ 
tru toate posibilităţile de interpretare, care rămâneau 
pentru dânsul deschise, fără niciun fel de falş amor — 
propriu, chiar dacă el însuşi apucase a se rosti asupra 
unei probleme, — decât dânsul. 

Aceasta i-a îngăduit să înlăture, în reluarea cercetă¬ 
rilor despre « Roma subterană », despre catacombe, atâtea 
din legendele la care ţinea, dintr'un interes uşor expli¬ 
cabil, catolicismul oficial. Şi tot acestor calităţi li se da- 
toreşte putinţa de a înoi cu desăvârşire toată istoria 
mai veche a creştinismului, căreia i-a consacrat o mare 
operă, menită a dura secole după moartea lui. 

Editorul, de o nesfârşită erudiţie, al biografiilor celor 
dintâi Papi, cuprinse în Liber Pontificalis , era însă 
şi un încântător om de societate, care aducea în 

conversaţia sa scântâieloare, atingând toate slăbiciunile 
adversarului fără a-1 jigni câtuşi de puţin, ceva din acel 
spirit al secolului al XVIII-lea care se pricepea să ţie 
şi cele mai grele probleme la îndemâna oricui dorea să se 
informeze, atât de mult ajuta forma, de o aleasă eleganţă. 
N'avea nevoie cineva să adopte de ocazie faţă de dânsul 
acea atitudine de jenată concesie care e de rigoare adeseori 
faţă de cine are calitatea, mai mult chiar: datoria de a 
reprezenta, în ciuda progreselor spiritului uman, dogma 
intangibilă. Am avut onoarea de a mă număra, acum 
peste treizeci de ani, printre elevii lui la Şcoala de înalte 
Studii din Paris, şi păstrez încă impresia de uimire pe care 
am avut-o când s'a apropiat zâmbitor de ceea ce se părea 
inviolabil celor ce poartă aceeaşi haină ca dânsul. 

Mai târziu membrul Academiei de Inscripţii ajunse 
director al Şcolii Franceze din Palatul Farnese, şi m'am 
învrednicit să stau la masa Iui, cu admirabila privelişte 
a Romei sub ochi, având alături pe neuitatul lui coleg 
Gabriel Monod şi pe fiul acestuia, Bernard, atât de curând 
smuls ştiinţii în care făcuse paşi siguri. Ultima oară, acum 
câteva luni, obosit de vrâstă, dar cu aceeaşi putere în 
ochii negri străpungători, el se informa despre isprăvile 
Sovietelor în Rusia, şi de pe buzele lui fine cădea această 
osândă: « Oh que Ie monde est bâte, oh que le monde est 
bâte! ». 

Scepticismul lui aparent nu va fi împiedecat pe ilustrul 
învăţat de a spera, încheind rosturile lungii sale vieţi, 
că măcar acolo unde se duce nu mai este aceeaşi stă¬ 
pânire a prostiei. 

1922 

Amintesc în acest loc, după datoria ce o are faţă de 
dânsul istoriografia română, pe Ion Sârbu, paroh din 
Rudăria, pentru cine nu i-a cunoscut munca ştiinţifică 
de mult întreruptă, iar pentru scriitorii şi cetitorii pagi¬ 
nilor de istorie unul din cei mai răbdători şi conştiincioşi 
printre aceia cari în ultimele decenii s au trudit să des¬ 
luşească, până la amănunte, trecutul, plin de exemple 
şi făgăduieli pentru viitor, al acestui neam. 

Format la şcoala de migăleală critică fără orizont a 
Vienci, întors de acolo cu o perfectă cunoştinţă a tehnicei 
capabile de a fixa detaliul material, el aducea o isteţime 
firească şi un dar de a răzbate până la ultima expresie a 
preciziunii, care fac parte de sigur din calităţile ce trebue 
să aibă un istoric. 

Astfel a putut să dea, şi după izvoarele ungureşti, pe 
care putea să le utilizeze, o istorie a politicei lui Matei 
Vodă Basarab, dincolo de care e imposibil a se merge, 
ca atentă fixare a faptelor, de toată ordinea. 

Această lucrare germană a fost foarte bine primită 
de critică, în ţară şi aiurea. Aceasta l-a îndemnat pe Sârbu 
să caute un mai important subiect. Pe el, ca Bănăţean, 
îl interesa cariera fulgerătoare a lui Mihai Viteazul. 

A consacrat acestuia ani de zeloase cercetări în arhivele 
vieneze, şi, când i s’a părut că a terminat recolta materia¬ 
lului, s'a pus să redacteze. întâiul volum din cartea 
plănuită foarte vast a primit marele premiu al Academiei. 
E şi aceasta o lucrare foarte preţioasă. Dar eruditul nu 
era un scriitor. Mai mult, îi lipsea cunoştinţa deplină a 
limbii literare, şi pretenţia lui de a scrie « bănăţeneşte » n’a 
putut fi luată în serios. Aceasta a împiedecat răspândi¬ 
rea scrierii, care trebue socotită oricând ca un indis¬ 
pensabil mijloc de control. 

Neajunsuri de caracter, porniri polemice care-i făceau 
mai mult rău lui decât presupuşilor adversari, un fel 
de firească antipatie faţă de orice prietenie şi solidari¬ 
tate ştiinţifică au condamnat întâi la isolare pe om, 
şi pe urnhă i-au întrerupt şi opera. Azi, când el dispare de 
o moarte timpurie, e o datorie să se caute în hârtiile lui 
ceea ce ar putea duce cu un pas mai departe expunerea 
critică a marelui subiect şi să se dea publicităţii întregirea 
la cele două volume apărute. 

1922 

ILARION PUŞCARIU 

S’a dus dintre cei vii, în cămăruţa lui sibiiană, bătrânul 
episcop titular, « arhiereul » Ilarion Puşcariu, şi pe multe 
biserici ortodoxe din Ardeal steagul negru a fost ridicat 
pentru a se vădi sentimentul dureros pe care l-a pro¬ 
vocat, mai mult decât dispariţia simpaticului moşneag, 
încetarea prin această dispariţie a ultimei faze, întrupată 
în el, din epoca şaguniană. 

Ca şi Vlădica Popea din Caransebeş, Puşcariu a fost 
unul dintre cei mai de aproape ucenici ai regalului stă- 
pânitor bisericesc peste cea mai mare parte din Românii 
de peste munţi. Dela el a luat tânărul Brănean de pe vre¬ 
muri şi grija învăţăturilor bisericeşti, pentru care a redac¬ 
tat preţuite manuale de istorie, care se întrebuinţează şi 
până astăzi, şi cultul pentru trecutul acestui neam, 
cuprins în desfăşurarea organizaţiei lui religioase, cult 
pe care l-a manifestat şi printr'o preţioasă culegere de do¬ 
cumente referitoare la preoţii episcopiei Ardealului său. 
Tot dela Şaguna şi acea superioară conştiinţă de demni¬ 
tate care l-a făcut capabil să steie, în ceasurile cele mai 

grele din istoria neamului său, împotriva străinului po¬ 
runcitor şi ameninţător. 

Căci bătrânul a mers in războiul mondial dincolo de 
ce ar fi voit şi făcut marele lui învăţător. Regimul lui 
Tisza impusese Românilor ruşinea de a avea pe acel 
Scaun unde unul ca dânsul n'ar fi putut ajunge, ca bun 
Român ce era, pe zdreanţă morală ce ajunsese a fi Vasile 
Mangra. Pe acesta nu l-a servit ca vicariu acel care avuse 
această înaltă sarcină sub mitropoliţii naţionali. Cu 
bucurie a lepădat dela sine această demnitate exterioară, 
care, cu un asemenea şef, nu putea să se împace cu cerin- 
ţile inexorabile ale conştiinţii lui. 

Lăsându-şi mica avere pentru creşterea şcolarilor săraci 
şi pentru alinarea durerilor omeneşti, el a isprăvit în 
aceeaşi credinţă din care i se hrănise vieaţa întreagă: că 
numai prin cultura bunului nostru popor se pot întări 
temeliile marii şi frumoasei ţări a cării unire avuse ferici¬ 
rea de a o vedea înainte de a i se închide ochii. 

1922 

ERNEST LAYISSE 

Franţa a pierdut în foarte bătrânul istoric Ernest 
Lavisse, nu numai pe un om de ştiinţă a cărui operă, 
ca scriitor, despre formarea şi desvoltarea Prusiei, mai 
ales, şi de organizator pentru marea operă de Istorie 
Universală şi de Istorie a patriei sale, nu poate fi pre¬ 
ţuită în deajuns, ci mai mult decât atâta: pe inspiratorul, 
atâţia ani, al învăţământului ei, şi mai ales al celui su¬ 
perior. 

.Acest învăţământ trebuia înoit, apropiat de cerinţile 
şi de nevoile vremii. Prin Şcoala de înalte Studii, 
închinată erudiţiei active, plina de avânt, dar stăpână 
pe metodele criticei de azi, se începuse reforma. Sorbona 
se apăra încă, în vechile ei ziduri medievale. A trebuit 
timp, a trebuit stăruinţă, mult prestigiu personal şi multă 
influenţă pentru ca şi aici să pătrundă aerul liber al cu¬ 
getării actuale, al preocupaţiilor din timpul nostru. 

Lărgindu-i-se cadrul de litere, acordându-se un mult 
mai mare loc ştiinţilor, Universitatea Parisului a de¬ 
venit şcoala de care Franţa şi lumea au nevoie azi. Şi, 

pentru a se adapta şi mai bine, pentru a se complecta 
şi mai bogat, nu-i trebue decât să meargă mai departe 
pe calea deschisă de generaţia pe care a condus-o în 
atâtea privinţi Lavisse. Aşa cum e, noua clădire pare 
că simbolizează întinerirea instituţiei care a câştigat 
în curs de multe veacuri dreptul la stima întregii uma¬ 
nităţi culturale. 

Şi amintirea lui Lavisse, ieşind din frumoasele lui cărţi, 
care vor fi şi ele cândva învechite, se va păstra ocro¬ 
titoare asupra Sorbonei, cu acea putere pe care n J o are 
decât ctitoria marilor opere colective. 

1922 

EUSEBIU POPOVICI 

Eusebiu Popovici, octogenarul cleric al cărui sfârşit 
îl deplâng, nu numai Românii din Bucovina, dar şi 
toţi clericii, aşa de mulţi la număr, cari s'au împăr¬ 
tăşit de învăţământul lui, solid şi clar, precum şi toţi aceia 
cari, cunoscându-I, au avut noţiunea întrupată a omului 
bun şi sfânt, fără altă preocupaţie decât a datoriei sale şi a 
folosului aproapelui, a fost în cel mai larg înţeles al cu¬ 
vântului un profesor. 

In lungii ani de zile cât a cuprins-o catedră la Facul¬ 
tatea de Teologie din Cernăuţi, predând cursul său pe care 
alţii l-au adunat şi publicat, pentru a da astfel ştiinţii ro¬ 
mâneşti un foarte folositor manual de Istoria Bisericei 
universale, el n'a luat o parte mai activă Ia luptele ce 
s'au dus acolo pentru drepturile naţiei româneşti în pre¬ 
zent, pentru desrobirea ei în viitor. 

Temperamentul lui, de o excepţională discreţie, l-a îm¬ 
piedecat de a ieşi în lume altfel decât dela înălţimea ca¬ 
tedrei lui. Dar nu se poate zice că el n'a folosit poporului 
său în războiul care s'a isprăvit numai ieri; i-a folosit, şi 

cât de mult!, prin dovada de virtuţile acestui popor, 
rezumate în persoana sa, prin marele său prestigiu şi su¬ 
perioara sa influenţă între colegii de alte naţiuni, rivale 
sau duşmane. 

Bătrânul era de atâta vreme închis între zidurile că¬ 
suţei Iui sărace, dintr'un colţ al Cernăuţului. In liniştea 
lui, care părea netulburată de împrejurările schimbă¬ 
toare ale vieţii, înţeleptul ascundea o rană adâncă, 
de care nimeni nu-1 putea tămădui. Cu toată truda 
de care era capabil, cu toată iubirea ce se revărsa din 
inima lui, el crescuse naţiei un fiu pentru a-i fi apărător 
şi conducător. Şi, Ia capătul atâtor izbânzi ale lui, Gheor- 
ghe Popovici isprăvea nenorocit într'un fund de străină¬ 
tate, printr'o sinucidere, la capătul unei grozave tragedii, 

Moartea-i va fi fost o mângâiere părintelui fără noroc, 
care aştepta cu siguranţă dincolo de această vieaţă 
— revederea. 

1922 

MOARTEA UNUI TÂNĂR: NICOLAEBELDICEANU 

Tânăr şi-a isprăvit Nicolae Beldiceanu zilele întune¬ 
cate la sfârşit de una din cele mai schimonosite forme 
ale nebuniei. 

Era dela « Semănătorul », s'a spus, —şi de aceia cari-şi 
înfăţişează acea epocă de solidaritate, de armonie, de 
utilitate morală şi de avânt naţional a literaturii noastre 
ca pe o închisoare în care sub o ferulă de dascăl — şi 
Dumnezeu ştie cât de mult ea lipsea ! — talentele n'aveau 
voie să se consulte pe sine, ci erau datoare sa se supuie 
unei direcţii, unui control, poate chiar unei umilitoare 
pedagogii. 

Şi cazul, aşa de trist, al Iui Beldiceanu vine tocmai să 
lămurească o neînţelegere pe care anumite interese, tot 
atât de urîte în fond, pe cât sunt dc grosolane în felul 
de exprimare, caută a o face să dăinuiască. începând a 
scrie alături de d-1 Sadoveanu şi făcând din acesta mo¬ 
delul său statornic până şi în potolita armonie a frazei 
moldoveneşti fluide, Beldiceanu n'a avut niciodată, — ca 
şi oricare din ceilalţi, — să treacă pe Ia ortopedii estetice 

pretenţioase, de care totdeauna mi-a fost prea silă la 
alţii ca să le practic eu însumi. Criteriul era numai acesta: 
E bun? E sănătos? Da, şi sănătos. . . Fiindcă fără aceasta 
literatura e un păcat, şi nu înţelegeam a-i fi complice. 

Aceasta era deci o direcţie. Dela o vreme ea fost părăsită 
de cei mai mari, iar cei mai mici au apucat unde au vrut 
şi au scris ce au vrut. Cu acelaşi talent, desigur, dar nu 
cu acelaşi echilibru, fiindcă literatura fără inspiraţie 
etică se loveşte cu capul de toţi păreţii. 

Bcldiceanu n'a căzut în falsificaţiile de modă, fiind 
pentru aceasta un Moldovean prea cuminte. Dar rodul 
ostenelilor sale s'a fărâmiţat şi s'a pierdut în bună parte, 
şi nici mulţămirile marilor camaraderii oneste, pe care nu 
le pot înlocui măgulelile ipocrite ale cenaculelor de fa¬ 
bricaţie literară, nu le-a gustat în anii din urmă ai unei 
vieţi prea repede isprăvite. 

Ceea ce era de constatat. 

1923 

MOARTEA UNUI ÎNŢELEPT: 
MINISTRUL CEHO-SLOYAC RASIN 

In persoana ministrului său de Finanţe, Rasin, Ceho¬ 
slovacia nu pierde numai pe un financiar de mare ex¬ 
perienţă, în curent cu toată vieaţa economică modernă, 
şi un dibaciu cârmuitor în problemele încurcate ale va¬ 
lutei mondiale, dar şi pe unul dintre acei patrioţi cu 
larg cerc de vedere şi puternic frâu al pasiunilor, cari, 
deşi amestecaţi în furioasele şi tulburile valuri ale vieţii 
politice, se înalţă dela sine, prin avântul unui suflet cu¬ 
rat, către culmile sacre ale înţelepciunii. 

Acel care a stăruit până la sfârşit să se ierte păcatul 
tânărului nebun ori stupid de mâna căruia s'a sfârşit, 
a îndreptat de pe patul de moarte către poporul său 
iubit cuvinte de acelea care prin importanţa lor morală 
pot servi spre călăuzirea oricărui alt neam. A recoman¬ 
dat două lucruri pe lângă iubirea chiar între adversari, 
cari numai aşa pot îndrepta răul fără a distruge binele: 
uitarea de sine şi mărturisirea adevărului îndată ce 
poporul e în stare a-1 primi. 

Două sfaturi decât care nu pot fi altele mai bune pen¬ 
tru orice popor iese din războiu slăbit prin însăşi mărirea 
lui. Şi ca un memento mori pentru oricine e perspectiva 
teribilă pe care omul de Stat ceh o punea înaintea alor 
săi, dacă n'ar ţinea samă de acele două condiţii ale 
bunei dăinuiri şi progresului: periclitarea operei înseşi 
cu atâta greutate îndeplinite. 

Cuvintele acestea ale înţeleptului pe pragul marelui 
mister au fost auzite şi la noi. Oare pentru toţi fără folos? 

1923 

MOARTEA LUI RIBOT 

Unul dintre cei mai bătrâni oameni politici al Franţei, 
Ribot, s'a stins în plină activitate, la aproape optzeci 
şi unul de ani. 

Vieaţa aceluia care nu odată a putut aduce servicii 
esenţiale patriei lui şi care a lăsat să fie înmormântat 
în oraşul său de naştere fără flori şi fără discursuri, 
cuprinde întrTnsa învăţăminte care merită, de sigur, să 
fie relevate. 

A început cu un crez politic, din care s'a desvoltat 
un program. Cu acest program a ajuns la putere. Dar 
el n'a plăcut opiniei publice din acel moment. De două 
ori a căzut cu dânsul: odată după singure trei zile de 
cârmuire. Şi ce-a făcut pe urmă? Inteţiri şi intrigi? 
Revoluţie, comploturi, uneltiri în umbră? Nu, în alte 
domenii a muncit pentru Franţa sa iubită. Şi, mulţă- 
mit că măcar în acelea îi este dat să poată servi, el a 
stat în opoziţie nouăsprezece ani. 

In acest timp a fost el oare inutil ca om politic? Cine 
ştie că în orice ţară de cultură guvernarea se face în 

colaboraţie cu opoziţia însăşi, care, la vremea ei, vine 
de-şi ia răspunderea, va înţelege că nici ajutorul lui n'a 
fost refuzat şi nici el însuşi n'a pregetat să-l dea de câte 
ori gândul lui putea fi pus în legătură cu o nevoie a 
patriei. 

Apoi marele războiu i-a dat satisfacţie. Presidenţia 
Consiliului, Ministeriul Afacerilor Străine i-au fost în¬ 
credinţate în momente mari şi grave. 

Şi el a găsit tinereţa trebuitoare pentru a îmbărbăta 
o naţie martirisată, fiindcă avuse grija să păstreze 
această tinereţa în fundul inimii sale. 

Un exemplu. 

1923 

TEODOR BURADA 

Un bătrân a cărui vieaţă întreagă a fost numai do¬ 
rinţă de a şti, plăcere de a comunica, sentiment pentru 
binele obştesc şi modestă hărnicie în serviciul patriei, s'a 
stins la Iaşi, în vârsta fericită a patriarhilor. 

Pelerin pe toate plaiurile rătăcirilor româneşti, din 
Moravia până în Asia Mică, cercetător al Dobrogii Mo¬ 
canilor şi Cojanilor încă înainte de alipirea ei la ţară, 
purtător entusiast al dorinţilor noastre prin oraşele 
tuturor ţărilor, el a consacrat ani de zile cercetării Tea¬ 
trului ieşean, pe vremea când artiştii lui îndeplineau 
ca o misiune naţională. 

Colecţia adunată cu atâta truda, ştiinţă şi gust, 
trebue păstrată întreagă, aşa cum este* 

Singurul ministru care reprezintă Moldova în cabi¬ 
netul actual trebue să se îngrijească de aceasta. 

Ya rămânea după el însă şi altceva decât cărţile, ziarul, 
placardele şi afişele lui: va rămânea exemplul unui om 
care a adus tinereţa creatoare până la ultimele hotare ale 
dăinuirii pe care soarta a lăsat-o omului pe pământ. 

1923 

SFÂRŞITUL TRAGEDIEI REGELUI CONSTANTIN 

Regele Constantin a sfârşit la Palermo tragedia vieţii 
sale. A fost el vinovat pentru toate lucrurile care s'au 
făcut în numele lui şi chiar pentru acelea pe care el 
însuşi le-a făcut? 

Duşmanii, cari se vor învierşuna şi asupra memoriei 
lui, vor zice: da. Judecătorul imparţial va păstra o 
înţeleaptă îndoială. 

A fi al doilea dintr'o dinastie nu e lucru uşor, oriunde. 

Dar mai ales într'o ţară unde republicanismul, pasio¬ 
nat, zgomotos, sfâşiat de partide, setos de revanşe, e 
în moravurile poporului. 

Este în această Grecie de azi ceva din atmosfera ce¬ 
tăţilor elene din epoca mai târzie, când ideea interesului 
comun era prea dese ori umbrită de interesele facţiu¬ 
nilor. 

Constantin a fost, pe rând, pentru o opinie publică 
aşa de capricioasă, copilul în numele căruia se încorpora 
idealul bizantin, tânărul oropsit pentru înfrângerea, 
fatală, din Tesalia, regele slăvit pentru revanşa contra 

otomanismului, creatorul «Greciei Mari ». Apoi, clela 
începutul marelui războiu, jucărie a valurilor pe care 
nu le putea stăpâni. Cu acel mare şi teribil Venizelos 
lângă dânsul, el ştia, în aceste vremuri cumplite, că 
poporul său nu e dintre acelea care iartă o înfrângere 
pentrucă o înţeleg, dar nu se simţia în stare să asigure 
biruinţa pe care i-ar fi dat-o împrejurările. 

Neutralitatea era ea pentru dânsul o plăcere ? S'ai 
crede mai curând: un refugiu. A fost silit să părăsească 
tronul pentru ca Grecia să poată merge spre ursitele ei r 
dar, adus de partidul său înapoi, opinia publică l-a silit 
să ducă mai departe ceea ce nu se putea menţinea. Şi r 
odată cu catastrofa, l-a zvârlit. 

Oricine are simţire va înţelege că în acestea toate au 
fost puteri mai mari ca voia unui om. 

1923 

ENVER-PAŞA 

E sigur se pare că, lângă marile monumente din epoca 
lui Timur-Lenc, Enver şi-a găsit căpăt zbuciumului 
său pe pământ. 

Din locotenent în garnizoană de provincie, cap de 
revoluţie; diîî rebel, ministru, paşă, factor hotărîtor 
într'un Stat care-1 văzuse omul supus al tradiţiei. Apoi, 
deodată exil, rătăcire, luptă pe sama lui proprie, ca a 
vechilor şefi de triburi în deşert. Ip cine ştie ce întâlnire 
cu bolşevicii deveniţi asociaţii cei mai sinceri ai ţării 
sale, el a perit, — se zice în ultimul asalt cavaleresc 
contra inamicului ereditar. 

Legenda va lua în stăpânire această figură. Ea nu ştie 
ce sunt inconsecvenţele, poftele de aventuri, patimile 
personale. 

In Asia creatoare de faime, acela care între cei dintâi 
a ridicat steagul de independenţă al tineretului turc va 
rămânea aşa cum putea sa fie şi ar fi fost bine să fie. 

1923 

OMORUL DELA SOFIA: GHENADIEV 

Bulgaria a avut un om politic inteligent şi vioiu, care 
înţelegea că politica, oricât de naţională, trebue să ţie 
samă de existenţa şi a altor naţiuni, în acelaşi Stat 
sau în alte State. Ghenadiev era aşa, fiindcă aşa-1 făcuse 
Dumnezeu şifiindcă, născut înBitolia,era fiu de Româncă. 
Adversarii lui politici l-au ucis. Generaţia de astăzi nu 
vrea să se lase mai prejos decât aceea care pe aceleaşi 
străzi ale Sofiei a căsăpit cu iataganele pe Stambulov, 
singurul adevărat om politic pe care l-a produs poporul 
vecin. 

Era un timp când puteam vorbi de asemenea fapte 
odioase ale unor oameni cari, neputând combate un ad¬ 
versar, îl suprimă, cu superioritatea pe care ni-o dădea 
lipsa la noi a unor cazuri asemănătoare, strămoşescul 
nostru obiceiu de a opune gândului gândul şi cuvântu¬ 
lui cuvântul. Astăzi ni vine mai greu s'o facem. 

O şcoală detestabilă, -care, pornind dela fantasmago¬ 
riile unor predicatori de dogme păgâne, predică asasi¬ 
natul ca armă de luptă, s'a ivit şi la noi fără ca acţiunea 

justiţiei şi condamnarea întregii opinii publice să con¬ 
vingă pe cei înşelaţi de greşeala lor şi să intimideze pe 
acei cari îndeamnă tineretul Ia asemenea fapte. 

Exemplul bulgăresc, care întâmpină osânda întregii 
lumi civilizate, vine la timp ca să adauge Ia înfruntările 
noastre oroarea crimei săvârşite. 

1923 

DUPĂ MOARTEA LUI DIONISIE BEJAN 

Bătrânii sunt de mare folos unei naţii, unei ţări, unei 
societăţi. 

Ei, când sunt oneşti — şi e întâia lor datorie, căci stau 
să încheie socotelile cu vieaţa, — pot da o experienţă 
preţioasă şi un simţ de măsură, ieşit din multe încercări, 
înfrângeri şi suferinţe ale lor. 

Dar ei pot fi şi foarte periculoşi pentru rosturile în 
•care, uneori fără voia lor, sunt amestecaţi, atunci când 
alţii mai tineri, cari i-au pus ori i-au menţinut acolo, se 
servesc de vârsta lor venerabilă şi de numele lor respectat 
pentru ca să acopere ceea ce nu trebue să fie: măcar inerţia. 

Aceste gânduri vin în mintea oricui Ia vestea săvâr* 
-şirii Iui Dionisie Bejan, octogenarul preşedinte al vechii 
societăţi care, potrivit cu numele ei, are în samă lite¬ 
ratura şi cultura românească în Bucovina. 

Sunt ani şi ani de când această societate nu se mani¬ 
festă prin nimic. 

N'a publicat o carte, o revistă, un anuariu, — o carte 
poştală ilustrată. Sub numele ei, dacă nu mă înşel, nu 

s’a ţinut o conferinţă. O excursie nu s'a făcut din 
îndemnul comitetului ei. Nu s'a <ştiut măcar când s'a 
ţinut adunarea ei generală. Din sărăcie? Dar de unde! 
Săraca, ridicul de săraca Liga Culturala poate face 
toate acestea, şi câteva altele încă. « Asociaţia » arde¬ 
leană, aşa cum şi-o smulg partidele politice, lucrează 
totuşi cu spor. «Societatea » din Cernăuţi are însă un 
frumos imobil, care pe o vreme ca aceasta poate, şi 
trebue, să producă sume foarte importante. Şi nimic nu 
iese din venitul ei. 

Acuma bătrânul s'a dus. Cine stătea în umbra lui 
trebue să apară. Să apară şi să-şi dea samă. 

Iar, pe urmă, conform cu datoria lor, să lucreze! 

1923 

UN PRIETEN DISPĂRUT: VRATOSLAV JAGlC 

In zăbava veştilor din străinătate şi în mijlocul grijilor 
felurite, în ruperea legăturilor celor mai strânse cu străi¬ 
nătatea duşmană, nu s'a găsit prilejul de a pomeni şi aici, 
cu sentimentele cuvenite, moartea lui Yratoslav Jagi6. 

In Boemia s'a vorbit mult şi duios despre dânsul* 
Acest filolog iugoslav, care atâţia ani a condus cu trăi¬ 
nicie şi cu tact marea publicaţie care e «Archiv ftir 
slavische Philologie », nu era numai un căutător norocos 
de etimologii, un meşter desluşitor de schimbări fonetice* 

Poate,— pare ciudat s'o spunem,—el nici nu era aceasta, 
deşi putea să fie. Idealist din vremurile de largi concepţii, 
de simţire caldă, de atingere cu vieaţa practică,— ştiinţa 
reprezentând şi o ţintă, dar şi un punct de plecare, — 
el şi*a început activitatea din curentul romantic care 
ducea la cercetarea tuturor limbilor înrudite ale marii 
familii slave, şi a avut totdeauna în vedere putinţa unei 
tot mai strânse legături între ele. Limba germană, ca şi 
catedra universitară din Viena, erau pentru dânsul 
numai mijloace — şi instrumente de prestigiu. 

Prin tot ce ne apropie de Slavi, el a fost îndreptat 
şi spre noi. 

Mult timp şi-a căutat la noi ucenicul. L-a găsit în 
munca, răbdarea, claritatea de cugetare şi măsura de 
formă ale lui Ioan Bogdan, care i-a fost şi colaborator 
preţios şi prieten mai tânăr. 

Dacă Bogdan ar fi trăit, dela dânsul am fi avut paginile 
mişcate pe care i le-ar fi dictat lungi şi sincere relaţii* 
In lipsa aceluia care avea toată competinţa specialistu¬ 
lui, fie-mî îngăduită această recunoaştere, ca unuia 
care, ştiindu-i numai vieaţa şi reputaţia, caută a trage 
din lungile zile ale acestui conducător însufleţit exemple 
şi pentru noi. 

1923 

UN UITAT: PARTENIE CQSMA 

Cu pompă mare s’au adus la Sibiiu şi s’au înmormân¬ 
tat re\me\şiţile lui Partenie Cosma T 

Partenie Cosma? Mulţi dintre aceia cari cunosc peri 
fect ideile politice ale d-lui Sever Dan şi cari au admii 
rat atacul dela Buftea al părintelui Man, ba chiar dintre 
membrii dela Bucureşti şi dela Podul Iloaii al <f pârtii 
dului naţional român », cari azi nu mai e de nicăieri 
fiindcă e ŞÎ din Chişinăul dilui Sinadino, nu vor fi ştiind 
că răposatul a fost şi în provincia românească unde atâţia 
sunt exploatatori şi dărâmători, cu pretenţii, un biţt 
creator, fără pretenţii T Ajuns prin singura lui muncă 
la o situaţie hotărîtoare în mijlocul poporului românesc 
din Ardeal, el a întrebuinţatio pentru aii da instituţii 
şi organizaţii T Pe acestea leia condus, dar cu discreţie, 
cu tact, ferinduise ca nu cumva opera sa să pară c ^\ e 
a sa şi mai ales să ajungă a d serv i lui. 

Unirea, la care se va fi gândit şi el pe lângă at âţia 
cugetători cari totuşi înainte de săvârşirea ei se umili¬ 
seră * n tabăra duşmanilor, nu La găsit în Ardealul 

renegărilor oportune. Nu s'a lepădat ca Petre de trei ori, 
ci pe pământul luptei româneşti i-a împărtăşit şi ama¬ 
rul şi biruinţa. Când ea s'a îndeplinit, era oare prea 
bătrân ca să aibă o acţiune? 

Nu era prea bătrân, de sigur, ca să aibă o părere. 
Şi, dacă l-ar fi întrebat cineva de dânsa, în vremea 
când la douăzeci de ani fiecine e lămurit asupra tuturor 
problemelor vieţii de Stat, el ar fi recomandat ceea ce 
şi astăzi recomandă orice om cu priinţă pentru această 
ţară: lăsaţi la o parte toate, şi construiţi. 

Căci, în vremi grele, el aşa făcuse. 

1923 

UMBRA LUI ŞAGUXA 

înaintea eclor adunaţi azi la Sibiiu, oficiali şi opozanţi, 
Ardeleni şi oameni de dincoace, ortodocşi şi uniţi, bur¬ 
ghezi şi ţărănişti şi socialişti şi cum li mai zice, cu nesfâr¬ 
şitele deosebiri pe care intriga şi ambiţia le-au tăiat în 
trupul bietei naţii româneşti, va răsări oare în clipa 
când se vor înălţa cântările pentru odihna lui Andrei 
Şaguna, mitropolit al Ardealului de lege veche, umbra 
omului mare, singurului om mare pe care, dela Ioan 
Corvinul şi dela Fiul său Matiaş, l-a produs Românimea 
din Ardeal? 

Dacă va răsări, ea nu va spune decât aceasta: Pe 
vremea lui, era silit cineva să caute la vechile « praguri 
prea-înalte » izbăvirea şi norocul neamului românesc de 
pe acele plaiuri, pentru că acest neam însuşi, cufundat 
încă în incultura, nu era în stare să se ajute singur. 
El a căutat să pregătească prin cultură vremea acţiunii 
independente a poporului său. Astăzi, dacă, prin inferio¬ 
ritate morală şi inconştientă politică, prin neînţelegere 
şi lipsă de direcţie, prin neîncredere în sine şi, mai ales, 

prin coborîrea în ultimul rând al preocupaţilor actuale 
a grijii de o cultură naţională şi populară, neamul ro¬ 
mânesc de pretutindeni — fiindcă aceasta e osânda uni¬ 
tăţii naţionale — se va arăta incapabil de a se ajuta 
de sine prin cea mai înaltă solidaritate, el va ajunge Ia 
noi «praguri prea înalte».... 

1923 

TEODOR ROSETTI 

Omul care s’a dus modest cum a trăit, încărcat de 
ani şi poate puţin bucuros că i-a fost dat să vadă la 
vrâsta sa lucrurile pe care le vedem noi de o bucată 
de vreme, a fost poate ultimul boier al ţării noastre. 

Boier de rasă în ţesătura uriaşă a corpului său, boier 
de rasă în chibzuiala perfectă a acţiunilor sale, dar mai 
ales în ceea ce a caracterizat această speţă, azi dispă¬ 
rută, în exemplarele ei cele mai bune: cea mai mare 
demnitate personală unită cu cea mai desăvârşită sim¬ 
plicitate. 

Cumnat de Domn, a despreţuit să fie un favorit. 
Suspectat noului regim, n'a căutat să-l îmbuneze. 
Urmaş al uneia din cele mai mari rase moldoveneşti — 
care, lucru de reţinut, în niciuna din ramurile sale nu 
s*a întitulat prinţi, deşi un Rosetti a domnit în Moldova, 
— el a consimţit să rămâie numai un magistrat. Şi, 
iată, când una din cele mai bune idei politice ale regelui 
Carol, aceea de a nu pune faţă în faţă partide care s'au 
urît şi s'au terfelit pentru ca să nu se dea lumii nici 

spectacolul crud al răsbunărilor, nici acela, demorali- 
santj al împăcărilor de interes, ci de a încredinţa frâ¬ 
nele guvernului unui împăciuitor şi unui legalist, unui 
« constituţional », Teodor Rosetti, care n'avea nici morga 
lui Carp, nici dogmatismul lui Maiorescu, a format Mi- 
nisteriul dela 1888. 

Apoi, când a trebuit să plece, nici n'a stăruit, nici nu 
s'a supărat. A reluat vieaţa sa de modest cetăţean. Ce 
se ascundea însă sub rezerva ei s'a văzut pe vremea 
Germanilor. El, care credea — şi mi-a spus-o cândva 
de mult — că întregirea noastră se va face, a refuzat 
conducerea băncii care i se oferise de ocupanţii pe cari 
atâţia-i curteneau, şi a înlăturat, cu un gest care arăta 
spre bătrâneţele lui, ameninţarea lor. 

O vieaţă care mai ales azi ar trebui povestită. 

1923 

DIMITRIE ONCIUL 

Cu Dimitrie Onciul pleacă din mijlocul nostru, de sigur 
la o vârstă când putea să mai aducă multe şi însemnate 
servicii învăţământului, iniţiatorul însuşi al studiilor 
critice de istoria Românilor. 

Incepându-şi lucrul într'o vreme când o şcoală înve¬ 
chită nu-şi dădea osteneala de a strânge de aproape 
izvorul şi nu-şi impunea disciplina necesară pentru ca 
să nu întreacă rezultatele cercetării obiective, el a fost 
prin scrisul său învăţătorul la noi al doctrinei germane, 
cu toate însuşirile ei, pe lângă care sunt şi neapărate 
defecte. Ca profesor, a fost acelaşi strict păzitor al unei 
doctrine severe, pe care a transmis-o cu autoritate ele¬ 
vilor săi. 

In multe prilejuri cuvântul său grav a servit pentru 
exprimarea demnă a sentimentului general. 

Pretutindeni unde, ca la Arhivele Statului şi la Co¬ 
misia Monumentelor Istorice, o sarcină administrativă 
i-a fost încredinţată, el a îndeplinit-o cu o scrupulozitate 
care poate servi de model. 

Cu aceste însuşiri pozitive va rămânea el în aminti¬ 
rea elevilor săi şi a opiniei publice, îndurerată azi şi tot¬ 
deauna recunoscătoare. 

1923 

LXIV 

NUMAI UN FUNCŢIONAR... 

La Brăila s'a stins vechiul şi harnicul funcţionar 
care a fost doctorul Ionescu, inspector al pescăriilor. 

Dacă ar fi făcut puţină politică în locul aşezării 
sale, ar fi avut panegirice vorbite şi scrise, care ar fi 
înşirat lucruri adevărate şi neadevărate cu privire la o 
activitate îndreptată în mare parte către propriul său 
folos. Dar aşa el n'a făcut altceva decât să robească 
o vieaţă întreagă ca funcţionar, ca harnic şi devotat 
funcţionar. 

Cât a făcut răposatul pentru creşterea bogăţiei Statului 
român o pot spune numai aceia cari au întovărăşit în 
trudele sale îndelungate la Dunărea-de-jos pe acest spe¬ 
cialist, care a fost, nu numai un gospodar, ci şi un creator. 
Ucenic şi ajutător al d-rului Antipa, el a contribuit 
esenţial a face din pescuitul pe marele fluviu o ramură bine 
organizată a avuţiei naţionale şi, când stăpânirea noastră 
asupra malului basarabean ni-a dat şi braţul Chilia, el 
a fost imediat la postul său, făcând şi aici ordine, dacă nu 
creând şi bielşugul ce putea ieşi din altă concepţie. 

Planurile lui ar fi fost mai largi dacă n'ar fi fost prins 
într'un sistem care sufere esenţiale critice. Dar, în con¬ 
diţiile date, el a făcut destul ca să nu-1 uităm. 

1924 

UN ACT DE PIETATE 

S'a ridicat la Bârlad un bust lui Alexandru Vlahuţă. 
Ştim ce puţin înseamnă pentru o literatură rătăcită 
şi nărăvită acest frumos nume de conştiinţă şi onestitate 
literară. 

Liber e oricine să creadă că o nouă formă a geniului 
uman s'a sălăşluit în tărtăcuţa sa craniană! Noi, toţi 
cari ne-am încălzit şi ne-am mângâiat din scrisul lui, 
câţiva având şi aleasa onoare de a-1 fi cunoscut în mândra 
lui discreţie, vom continua să păstrăm în ce are mai adânc 
sufletul nostru, nu numai amintirea, ci prezenţa vie 
a acestui suflet superior. 

Dar monumentul dela Bârlad nu e numai omagiul 
adus unui literat, ci mai mult decât atâta. 

Poate l-au aşezat acolo pentru faptul, întâmplător, că 
poetul s'a născut în Tutova. Dar acei cari i-au urmărit 
vieaţa în mijlocul celei mai complicate vijelii prin care a 
trecut neamul nostru, se gândesc la altceva. 

Vlahuţa a fost un om de critică şi de credinţă. De ne¬ 
miloasă critică tocmai pentrucă puternică şi nezguduită 

era credinţa lui. De natură înalt-etică, ea a întrebuinţat 
literatura ca un mijloc. Dar ţinta nu era frumosul, întru 
câtva schimbător, ci naţia eternă. Când a pornit războiul, 
el a fost unul din acei cari nu s'au clintit. A vrut să sufere 
pribegind, dacă nu putea s'o facă luptând. Şi, neputând 
organiza lupta, el a căutat să organizeze, unde a fost, 
conştiinţile. 

Astfel în Bârlad, ca şi în Iaşi, el a fost îndemnător, 
îndrumător şi sprijinitor. Şi de aceea se cuvine acolo 
să se înfăţişeze chipul lui, pentru zilele de ieri ca o amin¬ 
tire, pentru cele de azi — ca o mustrare. 

1924 

IANCU FLONDOR 

Să-i zicem aşa, cum îi ziceau ai lui înainte de 1775, când 
în ţara furată nu ploua asupra boierilor mari şi mici 
titlurile de cavaleri şi baroni, particulele nobiliare ale 
Austriei stăpânitoare: Iancu Flondor. 

Purtătorul acestui nume se cobora din cele mai vechi 
neamuri. încercarea de a lega pe Flondoreşti de un 
Albota al Moldovei-de-sus, boieria lui, oricât de lustruită 
prin şcoala şi societatea austriacă, nu-1 smulgea dintre 
mulţimile româneşti ale Bucovinei sale. 

Totuşi o anumită demagogie, care a trecut la străin 
în timpul războiului, a Iui Aurel Onciul, l-a fixat în tabăra 
boierilor. De fapt, ea era înainte de toate o tabără na¬ 
ţională, plină de amintiri ale trecutului, plină de aspiraţii 
către viitor. 

In timpul războiului cei ce făceau parte dintr'insa n au 
avut un moment de nesiguranţă. Iar şefului lor, de un 
timp depărtat de politică prin desgust, i-a fost rezervată 
suprema bucurie de a prezida adunarea care a readus 
Bucovina Ia trupul cel liber al poporului românesc. 

A ştiut să-şi guverneze noul ţinut eliberat, cu pres¬ 
tigiu şi autoritate. Cei cari l-au răsturnat o vor recu¬ 
noaşte azi, alături cu aceia cari s'au folosit apoi de 
dânsul în tristele noastre discordii de după războiu. 

Nu însă în mijlocul lor va rămâne amintirea lui, ci în 
mijlocul luptei pe care a dus-o sincer şi cavaleresc şi în 
mijlocul biruinţei pe care a meritat s'o reprezinte. 

1924 

SIENKIEWICZ 

Poporul polon plăteşte azi datoria lui de recunoştinţă 
faţă de unul din scriitorii cari, în veacul al XlX-lea, de 
sfâşiere şi suferinţă, i-au făcut gloria. 

Henric Sienkiewicz aparţine de mult umanităţii. 
Cărţi cum e Quo Vadis sânt scrise pentru lumea de oriunde 
şi din orice vreme, asupra căreia autorul lor a aruncat o 
suflare de nobil sentiment creştin, înălţând şi purificând 
sufletele. In « Fără dogmă » cetitorul de orice naţie s'a 
putut lăsa prins de acelaşi farmec al celor mai delicate 
schiţări de sentimente omeneşti. Marele povestitor polon 
a fost un sol de bine, un mângâietor, un îndemnator pen¬ 
tru oricine are simţul sfinţeniei vieţii morale. 

Dar, vorbind umanităţii, el a rămas omul naţiei sale. 
Ar fi puţin să se spuie că a iubit-o; el a trăit în ea şi 
pentru ea, înlocuind vremelnicia cu conştiinţa existenţei 
marelui suflet polon de-a-lungul secolelor. Şi de aceea ţara 
îui îl primeşte azi pe dânsul, pribeagul, nu numai cu 
admiraţia pe care, ieri, Franţa o dădea, la mormânt, altui 
scriitor de mare faimă, ci cu acea duioşie care se cuvine 

numai celor cari mult au suferit şi au sperat mult, cre¬ 
zând în om şi în vleaţă, în cele bune şi în cele drepte. 

Sânt ani de când Polonia slavă ducea la locul de 
odihnă, cu o grandioasă manifestare de solidaritate, 
pe pictorul Siemiradzki. Pe Sienkiewicz îl readuce la 
sine cu acelaşi sentiment de frăţie naţională Polonia 
liberă, dovedind că la popoarele alese fericirea nu conrupe. 

1924 

AVRAM IANCU 

— O comemorare şi o învăţătură. — 

Se împlinesc o sută de ani dela naşterea lui Avram 
Iancu, şi s'a luat — unii zic de preşedintele Consiliului de 
miniştri, alţii de alt preşedinte, al Asociaţiei, fostul 
ministru sub conducerea aceluiaşi, — iniţiativa unei 
comemoraţii. Cum există şi un partid ţărănesc, el n J a 
uitat să-şi trimeată delegaţii la Ţebea, — pentrucă sub 
Avram Iancu au luptat ţăranii şi pentrucă el a făcut o 
revoluţie, de şi nu o revoluţie internaţională. 

Avram Iancu nu aparţine însă nici oficialilor de azi, nici 
celor de mâine, oameni fireşte cuminţi. El nu aparţine 
nici ţăranilor, ca unul care în vieaţa lui n J a rostit cuvântul 
de clasă, şi, necerând foştilor săi luptători decât o bucată 
de pane şi o gură de apă în rătăcirile cumplitei lui su- 
ferinţi, nu poate fi considerat ca ţărănist, N J a urît niciun 
alt Român fiindcă s'a născut aiurea sau în alte împre¬ 
jurări. Fiindcă n J a călcat niciun cuvânt şi n J a îngenunchiat 
nicio hotărîre, fiindcă a dat tot şi n J a râvnit nimic, ba a 
refuzat ce i s J a oferit, n J a fost nici bărbat politic ; altfel 

muria baron von Iancu şi purta decoraţiile lui Franz Jo- 
seph. El a fost numai, dela început până la sfârşit, un 
mare nebun generos al desperării neamului său. 

Şi, de aceea, dacă vorbele regale ce se vor spune vor 
ajunge la mormântul lui, împreună cu câteva lacrimi 
sincere ale smeriţilor de azi, nicio floare de retorică nu 
se va înrădăcina pe mormântul lui. 

1924 

Articolul, plin de firească recunoştinţă, al unui pu¬ 
blicist sas, preţuitor al politicei care ne-ar despărţi de 
Franţa şi ne-ar duce iarăşi în apele, astăzi aşa de scăzute, 
ale Germaniei, ni aduce vestea morţii lui Alexandru 
A. Beldiman. 

O suferinţă se curmă astfel, de care nu e vinovat decât 
acela care a fost pedepsit prin urmăririle, neapărate, 
ale faptei sale. Să ne amintim numai ce a fost acest om, 
ce interese i-au fost încredinţate, ce siguranţă se punea 
în acţiunea Iui şi să alăturăm atitudinea Iui, nu numai 
faţă de ţara pe care o servea, nu numai faţă de naţia din 
Care făcea parte, dar şi faţă de Suveranul care-I onora 
cu cea mai desăvârşită încredere. 

Ministru al României la Berlin. Deţinător al celor mai 
mari secrete de Stat. Confident al Regilor Carol şi Fer- 
dinand, cu dreptul de a corespunde direct cu persoana 
regală, peste capul ministrului de Externe. Autoritate 
respectată în tot ce privea legăturile din afară ale Ro¬ 
mâniei. 

In ceasul decisiv, el se arată mai mult al Germaniei,, 
unde era trimes, decât al României care-1 trimesese. Aruncă 
la începerea unui războiu naţional de desrobire situaţia 
din care nu-1 putuse împiedeca. Până aici, e numai greşala 
omului politic, lipsit de prevedere. Dar el merge mai 
departe. După înfrângerea armatelor româneşti, vine 
în ţară împreună cu cuceritorii. 

E fals că a stat tot timpul numai la Copenhaga, în 
ţară neutră, şi, chiar dacă ar fi aşa, nu poate fi ţară neutră 
pentru cine face parte dintr'un popor beligerant. Vine în 
Bucureşti şi se pune în fruntea mişcării care trebue să 
înlăture pe Rege, pe Regele său, pe acela care se spri¬ 
jinea într'însul. 

Ar crede cineva că omul vinovat de asemenea păcat 
a putut să se întoarcă sub acelaşi Rege, după biruinţa 
cauzei naţionale pe care o combătuse, la moşia sa din acel 
Ardeal a cărei desrobire n'o voise? Că acolo până la sfârşit 
a intrigat — d-1 Korodi o spune — contra singurei po¬ 
litice care poate menţinea România unită? Şi, totuşi, da, 
Beldiman a murit la Dârste, lângă Braşov. Ce bună ţară ! 
Dar şi ce fii are pentru bunătatea ei! 

1924 

UN PLUGAR 

O înştiinţare din Topliţa Română vesteşte că a fost 
dus la mormânt «plugarul» Gheorghe Cristea, tatăl 
Mitropolitului Primat al României. 

Om de nouăzeci şi doi de ani, căsătorit de şaizeci şi patru 
de ani cu soţia care-i supravieţuieşte. Un lung şir de fii 
şi de nepoţi, atîţia dintre dânşii şi ei aşezaţi pe pământul 
muncit de dânsul, înştiinţează că bătrânul a trecut la 
cele veşnice. Şi mii de oameni s'au adunat ca să-şi iee ră¬ 
mas bun dela patriarh. Pe astfel de temeiuri cum a fost 
vieaţa fericitului « plugar » Gheorghe Cristea se sprijină 
vieaţa neamului nostru din Ardeal. 

Nu pe pretenţiile cărturarilor, pe ambiţia advocaţilor, 
pe lăcomia de avere a domnilor din bănci, oricâte ele¬ 
mente bune, unele chiar cu totul superioare, s'ar găsi 
şi în aceştia. Nu, oricum, pe certele politice care otrăvesc 
acest frumos ţinut românesc şi-l desonorează. Când fiara 
ţărănismului adulmecă sânge şi acolo în Ardeal, mi-a 
plăcut să amintesc cu pietate Vieaţa aceluia care a fost 
numai, în sensul cel mai mare şi mai nobil, un ţăran. 

1924 

Germania revanşistă mai are un trădător de urmărit 
şi de pedepsit. 

E profesorul, istoricul Quidde. 

Acest rău patriot, al cărui nume se ceteşte acuma în 
lumina verde a urii conaţionalilor săi cari cred că o ţară 
nenorocită are ca întâia datorie, nu să se refacă, material 
şi moral, pe sine, ci să provoace din nou nenorocirea, cât 
mai deplină şi mai neîntârziată a altora, nu e la cea dintâi 
greşală a sa faţă de naţia care l-a născut. 

In adevăr sunt vreo treizeci de ani — dacă -mi aduc 
bine aminte — de când acelaşi scriitor era ameninţat 
cu alte fulgere pentrucă-şi permisese, în plină strălucire 
a domniei Iui Wilhelm al II-Iea împărat şi Rege, consi¬ 
derat de majoritatea Germanilor ca un nou Lohengrin, 
învăţişare cavalerească a rasei, să găsească oarecare 
similitudine între tânărul Cesar germanic îmbrăcat în 
platoşă de argint şi Caligula însuşi. 

Caligula, Maiestatea Sa împărătească! Dar se poate 
o blasfemie mai teribilă decât aceasta? Toţi zeii din 


www.dacoromanica.ro 


160 


OAMENI CARI AU FOST 


Walhala urlau de mânie şi Wotan era gata să trăsnească 
pe acest profesor obraznic— Dar, vezi, vremea a trecut 
şi an de an, zi de zi, dreptatea nerespectuosului cunos¬ 
cător al trecutului roman şi al prezentului naţiei sale ieşea 
mai limpede la iveală. 

După întâiul farmec de noutate, Monarhul care scria 
în cartea de onoare a Primăriei din Berlin dictonul 
homeric că « nu e bună stăpânirea a mai mulţi, ci unul 
să fie stăpânitorul», destăinuia prin gesturi desordo- 
nate ce se ascundea sub explosiva-i genialitate falsă; 
imensa vanitate a lucrurilor cum nu le-a mai făcut 
nimeni, patima furioasă de a uimi. 

Actul însuşi al războiului a încheiat demonstraţia: 
istoricul avea dreptate. 

Dar el se îndărătniceşte s'o aibă încă mai departe. 
In locul unui om vărsând pe nas ca un zmeu focul pa- 
timei sale şi întinzând dinţii să mănânce jeratec ca un 
cal năzdrăvan, e un popor întreg. Germanul învins nu se 
resignează. 

El nu caută în el pe vinovatul catastrofei, ci 
aruncă răspunderea asupra acelora pe cari i-a atacat. 
Propria Iui însănătoşire-i e indiferentă, numai sa cadă 
asupra duşmanului urgiile Iadului. 

Din colţul lui, Quidde, acum gârbovit de bătrâneţe, 
judecă. Răspingând pentru el ispita nebuniei încunjură- 
toare, el cere poporului său un curagios examen de 
conştiinţă, o hotărîre eroică împotriva propriei lui 
dureri şi sfătueşte să se crească noua generaţie, 
sălbătecită sistematic, după principii de bunătate şi 
de înfrăţire. 

Nu va fi ascultat. Dar vreme multă nu va trece în 
Germania lui Ludendorff şi Hitler şi poate din nou, el 
va auzi cu urechile de om viu vechea constatare: Quidde 
a avut dreptate. 

1924 

STINNES 

A murit acela care ţinea în mâni firele tuturor intri¬ 
gilor împotriva păcii dreptului naţional, acela care a 
întrebuinţat imense mijloace băneşti şi o energie fără 
pereche, o cutezanţă fără margini, un absolut dispreţ 
de orice risc în servirea Germaniei capitaliste. Căpetenia 
baronilor industriei întrupa ceea ce noua Germanie 
avea mai caracteristic: materialismul avid de domi¬ 
naţie, pofticios de stoarcere şi construcţia uriaşa care 
trebuia să-i servească în atingerea celei mai mari 
satisfacţii. 

Ridicat, dacă nu din nimic, măcar din cercurile ne¬ 
băgate în seamă ale câştigului obişnuit prin mijloace 
obişnuite, el şi-a făcut aripi, nu atât prin ambiţia sa 
proprie, cât prin împingerea spre înălţimi a unei societăţi 
dispuse cu patimă a escalada cerurile. 

Dar pornirile lui furioase către culmile puterii prin ban, 
numai prin ban, n'ar fi ajuns atât de repede dacă, după 
viziunile nebune ale naţiei sale, sfărâmate de rezistenţa 
morală a lumii civilizate, n'ar fi urmat faţă de înfrângere 

atitudinea pe care măcar trei şferturi din societatea 
germană o urmează până astăzi. 

Pentru doritorii de revanşe, pentru iluzioniştii de pu¬ 
tere Hugo Stinnes făcea o concurenţă puternică lui 
Ludendorff şi venerabilului Kraflmensch Ilindenburg. 
Omul care cumpăra tot, care exploata tot şi, în fundul 
sufletului sătul de izbândă, îşi bătea joc de tot era o 
mângâiere pentru sufletele jignite de dispariţia unei 
hegemonii de apăsare şi stoarcere. 

Azi, această mângâiere dispare. Omul fără uniformă 
şi fără gloriolă s'a dus în mormânt, trăgând cu dânsul 
acolo o iluzie germană mai mult. Iar opera lui se va 
destrăma. Vor trece luni numai, şi nimic din ea n'o să 
mai învie. Materialismul în sine nu poate avea decât 
victorii trecătoare, dar, când se adauge şi individualismul 
aventuros, şi mai trecătoare e opera lui. 

Iar cei cari cred în altceva decât în munca pentru 
aur şi în aurul pentru plăcere, pot privi încă odată cu o 
satisfacţie intimă la zădărnicia clădirilor, oricât de 
măreţe, în care sufletul omenesc n'a fost întru nimic şi 
care pentru aceasta în nimic sunt menite a se preface. 

1924 

Germania turburată de neîmpăcate uri, contra altora 
şi contra ei înseşi, nu mai are nevoie să-şi ucidă condu¬ 
cătorii. 0 fatalitate-i culege acum unii după alţii. După 
cei ucişi de glonte vin cei pe care-i loveşte o soartă în¬ 
dărătnică. 

Strivit şi ars într'o oribilă catastrofă de cale ferată, 
în momentul chiar când, pe deplin întărit, revenea 
pentru noi încâerări pătimaşe, Helfferich lasă, ca şi 
Stinnes ieri, un Ioc care nu va putea fi împlinit de altul. 

Acest omuleţ slăbănog, numai nervi şi în nervi numai 
zbucium, fusese cândva unul din înteţitorii la războiu. 
Văzuse ca şi ceilalţi corifei ai atacului deslănţuit contra 
libertăţii lumii cum opera nefastă piere prin blăstămul 
păcatului care-i dăduse naştere. 

Dar, cât despre aceea, sigur de puterile poporului său, 
de capacitatea lui, incontestabilă, de a se reface după 
înfrângere, el nu se dădea bătut. 

Versailles era pentru dânsul o rană care nu se putea 
închide. A, să fi fost învinşi duşmanii, ar fi plătit până la 

istovirea puterilor lor! Doar restul lumii nu merită decât 
soarta sclavilor... Dar Germania s'ar înjosi ispăşind, 
ea, care a fost cruţată de grozăviile războiului, măcar cu 
banul ei, pe care-1 ascunde, dar îl are. 

Atunci, cu toate puterile unei cugetări fanatice, ale 
unui temperament pornit pe bătaie, el s'a apucat să star- 
nească tot ce nenorocirea şi mizeria, de o parte, tot ce 
trufia şi setea de a domina, de alta, pot să aibă mai 
neîmpăcat pentru a sfărâma <( lanţurile » Germaniei sale. 

A văzut rezultatul criminal ieşit din excitările lui 
neobosite şi, oricât s'ar fi jurat că n'are nimic cu oa¬ 
menii, ci numai cu politica lor, s'a bucurat în adâncul 
conştiinţii sale. 

Oricât de înverşunată în ura ei, societatea germană a 
trebuit să capituleze. America, până ieri şovăitoare în 
filantropia ei, a recunoscut că putinţa de a executa tra¬ 
tatul este. S’a pregătit o bază pentru convieţuirile 
viitoare. 

Aceasta nu putea s'o ierte însă omul în sufletul 
căruia ardea iadul furiilor nesatisfăcute. 

Astăzi el e o mână de cenuşă. Dar flacăra din el va 
trece în alţii şi în alţii, pentru nenorocirea lor şi a omenirii. 
Căci niciodată instinctul cel mai barbar nu poate face 
atâta rău ca o cugetare metodică rătăcită prin pasiune. 

1924 

E uşor a comemora când ai uitat. Şi cei comemoraţi cu 
mai mult zgomot sunt aceea asupra cărora de multă vreme 
a trecut valul greu de mituri al uitării. 

E şi cazul lui Byron, care iese din nou la suprafaţă, în 
legătură şi cu unele nevoi ale Greciei de azi, împovărat de 
amintiri biografice, de liste bibliografice şi de anecdote 
discutabile, dar fără acea atmosferă de mişcată înţele¬ 
gere care singură face valoarea unor asemenea serbări. 

El a fost furtunosul reprezentant al unei stări de suflet, 
violente, dar trecătoare. Ieşise lumea din vârtejul epo¬ 
peii napoleoniene, şi el însuşi plecase din imensul ames¬ 
tec omenesc, stropit larg cu sânge, al Revoluţiei. Oştile 
tricolorului străbătuseră Europa, apropiind ţările şi 
amestecând neamurile. Omenirea se deprinsese a trăi 
mai larg, în vaste îmbrăţişări, de ură şi de prietenie, 
pe care nu le mai cunoscuse. 

Un cadru unic se deschisese şi poeziei. Personalitatea 
exagerată până la nebunie a oricui se putea cufunda în 


www.dacoromanica.ro 


AMINTIREA LUI BYRON 


167 


undele răscolite ale veacurilor şi putea să sboare până în 
fundul zărilor geografiei şi legendei. 

Supraom, cuprinzând vultureşte totul cu priviri de în¬ 
drăzneală şi de sfidare, călător călcând împărăteşte 
ţărna tuturor regiunilor şi spintecând rezistenţa oricăror 
obiceiuri tradiţionale, astfel porni tânărul Englez având 
o singură călăuză: steaua, necontenit întunecată de 
negura pasiunilor, a egoismului său imens. 

Astfel a răscolit tot ce poate încăpea în domeniul poe¬ 
ziei, dar nu s'a oprit cu credinţă şi cu iubire nicăeri. 
Şi n'a respectat măcar instrumentul poetic cu care 
lo\ea, în toate stâncile, şi din ele ieşea foc mistuitor 
pentru dânsul, dar apă răcoritoare pentru nimeni. 

Iar, admirându-1 azi, îi găsim o singură lipsă, dar 
hotărîtoare: fiind poet aşa de mare pentru el, l-am fi 
dorit cât de puţin şi pentru noi. 

1924 

In Banat a murit un om cuviincios. Acum câţiva ani, 
când nimeni nu se putea gândi la un războiu de desrobire, 
când Ungurii erau mari şi tari în Monarhie, cu toate încer¬ 
cările desperate ale Vienei de a înşela pe naţionalităţi, când 
nu se putea zări un sfârşit al acestei dominaţii păgâne, 
erau oameni care-şi puteau zice că esenţialul e să se capete 
cât mai multe concesii pentru ai lor, indiferent de condiţiile 
în care ele s'ar cere. Astfel s'a alcătuit, dacă nu un partid 
întreg care să lucreze prin Unguri contra Ungurilor, un 
grup românesc ai cărui membri lucrau fiecare pe sama sa 
pentru a smulge din gura lupului tot ce era cu putinţă. 

Fiecare lucra şi după temperamentul său. Când el era 
violent, pornit, «amicul Ungurilor» trecea dincolo de 
linia de purtare pe care şi-o impusese şi astfel el avea tot 
aierul că a părăsit tabăra sa naţională pentru a trecea 
în alta. Aşa a făcut episcopul Vasile Mangra, pe care 
valul l-a luat înainte, ducându-1 în vâltorile trădării, în 
care s'a înecat moraliceşte, clericul român devenind 
mitropolitul maghiar al Românilor de peste munţi în 
vremea când România liberă sângera pentru dânşii. 

Alţii, mai stăpâni pe dânşii, se opreau înainte de a 
trece pragul blăstămat spre care erau ispitiţi. 

Opinia publică românească-i apropie pe unii de alţii. 
Pactarea cu duşmanul naţional interesa, nu punctul 
până la care mersese fiecare. Pentru ai lor ei erau 
ca morţi, oricât de sus ar fi plutit fantasma existenţei 
lor politice. 

Printre asociaţii cunoscuţi ai guvernului unguresc era 
Bănăţeanul Constantin Burdea. 

Prin sprijinul oficial Burdea a ajuns un om puternic în 
ţinutul lui, acela fără care nimic nu se putea face. Co¬ 
munitatea de avere devenise aproape vistieria lui per¬ 
sonală ; agenţii lui erau înălţaţi în funcţii. Mâna lui ne- 
\ăzută se simţea în toate. 

Şi iată că războiul a izbucnit. El a făcut inutile vechile 
legături cu maghiarimea, taxând de criminale pe acelea 
care după aceea ar mai fi avut loc. 

Dar iată deosebirea. 

Alţii după aceea au căutat mâna, plină de sângele 
nostru, a biruitorului de o clipă. Aici la noi ei se bucură 
de multă consideraţie, joacă un rol politic şi aspiră la 
situaţii în Stat. Burdea a făcut altfel. Şi-a dat sama că, 
vinovat ori ba, i-a scăpat de sub picioare baza vieţii sale 
publice. S’a tras deoparte ca un animal rănit, căutând 
peştera unde să poată muri în pace. Şi oamenii de acolo 
i-au făcut singura graţie care se poate: l-au uitat. 

Burdea mai cuviincios, judecătorii lui mai cinstiţi 
faţă de ţara lor. 

Aceasta era de constatat. 

1924 

A murit omul prin ale cărui idei, — intrate în cercul 
de visiune al diplomaţilor la capătul războiului, im¬ 
puse prin valoarea intervenţiei americane şi menţinute 
cu o energie nesguduită, — trăim noi astăzi între hota¬ 
rele Statului naţional aproape deplin, întemeiat prin 
voinţa însăşi a marii majorităţi de locuitori ai lui. 

Şi, dacă ideile lui ar fi fost sincer adoptate până la 
sfârşit, astăzi Societatea Naţiunilor n'ar fi prea adeseori 
redusă a exprima desiderate, ci în legătura ei, primită 
cu convingere adevărată, s'ar rezolvi toate problemele 
încă deschise şi care vor rămânea probabil tot astfel până 
la noi vărsări de sânge. 

Acel care a izbutit a stabili o aşa de binecuvântată 
realitate şi a începe îndeplinirea unui şi mai îndrăzneţ 
program a jucat un astfel de rol, unic în istoria omenirii, 
prin două împrejurări care nu pot fi în destul de pre¬ 
ţuite. 

A vorbit în numele unei ţări, mare cât o lume, care 
era în deplin acord, măcar în ce priveşte sfântul principiu 

al liberării popoarelor prin dreptul lor de autode¬ 
terminare, cu şeful său oficial. Şi, mai ales pentrucă 
propunerile lui nu veneau din chibzuirea cât de deş¬ 
teaptă, a unei situaţii de fapt, ci din tezaurele nepre¬ 
ţuite ale unei ideologii la care ajunsese prin gândirea 
unei vieţi întregi. 

N'a fost o lecţie mai usturătoare decât aceea care s'a 
dat Europei, mândră de cugetarea ei milenară, de către 
acea societate americană pe care cei mai mulţi o consi¬ 
derau ca închinată cuceririlor materiale. 

Un binefăcător al omenirii s'a trecut din vieaţă. Nu 
însă fără a lăsa formula, simplă şi mare, prin care opera 
lui poate fi continuată. 

Dacă Wilson ar mai fi rămas să conducă soarta marii 
Republici de peste Ocean, daca ar fi reuşit să mişte 
mai departe opera de împăciuire politică la care i se 
ducea gândul, el ar fi trecut poate şi la alt capitol din 
orânduirea lumii: la acela, aşa de important şi de greu, 
al noilor aşezări economice. 

Am ajuns acolo, în adevăr, încât războaiele nu mai 
sunt pornite din capricii sau pasiuni de suverani, atât 
de reduşi în acţiunea lor, nici din neastâmpărul unei 
clase militare, nici din furia nesocotită a unor mulţimi 
fanatisate, ci din necesitatea,—tristă necesitate!—de a 
învinge, altfel decât prin calitatea şi cantitatea produc¬ 
ţiei, pe un adversar economic. 

Trăim în faza asasinatelor în massă, cu milioanele, 
pentru a servi interesele producătorilor industriali, cari 
strâng o naţie întreagă în jurul avântului de cucerire, 
de înlăturare, de cotropire. 

A stâmpăra această furie de producţie anarhică şi 
prea adesea ori inutilă, a cruţa şi mijloacele naturii şi 
energiile umanităţii, a distribui roluri prin care popoa¬ 
rele să se completeze în loc să se împiedece, a supune 
munca rasei noastre unui program din care/ să poată 
folosi oricine, această reglementare ar fi, fără îndo¬ 
ială, după aceea a Statelor Naţionale de drept na¬ 
ţional, cea mai mare pe care, astăzi, o poate dori 
conştiinţa lumii. 

A stabili apoi, după mulţămirea cui se află în Statul 
pe care l-a vrut şi a ştiut de ce-1 vrea, şi aceea a munci¬ 
torului care lucrează la ce şi-a ales şi, ştiind că ajută la 
altceva decât câştigul capitalismului, adesea anonim, a 
pune problema socială ca şi cea politică pe bazele con- 
ştiinţii umane, aceasta ar încorona opera lui Wilson. 

Cine o va face cândva, atâta timp după moartea ini¬ 
ţiatorului, nu va uita însă tot ce se cuvine acestuia. 

1924 

D-l Venizelos nu e în momentul de faţă nici preşedinte 
al unei Republici care se va proclama, nici preşedinte 
al unui Consiliu de Miniştri care a fost, nici şef al unui 
partid care se destramă, aici, cu toate aclamaţiile de 
adio care l-au întovărăşit în drumul către locul de îm¬ 
barcare, idolul unui întreg popor. 

Venit ca să hotărască soarta Greciei, de unde plecase 
fiul omului pe care l-a urît, el şi-a pierdut liniştea bă¬ 
trâneţii, sănătatea ultimilor săi ani şi iluziile despre 
aceia între cari s'a născut. In urmă-i rămâne cea mai 
învierşunată luptă între partide şi între indivizi, cu 
perspectiva zilnic deschisă asupra unui războiu civil, 
în care nu e măcar scuza unor mari idei care se ciocnesc, 
unor sentimente nobile care se exclud, ci numai pofta 
de a parveni şi a domina, blăstămul democraţiilor celor 
mai rele. 

Un tragic sfârşit pentru omul venit din mijlocul celei 
mai curate lupte naţionale pentru a pune capăt, el, 
Cretanul, frământării de partide din Atena. El însuşi, a 

fost absorbit de acest spirit de partid, nesimţitor pentru 
orice interese superioare calculelor sale. încetul pe înce¬ 
tul a alunecat pe povârnişul rostogolirilor de ambiţii 
neînfrânate. In Ioc să fie stăpânul unei ţări, a ajuns 
robul unei grupări, cea din urmă, dar asemenea cu ce¬ 
lelalte. Ai săi i-au înteţit pornirile de a se substitui suve¬ 
ranului şi au făcut nenorocirea unuia ca şi a celuilalt. 

I-au sfărâmat cu voe sau fără voe pe amândoi. Ei înşişi, 
au ieşit sdrobiţi din luptă. învingătorii chiar, creatorii 
de mâne ai unei republici improvizate, nu sunt decât 
uneltele castei militare revenite, după două decenii, Ia 
puterea tiranică asupra Statului. 

Cel care dispare n'a luat totul cu dânsul. 

A lăsat marile învăţăminte ale unei tragedii politice 
care se precipită. 

1924 

Boemia a celebrat aniversarea lui Ioan Huss, Boemia 
în cea mai mare parte a ei, nu numai aceea care urmează 
în domeniul religios pe căile marelui « eretic >>, ale mar¬ 
tirului ars pe rug pentru că, în folosul obştii poporului, 
credea altfel decât Sfânta Biserică singură mântuitoare 
de suflet. 

Căci amintirea predicatorului unui crez mai apropiat 
de mulţime, căreia i se dădea dreptul de a înţelege 
Scriptura şi de a participa prin entuziastul ci cântec 
la serviciul divin, se ridică deasupra certelor aprinse şi 
luptelor sângeroase, întocmai precum la Constanţa, în 
timpul suferinţii celei din urmă, nobila figură a celui care 
credea se înălţa deasupra flăcărilor furioase ce-i mistuiau 
carnea. 

Simbolul afirmării înseşi a dreptului la vieaţă al 
naţiunii. Husitism ca al luptătorilor lui Ziska era în 
sufletul acelor legionari cehi cari până în depărtata Sibe- 
rie duceau neînfrânta lor hotărîre de a-şi învia, după trei 
secole de robie, patria. Şi astfel nu e decât drept ca în 

ziua triumfului să nu se uite acela din al cărui suflet s'a 
rupt biruinţa. 

Noi, al căror scris românesc a început acum cinci sute 
de ani dela ucenicii Iui, ne asociem şi pentru aceasta din 
toată inima la comemorarea din Praga. 

1925 

UN NEASIMILABIL: MATEI CANTACUZINO 

Cu Matei Cantacuzino, a cărui figură nobilă încercam 
s'o schiţez acum câteva săptămâni, când se aduceau 
omagii cuvenite marelui profesor şi avocat, oratorului 
de o rară distincţie, dispare nu numai o elegantă figură 
aristocratică din vieaţa noastră publică, nu numai un 
diletant plin de o cavalerească graţie în politica româ¬ 
nească, dar şi tipul neasimilabilului cu vieaţa de astăzi. 

Pentru a se impune cineva în jocul partidelor actuale 
se cere ori complecta lipsă de scrupul şi de caracter, ori o 
nemlădioasă hotărîre. Originea şi educaţia lui Cantacu¬ 
zino îl puneau la adăpost de orice greşală în cea dintâi 
direcţie, dar îi lipsea, din nenorocire pentru rolul ce ar fi 
putut să aibă, însuşirea cealaltă. 

II interesa pe dânsul atitudinea sa, determinată de 
criterii estetice, şi nu soarta însăşi a luptei în care o 
clipa fusese amestecat. 

Dar, dacă el n'a putut fi un dominator, memoria lui va 
rămânea curată, tocmai fiindcă a rămas un neasimilabil. 

1925 

MIHAIL RISTICI 

Se anunţă moartea diplomatului sârb Mihail Ristici. 

Dintr'o familie care a mai adus servicii Statului sârbesc, 
Ristici, care a fost între timp ministru la Paris şi la Roma, 
era, de sigur, dintre cei mai pregătiţi pentru delicatele 
funcţiuni pe care le-a îndeplinit, în zile din cele mai 
grele pentru naţia sa. In afară de ce a putut să ajute însă 
cauzei sârbeşti, el e vrednic de a fi pomenit de oricine 
l-a cunoscut, pentru alesele sale calităţi sufleteşti, pentru 
bunătatea şi blândeţa sa, pentru fineţa deosebită a 
purtărilor sale, şi nu mai puţin pentru ideologia sa înaltă 
pentru credinţa mistică, aproape religioasă, pe care o avea 
în dreptatea care, orice ar fi, trebue să biruiască. 

Era la Bucureşti în momentul când furtuna de ură 
austriacă a pornit asupra micii lui patrii. II trimeseseră din 
Italia la noi, unde cunoştea şi era cunoscut, ca să vadă cu 
ce am putea să ajutăm strâmtorarea Serbiei ameninţate. II 
văd în acea zi de 1 Iulie 1914, în localul Legaţiei din Strada 
Dorobanţilor, pe care plecarea lui îl golise de mobile şi care 
în această părăsire era ca imaginea ţării sărace şi lipsite 

de sprijin. I-am arătat adânca părere de rău pe care o 
simţiau toate cugetele drepte că Statul român nu poate 
face nimic pentru o aşa de dreaptă cauză. Iar bătrânul, 
ridicându-se cu un avânt de luptător, a spus aşa: 

— In Belgrad sunt toţi ai miei şi toată averea mea; am 
pe mama mea bătrână acolo. Austriecii pot distruge ce 
vor. Distrugă! Dar dreptatea noastră tot va birui. 

Şi el a avut dumnezeiasca mulţămire de a o vedea 
pe deplin satisfăcută. 

1925 

O AMINTIRE DESPRE TOMA STELIAN 

S'a vorbit de calitatea de bun « soldat » al partidului 
liberal pe care a avut-o Toma Stelian, 

« Soldat? » 

Dacă aceasta înseamnă om cu soldă, desigur că răpo¬ 
satul n'a fost «soldatul» nimănui. 

Dacă e vorba de un ascultător al oricăror porunci 
venite dela un stăpân neînduplecat, atunci el n'a sămănat 
cu aceia cari la un gest din partea creatorului lor dau 
răspunsul credinţei comune. 

Cum era Stelian faţă de partidul său, o arată urmă¬ 
torul caz: 

Se aduna în 1914 comisiunea pentru reforme. In ea 
intrase şi un reprezintant al opoziţiei, declarând că 
înţelege ca schimbarea constituţională să plece dela 
Adunările înseşi. 

La întâia şedinţă însă şeful partidului a venit cu lucrul 
gata făcut, considerând pe membrii comisiunii ca pe nişte 
simpli dătători de iscălituri, Stelian prezida» Cu acea 

demnitate care a fost podoaba vieţii sale, el s'a ridicat 
imediat, şi protestul a venit dela dânsul. încercarea de im¬ 
punere a căzut prin aceasta. 

Aşa «asculta» Toma Stelian. 

1925 

TOMA STELIAN 

Cu Toma Stelian se duce dintre noi, după o lungă şi cu 
îngrijire ascunsă agonie, ferită de duşmani şi de prieteni, 
un om. 

Fiul de burghez sărac din Oltenia, ridicat prin singurele 
sale merite, printr'un talent mai fin decât al multor pur¬ 
tători de genealogii ilustre, prin darul unei elocvenţe 
formate la cea mai bună şcoală franceză, în care fiece 
cuvânt, fiece gest îşi are însemnătatea, prin ştiinţa al 
cării maestru ajunsese, nu şi-a prostituit demnitatea ome¬ 
nească înaintea niciunuia din idolii de carton ai protipen- 
dadelor şi eredităţilor. 

De aceea, membru influent al partidului liberal, fostul 
ministru al Cabinetului Sturdza a fost încunjurat, în era 
nouă a partidului său, era oamenilor de casă şi a parve¬ 
niţilor ajunşi în genunchi, de cea mai pătimaşă ură, 
ascunsă în formele celei mai convenabile ipocrizii. Tot 
ce se poate pune în lucrare a fost întrebuinţat pentru a 
desgusta pe un om, pentru a-1 izola, pentru a-1 face 
uitat. 

Prin ultima lui voinţă Stelian interzice făţărniciei de 
a-i aduce un omagiu care ar fi o insultă pentru memoria lui. 

E singura-i răsbunare, de aceeaşi discreţie ca şi toată 
vieaţa lui. 

1925 

UNUL PE CARE NU L-AM UITAT: 
GENERALUL LAFONT 

O văduvă şi două fiice vin din Franţa prietenă ca^să 
îngenunche la un mormânt. După atâţia ani dela sfârşitul 
războiului care ni-a mărit şi înălţat ţara, pentru întâia 
oară se trezeşte astfel, public, amintirea aceluia care 
pe pragul triumfului a fost smuls serbătoririi: generalul 
Lafont. 

Fuseserăm siliţi a înceta lupta. Armele noastre se 
cărau cu grămada în depozitele trufaşilor învingători. 
Delegatul lor, un « ministru » de ocupaţie, un Român, ve- 
nia la Iaşi şi constata că « mâneam prea bine» şi se 
mai putea lua ceva pentru biata Germanie flămândă. 
Uniformele stăpânilor răsăriau pe străzile Iaşilor unde-şi 
făcea zilnic plimbarea colonelul care-şi dădea aiere de 
guvernator. 

Reprezintanţii aliaţilor noştri plecaseră, noaptea, dela o 
gară de suburbie, Regele, Regina, furişându-se pentru 
a-şi lua rămas bun. Chipiurile roşii dispăruseră. Dar 
între aceia a căror vedere singură inspira încă speranţa 

era, în haina lui civilă, purtată cu distincţie, un ofiţer 
francez încă tânăr şi voinic, sprinten şi mândru, generalul 
Lafont. De câte ori din convorbirile cu dânsul s*a des¬ 
prins încrederea în rezultatul final! 

Profeţiile lui se apropiau. Ceasul liberării stătea să 
bată. Atunci o undă nouă de suferinţe se abătu asupra 
noastră. Şi una din victimele bolii, ostenelilor şi lipsurilor 
a fost el. In căsuţa dela Copou, el s*a stins strângând 
mâna colegilor săi, cu mintea trează, arătând cum cade 
la datoria lui un ostaş. Şi o lume imensă-I întovărăşea apoi 
la locul Iui de odihnă pe acela care murise între noi şi 
pentru noi. 

Doamnă Lafont, soţul d-tale iubit e în pământul 
nostru, dar mai mult încă în inima noastră. 

1925 

DOCTORUL BOTESCU 

S’au adus la Bucureşti rămăşiţile doctorului Botescu, 
mort în îndeplinirea datoriei sale de medic şi de Român 
în cele mai triste zile ale războiului de unitate naţională. 
Politica noastră nu s’a întâlnit cu politica lui, dar e o 
datorie pentru oricine vorbeşte publicului românesc să 
îndrepte către dânsul o amintire recunoscătoare. 

Partidul său îi dăduse grija sănătăţii publice, în oraşul 
tuturor miasmelor. Nici nu s*a gândit să-i impue a înde¬ 
plini de fapt sarcina sa. De-asupra unei lumi sistematic ne¬ 
glijate, din vechiu orientalism leneş, se urmează nume 
indiferente de funcţionari cari iscălesc în registre şi pri¬ 
mesc leafa. 

Botescu a înţeles lucrul altfel, şi ani întregi de zile el şi-a 
distrus popularitatea electorală umblând din tainiţă în 
tainiţă, din speluncă în speluncă, în dorinţa de a însănă- 
toşa imensa capitală împuţită. 

Cu aceeaşi hotărîre, cu acelaşi entusiasm s*a pus el 
în serviciul unei armate pe care o copleşeau cele mai teri¬ 
bile boli. Din lagăr în lagăr, din spital în spital alerga el, 

aducând ajutor şi mângâiere. In mijlocul nespuselor sufe¬ 
rinţe, în faţa agoniilor sfâşiitoare el îşi păstra vioiciunea 
şi avântul; pe faţa lui bărbătească era chiar ca o ultimă 
licărire de voioşie. Până ce boala cumplită s'a prins de 
dânsul şi l-a zdrobit. 

Din nou amintirea ceasurilor mari trece asupra noastră, 
şi în faţa profitorilor se profilează umbra mustrătoare a 
martirilor. 

1925 

UN OM DE BINE: GHEORGHE DIMA 

Ardelenii au dus la mormânt pe una din cele mai 
respectabile personalităţi pe care le-a produs în a doua 
jumătate a secolului al XlX-lea Românimea de peste 
munţi. 

Braşoveanul Gheorghe Dima era icoana însăşi a meri¬ 
tului modest, aproape timid, a omului de muncă pe care-1 
mulţămeşte numai rodul silinţelor sale oneste, a omului 
de talent care caută a se despersonaliza pentru a întră 
numai, ostaş devotat, în rândul acelora cari, solidar, 
continuă şi înalţă o tradiţie. 

Acest compozitor muzical n'a înţeles arta sa ca o 
magie străină de vieaţă şi superioară ei. Crescut în cele 
mai bune tradiţii germane, vrednic de recunoaşterea 
acelora cari în străinătate pot fixa, neinfluenţaţi, ran¬ 
gurile, el a pus priceperea sa, dorul său în serviciul ideii 
naţionale fără a crede că prin aceasta el e mai puţin un 
fervent adorator a} muzicei internaţionale. 

Elevii lui din Cluj au de păstrat dela dânsul cunoştinţi 
care nu se întâlnesc pe toate drumurile. Dar mai presus 

de toate un lucru: convingerea prin exemplu că pentru a 
fi un « maestru » nu se cere niciunul din caracterele ex¬ 
terioare pe care le poate da, pe nimic, orice frizer şi orice 
croitor, că divina creaţiune poate trăi şi într'un simplu 
corp de burghez, credincios naţiei sale şi părtaş disciplinat 
al vieţii sociale. 

1925 

UN CREATOR: ANGHEL SALIGNY 

Bătrânul pe care l-au dus la mormânt ieri reprezintă 
altceva decât o pricepere tehnică şi o mare putere de a 
munci, altceva şi decât triumful, pe deplin răsplătit, al 
ostenelilor sale şi acele nesfârşite legături care au umplut 
un moment de o lume amestecată casa în care el a lucrat 
necontenit până Ia ultimele zile din vieaţa sa. 

Anghel Saligny a fost unul din corifeii unei generaţii 
spornice, al mănunchiului de creatori căruia-i datorim 
atâta din ce are şi din ce poate astăzi ţara. 

In oamenii aceştia cari erau în plina vigoare pe la 
1880—90 trăia conştiinţa că România nu e un teren de 
exploatare pentru norocoşi şi nici o arenă nepăzită, 
prin culoarele subterane ale căreia aleargă intriganţi ca 
să ajungă mai răpede decât aceia cari în vederea tuturora 
aleargă la suprafaţă. Ei aveau credinţa adâncă a necesi¬ 
tăţii creaţiunii. 

Nu erau atunci hotarele vaste ale României Mari şi 
nesfârşitele mijloace pe care le oferă astăzi o admirabila 
situaţie în lume. 

In cuprinsul mic însă s'au făcut planurile mari, şi ele 
au legat numele lui Saligny de podul de peste Dunăre 
şi de alte memorabile înfăptuiri. 

De ele nu-i plăcea să vorbească. Dar, când, la Iaşi, a 
văzut cu ochii dureroşi cum s'a făcut fără spirit creator 
războiul, el, căruia i se dăduse de formă grija muniţiilor,, 
care au lipsit, mi-a mărturisit mişcat ce grea răspundere 
şi-au luat, în preocupaţiile meschine de joc de şah, răii 
gospodari ai unităţii naţionale. 

Nu credeţi că apusul acestei vieţi deprinse cu alte 
metode şi alte scopuri a fost întunecat de melancolia 
pretenţioaselor vremi sterpe ale epigonilor? 

1925 

NICOLAE MILEV 

Pe străzile Sofiei a căzut scăldat în sânge Nicolae Milev. 
Ziarele noastre au dat o scurtă biografie a celui asasinat 
mişeleşte de o brută incapabilă de a lupta altfel. Au spus 
că ucisul era profesor, că a condus mult timp ziarul 
« Slovo », că era un adversar al egalizării prin îndobitocire 
cu forţa care se chiamă comunism fiindcă e comun. 

Ţin să adaug, dintr’o ţară pe care Bulgaria n'o iubeşte 
şi i-a arătat-o în chipul cel mai brutal şi mai jignitor, 
ce mai trebue ca să onorăm, din punctul de vedere 
al culturii pe care orice om o poate aprecia, amintirea 
acestui om. 

Milev era poate cel mai cult om la vecinii noştri. Istoric 
stăpân pe cele mai sigure metode, povestitor calm şi 
interesant, aproape desbrăcat de prejudecăţile aşa-zise 
naţionale, el scria limba franceză cu preciziune şi cu 
graţie. Cred că nu mă înşel spunând că admirabila foaie 
franceză din Sofia care şi-a schimbat după războiu 
numele în La Bulgarie e opera lui, cred chiar opera lui 
exclusivă. 

In ultimul timp, el a încercat să reia relaţiile cu noi. 
Anumite amintiri erau încă prea recente, şi n'a fost cu 
putinţă. 

Trebue să afirm însă că nW refuzat fără o adâncă 
părere de rău. 

1925 

LXXXVIII 
GH. M. MURGOCI 

Lunga şi nespus de dureroasa agonie pe care Murgoci 
o purta în mijlocul prietenilor îndureraţi a luat sfârşit. 
Marele muncitor, sufletul preocupai de necontenita emi¬ 
tere a ideilor, de creaţiunea veşnic nouă a plecat spre 
singura odihnă pe care demonul din el nu o va tulbura. 

E greu de spus în câteva rânduri de ziar ce pierde în el 
ştiinţa românească. Ani întregi de muncă i-ar fi putut 
el cheltui încă pentru cunoştinţa mai adâncă a pămân¬ 
tului care spunea acestui fiu dorit al lui toate tainele 
sale. Opera definitivă pe care în deslânarea capricioasă a 
vieţii lui a tot zăbovit-o s'ar fi putut înjgheba. In străină¬ 
tate, unde numele lui era rostit cu un deosebit respect, am 
mai fi avut ani întregi un reprezintant de prima ordine 
al intereselor noastre. Geolog, şi prin aceasta geograf, el 
n'a rămas cu totul străin niciunui domeniu de cunoştinţe 
privitoare Ia România. Şi, când era vorba de a comunica 
prin graiu sau prin scris rezultatul cercetărilor sale, tot- 
deuna poetul se amesteca: un poet cald şi îndrăzneţ. 
Cartea lui pentru şcolari e o capodoperă a geniului şi ar 

trebui tradusă pentru folosul atâtora cari s’ar lumina 
printr’însa asupra fiinţii noastre teritoriale. 

N am văzut om în care spiritul să cerce mai mult a 
domina materia, de mult deficientă. Aproape distrus, 
acum câteva luni încă, el făcea conferinţe şi lecţii de 
o sfâşietoare frumuseţă. 

Şi astfel ceva din glasul ultimelor lui rostiri pare că a 
rămas definitiv în jurul nostru, 

1925 

L V O V 

Prinţul Lvov s'a stins într'o localitate din Franţa, 
îşi mai aduce aminte cineva de marele senior cu tendinţe 
« democratice », care, îmbătat de lecturile sale şi înteţit 
de spectacolul luptelor din « dumele » de graţie ale ţaris¬ 
mului «constituţional », a crezut că odrasla unei vechi 
familii aristocratice poate domina valurile, odată 
răscolite, ale unei revoluţii la un popor incult şi 
dezorientat? 

In starea de spirit a seniorilor francezi din secolul 
al XVIII-Iea, acest cneaz rusesc a socotit că o poate 
face, şi, lăsându-se prins de ambiţioşi cari n'aveau nici 
ideile, nici instrucţia, nici creşterea Iui, a consimţit, cu 
naivitate, ca numele său, până atunci puţin cunoscut 
în străinătate, să fie legat de întâiul act, zăpăcit, al unei 
mari catastrofe politice şi sociale. 

In mizeria unui exil fără capăt el a înţeles ceea ce 
mulţi ca dânsul din clasa lui nu înţeleg: că sunt pe lume 
atâtea sporturi agreabile şi deloc periculoase pentru 

persoane fără o ocupaţie serioasă, aşa încât nu e nevoe ca 
timpul gol să fie întrebuinţat la prăbuşirea unei ordini 
de lucruri şi la dărâmarea unei patrii, 

1925 

In tumultoasa vieaţă politică de azi se uită uşor şi 
aceia cari, fără a fi bătrâni, nu se amestecă, din desgust, 
în triviala ciocnire a nesăţioaselor patimi. Cu atât mai 
mult aceia cari, făcând parte din generaţii aproape 
total dispărute, nu mai puteau da vieţii de astăzi decât 
acest aşa de puţin lucru: un model de cinste, de rezervă, 
de modestie şi de muncă. 

Astfel vestea că Petru Poni şi-a isprăvit lunga vieaţă 
de optzeci şi patru de ani şi că are parte, în sfârşit, de 
odihna la care de mult râvnea, nu va trezi o deosebită 
emoţie într’o vreme care simte nevoie de alte tempera¬ 
mente şi de alte direcţii. 

Dar ce frumoasă înfăţişare a omului din rândul celor 
cari au întemeiat cultura acestei ţări! Neclintit la da¬ 
toria sa, neiertător numai faţă de sine, plin de bună¬ 
tate faţă de neajunsurile şi greşelile celorlalţi, purtă¬ 
tor în orice împrejurări al socotelii chibzuite şi al vorbei 
de împăcare, astfel a fost Poni. Că bătrânul senin care 
stătea în faţa acestei lumi crispate era unul din marii 

chimişti ai ţării, că el contribuise la organizarea învă¬ 
ţământului ei, că fusese sfetnic al Coroanei pe vremea 
când această demnitate impunea respect, cine ar fi cre¬ 
zut-o ! 

Când se va scrie însă un Plutarh al naţiei sale, Petru 
Poni îşi va avea de sigur locul în el, în rândul cucerni- 
nicilor înţelepţi şi al făcătorilor de pace. 

1925 


www.dacoromanica.ro 


XCI 

ALEXANDRU MARGHILOMAN 

Un om s'a stins care a fost, cu sau fără voia sa — nu 
înaintea sicriului unde zace trupul său torturat vom 
sublinia-o prea mult — tragica victimă a unor grozave 
împrejurări. 

De un mare talent oratoric, unul din acele talente 
care n’au nevoie să strige nici să facă gesturi, ci sunt 
numai afluxul nesilit al unui suflet vibrant, de o dezin¬ 
teresare personală absolută într'o ţară unde politicianii 
cei mai bogaţi sunt şi cei mai nesăţioşi, de o perfectă 
amenitate în raporturi într'o societate unde cine se 
crede puţin îşi atribue dreptul de a fi brutal, Alexandru 
Marghiloman a fost o podoabă a vieţii noastre politice. 

Locul şi l-a cucerit singur şi fără artificii. 

Nu i-a pregătit nimeni o situaţie, şi *el n'a dobândit-o 
prin alte mijloace decât ale talentului şi priceperii. A 
venit însă războiul. Să spunem un adevăr: Marghiloman 
a greşit, şi a primit cea mai grea pedeapsă: a înlăturării 
lui dela afacerile publice unde altfel el ar fi jucat şi 
mai departe un rol de căpetenie. 

Dar atitudinea lui n'a fost totdeauna aceasta. Mai 
mult decât odată el a înţeles bine, şi mai mult decât 
odată cei mai fericiţi decât dânsul, afară de doi: 
N. Filipescu şi Take Ionescu, au şovăit către aceeaşi 
greşeală. 

Dar pe dânsul momentul decisiv l-a prins tocmai în« 
ireparabilul unei situaţii din care —, fără s'o fi căutat 
numai decât, dar pe care n'o primise cu neplăcere, — 
nu mai putea ieşi. 

Cu un gest duios omul se desparte de noi. Să-i răs¬ 
pundem, câţi avem o simţire, cu un gest mişcat care 
se adresează tot omului. 

1925 

AMUNDSEN 

Vorbea un politician de duzină, ministru în guvernul 
« utilităţilor » momentane, şi, punând în relief importanţa 
activităţii sale şi a castei de care se ţine, arunca de sus — 
o, cât de de sus! — despreţul său Universităţilor, unde 
o mare parte din profesori, spunea el, sunt inferiori 
semenilor săi, ca şi intelectualităţii care nu ar fi sin¬ 
gura în drept a se mândri cu ce face şi cu ce poate. 

Era miezul nopţii, şi mirosuri cadaverice pluteau în 
Parlamentul călcărilor de drept. Fără voie am avut 
atunci viziunea pe care lumea întreagă o are astăzi 
când i se duce gândul către regiunile pustii ale Nordului 
încă nedescoperit. 

Un om e acolo cu o ceată de credincioşi. N'au avut 
parte la nimic din bunurile pe care Ie împrăştie politica 
arivismului şi săturării. Minat de singura patimă a 
cuceririi pentru ştiinţă, acela căruia nu-i trebue în ştiinţă 
lauri noi, a pornit cu un curaj de viking spre gheţele 
polului pentru a găsi sau a muri. 

Şi iată că nu e om cult pe coaja globului care să nu 
uite toate grijile şi interesele zilei pentru a rosti, când 
s*a pierdut urma eroului, o rugăciune pentru Amundsen. 
1925 

EPISCOPUL PAPP 

S'a dus dintre noi, la vârsta când oricine poate crede 
că şi-a plătit datoria faţă de lume şi că perdeaua se 
poate lăsa asupra rostului său, trecătorul, episcopul de 
Arad, Ioan Ignatie Papp. 

Răposatul, care a fost şi un binefăcător al diecezei sale, 
reprezintă în episcopatul românesc tipul vechiului Vlă¬ 
dică, fiu de ţăran, trăind aproape ţărăneşte în scaunul 
său ierarhic, purtând gospodăreşte grija unei « economii » 
de toate, care era pentru dânsul, dar şi pentru poporul 
din care prin nimic nu se deslipise şi nu înţelesese a se 
deslipi. 

Ca odinioară marele organizator dela Oradea, pe 
care-1 găseai în haine vechi de preot şi cu cizme de drum 
lung, dar care strângea milioane pentru urmaşii săi 
luxoşi, Vlădica Papp a fost vechilul lui Dumnezeu asupra 
turmei sale româneşti. 

Ajuns în fruntea ei pe vremea când mizeriile de par¬ 
tid nu cârmuiau o Biserică de luptă, care era adevărata 
oglindă a vieţii naţionale româneşti, el a ştiut totdeauna 

'să împace aparenţele « convenabile » faţă de Stat cu o 
hotărîre de conştiinţă care se simţea, din fiecare cuvânt, 
a fi neînduplecată. 

A fost pentru el o mare bucurie că puterile lui episco¬ 
pale i-au fost confirmate solemn de Regele românesc. 
Cei cari au asistat la această ceremonie ştiu cât era 
de mişcătoare simplicitatea patriarhală a bătrânului 
ierarh. 

In seria episcopilor arădani el va rămânea ca o întru¬ 
pare a unei modeste şi simpatice tradiţii. 

1925 

GHEORGHE VĂSESCU 

La Paris a murit, de pe urma uijei operaţii întârziate, 
colonelul Gheorghe Văsescu. Nu e la noi obiceiul să se 
vorbească prea simpatic, nici măcar în momentul ple¬ 
cării dintre cei vii, de un adversar politic. Şi în Doro- 
hoiul său Văsescu a dus, pentru partidul liberal, de 
care era legat prin tradiţiile familiei sale — tatăl său 
a fost, mi se pare, ministru sub regimul terminat la 
1888 —, o luptă hotărîtă contra întinderii şi consolidării 
pe care nu le-a putut împiedeca, a partidului naţionalist- 
democrat. 

Dar, în afară de ceea ce şi altfel mă leagă de familia 
lui — datorii de recunoştinţă ale copilăriei mele, care 
nu se pot uita, — trebue să spun că ofiţerul care în tine- 
reţă. crescut la şcoala franceză, a fost mult timp ataşat 
militar al României din Paris, a supravieţuit, după 
ieşirea de sub steag, în omul politic. Din vechea sa 
carieră iubită a păstrat o rectitudine de caracter, o lo¬ 
ialitate în relaţiile personale, un fond de cavalerism 
care-1 deosebeau esenţial de aceea, din partidul său şi 

de aiurea, între cari s’a găsit pe băncile Parlamentului 
de ieri. 

In zilele grele ale înfrângerii şi ale pregătirilor dela 
Iaşi, Văsescu a primit sarcina frumoasă de a supra¬ 
veghea instrucţia ofiţerilor noi, cari trebuiau să conducă 
opera revanşei. 

Şi nu pot uita căldura pe care o punea în această 
misiune, la care am fost asociat, între alţii, şi eu, şi fru¬ 
moasa încredere pe care o avea în izbânda dreptăţii 
noastre. 

O figură din vechea noastră armată se duce, una pe 
care politicianismul n’a putut-o schimba. 

1925 

IOAN SLAVICI 

Greşelile omului politic nu se mai discută la moartea 
lui; ele trec în domeniul istoriei, care nu iartă, când judecă 
în afară de patimile momentului, dar în acelaş timp 
şi explică, puind pe fiecare în mediul epocei lui, în 
•acele împrejurări în care a trăit şi în mişcarea curentelor 
«de care a fost împins şi condus. 

Fericit însă e acela care, în afară de direcţia politică 
pe care, în conştiinţa sa, ori, din nenorocire, după 
interesele sale, a trebuit s'o urmeze, a dat rostire 
sufletului său, în clipele cele mai însemnate ale lui, 
în formele durabile ale literaturii. Cu ce sentiment 
de răspingere s'ar apropia cineva de amintirea lui Ion 
Slavici, daca ar ţinea samă numai de acţiunea lui 
duşmănoasă faţa de programul, neapărat, de unire a 
tuturor Românilor, de serviciile de sclav pe care le-a adus 
armatei de ocupaţie prin scrisul său, de injuriile pe care 
acel care a dispărut astăzi le-a adresat celor cari, după 
putinţa lor, au luptat pentru izbânda dreptului românesc ! 

Dar cât de mult se dă în urmă — şi tot mai în urmă 
va rămânea cu vremea — vinovatul politic din vremea 

marelui războiu când apare opera de tinereţă şi ma¬ 
turitate a scriitorului! 

In vremea când se căuta fără succes, de ideologi şi 
sentimentali cu scrisul uşor şi fără durată, formula vieţii 
noastre populare în deosebitele ţinuturi, când tot mai 
palid în zorzoanele lui se făcea « ţăranul român », « des¬ 
coperit » de Alecsandri în aşa-zisele lui «poezii popu¬ 
lare», acest fiu de ţăran din părţile Ardealului, Sârbu după 
numele lui adevărat, Slavici într'un limbagiu mai « sa¬ 
vant », a ştiut — poate influenţat de un Auerbach, po¬ 
vestitorul german al vieţii dela ţară germane, căc 1 
Rosegger Tirolesul nu apăruse încă la orizont, şi nu era 
vorba de idilele lui Bjoernsterne Bjoernson, — să deie 
cetitorilor revistei junimiştilor sucul tare şi gustos al 
adevăratei vieţi populare, aşa cum o văzuse, o trăise în 
ţinutul său de naştere. 

Ţăranii lui Slavici, adevăraţi şi energici, au întrat 
biruitori în literatura românească. 

Vorba lor puţină şi apăsată, exprimând sentimente, 
când dârze, când duioase, dar totdeauna de o mare dem¬ 
nitate umană, chiar şi când erau aduşi pe cărările păcatu¬ 
lui, dădea nuvelei româneşti o înfăţişare de realitate dra¬ 
matică necunoscută până atunci. Se vedea întâia oară că 
nu e nevoe să creezi un ţăran neexistent pentru a te mândri 
cu dânsul, că se poate trezi interesul şi produce consi¬ 
deraţia fără a trece cu un pas dincolo de margenile 
realităţii. 

Şi totodată fostul seminarist făcea «preoţie » şi în 
acest scris de imaginaţie al său. Din toate aceste curente şi 
mişcări se desfăcea o impresie de sănătate morală, 

14 

robustă şi discretă, care n'avea nevoie să întrebuinţeze 
mijloacele predicilor sarbede şi bodogănelilor ipocrite. 

Opera de atunci a lui Slavici este o contribuţie esen¬ 
ţială la educaţia poporului românesc. 

N'am aşteptat moartea autorului pentru a o spune. 
1925 

Doliul Italiei pentru regina Margherita nu poate fi 
indiferent nimănuia din cei cari au simţul supremei 
armonii pe care o dau frumuseţa, continuată prin 
maiestatea unui mândre bătrâneţi, inteligenţa deschisă 
către tot farmecul vieţii şi literaturii şi nesfârşita bună¬ 
tate. 

Italia a fost mândră de părul de aur, de luminoşii 
ochi albaştri ai reginei sale. Şi, când, la un semn al ei, 
fruntaşii gândului, ai presei şi ai artei găsiau drumul 
la Curte, înobilând-o, se ştia care e sufletul delicat 
care i-a vrăjit acolo. 

Cele mai îndărătnice rezistenţe republicane au fost 
astfel învinse. Pe Carducci l-au huiduit studenţii 
pentru că a cântat pe doamna ţării sale şi a ajuns 
la glorificarea «crucii albe a Savoii». Dar, când el 
s a stins, o mică mână prietenească a luat pentru ţară 
biblioteca studiilor sale. 

In Panteon, lângă bărbatul ucis de un barbar* ea se 
odihneşte acum decât a simţit şi a ajutat. 

Şi soarta, bună pentru ea, a voit ca ea să se ducă 
într'un timp când un nou şi măreţ avânt prinde Italia ei. 
1926 

UN SUPRAVIEŢUITOR: M. PHEREKYDE 

Cel mai cuminte dintre liberali a închis ochii la o 
vârstă când oricine e numai un supravieţuitor. Nu 
se poate zice că epoca din care venia Mihail Pherekyde 
a fost a unei desvoltări legale şi morale a societăţii poli¬ 
tice româneşti. Au fost atunci şi «asasinate, procese 
scandaloase » şi alte păcate şi ruşini pe care bătrânul 
Ion Brătianu, în interesul partidului său, a trebuit, 
după însăşi a sa declaraţie, să Ie tolereze. Dar această 
vreme a fost mai presus de toate o operă de creaţiune, 
şi una Ia care au fost chemate, sub firma declarată a 
vechiului liberalism roşu, orice inteligenţă şi orice ener¬ 
gie românească. 

Pherekyde arăta prin orice cuvânt şi orice hotărîre 
a sa că vine din acea vreme. Mândru şi vioiu, capabil 
de a impune şi altora o ţinută, afabil în legăturile per¬ 
sonale, ca orice om bine crescut, modest faţă de marile 
sale însuşiri şi necerând nimănui cultul persoanei sale, 
el a dat vieţii politice a ţării două mari însuşiri: o 
atitudine şi o măsură. 

Copiii scăpaţi de sub sfatul lui au luat-o razna. Peste 
■ţară, peste dinastie, peste drept, peste buna cuvţjnţă. 
Li-o fi spus vre-odată Pherekyde spre ce prăpastie 
se duc şi ne duc? Oricum, el va fi murit cu durerea 
că a apucat un partid şi a lăsat o hordă. 

1926 

LA SICRIUL LUI VASILE STROESCU 

Marele om de bine şi generosul binefăcător care, într'o 
vreme de seacă urmărire a câştigului, continua într'o 
glorioasă tăcere opera ctitorilor de pe vremuri, a fost 
dus la mormânt de toţi aceia cari au ştiut de felul cum 
îşi răspândea ca o sămânţă a sufletelor averea sa însem¬ 
nată şi de mulţimea al carii instinct e totdeauna sigur. 

Cine n'a fost? începând cu cei cari îl iubeau mai 
mult, deşi îi datorau mai mult. Biserica ardeleană, 
păzitoare a şcolilor de pe vremuri, a vorbit în termeni 
mişcători de comoara care din inimă curată a mers, ani 
de zile, neprecupeţită, către dânsa. Naţionalismul basa¬ 
rabean a pomenit credinţa tare a boierului de peste Prut 
în dăinuirea neamului pe toate tărâmurile Iui şi în menirea 
lui de a fi unit. Ţărănismul şi-a adus aminte că acest 
aderent al lui statornic a iubit clasa de temeiu a 
neamului nostru în Moldova de Răsărit. Apărătorii liber¬ 
tăţii omeneşti au stăruit să se ştie că, pentru el, a fi 
liber a fost chemarea dumnezeiască a fiinţii noastre... 

Dar de ce n'a fost cine n'a fost? 

1926 

BRUSILOV 

Generalul Brusilov, conducătorul de pe vremuri al 
armatelor ruseşti din Galiţia, a murit. 

Ce departe părem de vremurile când, luni de zile, în 
neutralitate şi în agonia luptei noastre de apărare, ochii 
tuturora erau îndreptaţi spre mersul acţiunii sale, când 
acest nume rusesc trezea speranţe nebune sau umplea 
de desnădejdea iluziilor înşelate! 

Şi, amintindu-mi de vremurile acelea când sufeream 
aşa de grozave chinuri sufleteşti în ţara cea mică, ame¬ 
ninţată, învinsă, ruptă în bucăţi, comparându-le cu 
această întinsă şi frumoasă ţară de astăzi, lăsată în 
pradă numai ambiţiilor personale şi dorinţilor de îm¬ 
bogăţire, toată lumea amestecându-se, fără deosebire 
de rang în haosul poftelor deslănţuite,—ce curată şi 
sfântă pare nenorocirea de ieri faţă de această fericire 
stropită de toate noroaiele intrigilor! 

1926 

NICOLAE PAŞICI 

Serbia a pierdut pe acela care i-a fost cel mai vajnic- 
şi mai cuminte apărător în ceasurile grele, iar în cele 
obişnuite omul cel mai chibzuit, mintea cea mai price¬ 
pută în a face fără vorbe, fără gesturi, fără atitudini,, 
simplu, patriarhal, bătrâneşte singurul lucru — aşa de 
greu de înţeles — pe care-1 permit împrejurările mai tari 
decât toate teoriile. Iar Iugoslaviei, cu acest octogenar,, 
îi dispare însuşi creatorul, prin nespusă dibăcie unită cu 
hotărîrea eroică, atunci când se cerea, a fiinţii sale de 
astăzi. Se poate zice că de mult acest mare meşter al 
politicei mici şi acest demiurg al marii politice — cât 
de greu se pot găsi în aceeaşi persoană cele două însuşiri 
ce par diametral opuse ! — era înscris în capitolele istoriei ^ 
de azi legenda va prinde figura lui, aşezând pe moşneagul 
cu barba de sfânt în sacrele încăperi ale Panteonului 
naţional. 

Era ceva dintr'un profet în acest politician. La 1913,. 
când se negocia pacea dela Bucureşti, el îmi zicea, cu 
acea linişte pe care o au numai vizionarii cu totul siguri 

de ce prevăd: « Eu sunt bătrân şi nu voiu vedea Serbia 
întreagă; România întreagă o s'o vezi dumneata». 
Şi soarta, care de obiceiu, aşa de crudă, opreşte pe om în 
pragul faptei Iui, i-a deschis largi porţile norocului, ca 
să lucreze şi să izbândească. 

Pentru Iugoslavia, unde — şi acolo — e multă ură 
neghioabă între fiii aceluiaşi neam, până şi moartea 
bătrânului aduce un folos care să răscumpere măcar 
în parte o pierdere ireparabilă: locul rămas gol e aşa de 
mare încât oricine-şi poate da seamă că numai printr'o 
apropiere a tuturora el poate fi întru câtva umplut. 

1926 

Dr. VICTOR BABEŞ 

Vinerea trecută încă dr. Babeş asista la şedinţa Aca¬ 
demiei Române, al cării preşedinte voise, ceruse să fie 
în ultima sesiune. Un atac de anghină de piept l-a luat 
Vineri dimineaţă. 

Rolul pe care l-a avut în ştiinţa medicală acest sep¬ 
tuagenar, rămas cu spiritul tânăr şi vioiu până în ultima 
clipă a vieţii lui, îl vor spune alţii, cu competinţă. In 
lumea întreagă el era cunoscut, nu numai ca un mare 
învăţat, ci, prin urmările practice ale descoperirilor sale, 
ca un binefăcător al omenirii. 

Chemat în România, el părăsise, acum patru decenii, o 
strălucită situaţie în Ungaria, şi de atunci a rămas legat 
prin toată munca sa de ţara al cării prestigiu l-a înălţat. 

Cugetător a cărui minte se ridica mai presus de mar- 
genile specialităţii Iui, a dovedit nu odată că proble¬ 
mele mari ale naturii şi omului îi apar în toată maiesta¬ 
tea şi în tot misterul lui. 

Oricine preţueşte intelectualitatea activă lucrând pen¬ 
tru folosul şi mândria unei societăţi întregi se va desco¬ 
peri înaintea acestui mormânt. 

1926 

G. G. MÂRZESCU 

Moartea lui G. G. Mârzescu, la vârsta când puterile 
nu sunt slăbite, dar o experienţă preţioasă li se adaugă* 
este, de sigur, o pierdere pentru ţară. Partidul de care 
se legase, şi pentrucă era o datorie moştenită dela sim¬ 
paticul şi spiritualul său părinte, nu mai are un om ca 
dânsul. 

Ajuns tânăr la o înaltă situaţie, el a căutat să îndrep¬ 
tăţească această favoare a soartei prin muncă încordată 
şi printr'un sentiment deosebit al răspunderii cuvintelor 
şi acţiunilor sale. 

Niciodată vorba lui n'a fost spusă în zădar şi niciodată 
fapta lui n'a fost determinată de un capriciu. De aceea 
era un om de autoritate. 

Fost profesor la Universitate, Mârzescu era un om 
foarte cult şi talentul său de orator nu se compunea din* 
artificii şi atitudini, cum e prea adesea cazul la noi. 

Totdeauna avea vederile lui sprijinite pe o convingere* 
profund onestă şi aceasta se simţea la fiecare moment 
din desfăşurarea discursurilor lui în adevăr frumoase. 

Demn faţă de şeful său, hotărît, dar şi curtenitor faţă 
de adversari, cu care putea să rămâe prieten personal, 
nu avea nevoie să recurgă nici la mojicie, nici la min¬ 
ciună. In relaţiile cu dânsul aveai acel sentiment de 
siguranţă care e condiţia neapărată a unui vieţi politice 
normale. 

Din toată inima îl regretă oricine l-a cunoscut. 

4926 

VASILE BOGREA 

S'a stins un om cum poate niciodată nu vom mai 
avea unul. 

A doua zi după o operaţie desperată, Vasile Bogrea 
a dispărut dintre noi. 

Naţia noastră a pierdut o comoară. Era cel mai în¬ 
văţat dintre Români. Era un neîntrecut vorbitor şi un 
profesor fără pereche. 

Era un caracter vrednie de vremile antice. Era, în 
suferinţa Iui de atâţia ani de zile, un sfânt. 

Şi cei cari l-au urît şi prigonit se vor descoperi miş¬ 
caţi în faţa unei asemenea pierderi. 

1926 

ION GRĂMADĂ 

Oasele lui Ion Grămadă au fost alezate cu cinstea cuve¬ 
nită în pământul ţărişoarei lui. Tineretul de azi nu va fi 
ştiind cine a fost omul căruia i se aduc asemenea onoruri. 

El a fost un om întreg şi hotărît, pe lângă o inteligenţă 
şi o cultură pe care le au puţini, dar vieaţa lui, cu sfâr¬ 
şitul ei glorios şi tragic, este şi o mare şi frumoasă învă¬ 
ţătură. 

Scriitor distins, istoric căruia-i era păstrată cea mai 
mândră carieră, vorbitor ales, acest fiu de ţăran buco¬ 
vinean era legat de ceea ce idealismul dinainte de răz- 
boiu avea mai curat. 

Războiul cel de acasă dela dânsul, a venit însă. 

Austriecii au căutat să pângărească sufletele româneşti 
de acolo şi silinţile lor s'au îndreptat, stăruitoare, asupra 
acelor cari întrupau aspiraţiile spre alt viitor. 

Sub presiuni teribile, tânărul naţionalist a scris con¬ 
tra ideii naţionale. 

Apoi, într'o decisivă fulgerare de conştiinţă, el şi-a 
revenit. Un singur mijloc putea fi prin care să se şteargă 

greşeala: să lupte cu pieptul lui pentru acest scop su¬ 
prem al neamului. 

A înfruntat moartea, a căutat-o: trupul său a fost 
sfârtecat de gloanţele acelora cari atentaseră la comoara 
conştiinţei lui. 

Azi, când acei cari primeau pe Austriaci cu discursuri 
sunt miniştri, orice Român cu simţ pentru înălţimile 
morale trebue să se plece înaintea mormântului acestui 
martir al credinţii şi al pocăinţii sale. 

1926 

UN OM DIN BASARABIA: DONICI 

Rareori în presa noastră s’a vorbit cu atâta duioşie de 
un scriitor pe care moartea l-a stins prea de curând 
ca de Basarabeanul Donici, mort daunăzi la Paris. 

Au fost recunoaşteri, înduioşări, şi mustrări. Nu se 
poate zice că recunoaşterea i-a lipsit fiului celui pierdut 
care, părăsind numele tatălui său, s’a întors în casa 
mamei sale şi a învăţat din nou limba pe care o auzise 
pe braţele acesteia. Venit din Petrograd sau din Mos¬ 
cova cu o adâncă iniţiare în vieaţa literară rusească, 
împodobit cu prestigiul unui scriitor bine cunoscut 
acolo şi participând la cercurile cele mai distinse de in¬ 
telectuali, aducând, va să zică, şi cunoştinţe noi şi un 
nou fel de a gândi, de a simţi şi de a scrie, el a fost cald 
îmbrăţişat în Bucureşti. Dacă boemul incorigibil pe care-1 
formaseră cenaculele moscovite ar fi avut stăruinţa de 
care nu sunt lipsiţi atâţia mediocri, el ar fi putut juca, 
în vieaţa noastră publica, în care aducea credinţă în 
neamul nostru, un rol de frunte. Mulţi cari-1 plâng azi 
l-ar fi putut ajuta. 

Şi bag de samă că nici unul n'a cetit acele amintiri 
despre revoluţia rusească, pentru care i-am dat îndată 
prefaţa pe care o dorise. 

înduioşarea e firească. Am avut şi avem atâţia Basa- 
rabeni cari datoresc naşterii lor în ţara de peste Prut 
tot ceea ce au. Atâţia s'au ridicat la situaţii nevisate 
şi se bucură de averi pe care nici nu le întrevăzuseră. 

El care, la Paris între Ruşi, era apărătorul drepturilor 
noastre în Basarabia şi care convinsese despre ele pe un 
Alexinschi şi pe atâţia alţii, moare în cele mai triste 
împrejurări de sărăcie şi părăsire, consumat de oftica 
pe care o culesese în vieaţa lui vagabondă. 

1926 

PRIBEGII «RUŞI» CARI SE DUC 

Unul din şefii georgieni ai revoluţiei ruseşti a fost 
împuşcat a doua zi după uciderea lui Petliura, pe stră¬ 
zile Parisului. 

Altul, de aceeaşi origine şi tot aşa de necredincios faţă 
de biata lui naţie oprimată de Ruşii pe cari el îi îm¬ 
brăţişa internaţional, Ceidze, cuprins de melancolie, 
şi-a tras un glonte în cap. 

Primite puţin timp dela trista dispariţie a Basara¬ 
beanului Donici, după tată: Dobronravov, aceste ştiri 
trezesc o melancolică gândire aupra soartei oamenilor 
cari, fie şi un moment numai, au uitat că omenirea se 
iubeşte prin ţara ta şi prin naţia ta şi cu atât mai căldu¬ 
ros, cu cât se iubesc aceşti mai aproape de tine. S'au pus 
în primejdie de vieaţă aceşti bieţi Caucasieni şi rezultatul 
a fost ca internaţionalismul lor a servit la biruinţa celui 
mai neîngăduitor şi mai sălbatec din naţionalismele 
care au fost şi sunt, acela al Ruşilor, sprijinit şi pe 
o formidabilă iluzie mistică de superioritate a rasei. 

Se vor mai găsi oameni cari să joace un asemenea 
rol pentru ca astfel sa mântuie? 

1926 

SIMION PETLIURA 

Ni-a fost un prieten — şi să nu discutăm prea mult 
asupra sincerităţilor politice! — omul pe care l-au stră¬ 
puns gloanţele ridiculului Schwartzbart, victorios ’ asu¬ 
pra acestui voinic soldat numai pentrucă revolverul per¬ 
mite laşilor a-şi ajunge de departe ţinta. 

Poate crede sau nu crede cineva în rasa ucrainiană, 
şi oricine cunoaşte istoria nu va admite continuitatea 
istorica a Statului ucrainian, căruia nu toţi filologii îi 
dăruesc şi o limbă ucrainiană. 

Dar e sigur că în aceste ţinuturi ale Niprului şi 
Donului sunt alte legături cu Apusul decât în Moscova 
sau Petersburgul tuturor plagiatelor. 

De aici a rezultat ideea de Stat ucrainiană, care, un 
moment, a râvnit şi la Basarabia, unde a oprit-o vechea 
noastră conştiinţă « moldovenească ». 

Comunismul Bulgarului de cetăţenie românească Ra- 
covschi a confiscat acest plăpând naţionalism, care 
plânge azi pe mormântul Hatmanului, şi noi suntem 
în stare a-i înţelege durerea. 

1926 

PALACKY 

Boemia a sărbătorit amintirea lui Palacky. 

El e creatorul sufletesc al Statului ceho-slovac de 
astăzi, chiar dacă, la un fnoment, metodele lui n'au 
fost acelea care puteau duce direct — dar venise oare 
vremea? — la imediata şi întreaga libertate politică. 

N'a fost un avocat cu fraza înaripată: agitaţia lui n'a 
strigat la răspântii; n'a ridicat un steag pe baricade. 
N'a fost măcar un poet care să fi cântat psalmii sufe- 
rinţii şi îndemnul către răsplătire. 

Istoric erudit, prezentând liniştit concluziile sale, 
teoretician legat de formulele unei gândiri filozofice, el 
a fost însă prin onestitatea superioară a scrisului şi a 
vieţii sale unul din acei oameni pe cari în ţările civilizate 
îi respectă şi adversarii lor. 

Omul dela 1848 e astfel viu şi astăzi, în opera şi în 
cugetarea sa. 

Şi cei ce-1 sărbătoresc nu duc vieaţa lor la un mormânt, 
ci vin la mormânt pentru a lua vieaţă. 

1926 

PRINŢUL VICTOR NAPOLEON 

După « Regele » Franciei « împăratul » ei se coboară 
în mormânt. 

Philippe cFOrleans era un simplu exilat al istoriei, 
rătăcind în căutarea unui adăpost, căci de munca lui 
în ţara Iui nu putea să fie vorba. Figura lui se pierdea 
în nelămuritul care absoarbe pe oamenii desrădăcinaţi 
şi fără perspective de acţiune. Pe lângă câţiva credin¬ 
cioşi erau atâţia cari priveau cu un zâmbet pretenţiile 
lui la un tron răsturnat de atâtea ori. Napoleonul dela 
Bruxelles nu făcea să se vorbească de dânsul. Dar, soţ 
al unei princese de Belgia, fiică a regelui Leopold, el 
se bucura în această ţară de o situaţie cu totul deose¬ 
bită. 

Avea aproape o Curte a lui şi străinii se îndreptau 
către dânsa a doua zi după o audienţă la Albert I-iu. 

Bonapartiştii nu mai puteau invoca drepturile unei 
dinastii pe care o stabilise geniul, care nu se moşteneşte, 
şi pe care, o singură dată, o rechemase spaima unei 
societăţi de o înaltă civilizaţie şi de o mare bogăţie în 

faţa anarhiei de stradă. Erau, şi sunt, câţi au mai rămas, 
un partid al amintirilor. Republica a putut serba come- 
moraţia marelui împărat fără ca din gloria lui să se 
desfacă spre viitor raze în stare a lumina o restauraţie. 

Victor Napoleon a avut simţul politic de a o înţelege 
şi în uitarea care părea că-1 încunjură era de sigur şi 
stimă. 

1926 

CONSTANTIN MORARIU 

Bunul părinte Constantin Morariu, sfântul dela Pă- 
trăuţi, martirul din Cernăuţi al celor mai crunte suferinţe 
casnice, s'a dus dintre noi. 

Se va fi despărţit de vieaţă cu acel îngăduitor şi plin 
de uitare zâmbet al său, în care era şi tinereţă nesecată 
şi scânteiere de spirit binevoitor şi umbră uşoară de 
ascunsă tristeţă. Fără părere de rău pentru desfacerea de 
pământ şi cu minunata sa credinţă în veşnicia răsplăti¬ 
rilor meritate a trecut el din mijlocul nostru. 

Toată vechea Bucovină trăia, cu ce avuse ea mai 
bun în fiinţa acestui respectabil preot care unia o con¬ 
ştiinţă deplină a marii sale superiorităţi cu o modestie 
care l-a împiedecat de a-şi căpăta tot ceea ce se cuvenea 
vredniciei sale. 

Scriitor neobosit până în timpul din urmă, predicator 
şi interpret zelos al celor bisericeşti şi cercetător plin 
de râvnă al tuturor amănuntelor vieţii româneşti în ţi¬ 
nutul său de naştere, Constantin Morariu a jertfit orice 
nobilei sale porniri de a vorbi necontenit, cui voia sau nu 

voia să-l asculte, despre lucrurile mari şi bune, despre 
tot ce poate înălţa şi ameliora sufletul omenesc. 

Erudit fără pedanterie şi fără nicio pretenţie, vorbitor 
fără pompă zădarnică, om de conducere fără dorinţa 
de a ieşi el pe planul întâiu, creştin fără fanatism şi 
Român fără ură faţă de alte neamuri, el aduna din toate 
însuşirile cu care se poate împodobi un om ce era mai 
cuviincios, mai măsurat şi mai armonios. 

Cât timp neamul său a stat sub stăpânire străină, 
el l-a lăsat să întrevadă zările mai senine. Exilatul în 
România războiului, pribeagul prin teribilele pustietăţi 
ruseşti, cu primejdia morţii în faţă, pentru el şi pentru 
cei iubiţi ai săi, a avut norocul de a trăi în zilele izbăvirii. 
Dar n'a cerut să i se recunoască partea în biruinţa drep¬ 
tăţii. Şi s'a ferit de a cere norocului orice răsplătire, stând 
şi mai departe la locul muncii ascunse unde se fac în 
simplicitate faptele cele mai bune. 

O mare parte din trecutul mai recent al Bucovinei 
va fi văzută de cei cari au putut să-l cunoască, sub 
lumina zâmbetului său. 

1927 

UN OM DE BINE: GR. CERKEZ 

Acum câteva zile conduceam la mormânt pe Grigore 
Cerkez. 

Presa noastră n'a băgat de samă decât prin necrologul 
plătit dispariţia unuia din oameni cei mai distinşi pe 
cari i-a avut ţara. Cine trece înaintea clădirii impună¬ 
toare a şcolii de arhitectură trebue să-şi aducă aminte 
că un Român e acela care a avut curajul de a întreprinde 
o aşa de vastă lucrare şi, când, peste mulţi ani, se va 
vedea că nimic nu se clinteşte din piatra ei, — atunci 
când Palatul de Justiţie se dejghioacă lamentabil şi ca 
să ajungi Ia Camera treci printre batjocura cari sunt 
stâlpii triumfali cu cioare berce şi bouri fără bot —, se 
va înţelege câtă ştiinţă a avut acela care a predat atâta 
vreme normele construcţiilor. 

Dar Cerkez a fost şi unul din rarii oameni cari s'au 
gândit că Bucureştii nu trebue să rămâie o învalmăşală 
de clădiri scuturate ca dintr'un corn de abundenţă 
una peste alta. A rostit cuvântul de « sistematizare », ră¬ 
mas cuvânt şi până azi. 

Să mai pomenesc pe organizatorul Poştelor? Un om 
occidental a trăit printre noi. Şi nu e de mirare că dis¬ 
pariţia lui nu atrage atenţia când suntem până în gât 
în cel mai haotic Orient. 

1927 

V. PÂRVAN 

Prin dispariţia lui Vasile Pârvan, cultura românească 
sufere una din cele mai grele pierderi, mai mult decât 
aceasta: una ireparabilă. Nu se va găsi nimeni care să 
unească darurile cele mari adunate în cel care aşa de ră- 
pede părăseşte o glorioasă carieră: cunoştinţi arheologice 
şi istorice de o imensă bogăţie, o râvnă nesfârşită alături 
de cea mai sistematică muncă, grija de cel mai neînsem¬ 
nat detaliu alături de îndrăzneala celor mai înalte ipoteze. 

Toate făceau din el un arheolog privit ca egalul oricui, 
în străinătatea cea mai cultă, înfăţişează mai cu autoritate 
acest domeniu. Dar, inaugurând şi conducând cu un pres¬ 
tigiu atât de incontestabil o nouă eră în istoria veche 
şi preistoria ţărilor noastre, el era încă mai mult. Ta¬ 
lentele lui de organizator erau excepţionale. Dovadă cele 
două frumoase publicaţii periodice pe care le-a dăruit 
ştiinţii mondiale. Dovadă mai ales crearea unul învă¬ 
ţământ al arheologiei din care a ieşit o întreagă pleiadă 
de tineri erudiţi cu cari orice naţie s'ar putea mândri. 


www.dacoromanica.ro 


V. PÂRVAN 


237 


Era şi un scriitor de mari însuşiri, căruia nu-i era teamă 
de niciuna din cutezanţele modernismului care-1 încânta. 

Fără a fi un filosof în sensul specialiştilor, mintea 
lui superioară obişnuia să răscolească problemele mari, 
care pe atâţia din noi ne încremenesc în atitudinea unei 
reverenţe tăcute. Era unul din şefii tineretului, asupra că¬ 
ruia avea o aproape mistică influenţă. Cuvântul lui 
cu profetice penumbre era primit în aceste cercuri ca al 
unui oracol. 

Şi idealistul convins, cu gâcirea supranaturalului, va 
fi el oare azi în stăpânirea tainei grozave care ni-1 ră¬ 
peşte aşa de curând? 

1927 

AMINTIREA LUI PAPIU ILARIAN 

Departe, într’un sat ardelean, se serbătoreşte foarte 
modest amintirea lui Al. Papiu Uarian. 

0 epocă interesantă a istoriei Ardealului învie la rosti¬ 
rea acestui nume. 0 ţară neliberă. Mase ţărăneşti care 
abia şi-au câştigat drepturile politice. Intelectuali cres¬ 
cuţi cu sacul de mălaiu şi bucata de slănină adusă de 
părinţi de acasă, în şcoli care sunt o sărăcie plină de 
suflet. Casele fruntaşilor acestui popor sunt ca ale unui 
preot de sat, goale şi curate. Oameni de frunte călătoresc 
în căruţă, pe cergi. Mândria cea mare e să ştii carte, să 
te aşezi astfel alături de căpeteniile neamurilor mai fa¬ 
vorizate de soartă. înaintea nimănui nu se ridică mai res¬ 
pectuos pălăria decât înaintea profesorului, a scriitoru¬ 
lui, care impune, în hăinuţa lui ieftenă, pentru ce este 
în comoara minţii lui. Când trec munţii, aceşti oameni 
vin la noi ca nişte censori aspri de moravuri, ca nişte ju¬ 
decători incoruptibili, ca nişte preoţi neînfricoşaţi ai idea¬ 
lelor înalte şi întregi. Prietenul lor este omul de bine, cât 

de modest; duşmanul lor e orice trântor care se lăfă- 
ieşte în binele nemeritat. 

Am avut şi eu dascăli de aceştia. 

Aşa era în Ardealul lui Papiu Ilarian, acum trei şfer- 
turi de veac. 

1927 

CEL CARE LIPSEŞTE: REGELE FERDINAND 

Dela comemorarea războiului de Independenţă a lipsit 
acel care a făcut pe baza operei înaintaşului său răz¬ 
boiul Unităţii Naţionale, « 10 Maiu » s'a desfăşurat după 
vechiul program, scăzut din lipsa cui putea să prezideze 
singur trecerea trupelor marii suferinţe şi a fericitei iz¬ 
băviri, toate splendorile oficiale, puţin cam îmbă¬ 
trânite. Discursuri comemorative s'au rostit sub Cu¬ 
pola Parlamentului, Muzicile au cântat târziu seara şi 
cerul s'a aprins de resfrângerea roşie a torţelor. Dar 
toată lumea era stăpânită de gândul că sensul însuşi 
al acestei serbări lipsea: Suveranul. 

Pândit în Palatul său de nerăbdări josnice, omul care e 
simbolul însuşi al ţării va fi petrecut una din acele zile 
în care o viaţă trece înaintea ochilor, şi celor mai viteji — 
şi el este unul — o lacrimă li răsare în colţul pleoapei. 

Dar în durerea celui ţintuit în loc, momentan, de ne¬ 
miloasa fatalitate putea fi o mângâiere: simţul întreg, 
iubitor şi înduioşat,-al ţării care, peste schimele vane ale 
gesturilor ordonate, se îndrepta către dânsul. 

UN CEAS DE DURERE 

Chinul fără nume care se chema pentru Ferdinand I, 
rege al României unite, vieaţa, s*a încheiat. Nobilul 
martir se odihneşte. Luminoasă va rămânea în istoria 
unui neam veşnic nedreptăţit de soartă, din secol în secol 
şi din sacrificiu în sacrificiu, clipa în care vitejia unui 
popor s'a sprijinit pe eroica lui loialitate, pentru a întregi 
ţara în dreptele ei hotare. Cel mai mare moment din istoria 
noastră milenară va rămânea legat de numele lui. 

1927 

PAVEL GORE 


In cei zece ani dela reunirea Basarabiei la trupul 
ţării celei vechi, un om a treţit acolo, pe care încetul cu 
încetul lumea l-a uitat, fiindcă el nu aducea nicio pretenţie 
şi nu hrănea nicjo ambiţie, fiindcă era dispus să îndure 
toate nedreptăţile, să se acomodeze cu toate ignorările. 

Dar şi fiindcă pentru dânsul România Unită nu era un 
lucru neaşteptat, care să - } arunce Jn arenă cu P°fta ne ‘ 
stăpânită de a înrâuri şi de a guverna, pe care o au na¬ 
turile nedeprinse cu puterea, şi Jn sângele cărora nu e ni¬ 
mic din tradiţiile strămoşeşti de participare Ja cârmuire. 
Fiindcă era un drept, bun şi credincios boier moldovean, 
de cinstită origine răzăşească al ţării de naştere pentru 
dânsul şi pentru neamul său până î n ce ^ e ma i depărtate 
timpuri. 

Astfel, în mijlocul triumfurilor celor mai neaşteptate 
şi celor mai nedrepte, Pavel Gore s’a resemnat a fi, 
fiindcă a Ş a voiau vremurile, nimic. 

Cu mândria omului de rasă, sub sfârcul de biciu al insuli 
tei, el s’a închis cu gândurile Jui, între gândurile oame- 

nilor celor mai nobili, cuprinse în cărţi. In acest refugiu 
intangibil de vulgarităţile care strigă în lungul străzilor, 
de tiraniile care izbesc cu picioarele în uşi, omul care n'a 
fost nimica în Basarabia liberă, de care visase în cei mai 
buni ani ai vieţii sale, a stat ani întregi mândru ca un 
rege de pe vremea când nu erau încă primi-miniştri. 
N’a ieşit de acolo, decât pentru a primi şi a întovărăşi 
câte un cărturar ca dânsul cu o conversaţie aleasă, în 
care din când în când cădea câte o discretă picătură de 
melancolie asupra oamenilor şi asupra vremurilor. 

Şi soarta, mai bună decât lumea, i-a făcut suprema 
graţie de a nu-1 târî prin bolile care degradează, ci de a-1 
ţintui la masa lui de lucru, dintr'o singură şi nobilă lo¬ 
vitură. 

Dar atâta ştiinţă fără nevoie de a se arăta, şi atâta 
valoare despreţuind a se dovedi înaintea judecătorilor 
pe cari-i dă vremea, nu se va mai întâlni în acea ţară. 

Şi, de aceea, cine poate înţelege o asemenea vieaţă, să 
dea o lacrimă pentru prietenul mieu Pavel Gore. 

1927 

VALERIU BRANIŞTE 

Pentru liberarea Ardealului nu s’a cheltuit numai muncă 
electorală, şi, ici şi colo, puţină agitaţie, ci gând şi scris. 

Ştiu bine că aşa ceva nu mai are preţ astăzi; mai mult 
chiar, experienţa mea îmi spune că a le avea este un păcat, 
un mare păcat, care poate condamna pe cineva şi la neiz- 
bânda politică. Dar nu mai puţin respectabili în vieaţă, 
regretaţi la moarte trebue să fie aceia cari prin suflet au 
lucrat asupra sufletului omenesc, izvor al tuturor celor 
bune, cum poate fi şi început al celor mai rele. 

Valeriu Branişte, care se duce astăzi dintre noi, a fost 
aceasta, şi atâta: cărturar, profesor, scriitor, gazetar,— 
mai ales gazetar, pe un timp când în ţara lui roabă nu era 
un loc mai expus decât acesta. 

A gustat temniţa pentru libera expresie a gazetăriei 
sale. A gustat-o de la duşmani, cari nu ştiau că prin 
sila făcută ideii se prăbuşesc toate regimurile. Iar după 
ce visul lui a devenit faptă... 

.. .După aceea de două ori a căzut la alegeri. 

Să ni fie ruşine obrazului! 

1928 

CEI CARI AU CREAT ROMÂNIA: GORE, MIHU, ETC. 

Deci — nici ministru, nici deputat, nici senator, Va- 
leriu Branişte a murit aproape în uitare. 

Acum câtva timp, s'a stins în Ardeal un Ioan Mihu, 
fruntaş al luptelor politice prin care s'a pregătit ţara cea 
nouă, om integru şi om de muncă, — nefiind, nici el, ni¬ 
mic între hotarele patriei pentru crearea căreia a crezut 
şi a muncit. 

In Bucovina dispărea dăunăzi părintele Morariu, care 
a fost mult timp sufletul generaţiei sale: Parlamentul 
român n'a avut să plângă pe un membru al său, fiindcă, 
deşi înscris în regulă într'un partid care oferă mandate 
legislative, el nu era nimic decât un funcţionar arhiepis¬ 
copal. 

Acela din aceeaşi generaţie care s*a consacrat mai 
mult trecutului moldovenesc de mănăstiri şi biserici, 
preotul Dimitrie Dan, a trecut neobservat la cele veşnice. 

In Basarabia, ţinuţi la o parte au fost şi sunt toţi cei 
cari şi-au adus aminte că sunt « Moldoveni » pe vremea 
când aceasta era crimă. 

Ca simplu particular s*a dus Iustin Frăţiman şi în izo¬ 
lare s*a desfăcut sufletul acelui om de înalte concepţii 
care a fost Pavel Gore. De ce ar fi util vieţii parla¬ 
mentare a Romanici un Ştefan Ciobanu? 

Iar lungul şirag al nulităţilor, împestriţate cu cei mai 
răi Români de pe vremuri, suie şi coboară calea spre 
Senat şi dealul Mitropoliei. 

Căci istoria, desigur, se face cu unii ca aceştia! 

1928 

GHEORGHE KIRIAC 

Nu vom putea spune în deajuns cât datoreşte, nu 
numai muzica românească, pusă pe alte baze în ce pri¬ 
veşte înţelegerea sufletului naţional, dar însuşi acest 
suflet, izvor al tuturor puterilor, lui Gheorghe Kiriac. 

Sfios şi pasionat de singurătate, grăbit să se ascundă* 
să dispară, ferindu-se de orice recunoaştere ca de o 
pedeapsă care-1 durea, bucuros de a se vedea tăgăduit 
şi ignorat, şi recunoscător acelora cari, cu mult mai 
puţine mijloace, erau siguri că-1 pot înlocui şi face uitat, 
acest om care cu atâta discretă eleganţă s'a dat din ca¬ 
lea orişicui, a îndeplinit, cu un entusiasm pe care nu¬ 
mai boala i l-a putut stinge, una din cele mai mari opere 
din epoca de pregătire spirituală înainte de războiu. 

Adânc înţelegător al originalităţii artistice a neamu¬ 
lui său, el nu s'a mulţumit s*o îmbrace în formele unei 
arte pe atât de ştiutoare pe cât de limpezi, ci a grupat 
în jurul său, în jurul idealului său o întreagă falangă de 
luptători întru izbânda acestei lupte pentru sănătatea 
şi înălţarea societăţii noastre. Luând tineri din toate 

clasele, învăţându-i şi îndemnându-i, dându-li ceva din 
comoara propriei sale fiinţe, el a exercitat asupra lor 
una din acele hotărîtoare influenţe care transformă 
fiinţa omenească. 

Astfel cântecul societăţii «Carmen» nu era numai 
un imn spre frumuseţă, ci o mărturisire de puritate 
morală. 

Era unul dintre acei cari nu se due cu totul fiindcă atâ¬ 
ţia îl vor recunoaşte totdeauna pe dânsul în ei. 

1928 

ASQUITH 

Anglia s'a despărţit de un om care, cândva, i-a fost 
glorie prin talentul şi sprijin prin munca sa devotată, 
dar pe care evenimentele războiului şi de după războiu 
l-au aruncat, cum era firesc pentru cineva aşa de cu¬ 
minte ca dânsul, într'o umbră pe care n'o merita. 

A fost, peste vechi tradiţii de duşmănie istorică, un 
prieten al Franciei, pe o vreme când pentru aceasta se 
cerea oarecare curaj, şi n'a părăsit, el care şi faţă de 
partide a avut o linie neînduplecată, această direcţie 
a sa în politica externă. Fără dânsul, ca auxiliar al lui 
lord Grey, poate că Anglia nu s'ar fi decis atât de răpede 
contra Germaniei şi războiul cel mare ar fi dus la alte 
rezultate. 

Pe urmă însă, nefiind şi entusiastul pe care îl cerea 
atât de greaua încercare, el s*a lăsat depăşit de focosul 
suflet al lui Lloyd George, căruia victoria-i datoreşte 
aşa de mult. Şi, mai târziu încă, partidul lui liberal 
pierzându-şi dreptul de a conduce, el însuşi a rămas 
de două ori în afară de atenţia alegătorilor englezi. 

Astăzi, când se face socoteala -vieţii Iui întregi, nere¬ 
cunoştinţa se simte dureros şi toţi cei cari cred că poli¬ 
ticei îi trebue oameni deploră că faţă de un asemenea 
om o asemenea ţară a putut fi atât de aspră. 

1928 

DUMITRU DRĂGĂNESCU 

Un om discret, muncitor, harnic Ia fapte şi scump Ia 
vorbă, incapabil de a supăra şi pe cel mai rău duşman 
al său, ne lasă, îşi ea odihna mai răpede de cum îi cerea 
opera pe care o întreprinsese şi datoria pe care o luase 
asupră-şi. 

După Damian Drăgănescu pleacă, în pripă, şi fratele 
său, bunul Dumitru. 

In margenea vechii Moldove, Ia toarta Ardealului, din 
neamul de ispravă al Mocanilor, ni-au venit părinţii lor 
şi nu s'ar putea spune prim câtă trudă şi înfrânare pă¬ 
rinţii lor au ajuns din sărăcia tinereţelor până la marea 
avere pe care au lasat-o urmaşilor. Odată cu dânsa însă 
şi obligaţii morale. 

îndeplinirea lor o mărturiseşte starea în care li se 
află moşia şi frumuseţa acelei biserici pe care au făcut-o 
poate aşa de frumoasă pentru ca să dorească a se odihni 
în umbra ei. 

Dumitru Drăgănescu a fost în politică, potrivit ace¬ 
loraşi obligaţii, omul pe care eşti sigur că-I ai 

totdeauna lângă tine, pe care-1 preferi să-l vezi lângă 
tine totdeauna. 

Şi de aceea el nu va putea fi înlocuit în muncă, pre¬ 
cum în inimă nu va putea fi uitat. 

1928 

DOI OAMENI MODEŞTI: CORNELIU BOTEZ, 
VLADIMIR ATANASOVICI 

In vremea când valoarea oamenilor se socoate după 
cât întrighează în ascuns şi după cât ţipă în public, doi 
oameni se duc, putând fi lăudaţi de oricine şi lăsând 
oricui amitirea recunoscătoare a faptei lor. 

Din studentul aprins, pasionat de Eminescu, s'a 
desvoltat, la Corneliu Botez, un magistrat care era 
numai ştiinţă şi conştiinţă, hrănind zilnic încrederea 
în măcar una din instituţiile unei societăţi care-şi 
distruge zeii. 

Intrat în partidul liberal pe vremea când el a ajuns 
ghişeul îmbogăţirilor şi parvenirilor, Vladimir Atana- 
sovici a fost avocat cu acel sentiment de drept pe care-1 
au magistraţii, cari nu apără o cauză controversată, ci 
rostesc o hotărîre unică. Şi în politică el a ştiut să nu 
aducă acele două mari defecte ale oamenilor de drept, 
deosebite sau şi concomitente: a judeca vieaţa după 
formulele abstracte şi a le aplica totuşi după interese 
concrete. 

Când e aşa de greu să mai respecţi pe cineva, capetele 
se descopăr Ia trecerea ultimă printre noi a doi oameni 
cari au onorat ţara fără să pretindă că aceasta a fost 
şi intenţia lor. 

1928 

GENERALUL IlfîRJEU 

Bătrânul general care, după lungi şi grele suferinţe, se 
duce astăzi la mormânt, a reprezintat la momentul si- 
linţilor noastre desnădăjduite unul din acele martirii 
ale unui suflet de onest şi activ patriot pe care istoria 
militară le cuprinde numai rare ori. 

însărcinat, în virtutea unui tratat de furioasă răzbu¬ 
nare, cu distrugerea armatei pentru care trăise şi pe 
care o iubea atât de adânc, el a trebuit să se facă a ac¬ 
cepta această teribilă misiune pentru ca să întrebuin¬ 
ţeze tot ce poate iscodi o minte bogată în resurse în ve¬ 
derea salvării acestui glorios instrument al luptelor de 
ieri şi al răsplătirilor de mâne. 

Opera lui ascunsă, tăcută, neobosită nu s'a ştiut. 
Judecata aspră căzută asupra celor cari n'au înţeles 
ceasul unic la care ajunsese milenara suferinţă a nea¬ 
mului l-a cuprins şi pe dânsul. Atunci însă când ea a 
aflat expresie în cuvintele unui străin prieten, aici chiar, 
în acest ziar, x ) el n'a mai putut tăcea, şi protestarea lui, 

*) « Neamul Românesc.» E vorba de cartea, apărută şi deo¬ 
sebit, a d-lui Prâvost, Rufi fi Români. 

cea dintâiu şi cea din urmă, face cea mai mare onoare 
unui caracter pe atât de discret, pe cât de mândru. 

Un timp, când Ardelenii erau alături de noi, şi nu de 
partidele sociale, el a făcut parte chiar din ceea ce era 
alunei legiunea unită a viitorului naţional. Pe dânsul 
boala l-a cruţat de durerea unui alegeri între cele două 
direcţii. 

Nu voiu spune pe care ar fi preferat-o. 

1928 

COLONELUL STÂRCEA 

Nu se întâmplă deseori ca un ofiţer să se poată preface 
deodată într'un priceput şi fin diplomat. Ceva din 
vechea meserie de francheţă şi de poruncă rămâne 
legat totdeauna de acela care a îmbrăţişat cariera 
armelor. 

Colonelul Stârcea, pe care l-am pierdut aşa de răpede, 
era însă dintre aceia pe cari în conducerea unor nego¬ 
ciaţii delicate îi ajută o întreagă moştenire a rasei din 
care vin. Şi-i trebuia tot acest aport, care nu se câştigă 
nici prin cea mai bună iniţiere mai târzie, ca să poată 
lucra îndelung şi cu succes într'un mediu atât de preve¬ 
nit contra noastră, gâlgâind de setea răzbunării, ca 
acela din Budapesta. 

A lăsat acolo cele mai bune amintiri, şi va fi greu să 
i se găsească un urmaş de sama lui. 

Şi cu acest prilej oamenii cari nu vorbesc decât de 
valoarea inividului uman fără nume şi fără trecut îşi 
pot da sama de cât folos îl aduce păstrarea rămăşiţelor, 
despoiate şi sărăcite, ale unei aristocraţii de la care îi 

place să-şi amintească numai işlicul fanariot, sub care 
chiar, nu odată, era mai multă minte decât supt cele 
mai multe din bonetele frigiene ale democraţiei de im- 
provisaţie. 

1928 

AMICUL NOSTRU BASTERA 

Moartea a luat din mijlocul celor mai mari chinuri 
ale omului care simte cum îi alunecă mintea spre locuri 
unde nu mai e stăpânirea de sine, pe amicul, pe bunul 
şi caldul nostru amic spaniol Ramon de Bastera. Se ceruse 
Ia noi, din Italia, unde era cer senin şi viaţă asigurată, 
şi venise în iadul războiului nenorocit, în desvoltarea 
unei societăţi înfrânte şi încătuşate. însărcinat de afaceri 
al depărtatei ţări latine, a fost un sprijin şi o mângâiere. 

Dara fost şi altceva. Poet de chemare, unul dintre cei 
mai înzestraţi scriitori ai generaţiei tinere, el a privit 
cu adânc interes zbuciumul nostru. Şi ne-am trezit cu 
o carte din acelea pe care nu le dau diplomaţii: « Opera 
lui Traian », în care critica îndreptăţită se uneşte cu cea 
mai înţelegătoare simţire a tragediei noastre şi care se 
mântuie cu aceste superbe cuvinte despre latinitate: 
« e o afinitate de natură spirituală, fără de trup, şi ast¬ 
fel sunt de fine, aici jos, lucrurile sufletului, nu mai 
puţin solide însă decât umbra ce cade de pe coloana 
nemuritoare ce stă în For». 

Acest simţ îl mâna veşnic spre noi, pe cari nu ne putea 
uita. 

Omul care ştia româneşte, pe care-1 purtasem, cu pa¬ 
sul lui uşor de căprioară bască, pe dâlmele Teleajenului, 
mă întâmpina la Madrid cu aceeaşi stăruitoare amin¬ 
tire înduioşată a lucrurilor dela noi. 

De acuma, el e numai în rândurile de poezie închi¬ 
nate rasei noastre. Nu poate fi un omagiu mai frumos 
memoriei lui decât să le dăm româneşte poporului 
nostru. 

IVAN ŞIŞMANOV 

Bulgaria pierde pe cel mai cuminte din oamenii ei 
de carte cari şi-au câştigat un loc de frunte în vieaţa 
politică. 

Acum câteva zile,'primeam dela adunarea din Oslo a 
Pen-Clubului o carte de salutare în care, pe româneşte, 
iscălea Ivan Şişmanov, iar ieri « La Bulgarie » anunţa 
moartea acolo, între străini, a profesorului, a cărtura¬ 
rului şi omului politic de care se putea mândri ţara lui. 

Minte de alcătuire apuseană, formată în vaste lecturi, 
voinţă neînfrântă în opera de creaţiune, judecată pe 
care n'o turburau pasiunile trecătoare, Şişmanov, care 
s'a învrednicit şi de tovărăşia pe vieaţă a unui femei 
de o înaltă cultură, din rândurile intelectualităţii ru¬ 
seşti, personifica spiritul cel bun în societatea bulgă¬ 
rească. 

Acum vreo douăzeci de ani, tânăr încă, venise la noi 
să studieze opera lui Haret. 

« Munciţi, munciţi», zicea el, « noi ne ţinem de aproape: 
să nu vă întrecem, fiindcă am prefera să luăm modelul 

de aproape ». Iar după tristele lucruri care sau petrecut, 
el îmi scria visând la reluarea vechilor legături. 

Şişmanov are un fiu, scriitor de merit. In acest tine¬ 
ret bulgăresc, sunt oameni cari gândesc ca acela care 
s'a dus? 

1928 

JERTFELE ZĂDARN1CE 

Abia a fost adus de pe blocul de ghiaţă rătăcitor ge¬ 
neralul Nobile. Şi se pare că nimeni nu va mai da de 
urma locului unde s'a petrecut neştiuta agonie mută 
a lui Amundsen. 

Totuşi alţii merg pe urma aceluia care nu mai poate 
chema pe nimeni în ajutorul lui. Cei mai viteji dintre 
exploratori îşi cearcă şi ei norocul în ţinuturile pustiului 
îngheţat. 

Nu se poate lăuda în de ajuns această solidaritate 
între oameni cari sau închinat atât de dezinteresat unor 
scopuri atât de înalte. 

Şi înţelegem bine şi câtă nobleţă este în dorinţa fie¬ 
căruia dea dovedi că naţia lui e aceea care cu mai multă 
izbândă poate face sforţările cele mai mari. 

Dar omenirea nu e prea bogată în asemenea naturi 
excepţionale. 

Atâtea ţinte reale stau înaintea lor. In atâtea locuri 
natura cere numai să fie cercetată pentru ca să-şi înve¬ 
dereze tainele, punându-se în serviciul nostru. 

De ce am forţa-o acolo unde ea nu face decât să 
interzică omului acele locuri unde pentru dânsul sub 
niciun raport nu poate să fie, oricât ar suferi el în mar¬ 
tiriul pe -care şi-l impune, de niciun folos ? 

1928 

GIOLITTI 

A murit în Italia aproape nonagenarul care a ridicat 
dăunăzi glasul pentru «libertăţile publice » făcând din 
ele primul articol al testamentului său politic. 

A enunţa o doctrină e uşor. A o profesa e mai greu. 
Şi mai greu însă e să-i dovedeşti folosul. 

Şi în această privinţă bătrânul om politic n'avea 
prea multe de spus în sprijinul credinţii sale pe care, 
la sfârşitul vieţii şi când nu mai avea şanse de a guverna, 
i-o putem admite sinceră. 

Căci, sprijinit pe incontestabile «libertăţi publice », 
giolittismul, atunci când era în floare, ajungând aproape 
indispensabil, ca liberalismul la noi — în cele trei forme 
pe care le cuprinde: liberalism brătienist şi liberalism 
al celorlalte două partide de opoziţie — aducea cu dân¬ 
sul două rele, fatale pentru orice societate. 

Intâiu conrupţia politicianismului de ambiţii şi de 
pofte, deci stricarea întregii vieţi morale a ţării şi 
oprirea oricării solidarităţi şi în momentele cele 
mai grele. 

Şi, al doilea, guvernarea prin mediocrităţile ieşite 
din «libertăţile publice» plutind în aier, fără rădăcini 
în trecut, fără mijloace de selecţionare în prezent. 

Italia poate îndeplini un gest de pietate faţă de omul 
atât de des amestecat în vieaţa ei politică. Dispariţia 
Iui nu poate fi întovărăşită însă de regretul pentru în- 
trupătorul unei doctrine care ar mai putea fi utilă. 

SFÂRŞITUL UNUI AGITATOR 

Cu Ştefan Rădici, victima unui agitator pe care-1 
condamnă orice conştiinţă politică sănătoasă, se duce 
unul dintre acei oameni cari au căutat dela Dumnezeu 
toate darurile % eu care se câştigă sufletele simple ale 
mulţimilor, dar nu şi stâlpul de lumină cu care ele 
se conduc. 

Că era vioiu şi vesel, că iubea sincer pe săracii dintre 
cari se ridicase, că a trecut prin măriri sau pe aproape 
de ele, rămânând în aceeaşi lipsă de mijloace materiale, 
că ştia multe limbi şi multe lucruri şi a scos şi cărţi din 
învăţătura lui, cine ar putea-o tăgădui? 

Pentru aceste însuşiri şi după moarte mulţi îl 
vor iubi. 

Dar că a introdus în sufletele oamenilor patima care 
nu trebue şi a crescut confuzia care rătăceşte, că a 
zguduit prin discordii care nu erau la vremea lor temeliile 
şubrede ale unei ţări abea înjghebate, că a iubit o pro¬ 
vincie mai mult decât toată ţ ara Ş* 0 c l asa mai mult decât 

întregul popor sunt lucruri cari nu i se vor putea 
ierta niciodată, chiar după ce instinctele sănătoase 
vor birui răul pe care, cu voie sau fără, l-a făcut 
marele agitator. 

1928 


www.dacoromanica.ro 


cxxx 

AVENTURIERUL ROMÂN 

Acum vreo douăzeci de ani scriam interesanta şi uneori 
hilarianta poveste a acelor cutreierători de lume cari se 
dădeau drept fii autentici de Domni români şi, deci, 
de moştenitori adevăraţi ai Moldovei sau Ţării-Româneşti. 

Bieţi oameni fără astâmpăr, atât de şarlatani cât tre¬ 
buia pentru o bucată de pâne, cari însă isprăviau morţi 
de foame sau înecaţi în apele Bosforului. 

De câtva timp speţa învie, dar sub doua alte aspecte. 
Aventurierul român de astăzi operează în domeniul 
financiar ori cel cultural. 

In primul caz el va fi conte la Bellagio ori la Londra. 

In al doilea caz, se va chema Panait Istrati sau cine-mi 
scria mai dăunăzi că nu sutem vrednici a-i păstra ta¬ 
lentul pe care i-1 va aprecia « a doua patrie » Franţa. 

Faţă de vechii pretendenţi la tron, ei sunt mai puţin sim¬ 
patici, fiindcă nu vor isprăvi nici flămânzi, nici înecaţi. 

Iar, între cele două categorii actuale, eu prefer pe 
Panait Istrati, fiindcă măcar, despreţuind puţinătatea 
noastră, nu operează cu noi, indigenii. 

1928 


www.dacoromanica.ro 


CXXXI 

MIHAIL CANTACUZINO 

Un accident de automobil pune sfârşit zilelor lui 
Mihail Cantacuzino. 

Cu el nu dispare o putere politică a ţării, oricât l-ar 
fi preţuit pe acest boier de rasă, descendent de împăraţi 
bizantini şi, odată, cel mai mare proprietar de pământ 
din România, partidul ţărănesc al cărui membru, de 
sigur principial convins, era. 

Dar dispare un om profund onest, perfect loial şi de¬ 
osebit de bun. 

Unul însă care n'a ştiut folosi în politica imensul 
capital, în toate privinţile — căci era un bun vorbitor 
şi un administrator excelent — pe care i-I dăduse cea 
mai prielnică soartă. A fost unul din succesorii dezig- 
naţi ai partidului conservator, a ocupat situaţii mini¬ 
steriale, toate posibilităţile de a se distinge i-au fost 
deschise. In vechiul partid naţional a fost un moment 
când putea să aibă conducerea. 

Dar Iui, ca şi întregii lui clase, i-a lipsit convingerea. 
Oameni cu resorturile stricate. . . 

Şi de aceea azi toţi parveniţii, fără nume, fără trecut 
familiar, fără cultură, fără talent îşi dispută căneşte 
dreptul de a fi stăpânii României... 

1928 

CXXXII 
IOAN RAŢIU 

In Ardeal s'a comemorat dr. (doctor în drept) Ioan 
Raţiu şi cu acest prilej figura zdravănului şef al Româ¬ 
nilor de acolo în lupta pentru căpătarea drepturilor 
naţionale a ieşit din nou la iveală. 

Ea merită să nu fie uitată, nu pentru faptul că Raţiu 
a stat atâţia ani în fruntea partidului naţional român 
de peste munţi, nici pentru talente extraordinare, ci 
pentru alte două motive. 

Cel dintâiu a fost momentul istoric pe care l-a repre- 
zintat el. 

Românii de acolo fuseseră până atunci conduşi de 
Biserică. «Preoţi cu crucea ’n frunte»... 

Şaguna dăduse o deosebită, princiară strălucire ace¬ 
stei hegemonii a cârjei. Dar, urmaşii lui fiind numai 
ce-au fost şi vremea fiind tot mai laică, s*a căutat aiurea 
cârmaciul. Lăsând la o parte pe profesori, alegerea 
a căzut asupra unui avocat. Şi de atunci cu avocaţi 
şi avocăţeşte s'a condus politica fraţilor noştri de 
acolo. 

Dar Raţiu era mai mult decât un avocat. Era un om 
dintr'o bucată, dârz, franc, de o sinceritate şi de un 
curaj care fac plăcute şi relaţiile cu un om politic şi 
dau o linie sigură vieţii politice înseşi. 

Aici stă însemnătatea lui. 

1928 

CXXXIII 

TEODOR WESTRIN 

In persoana lui Teodor Westrin care, după lungi sufe¬ 
rinţe, şi-a isprăvit o vieaţă plină de muncă ştiinţifică 
şi de fapte bune, poporul românesc, aşa de lipsit, astăzi, 
de prieteni, pierde pe unul din acei cari, cunoscându-î 
mai bine, l-a iubit mai mult. 

Ocupându-se de istoria eroicului rege al neamului 
său, Carol al XH-lea, adăpostit multă vreme pe pămân¬ 
tul românesc lângă Tighinea, el a fost adus să se intere¬ 
seze de noi, şi de atunci nu ne-a lipsit niciodată priete¬ 
nescul lui interes. Străbătuse istoria noastră, încercase 
limba românească şi, oriunde putea să ne dea o dovadă 
de simpatie, o făcea cu cea mai veselă grabă. I-am 
putut răspunde făcând din el un membru corespondent 
al Academiei noastre. 

Ultima oară când l-am văzut pe patul lui de boală, 
el se îngrijise să aibă în mână un fascicol din Buletinul 
francez şi ochii lui luminoşi se opreau cu bucurie asu¬ 
pra tovarăşului mieu de vizită, d-1 Karadja, care, fiu 

al unei Suedeze, îi vorbea fără greş în limba nobilei 
lui patrii. 

Să ne grăbim a ni căuta prieteni noi. căci cei vechi 
se duc unii după alţii, şi ar fi bine dacă alţii ni-ar da 
aceea ce, la bine şi Ia rău, ni-au dat aceştia! 

1928 

CXXXIV 

CADORNA 

Iute se mai uită, dacă nu în ţara lor, măcar în marea 
comunitate, strâns legată, a luptătorilor războiului din 
care a ieşit câtă dreptate şi siguranţă avem acuma, 
oamenii cărora li se datoreşte o victorie aşa de scump 
plătită! Intre dânşii, şi în primele rânduri, e şi bătrânul 
general italian pe care l-a fulgerat moartea în retrage¬ 
rea celei mai aristocratice distincţii, celei mai perfecte 
ascunderi a marilor sale merite. 

General de socoteală şi răbdare, de siguranţă în me¬ 
toda sa, ştiind că nimic nu poate zdrobi energia conştientă 
de chemarea ei, a lăsat să treacă asupra lui, fără a se 
îndoi, cele mai teribile momente ale iuruşului Centralilor, 

Fortificat pe linia Piavei lui, devenită tranşee a lati¬ 
nităţii în apărare, el şi-a aşteptat ceasul, şi l-a avut. 

Pe urmă, adevărat urmaş al celor mai nobili din ge¬ 
neralii Romei celei vechi, a aşteptat să treacă în rân¬ 
dul umbrelor tutelare ale patriei salvate. 

Să ne inclinam înaintea celui care trece! 

1928 

MARELE DUCE NICOLAE 

Acela în care o bună parte din refugiaţii Ruşi vedeau 
pe Ţarul lor cel adevărat, pe acela care la ceasul lui, — 
uitând cât era de bătrân! — va ridica din nou steagul 
autocraţiei pe pământul stropit de sânge al Sovietiei de 
astăzi, Marele Duce Nicolae Nicolaevici, s'a stins aproape 
obscur, între câteva rude, undeva, în Sudul Franţei, 
unde pământul s’a deschis pentru acest învins. 

Era o figură de mare şi aspru soldat, adânc devotat 
unei ţări pe care, să fi fost el, în ceasul tragediei, împă¬ 
rat, n'am vedea-o în starea în care ea se află astăzi. 
In lumea stricată a Marilor Duci, cauză principală a 
dărâmării formidabilului edificiu ţarist, el pare să fi 
stat cu totul departe de necontenitul şi compromiţătorul 
joc de intrigi, care pierde dinastiile şi nenoroceşte popoa¬ 
rele. 

Tânăr de tot, în suita părintelui său, generalisimul, a 
fost şi la noi, în 1877, şi se pare că tinereţa lui turbu¬ 
lentă a făcut să sufere casa boierească în care n fost 

găzduit: cineva spunea dăunăzi că obişnuia să-şi vadă 
tatăl trecând peste fereastă. 

Din tânărul svăpăiat a ieşit însă un om de voinţă 
şi de autoritate, cum Rusia de mâne nu va găsi un 
altul. 

1929 

O REGINĂ 

Maria-Cristina de Austria, regină văduvă a Spaniei, 
a murit subit, în clipa greutăţilor mari care din nou 
s'au ridicat în faţa tronului fiului ei. E o figură înain¬ 
tea căreia orice preţuitor al marilor caractere creştine 
trebue să se descopere cu adânc respect. 

Trimeasă foarte tânără, fără măcar farmecul totdeauna 
biruitor al frumuseţii, într'o ţară total necunoscută, 
unde neamul ei lăsase cele mai triste amintiri, pusă de 
soartă alături de un soţ bolnav, menit unei morţi apro¬ 
piate şi pe sufletul căruia apăsa amintirea stăruitoare 
a întâii şi marii lui iubiri atinse fulgerător de aripa 
morţii, neştiută, fără popularitate, fără sprijin, ea s'a 
trezit, cu copilul încă în sânul ei, regentă a unei primej¬ 
dioase monarhii. 

Pe copilul care s'a născut l-a încunjurat cu una din 
acele iubiri pe care le cunoaşte numai legenda. Din plă¬ 
pânda fiinţă care se părea că nu poate trăi a făcut un 
sprinten cavaler. Şi peste toate pericolele unei politici 
obişnuite să izgonească şi sa recheme regii ea a întins 

numai puterea de onestitate şi devotament, fără păre- 
che, a zâmbetului stângaciu prin care ea se dădea la 
o parte înaintea operei îndeplinite de dânsa. 

Când Alfons al XlII-lea a ajuns să domnească, ea 
s'a rugat să fie uitată. 

Şi, când apărea în public lângă frumoasa ei noră, 
biata rochiţă demodată a depărtatelor ei tinereţe stră¬ 
lucea de o lumină care se vedea din înaltul cerurilor 
credinţii sale. 

Nu se mai poate spune că încercarea revoluţionară 
din Spania n'a ucis pe nimeni: un suflet de sfântă mamă 
i-a căzut jertfă. 

1929 

FQgH 

Pirujtorul pentru aj se\j şj pentru noj toţi şj-a închejat 
zjlele d e necontenit^ şj <^evotat£\ piuncs\ pentru patrje, 
Isţsând amintjrea unuia dintre cej mai marj comandanţi 
de oaste, d ar * n acelaşi tjmp şi a pnuja di n sufletele 
cele maj nobile P e care l e " a avut vremea noastrsţ. 

^cela care cu o voJnţ£\ d e fi er > al c^rej resorţ era în 
siguranţa valorilor morale menite s^ învinge împotriva 
orjcui, a mers pân£\ la cap£\t, urmând aceeaşi \\n\e la 
capitul ce^reja ştja bjne cs\ este victoria, cea mai d e pli n 3 
şi cea mai curat£\, şi a crezut, ca piuiţi alţii, c£\ d u P3 
încheierea păcii s'a isprăviţ întrecerea d e puteri d e la 
care atârn£\ soarta lum^. Veşnjc înaintea ochilor cu 
viziunea primejdiilor care p'au di s P^ ru ^> e l a lucraţ 
pentru pacea lumii Şl liniştea ţ£\rJi sale iubite, consacrând 
fjecare z\ a b£\trâneţelor sale pentrp înte\rjrea miljtar^ 
a Francjei, prjncjpala garante\ a noJi ordini d e lucrurj. 

Astfel el a lucrat pâne\ în ceasul di n prme\ şj pentru 
noj, pentru hotarele noastre dobândite cu atâtea sacri- 
fi ci i. pentru (^reptpl postrp pl^tjţ cu atâta sânge. 

Fără dânsul cei cari se simt urmăriţi de ura neîmpă¬ 
cată a uneltitorilor de revanşe se vor simţi mai puţin 
siguri, şi aceasta creşte durerea pentru marele om de 
înaltă cugetare şi de superioară valoare morală pe care-1 
pierde omenirea. 

1929 

EMANQIL VNGI.JREANV 

Dinţre frunţaşii de odinioară ai mişcărilor poliţice, 
dar mai ales ai vieţii sociale a Românilor ţie pesţe munţi, 
s'a mai desprins unul. 

Emanoil TJngureanu, paţriarhul Bănăţenilor, repre- 
zinţă unul din cele mai inţeresanle ţipuri din acele ţinu- 
ţuri sub sţăpânirea maghiară- Fă cea P ar ţ e dinţre aceia 
cari aduceau şi cele mai mari servicii poporului lor 
fără să arăţe aceasţa cu o vorbă, cu un gesţ, cu o aţi- 
ţudine. Deci: figuri de aspră daţorie, îndepliniţă necon- 
ţeniţ, ca o sarcină naţurală şi de nimica ţoaţă, chiar 
aţunci când omul dădea ţoţ ce are: avere, muncă, 
jerţfă penţru ai săi, a căror recunoşţinţă, oricâţ de dis- 
creţ exprimaţă, i-ar fi jigniţ. 

Ţărani morocănoşi şi colţuraţi, făcuţi nu din rqar- 
mura zâmbiţoarei Elade, ci din dura piaţră de sţâncă, 
la loviţurile ciocanului mânios al prigonirilor mi¬ 
lenare. 

De câţe ori pleacă unul din ei se nărue ceva dinţr'un 
munţe, munţe aprig şi prăpă st uiţ. Dar, din nenorocire, 

nu curg prin despicătura soartei izvoarele de ape limpezi 
ale viitorului. 

Şcoala de noroc a României Mari nu creşte astfel de 
suflete. 

1929 

MAI SUNT DONATORI 

Profesorul Lăzărescu dela Ploeşti s'a întâmplat să 
aibă din economiile unei vieţi întregi o avere care s'ar 
ridica Ia cinci milioane. 

Putea să facă din ea orice într'o vreme când până şi 
popularitatea se cumpără, ca să nu mai vorbim de situa¬ 
ţiile mari în partid. Putea să o întrebuinţeze pentru ani 
mulţămiţi de bătrâneţe după anii de osteneală aspră 
ai unei vieţi de dascăl secundar. • 

Dar profesorul dela Ploeşti a judecat altfel, şi foile 
ne spun că a dăruit întreaga lui agonisită şcolii pe care 
atâţia ani de zile a servit-o. 

Deci mai sunt donatori. 

Odată erau familiile mari, demnitarii înalţi ai Statului, 
îmbogăţiţii comerţului şi afacerilor. 

De pe urma lor, atâtea biserici şi mănăstiri, atâtea 
spitale şi şcoli. Erau lăudaţi în lumea toată pentru 
această larga dărnicie. Pe urmă însă din partea aceea, 
chiar când rămâneau moşteniri imense, nu se mai dădea 
nimic. 

De un timp însă învie iarăşi simţul datoriei către so¬ 
cietate, Decomdată la cei mici, la cei cari au adunat 
greu. 

Vor putea ei servi de exemplu celorlalţi? 

1929 

ALEXANDRU HODOŞ 

Unul dintre cei mai aleşi scriitori ai generaţiei nor¬ 
male a trecut dincolo de hotarele vieţii, aşa cum vieaţa 
însăşi şi-a trăit-o, la o parte, discret, retras, aproape 
apărat prin lipsa de ştiri a sărbătoririi de îmbulzeala 
amatorilor de spectacole funebre şi de discursuri come¬ 
morative. 

Ion Gorun a fost însuşi tipul scriitorului prob. La 
acest Ardelean de mare rasă, în sângele căruia erau 
instincte de dârz viteaz, din neamuri de cnezi şi de voe- 
vozi, păstrători îndărătnici ai unui neam osândit, nimic 
nui era necercetat, necontrolat, nerelevat, cu cea mai 
dureroasă grijă: ideia generatoare, arhitectura, limba. 
Gospodar perfect până la cea din urmă nuanţă a scrisului 
său, nuvela lui era cum e căsuţa femeii din mahalaua 
moldovenească: fără niciun fir de praf până în fundul 
patului. 

De aceea nu poate fi o traducere mai exactă: prin 
înţelegerea originalului ca şi prin găsirea coresponden¬ 
tului românesc decât ale lui, între care şi « Faust î>. 

Oriunde la alţii i se părea că se întrece măsura şi se 
jigneşte adevărul era cel mai corosiv şi mai neîmpăcat 
dintre critici. 

Avea astfel în el ceva rud şi neapropiabil, străjuit de 
ţepii dispreţului faţă de favoriţii succesului. Dar cine 
a prins adânca milă de oameni din fundul povestirilor 
lui a înţeles că ea nu putea să vie decât dintr'un mare 
izvor de iubire, totdeauna şi cu îngrijire ascuns. 

1929 

G. G. MATEESCU 

S'a dus dintre noi, după câta suferinţă îngereşte îndu¬ 
rată, profesorul G. G. Mateescu dela Universitatea din 
Cluj, directorul Şcolii Româneşti din Roma. 

Cel care a fost smuls dela iubitele lui ocupaţii ştiin¬ 
ţifice, la vârsta când de obiceiu abia se începe o carieră 
universitară, a fost unul dintre cei mai aleşi elevi ai lui 
Pârvan şi de sigur acela care era mai potrivit ca să-i 
continue opera, ceea ce ne-a făcut să ducem o adevărată 
luptă pentru a-1 aşeza în locul lăsat de învăţătorul şi 
maestrul lui. 

Cercetător neobosit, cunoscător adânc al Tracilor — 
pentru care stătea alături cu un Seure, dar, mai pe urmă, 
şi al enigmaticilor Etrusci —, spirit precis, legând în- 
tr'o sinteză simplă şi tare rezultatul studiilor sale, stă¬ 
pân sigur al scrisului şi graiului său, el era şi de o încân¬ 
tătoare modestie, care făcea să se aprecieze şi mai mult 
aceste înalte însuşiri. 

Străin de orice patimă urîtă, frate bun pentru oricine 
lucra pe acelaşi ogor, el dădea zilnic exemplul celor 

mai înalte virtuţi, între care n'a fost cea din urmă erois¬ 
mul cu care şl-a biruit, ca şl nobilul Bogrea, atâţia ani 
de zile osânda bolnavului său trup. 

Şcoala poate da învăţaţi: numai o strictă observare 
de fiecare clipă poate da astfel de oameni. 

1929 

PETRU MISSIR 

Cu Petru Missir se duce dintre noi unul dintre rarii 
reprezintanţi ai sufletului românesc în epoca de ascu¬ 
ţită şi nemiloasă critică prin care s'a pregătit terenul 
pentru noul avânt de idealism, necesar înfăptuirilor 
de ieri. 

După studii adâncite în Apus, el s'a întors în ţara 
pe care a iubit-o fără fraze şi fără pretenţii, — adaug 
şi: fără răsplată, — pentru a pune cu greu, în ştiinţa 
sa a dreptului, temelii solide pe terenurile vagi ale im¬ 
provizaţiilor îndrăzneţe care l-au precedat. Orice rând 
a scris era gândit, orice cuvânt a rostit cuprindea înda¬ 
toriri morale, orice cauză a apărat, credea într'însa. 

Specialist, da —- şi cât de serios, deşi infirmitatea de 
încredere a generaţiei sale l-a împiedecat de a scrie. 

Dar nu simplul meşteşugar solid, ci mintea deschisă 
către orice întrebări, spiritul lacom de orice ştiinţă. 

A fost din vremea oamenilor întregi, cari, ştiind puţin 
din orice, ştiau mai bine ce-şi alegeau în deosebi. Şi, cu 
acestea, atâta ironie câtă trebue ca să-ţi dai sama că 

în nimic nu putem şti tot şi nu putem crea definitiv, 
că e o lipsă de respect faţă de misterul care învălue 
trecătoarea noastră fiinţă a crede că l-ai străbătut cu 
câtă fugară înţelegere ni s'a dat. 

1929 

COMEMORAREA LUI TARE IONESCO 

Cine n*a vrut să facă din comemorarea lui Take Io- 
nescu înaintea mormântului dela Sinaia o operă de 
partid, bine a gândit. Fiindcă, ai oricui ar fi ajuns să fie 
prietenii lui de odinioară, el n'a fost în ultimii ani ai 
unei vieţi mult tăgăduite şi destul de amărîte, iar, ca 
răsplată, atâta răsplătită numai cât să poată împărţi 
ceva celor cari-1 ridicau pe umeri, el n'a fost, zic, în 
aceşti ultimi ani ai primelor ascensiuni nemeritate în 
politica României, decât omul ţării sale. 

Nici nu putea fi altfel această mare inteligenţă, 
acest frumos talent, care a aşteptatr deplina maturitate 
pentru a lăsa să se vadă ceva mai mult decât cere 
politica. 

Liberal la douăzeci de ani, în faţă cu un liberalism care 
se speria de orice noutate şi de orice energie. 

Conservator la patruzeci, în faţă cu un conservatism 
care încremenea în cultul boierimii fanariote şi post- 
fanariote. 

Democrat la cincizeci, în faţă cu o democraţie care 
înţelegea doar ca şi gloata să vie Ia masa politicianis¬ 
mului. 

Atunci, pe la şaizeci, a rămas singur. Singur faţă cu 
ţara singură. 

1929 

CHARLES VICTOR LANGLOIS 

Să ni se îngăduie a vorbi în acest loc, unde se înseamnă 
mai mult împrejurări politice, despre învăţatul francez 
a cărui dispariţie o anunţa ieri o telegramă, care schimba 
numele fiului cu acela, nu mai puţin scump pentru 
ştiinţă, al tatălui său, cunoscutul armenizant. O fac 
pentrucă o datorie de recunoştinţă mă leagă de dânsul. 

Fostul director al Arhivelor Statului din Paris era 
unul din repr.ezintanţii cei mai impunători ai noii şcoli 
franceze de după 1880, îngrijită mai presus de toate 
de a da « adevărul obiectiv », aşa cum spune « mărturia 
istorica ». 

N'a fost un medievist, un « chartist » mai sigur de ce 
spune decât dânsul. Şi n'a fost scriitor mai păzit în ce 
priveşte simpla notaţiune, aproape matematică, a « fap¬ 
tului )>. 

Ca profesor la înaltele studii, nu atrăgea. Şi-a dat 
sama, şi — cas rar — s’a retras. Dar cine l-a cunoscut 
atunci pe blândul, înaltul Normand, rece, evitând con¬ 
tactul personal, răspunzând în câteva cuvinte, a 

descoperit în folosul lui o calitate de învăţat şi de 
învăţător pe care el nu şi-a prcţuit-o: aceea de a cu¬ 
noaşte dintr'o privire ce poate un om şi de a-1 ajuta, 
de a-1 pune pe cale, de a-i da încredere, fie şi celui mai 
stângaciu străin. 

Şi de aceea simt azi atâta recunoştinţă mişcată pentru 
profesorul ce mi-a fost Charles V. Langlois. 

1929 

GENERALUL BEM 

Ungaria horthistă ştie să întrebuinţeze, cu o inteli¬ 
genţă care depăşeşte une ori marginile bunului gust, 
alcătuit din discreţie, orice împrejurare pentru a-şi 
câştiga prieteni ai revendicărilor sale. Nu putea lipsi 
deci nici exploatarea strămutării în Polonia a rămă¬ 
şiţelor generalului Bem. 

In sunetele imnului lui Râkdczy şi ale imnului revolu¬ 
ţionar polon şi după un discurs al «reprezintantului 
Ardealului », ele au fost duse cu zgomot la gară. De fapt 
ce a însemnat acţiunea lui Bem? 

Revoluţionar polon, naţionalist de sigur, dar cel 
puţin tot aşa de mult liberal, el a avut starea de spirit 
pe care o avea Ia noi în acelaşi timp un Nicolae Bălcescu. 
Aşa fiind, el a înţeles, ca şi Bălcescu, să sprijine pe ori¬ 
cine se ridica în numele libertăţii sacre contra oricării 
tiranii, cum era în Ungaria a Habsburgilor. 

De aceea a pătruns şi în Moldova, spre Târgul-Ocnei, 
chemându-ne la luptă şi pe noi. 

Aceasta a însemnat acţiunea Iui Bem. Sau poate, 
dacă Bălcescu ar fi fost îngropat Ia Pesta, îi conduceau 
oasele în sunetele lui « Deşteaptă-te Române»? 

1929 

LIMAN VON SANDERS 

A murit omul pe care Turcia dela 1926 îl ţinea în 
fruntea armatei sale pentru ca s'o pregătească de o 
victorie care i-a fost refuzată: Liman von Sanders. 

Cu dânsul se duce unul din reprezintanţii generaţiei 
de ofiţeri germani cari au socotit că soarta lumii poate 
fi hotărâtă prin atâta lucru: o bună armată servită 
de o tehnică admirabilă şi de finanţe solide, sub ordinele 
unui şef ambiţios şi mândru. 

Niciodată acest organizator cu contract, pentru care 
Turc şi German însemnau tot una: elementul uman 
pentru « sistemul» cu care se poate ajunge oriunde, n'a 
bănuit acele puteri morale, acea taină a unui singur 
cuvânt, de .a cărui neînţelegere se plângea ieri fostul 
Kronprinz german. 

Brutalul materialism creează oameni ca dânsul, dar, 
daca ei pot da succese, în manile lor nu este marea, 
deplina biruinţă. 

1929 

UN PROFESOR: BĂ.BESCU 

La Urlaţi, lângă mormântul soţiei lui, care era de acolo, 
s’a sinucis profesorul Băbescu din Arad. Ascultător pe 
vremuri al lecţiilor dela Văleni, el se înfăţişa ca unul 
dintre puţinii Români din ţările alipite cari văd adevă¬ 
rat în Vechiul Regat centrul politic şi vieaţa cultu¬ 
rală a românismului întreg şi cari aşteaptă din această 
lume, chinuită lângă dânşii, îndreptarea în marile greu¬ 
tăţi prin care trecem. 

Căsătoria Iui îl apropiase şi mai mult de noi, ceşti de 
aici, şi ni mărturisea frăţeşte tot ce ajunsese a şti din 
vechea Ungarie în care se născuse şi trăise toată tine- 
reţa lui, fără a putea să viseze fericirea naţională a 
Unirii. 

Ii vor fi făcut loc aici, între noi. Şi, cum am lăsat la 
Cluj sicriul lui Bogrea, acest Bănăţean, care se aşează 
în ţărâna noastră lângă tovarăşa vieţii lui, pare că şi 
după moarte tinde a ne uni. 

1929 

GHEORGHE BUZDUGAN 


S’a dus dintre noi un om bun şi doritor de dreptate. 
Pus de încrederea regelui Ferdinand în Consiliul de trei 
care trebuia să ocrotească plăpânda copilărie a urma¬ 
şului său, înaltul magistrat care toată vieaţa sa avuse 
sarcina de a interpreta omeneşte rigidele prescripţii ale 
dreptului şi-a impus să se despartă de toate amintirile 
şi legăturile sale politice şi, cum îmi spunea cândva, 
în momente de nerăbdare ale stăpânitorilor de astăzi, 
să primească şi toate riscurile situaţiei sale, 

A funcţionat în afară cu o aleasă demnitate, cu 
înfăţişarea aristocratică, dar nu aspră, a unui preşedinte 
de Republică, iar în sfaturile Regenţei a făcut să se 
audă totdeauna opinia sigură a juristului şi grija căl¬ 
duroasă a patriotului. 

In aceşti grei ani de zile, şi acei cari s'au putut crede 
nedreptăţiţi de hotărîrea lui n'au putut bănui un sin¬ 
gur moment motivele de care s J a condus. 

România îi va purta o recunoscătoare amintire ace¬ 
luia care n'a cruţat niciodată forţele sale la locul de pază, 
plin de răspundere, unde l-a aşezat soarta, care, data 
aceasta, a ştiut alege. 

1929 

fiEGR'ţA ELISABETA 

P'l Pajjjfil Şeicaj-y a vţfbit şi de Regina Elisabeta, 
de lipsa ei de talent litefar. Şi a fl\cyt şi glyjf|e. 

Ia r^î g&n<W m ie M de 9 m ac um a f' a în^rs 

spfe vfejjjea de ţdijjiţaf^, cyjjd efa fegifj^ Elisabeta. 

O v^d îljalt^, vţijjic^, ffMm9 as ^ la b ¥rfiH e tâ> C M 9 cllii 
claj-i şi dyipşi. Ypfbea f9Jf|Âneşte adjjjifabil, aleg^jjd 
cyvifltele cy yjj sijţjţ ales pejjtfy distincţia şi jj^bleţa lpy. 
Peffect cfescytsţ, stsţpyjjsţ pe 9 vastsţ lectyfsţ, cflpabilsţ 
de a vpfbi asypfa 9fict\fyi sybiect de litefatyfty a 9 as- 
cylta eja 9 pl^ceje. Nijjjic Vffî 1 fo g^d say fa e^pfesie. 
îjj sejjtijţjejjţ, \n gest, jjy efa p9sibil îflaijjtea ei. 

Tfecea pfijj vieaţe^ cy acest syfljbet cafe 9 pyijjdea 
aşa de bijje. Tfecea îfltfe syjjetele jjjygicei ce^feia i se^ 
îH c hifla cy 9 vecj;e dev9ţiyije germa^ şi ^ajjele 
albastfe şi r9se ca în jflijiiatyfile jfjedievale pe cafe le 
injita styjjgaciy. Aceasta-i efa vieaţa. Fs^ pytefe şi 
fe\fe\ bajji, fs^ ajfjbiţie, flic^dati^ îjj atyţia ajji n'a C9n- 
simţit fie iflstfyjţjeutyl pasiyjji^j* p9litice la cafe 

privea dela înălţimea nobilului său idealism şi severei 
sale moralităţi. 

Nu răpim nimic nimănui, nici unui talent, nici unei 
energii, nici unui merit şi nici unei glorii puind câteva 
flori pe mormântul reginei Elisabeta. 

Ii lipsesc de mult.... 

1929 

REGELE CAROL 

Un frumos articol al d-lui Pamfil Şeicaru îmi întoarce 
privirile către vremea când România cea mică era gu¬ 
vernată de un Rege mare. 

Deseori regele Carol cel uitat a fost zugrăvit ca un 
suflet sec şi rece, fără simţire, fără înţelegere pentru 
ce e liber şi spontaneu, pentru ce e îndrăzneţ şi nou, 
un fel de figură solemnă de piatră înfiptă în programul 
unei noi vieţi dinastice. 

Ba unii cred a şti chiar că regelui Carol, ca oricărui 
idol, nu i-ar fi displăcut linguşirea. 

Ei bine, nu! Era, pentru iniţiaţi, şi alt rege Carol. 
Eu am avut onoarea să-l cunosc. 

Inegrit în faţa lui de toţi căţeii de curte, am ajuns 
a fi înţeles şi preţuit de dânsul, am câştigat cu multă 
muncă acea stimă nestrămutată cu care sunt datori 
membrii unei dinastii faţă de cine, ajutându-i, ser¬ 
veşte ţara. Nu voiu uita mâna lui întinsă ori de 
câte ori tinereţa mea neprotocolară rostea în faţă-i 
un adevăr. 

Dar mai ales mă înduioşează o amintire. Se desvelea 
la Iaşi statuia lui Cuza-Vodă. 

Vorbisem şi eu, urând Domnului viu ca despre dânsul 
să se poată vorbi cum se vorbea atunci despre Domnul 
izgonit şi mort. Aghiotantul mi-a adus mulţumirea 
Regelui. Mă scoboram pe scara otelului Traian. De¬ 
odată am tresărit: lângă mine era Regele, Regele izolat 
şi singur. 

— Mi-a plăcut cum ai vorbit. 

— Nu era, Maiestate, nimic din linguşirile cu care se 
înconjoară un Suveran. 

— Şi crezi că mi-au plăcut vreodată linguşirile de 
care am fost încunjurat? 

Şi Regele Carol — dispăru. 

1929 

COMEMORAREA LUI ANDREI BÂRSEANU 

O ceremonie privată a adunat, în jurul unui modest 
mormânt dela Sibiu, un număr restrâns de prieteni pe 
cari nevoile grele ale vieţii de azi i-au îngăduit să aducă 
acest ultim omagiu. 

Cu acest prilej s'a vorbit în presa de acolo, a cărei 
decadenţă e aşa de grozavă, de Andrei Bârseanu. 

Nu ştiu dacă s'a prins destul de bine figura şi rostul 
aceluia a cărui lipsă am fi avut de atâtea ori motiv s'o 
regretăm cu toţii. 

Era un cărturar din vremea bună. Nu un bătrân, 
căci de prea mult gând n'a îmbătrânit nimeni niciodată. 
Dar un om de înaltă cuviinţă şi de creştineşti purtări, aşa 
cum îi dădea Ardealul de odinioară. Un om fără nevoie 
de bani şi fără sete de onoruri. Un om care-şi avea mân¬ 
dria, mulţămirea şi pacea în el însuşi. 

Cu oameni de aceştia se înseninează vieaţa publică. 
In faţa lor, la anume momente capitulează urile şi mâ¬ 
niile vrăjmaşe se întind dela sine una către alta. 

Azi, nu numai că nu-i găsim, dar — aceasta e dure¬ 
rea cea mare — nici nu ni-i pregătim. 

1929 

BtîLOW 

Motto: Dezastroasele re¬ 
zultate ale inter viewului vor 
aduce pe împărat ca pe viitor 
să observe acea strictă rezervâ ) 
chiar şi în conversaţii private , 
care e de o potrivă indispen¬ 
sabilă pentru o politică uni¬ 
formă şi pentru prestigiul 
coroanei . 

(Bernhard v . Biilow.) 

Intr'un colţ, singur — căci tovarăşa lui l-a părăsit 
de curând — agonizează, la o parte de învinşii de ieri 
şi de stăpânitorii de azi, cel mai însemnat om politic pe 
care dela Bismarck înainte l-a avut Germania. 

D-l de Biilow nu era din vasta categorie a oamenilor 
de clasa a doua cu cari se fac şi se desfac guvernele şi se 
servesc pe rând regimurile. Om sigur de sine, el a în¬ 
drăznit, pe vremuri, să primească sarcina de a conduce 

Imperiul German, care trebuia să fie pentru dânsul 
îndoit fie grea. Intâiu pentru că la spate avea umbra 
marelui cancelar, iar în faţă realitatea năvălitoare şi 
sgomotoasă a tânărului împărat. Ştia că nu poate ajunge 
pe unul şi trebuia să se întrebe dacă va putea stăpâni pye 
celălalt. Şi a reuşit să nu coboare demnitatea funcţiunilor 
sale nici faţă de cel mort, nici, mai ales, faţă de cel viu. 

Cu o linştită hotărîre el a dezavuat în plin Parlament 
pe împăratul său care încă odată spusese ce nu-i este 
îngăduit unui împărat. N'a plecat atunci, ci mai târziu 
numai. 

Dar, când a plecat, şi pentru totdeauna, cum o ştia bine, 
a plecat întreg. 

1929 

LA ÎNMORMÂNTAREA LUI GR. CERKEZ l ) 
(CUVÂNTARE LA MORMÂNT) 

In momentul când se dcspărţesc de un bun coleg şi 
de un delicat prieten, membrii Comisiunii Istorice ţin 
să adaoge la înduioşatul lor cuvânt de adânc regret 
recunoaşterea publică a meritelor pe care Grigore Cerkez 
şi le-a câştigat în opera grea a păstrării celui mai 
scump al nostru tezaur de artă. Pe când monumentele 
noastre erau lăsate capriciului unor străini nepregătiţi 
şi neînţelegători, reparând prin dărâmare şi adăogând 
elemente ieşite din închipuirea lor, el a afirmat cu 
hotărîre principiul că datoria noastră este numai de a 
conserva consolidând. 

Inteligenţei şi iniţiativei lui i se datoreşte astfel păs¬ 
trarea frescelor admirabile din Biserica Domnească dela 
Argeş, pe care a ştiut-o apăra contra crimei plănuite 
de a o distruge. 


») V. ni CXI. 


www.dacoromanica.ro 



LA ÎNMORMÂNTAREA LUI GR. CERKEZ 


311 


Oricine va călca pragul acestui mai vechiu sanctuar 
românesc va trebui să-şi amintească de dânsul, cum, 
de câte ori vom apăra şi noi aceste nepreţuite ziduri 
contra vandalismului năvălitor, ungând de recunoştinţă 
ni se va duce către memoria lui. 

1929 

MOARTEA LUI CLEMENCEAU 

Poate în momentul când scriu aceste rânduri nu mai 
este între vii unul din cei mai vii oameni cari au fost vreo¬ 
dată, marele bătrân îndărătnic, stâncosul afirmator de 
credinţă, Clemenceau. 

Numele lui va rămâne veşnic legat de cea mai grozavă 
din tragediile de până acum ale omenirii. 

Spirit înzestrat cu toate mijloacele culturii, minte cri¬ 
tică, filosof având necontenit înaintea lui problemele 
pe nemişcata piatră a cărora de mii de ani îngenunche în 
zădar setea noastră de fericire şi de vieaţă fără de moarte, 
el a putut să uite tot, să lase la o parte tot şi sa fie într^un 
moment atâta: voinţa încordată spre victorie a patriei 
sale. 

Şi duşmanii învinşi au trebuit să se plece înaintea 
măreţiei acestei superbe hotărîri. 

Iar noi, cari am folosit de pe urma ei, privim cu adânc 
respect ultima luptă cu moartea a uriaşului. 

1929 

EMINESCU ŞI TINERETUL 
O scrisoare către studenţi 

16 Iunie 1929 . 


Iubiţi studenţi, 

Cultul vostru pentru Eminescu, acela care n'a avut 
înaintaşi şi nu va putea să aibă uşor urmaşi ai geniului 
său, pentru marele creator de veşnică poezie în care se 
dovedeşte strălucit că se pot îmbina armonic cele mai 
înalte preocupări morale, cel mai nobil avânt naţional 
cu cele mai frumoase realizări estetice, e o adevărată ga¬ 
ranţie pentru viitorul nostru şi prin aceasta pentru însuşi 
viitorul acestei ţări. 

Arătaţi astfel prin asemenea comemorări pioase şi 
pline de discreţie că mintea voastră, bine îndreptată, nu 
se lasă momită de formulele strălucitoare ale unui esteti- 
cism bolnav şi ale unei dibace şarlatanii literare, meşteră 
în a jongla cu cuvintele: 

Cuvinte goale, ce din coadă pot să sune, .. , 
că nu cădeţi în defectul naivilor sau pretenţioşilor, cari, 

pozând în « nouă generaţie » pentru meritul singur că au 
numai douăzeci de ani, cred că lumea începe cu dânşii, 
că nu priviţi legătura, aşa de naturală, cu ceea ce s'a 
făcut până acum ca o îngenunchiere Ia zeii cari au murit, 
că înţelegeţi pe deplin unitatea organismului naţional 
urmând dela sine, peste rătăciri de moment, drumul 
care corespunde mai bine cu scopurile Iui imutabile. 

Vă felicit pentru toată siguranţa pe care o daţi celor 
de o vârstă cu mine, cari nu voiesc să lase în praful 
aventurilor comoara pe care au primit-o şi au adaus-o. 

Cu părinteşti sentimente al vostru 

N. lor ga 

MONUMENTUL LUI PAPIU ILAR IAN 

S'a desvelit în Ardeal un monument de recunoştinţă 
lui Papiu Ilarian. Sunt astăzi două Ardealuri: unul 
bolnav de pasiunea puterii, vibrând de pofta banului, 
fierbând de intriga zilnică: Ardeal de partid, Ardeal de 
luptă politică, pentru care Românul din Bucureşti ser¬ 
veşte ca ţintă a atacurilor în locul Ungurului din Buda- 
Pesta. Şi celalt Ardeal, de sfântă modă veche, sfinţin- 
du-şi amintirile şi mângâindu-şi speranţele. 

Cel dintâi n'a desvelit încă monumente. Nici nu 
le va desveli. « Domnul ministru », « Excelenţa Sa », 
măgulit astăzi, până şi în persoana « Excelenţei Sale », 
«Măriei Sale >>, doamnei ministrese şi a măriţilor săi 
copii, va fi uitat a doua zi după ce nu va mai ţinea 
în mână cornul de abundenţă. Celalt, când ici, când 
colo, se închină sfinţilor săi. 

Intre ei, Papiu Ilarian merită a fi pus la cata¬ 
peteasmă. Om de o înalta cultură, de o râvnă nesfârşită 
pentru trecutul românesc, al tuturor Românilor, dornic 
de a-şi aprinde şi el lumânărica la Domnii Moldovei şi 

Munteniei, pe cari-i privia ca pe ai săi, adunând docu¬ 
mentele lor pentru «Tesaurul» său, care nu era închinat 
oricărui mărunt Vlădică opus maiestăţii imperiale a 
Voevozilor, jurisconsult al legilor din Bucureşti, unde 
s*a simţit acasă la el, autorul istoriei luptelor dela 1848 
este azi mai* mult decât o figură de trecut. 

El este învăţător în prezent pentru al treilea Ardeal, 
care se formează în şcolile unde Românii de pretutin¬ 
deni reprezintă un singur crez românesc, care e de mo¬ 
ralitate şi idealism. 

1930 

UN CTITOR: 

CORNELIU MANOLESCU RÂMNICEANU 

Ilotărît că magistratul luminat şi integru care a fost 
Corneliu Manolescu Râmniceanu nu aparţinea vremuri¬ 
lor noastre. Omul care a dat o avere Academiei Române 
şi care s'a gândit la săraci, la cei mai săraci dintre cei 
săraci, era un anacronic, un întârziat. Se putea presu¬ 
pune, după acel moment din vieaţa sa, când regele 
Ferdinand l-a ales preşedinte de consiliu într'un mini- 
steriu de concentrare (auzi dumneata greşeală...) şi 
pe urmă a uitat de misiunea pe care i-o încredinţase. 
Iar el n'a părăsit magistratura pentru a se face imediat 
şeful unui partid republican. 

Şi, după aceea, o vieaţă întreagă, el nu şi-a spus 
nimănui taina pentru care cu scumpătate strângea 
banul spre a -1 oferi cu un gest de Voevod ţării pe care 
cine poate, o pradă. 

Nu, Corneliu Manolescu Râmniceanu era un boier 
ieşit din vremile lui pe vremea măririi tuturor Ţiganilor. 

1930 

MEMORIA DOCTORULUI CAROL DAVILLA 

Se mai continuă răsunetul comemorării lui Carol 
Davilla. E o recunoaştere şi o ispăşire, 

O recunoaştere, nu pentru un mare învăţat, un desco¬ 
peritor de adevăruri noi, ci pentru mai mult decât atâta, 
pentru ce ni lipseşte nouă mai ales, de atâta vreme: 
pentru creaţîunea lui, pentru nevoia Iui organică de a 
crea, pentru ctitoria lui. 

Pe alăturea şi pentru dorinţa lui de a se confunda cu 
noi, de a întemeia un neam de Români, cu nobil sânge 
românesc, de viteji, cum viteaz înainte de toate a fost 
el. Uitaţi-vă la urmaşii lui: din amândouă părţile li 
vine curajul de a vorbi şi de a lucra. 

Mai e însă la mijloc şi o ispăşire. 

Contra omului de mare merit s'au coalizat toate ne- 
putinţile. Aceste neputinţi pline de invidie şi de ură de 
care, generaţie de generaţie, se frâng toate elanurile 
frumoase ale vitejilor. 

Când oare ura va fi trimeasă la sanatoriu şi invidia 
la casa de corecţiune? 

1930 

AMINTIREA LUI SIMION BĂRNUŢ 

Intre marii Ardeleni, Bărnuţ e fără îndoială cel mai 
departe de noi, cel mai puţin în legătură cu ideile şi 
sentimentele noastre de azi. Cine mai crede astăzi, chiar 
între bătrânii cari l-au ascultat în tinereţa lor vor¬ 
bind despre indestructibila, eterna idee romană îna¬ 
intea bunilor, molatecilor Moldoveni, cari n’aveau 
mutră de legionari pe front, cine mai crede în ereditatea 
romană lăsată nouă, numai nouă, Romani puri şi ne¬ 
schimbaţi, în posibilitatea refacerii Romei aici chiar şi 
numai aici, în ineluctabila datorie de a da din noi singuri, 
perfectă şi completă, toată lumea de questori şi de 
pretori ? 

Dar omul unei singure viziuni şi unei singure mi¬ 
siuni cuprinde, în ciuda unor teorii perimate, în aspra 
lui vieaţă, de cremene şi de criţă, un învăţământ. 

E tipul vechiului Ardelean, care, închis în teoria lui 
măreaţă, nu vede nimic împrejur. A stat acolo la Iaşi 
ca între ruinele unei necontestate Rome pe care vraja 
asprului său cuvânt, pe care abia de l-or fi înţeles ţăranii 

dela 1848, ar fi putut s'o ridice în picioare. Intr'o vieaţă 
politică născândă el nu şi-a reclamat niciun rol. N'a 
văzut decât orizontul iluziei sale şi n'a ascultat decât 
glasurile care-i vorbiau de dânsa. 

Cu buzunarul gol — aveau togele buzunar? —, cu 
capul scutit de vanităţi politice s’a întors, prin Ungu¬ 
rimea, pe care o vedea neplăcută, dar trecătoare, ca să 
meargă, obosit, dar nu înfrânt, la Dii manes în anul 
cutare db urbe condita . 

El n'a lăsat niciun urmaş. 

1930 

IOAN RAŢIU 

La o parte de atenţia publică, a Ardealului chiar, s’a 
desvelit la Turda statuia lui Ioan Raţiu. Generaţia de 
astăzi, grăbită să-şi valorifice drepturile pe care cu atâta 
generozitate şi le atribue, va fi făcut un semn mental 
de întrebare în faţa acestui nume, care pe vremuri a 
avut un aşa de mare răsunet. Se vor fi găsit de aceia cari 
să servească ignoranţei lor faţă de trecut o biografie 
cu datele cronologice necesare. Eu vreau să-i dau şi o 
interpretare. 

Acum jumătate de secol, conducerea Românilor de 
peste munţi scăpa din manile clerului. Marele Şaguna 
muria neînţeles şi părăsit. 

S'a simţit nevoia unui mirean care să facă el ce fusese 
până atunci în sama «preoţilor cu crucea *n frunte ». 
Şi s'a prezintat dela sine un om zdravăn trupeşte şi 
sufleteşte, nu popular prin cuvânt, nu măgulitor prin 
patimi, nu dibaciu în a găsi mijloacele de a ajunge, de 
a se menţinea şi de a reveni, şi nici un artist în mate¬ 
rie de prestigiu, înveşmântat în tăceri solemne şi în 
izolări impunătoare. Ci un caracter. 

Un caracter neînfrânt. Om de da şi nu. Om de orice 
riscuri. Om care moare pe cuvântul lui, la datoria lui. 
Orice material s'ar fi întrebuinţat pentru monumentul 
lui, riiarmură sau bronz, mai tare a fost sufletul acestui 
om, a cărui tradiţie, din nenorocire pentru Ardeal, a 
murit cu dânsul. 

1930 

DOAMNA BIANU 


De ce nu s'ar vorbi, într'o societate unde a-şi face 
cineva toată datoria a ajuns aşa de rar, de o femeie care 
a trecut pe pământ numai pentru a face în felul cel mai 
discret, cel mai modest atâta bine cât poate face în jurul 
lui un biet suflet de om? 

Doamna Bianu a fost între femeile aristocraţiei 
noastre însăşi întruparea acelor virtuţi care făceau 
onoarea clasei dominante astăzi dispărute pentru ca 
niciodată sa nu poată fi înlocuită. 

Intr'o cămăruţă la Academie o eroină a suferinţii 
s'a luptat douăzeci de ani cu cele mai cumplite dureri, 
pe care nu le-a spus nimănuia. Sub povara lor, ea 
se desfăcea în veşnica ei rochie neagră şi paşii ei 
mergeau unde era un ajutor de dat, un sfat bun 
de împărţit. De acolo se întorcea iarăşi anonimă, în 
lăcaşul unde o aştepta îngrijirea iubitoare a bătrâne- 
ţelor soţului ei. 

A murit în sărbători, neştiută, cum neştiută a trăit. 
Nu e nimic schimbat în societatea bucureşteană, numai 
cât nu se va mai vedea smerita umbră neagră în 
locurile unde binefacerile se fac şi nu se ştiu. 

1930 

INGINERUL CONSTANTIN CIHODARU 


Nu s'ar putea spune îndeajuns ce am pierdut cu bunul, 
harnicul şi modestul nostru prieten Cihodaru. A fost 
un om de bine şi de muncă al ţării^un om pe care ea n'a 
vrut să-l întrebuinţeze, deşi în cele câteva zile cât a fost 
ministru, ministrul nostru în cabinetul Take Ionescu, 
arătase — şi regelui Ferdinand, mirat de valoarea acestui 
necunoscut, — de ce este capabil. 

Ieşan din vechea generaţie, el nu era prieten al fra¬ 
zelor. Yorbia greu, scurt, dar adânc şi cu înţeles, N am 
întâlnit pe nimeni atât de bun la sfat, atât de sincer. 
Măgulirile nu-i plăceau şi în partid chiar a avut să su¬ 
fere pentru aceasta multe nedreptăţi şi chiar câte o 
grosolănie. Dar nu se poate mai mult simţ de ordine şi 
gospodărie decât a lui. Reorganizarea grupării noastre 
i se datoreşte lui exclusiv. Iar, când era nevoie de jertfă, 
nu căta la bani, la boală. Şi-a pierdut sănătatea umblând 
pe jos prin zăpadă pe la Folticeni, în timpul când alţii, 

dela căldură, speriau prin ameninţări ori seduceau prin 
minciună — şi-l biruiau. 

Vieaţa lui e un exemplu, soarta lui o mustrare. 

1930 

GAfîTAN DENIZE 

Să vorbim de un om care n'a făcut politică, n'a apă¬ 
rut în public, nu s'a prezintat mulţimii, n'a scris nimic 
şi n'a solicitat niciodată şi nici într'un chip atenţia 
unei lumi blazate. Secretarul Reginei, care a fost Gaetan 
Denize, cel plecat ieri dintre noi, a avut însă un rol în 
vieaţa acestei ţări, în cel mai greu din momentele triste 
prin care a trecut. 

La Iaşi el a fost modestul bun sfetnic, descoperitorul 
de intrigi, înştiinţătorul de primejdii. Gata de orice ser¬ 
viciu demn, acest Occidental pierdut printre noi era 
totdeauna de pază în jurul încercatei familii regale şi 
în jurul intereselor patriei. 

Acuma pot să spun că, atunci când, în plin razboiu în 
Iulie 1917, s'a făcut încercarea de a da României un regim 
de partid în locul înţelegerii ambelor grupări politice « de 
guvern », doi oameni au dat semnalul primejdiei: ducele 
de Luynes, ataşat militar francez, şi Gaetan Denize. 

II văd şi acum, în pragul casei mele, unde pe atunci 
se cereau bunele consilii, dând vestea uneltirii. 

Mai târziu a venit vremea curtezanilor şi măgulitori¬ 
lor. Figuri sinistre au călcat pragul regilor şi sfatul lor 
a fost ascultat. Oameni ca Denize au fost de folos numai 
la biroul lor. 

Acolo s'a stins el, îndeplinind zilnica operă de devo¬ 
tament şi binefacere. 

1930 

GUSTAV WEIGAND 

A încetat din vieaţă la Leipzig unul dintre cei mai har¬ 
nici cercetători ai vieţii Românilor din Balcani, pe cari 
oarecum, şi mai ales pentru lumea din Apus, i-a desco¬ 
perit din nou, prin ostenelile sale cinstite şi îndelungate: 
Gustav Weigand. 

Cercetările lui pornite dela ai noştri cei mai depăr¬ 
taţi, mai puţini şi mai nenorociţi, răsleţi, turciţi, desti¬ 
naţi să se piardă acum prin văile Asiei Mici, Megleniţii, 
Vardarioţii, s’au întins apoi şi asupra munţilor şi şesurilor 
noastre, cari au văzut pe Neamţul bărbos călătorind 
într'un fel de căruţă-adăpost, în care mânca, dormia 
şi scria. 

In jurul lui s'a făcut o şcoală, dela care au plecat şi 
mulţi Români. O şcoală care a fost şi o propagandă, o 
serioasă şi bună propagandă. 

A fost însă un timp când teorii generale de balcanolo¬ 
gie l-au pus pe alte drumuri. A cunoscut Albanezi, a 
cunoscut Bulgari. Nu ştiu dacă ne-a iubit vreodată, dar 
acestora din urmă vădit li-a dat inima. 

Aceasta a avut consecinţe ştiinţifice. Războiul, care 
a pus pe ai Iui în contra noastră, l-a întărit şi mai 
mult. De aici înainte indiferenţa Iui a devenit şi duş¬ 
mănie, chiar o duşmănie ofensivă. 

Totuşi pe sicriul Iui ar fi trebuit să nu lipsească un 
mănunchiu de flori româneşti. 

1930 

NADIA BULUGHIN 

De ce n’am vorbi şi de dispariţia, aşa de răpede, dintre 
noi, a cuiva care n'a fost un bărbat obraznic făcând po¬ 
litică din vanitate sau din interes, ci o fată cuminte şi 
harnică, înzestrată cu un talent de care nu şi-a bătut 
joc, ci l-a pus în serviciul culturii adevărate? 

Nadia Bulughin a fost fiica unei familii de refugiaţi ruşi 
în casa cărora a stăpânit numai cea mai deplină cinste şi 
cel mâi mare devotament pentru ideal. Ea a crescut în 
acest mediu ales, cu o înţelegere durabilă pentru tot ce era 
frumos, bun şi nobil. Făcuse studii la Petrograd în do¬ 
meniul ilustraţiei de cărţi şi n'a rămas acolo, ci a reve¬ 
nit în ţara unde se născuse. 

Nimeni nu-i dădea atenţie. 

0 văd încă aici, la gazeta noastră, arătând cu sfială unui 
necunoscut ca mine, în judecata căruia avea încredere, 
lucrări stilizate, energic şi sobru totodată, care meritau 
toată lauda. Era aşa de bucuroasă că lauda aceasta şi-o 
aude în sfârşit! De atunci oricând a fost rugată a împo¬ 
dobi o carte, a alergat fără a cere vreodată plata. 

Ea s'a dus acuma, după o lungă şi grea boală, dar 
cartea mea de şcoală va lega încă multă vreme isto¬ 
ria trecutului nostru şi talentul original al Nadiei Bu- 
lughin. 

Şi în ediţia italiană a altei lucrări, desemnurile ei au 
întâlnit o caldă recunoaştere. Acum vre-o doi ani îmi 
scria denunţând vandalismul contra unei bisericuţe de 
lemn pe care o şi schiţa. Aşa de mult se identificase cu 
noi. 

Cu noi cari n'o putem uita. 

1930 

CONSTANTIN GH. IONESCU 1 ) 

Ne mai lasă un prieten, unul dintre aceia cari nu 
ni-au adus o tinereţă prin firea lucrurilor schimbătoare, 
ci hotărîrea trainică a omului trecut prin încercările 
vieţii. 

Profesorul Const. Gh. Ionescu a venit la noi după 
una din acele grozave dureri care curăţă sufletul până 
în adânc şi trezesc şi cele mai ascunse glasuri ale con¬ 
ştiinţei. Tată iubitor, crescător minunat, el pierduse, 
în trăsnetul unui accident, pe doi dintre copiii săi. 

Nu mi-a cerut nimic din zădărniciile care încântă 
sufletele copilăroase. Omul de şcoală care îndreptase 
atâtea generaţii isprăvise prin a-şi da sama de un lucru: 
că nu prin programe se drege o societate aşa de adânc 
atinsă ca o noastră, ci prin reforma morală, prin schimba¬ 
rea omului înlăuntrul său, prin crearea altui suflet pentru 
poporul românesc. 

De aceea, într'un partid, el era, ca şi noi toţi, mai 

*) Fost director al liceului i Lazăr *, 


www.dacoromanica.ro 



334 


OAMENI CARI AU FOST 


presus de ideea vulgară a partidului. De aceea a putut 
păstra conducerea Asociaţiei profesorilor secundari, 
fiind sigur că nu va fi bănuit de intenţiile care, la 
partizani, li strică oricare din intenţiile lor cele mai 
bune. Libertatea lui de a judeca orice situaţie şi orice 
om, lucru interzis în sindicatele noastre bugetare, îi 
rămăsese întreagă. 

Tineretului de azi, adesea atât de uşuratec şi de în¬ 
crezut, acest modest om de muncă îi poate servi de 
exemplu. 

1930 

ANDREE 

L-au găsit în Nordul neexplorat, l-au găsit întreg, 
păstrat cu îngrijire în sicriul său de ghiaţă. 

Plecase cu gândul să dea ştiinţii lumi nouă, şi fur¬ 
tunile polului l-au prins, culcându-1 alături de cei din 
urmă tovarăşi al lui. Acolo, în învelişul lui rece, el a 
aşteptat ziua descoperirii care trebuia să vie. 

Nu e oare în tragedia exploratorului suedez cu pla¬ 
nurile mari, cutezătoare, pe care nedreptatea sorţii 
l-a înţepenit pe blocurile de ghiaţă, ca un simbol? 

Astfel, din mijlocul unei societăţi neînţelegătoare şi 
crude faţă de cei mai buni ai săi, cercetători îndrăz¬ 
neţi ai viitorului pornesc pe drumul luminat de un 
ideal care nu e al vremii lor. Ei cad în drum, la 
capătul ultimelor sforţări, ca să nu se mai ridice. In 
ghiaţa nepăsării acelor timpuri triste, ei se păstrează 
însă, întregi şi frumoşi. 

Până la timpul când frunţile respectoase se pleacă 
asupra rămăşiţii intacte a gândului şi a faptei lor. 

1930 

FILARET MUSTA 

A murit în Banat un Patriarh al Bisericii româneşti 
ordodoxe, vicarul Filaret Musta. 

Era, între vechii ierarhi ai acestei Biserici, unul dintre 
aceia cari reprezintau cea mai nobilă tradiţie. Musta 
a fost, ca şi episcopul Popea, lângă care a stat nedes¬ 
părţit, un şagunist, din vremurile când episcopia ro¬ 
mânească însemna carte, muncă şi jertfă. 

Crescut în acele ideale care însufleţiau o generaţie dis¬ 
părută, el nu s'a îndepărtat un singur moment de linia 
dreaptă trasă de dânsele. Străin de orice ambiţie per¬ 
sonala, indiferent faţă de contingenţele politice, despre- 
ţuitor al intereselor de partid, el a fost popa românesc 
pentru toată lumea. 

Popa românesc, bărbos şi stufos, neatins de foarfe¬ 
cele modei, fără talente de salon şi fara acea morgă de 
parvenit care dela un timp e semnul distinctiv a cui 
se miră de ce l-a găsit. 

1930 

AUGUST HEISENBERG 

Câteva săptămâni abia după întoarcerea sa dela 
Atena, unde, într'o excelentă stare de sănătate, luase o 
parte aşa de activă la congresul de studii bizantine, 
şeful bizantinologilor germani s'a stins, abia în vârstă de 
şaizeci de ani, aproape fără a fi fost bolnav, Ia Miinchen. 

Nu se va spune niciodată îndestul cât de mare a 
fost devotamentul lui August Heisenberg pentru ştiinţa 
în care ajunsese unul din maeştrii cei mai stimaţi. Filo¬ 
log de formaţie, trecuse în domeniul istoric, căruia i-a 
adus cele mai iriari servicii, fără a fi părăsit întorsătura 
de spirit pe care i-o daseră primele sale studii. 

Nu era numai un erudit sever; cărticica sa asupra 
Greciei Noi, de o aşa de zâmbitoare prezintaţie, ară¬ 
tase cât de familiar putea să devie pentru toată lumea 
doritoare de a învăţa. 

Dar cel mai mare merit al său a fost acela de a în¬ 
truni, chiar şi după războiu, pe cercetătorii tuturor ţă¬ 
rilor în a sa «Byzantinische Zeitschrift», care a fost 
îndată un organ central al acestor studii. 

Cei cari l-au cunoscut personal regretă adânc pe 
omul bun şi afabil, a cărui amintire li va rămânea tot¬ 
deauna vie. 

1930 

AU^EL LAZĂţl 

ţl^pede s'a di^s dintre fjoi rar între Ardelenii 

din generaţia sa care a fost Ai^rel Lagăr. 

câteva de c^d vorbiajn în acest giar de 
ad^flcile l^i c^jjoştijjţe îjj j^aterie de drept administra¬ 
tiv, de realul l\ţi talent de expyjjere, vfflite cy o obiecti¬ 
vitate, cu spirit afabil, c^ o jfl°destie încântătoare. 
A m aflat că i-a^ plăcut aceste răniri preţuire absolut 
desinteresată» 

Şi totuşi, c\ţ aceste m ar i ^n s UŞ^ r b P er f ect onest, 

a cări^i vieaţă a fost toată nUffl a ^ 0 lUP^ă P e n tr U libe¬ 
rarea şi apoi organizarea Bihori^li^i său de n a Ştere, n >a 
pi^ti^t ajunge la onorurile regervate un ora car i s ub toate 
raporturile îi erau inferiori. 

Dar > c Mmin te c Mm era > şi b un ] a lycry — ce mare 
calitate! —, el nu s’a descurajat. Pe c^jjd aceia se ijjsta- 
lay la locyri ministeriale şi sybjninisteriale, el s’a muP 
ţĂffiit S U i se dea acasş\ la dşjjjsyl o primărie. 

Ayrel Lag^r nu lasfi num ai 0 a min tire înd^ioşât^, ci 

un exe fflplu de civisnj. 

193p 

C. Z. BUZDUGAN 

Se anunţă din Galaţi că « avocatul » C. Z. Buzdugan 
şi-a dat singur moartea. Puţini, în afară de oraşul pe 
care l-a iubit şi de care n’a vrut niciodată să se despartă, 
vor fi ştiind ce om rar se desface în acest aşa de trist 
chip din mijlocul acelora cari-1 preţuiau cât nu-şi dădea 
sama el însuşi. 

« Avocatul)) a fost un blând visător, urmărind nobile 
gânduri politice, în mijlocul unui partid ca oricare altul, şi 
a fost un ales suflet de scriitor, cu o reală vocaţie poetică. 

Acela care aştepta dela sufragiul universal ceea ce 
votul anonim al orbilor politici n’a dat niciunei socie¬ 
tăţi omeneşti, a fost, acuma câteva decenii, când versul 
reprezenta o cugetare, o simţire, o formă, iar nu gân- 
guritul oricărui anormal ori înşelător, *inul din cântă¬ 
reţii înzestraţi ai vremii sale. 

Dar mai ales el s'a încumetat, cu atâtea cunoştinţe 
câte le-a putut strânge singur, fără şcoală, sa dea din 
nou în româneşte grandiosul epos al lui Dante, şi cu 
lungă trudă şi-a atins ţinta. 

Când opera era gata, lumina ochilor i s'a acoperit. Şi, 
în întunerecul infernului unde pare că-1 coborîse poetul 
lumii de dincolo, n'a putut trăi acela care cerea vieţii 
lumină şi bucurie. 

1930 

VINTILĂ BRĂTIANU 

Un om din generaţia mea se duce. 

Şi, cu toate luptele, fireşti sau şi nefireşti, dintre oa¬ 
meni, ceva leagă pe aceia cari, prin forţa împrejurărilor, 
au văzut aceleaşi lucruri, au simţit aceleaşi emoţii, s'au 
găsit în aceleaşi front faţă de aceleaşi primejdii şi, cu 
voie sau fără, au colaborat la aceleaşi fapte. Nu voiu 
repeta aici ceea ce am avut tristul prilej de a spune la 
Cameră. 

Dar un lucru trcbue să-l adaug în acest ziar. Oricare 
din noi trebue să facă greşeli, care sunt legate de insu¬ 
ficienţa bietei noastre fiinţi umane. Dar nu e bine ca 
unii să ne bucurăm de greşelile altora. Şi mai ales în 
judecarea lor nu trebue uitat că avem a le proiecta asupra 
vieţii întregi a celui care ajunge a le săvârşi. Şi vieaţa 
lui Vintilă Brătianu nu merita, de sigur, injuria zilnica 
de care a avut parte şi care poate i-a scurtat zilele. 

Suntem mândri ca nam aruncat noroiul în faţa 
învinsului. 

1930 

LIUBA DIMITRIEV 

Un ofiţer în rezervă ni trimete dela Chişinău un fru¬ 
mos volumaş cuprinzând ce idei, ce sentimente şi ver¬ 
suri sau zbuciumat, câţiva ani de suferinţă şi trudă, 
de aşteptare a unei morţi sigure, în sufletul Liubei Dimi- 
triev, moartă dăunăzi la douăzeci şi opt de ani. 

Fata era născută în Sudul Basarabiei dintr’un Bulgar şi o 
Greacă. Nicio picătură de sânge românesc. Dar între dânsa 
şi noi dela sine s’a stabilit una din acele legături sufleteşti 
ce inspiră o vieaţă. Şi-a schimbat şi numele, în Dimitriu, ca 
să fie şi formal în comunitate cu naţia pe care o iubea. Şi 
şi-a târât agonia dela Chişinău la Iaşi, de acolo la Mănăsti¬ 
rea Văratec, unde a scris versuri de închinare către poetul a 
cărui umbră flutură acoloîn jurul unui mormânt, Eminescu. 

S’a dus din vieaţă vorbind de crini albi, cu dulci ver¬ 
suri româneşti pe buze. 

Desnaţionalizatori prin şcoală şi prin silă, nu credeţi 
că sarcina de a ni câştiga suflete, suflete curate şi bune, 
trebue lăsată însuşi aierului blând al acestei ţări? 

Din mormântul ei, Liuba Dimitriu zice că da. 

1931 

VIRGIL BĂRBAT 

A încetat din vieaţă la Cluj profesorul de Universitate 
Virgil Bărbat. 

Şcoala pierde pe unul dintre cei mai devotaţi servi¬ 
tori ai ei, dintre cei mai zeloşi formatori de conştiinţă 
în mijlocul tineretului. înzestrat cu frumoase cunoştinţi 
în domeniul civilizaţiei americape, acest sociolog cu 
înalte preocupări morale a avut totdeauna înaintea 
ochilor acea ridicare a nivelului educativ al noilor gene¬ 
raţii fără care în zădar vor fi fost toate sforţările şi toate 
sacrificiile. 

Ţinut prea mult în umbră, adesea neînţeles de mediul 
în care lucra, acest autor zelos, din al cărui scris era 
totdeauna ceva de învăţat pentru oricine, nu şi-a dat 
partea în vieaţa socială şi politică, pentru care avea 
altă pregătire decât a politicianilor de duzină. 

Acelor cari l-au cunoscut el li lasă amintirea unui 
caracter ferm şi unui suflet adânc pătruns de menirea 
sa ca profesor şi ca om. 

1931 

EDISON 

Acel care la o vârstă de patriarh a închis ochii în Ame¬ 
rica a fost fără îndoială unul din cei mai mari creatori 
în domeniul tehnicei, unul din cei cari au răsbunat mai 
mult asupra naturii duşmane geniul omenesc şi prin 
posibilităţile de legătură între oameni şi prin punerea la 
îndemâna tuturora a plăcerilor artei a fost cel mai 
glorios binefăcător al umanităţii în vremea noastră. 

Inventatorul neobosit a fost, în acelaşi timp, un om bun 
şi făcător de bine, care, în fiecare descoperire, s'a gândit 
înainte de toate la cât pot folosi semenii săi din noua 
taină pe care a smuls-o materiei mute şi oarbe. 

0 vieaţă de o puritate de cristal a fost necontenit legată de 
activitatea vrăjitorului ştiinţific care n'a cunoscut odihna. 

Cei cari fac deosebire între însuşirile sufleteşti şi dato¬ 
riile morale, a~rogându-şi privilegiul de a fi mai răi decât 
alţii fiindcă decât alţii se simt sau se cred mai deştepţi, ar 
putea lua exemplu dela Americanul simplu şi modest, că¬ 
ruia totuşi în orice oraş de cultură un monument ar trebui 
să dovedească recunoştinţa faţă de măreaţa lui faptă. 

1931 

MATILDA CUGLER-PONI 

Venerabila doamnă care Ia o aşa de înaintată vârstă 
pleacă dintre noi a fost, în vieaţa ei împodobită 
cu atâtea daruri sufleteşti, un exemplu în toate pri- 
vinţile. 

Pe vremea când poezia era sinceritate, sentiment şi 
simplicitate, versurile Matildei Cugler au fost cetite 
şi, mai mult, cântate, de atâta lume care a găsit în ar¬ 
monia uşoară a silabelor ritmice, cu un parfum de sen¬ 
timentalitate duioasă, mângâiere în multe suferinţi şi 
deziluzii. 

Soţie a unui om eminent, în care era întrupată dis¬ 
creta înţelepciune a rasei lui moldoveneşti, d-na Poni 
a fost buna sfătuitoare care se ascunde şi sprijinul moral 
care e totdeauna la căpătâiul îndoielilor şi necazurilor 
pe care oricui, şi mai ales omului drept şi bun, lumea 
le dă din bielşug. 

O astfel de vieaţa sa îndemne pe femeile de azi, care 
au nevoie de asemenea îndemnuri, şi în sensul ei să se 

crească, harnice, modeste şi bune, acelea de care, mâne, 
are nevoie neamul nostru, pentru a nu cădea, pradă 
păcatelor fatale ale unei modernităţi în afară de morala 
eternă, sau contra ei. 

1931 

N. LEON 

La Iaşi s'a stins d-rul Leon, — doctor de ştiinţe natu¬ 
rale, nu de medicină, — una din figurile cele mai sim¬ 
patice ale Universităţii moldovene. 

Sprinten până la bătrâneţă, cu un aier de cavalerească 
sfidare a vârstei, privind vieaţa vesel cu clarii Iui ochi 
albaştri şi plimbând pe străzile capitalei aţipite pălăria 
Iui de vechiu pictor flamand, cravata Iui învoaltă de 
poet romantic dela 1830, Leon era un bun şi blând prie¬ 
ten pentru tineretul pe care cu vorbă bună îl îndemna, 
ca şi pentru cei de vârsta sa. 

Unui astfel de om, chiar în atmosfera de ură obiş¬ 
nuită în anumite cercuri intelectuale ieşene, nimeni 
nu i-ar fi putut ieşi în cale cu o vorbă rea. 

Naturalistul din şcoala lui HaeckeI, în a cărui doc¬ 
trină a crezut până la sfârşit, era un cercetător atent 
al făpturilor lui Dumnezeu, până la gângăniile cele 
mai mărunte şi scârboase, care căpătau un interes de¬ 
osebit pentru dânsul. 

Din această trudă neîntreruptă, din acest zimbet de 
veşnică tinereţă se forma valoarea ţi farmecul acestui 
om, asemenea cu care nu dă tineretul crescut şi în pri¬ 
mejdii şi în răsfăţ. 

1931 

UN ÎNVĂŢAT: D-RUL PAULESCU 

Profesorul Paulescu, care a trăit ca un mucenic şi a 
murit ca un sfânt, înfăţişează în chipul ccl mai expresiv 
pe învăţatul român, aşa cum îl fac cele mai bune tradiţii 
ale ţării noastre. 

Cine l-ar fi văzut discret, rece, tăcut, nu şi-ar fi dat 
samă de opera pe care acest om o avea în urma sa. A 
trebuit ca moartea să deslege pe prietenii cei mai de 
aproape, pe ucenicii cei mai credincioşi pentru ca reve¬ 
laţia să se producă şi să se cunoască numărul şi însemnă¬ 
tatea descoperirilor lui. Mulţi ştiau numai că Paulescu 
are în politică o anume direcţie, pe care, de altfel, n'o stră¬ 
muta în activitatea sa profesională, plină de cea mai 
caldă iubire de oameni. 

Intr'o vreme când faima precede munca şi valorile 
adevărate sunt răspinse de obrăznicia care se îndeasă, 
vieaţa şi moartea acestui om de merit sunt un îndemn 
şi o învăţătură pentru tineretul care trebue să reziste 
ispitelor gloriei răpede făcute. 

1931 

NATHAN SODERBL^OM 

Şeful Bisericii suedeze, fericit patriarh trăind ţn mij¬ 
locul numeroasei sale familii, a dispărut acum câteva 
zile. 

Trăind aşa de departe, acest cleric luminaţ, care se bu¬ 
cura, pretutindeni, de un mare prestigiu, e legaţ totuşi 
de noi, la cari, acum câţiva ani, şi-a ţrimes solul, prin 
marea operă de apropiere a Bisericilor, pe care a jntre- 
prinsio şi căreia i-a sacrificat mulţi ani din vieaţa sa, 
atflt de ocupată- 

I s'a p£\ruţ arhiepiscopului dela Upsala c£\, în aceste 
zile de nehoţărîre, de zbucium fără sens, de pofte 
niciodată satisfăcute, de părăsire a.toţ ce odinioară lega 
pe oameni, duşmănia, rivalitatea chiar dintre Bisericile 
în care vremile au împărţit creştinătatea e fără sens, 
că jn aceste sfâşieri e o încurajare a propagandelor celor 
mai josnice ca şi a celor mai distrugătoare. 

Şi s'a pus pe lucru. Astfel, la capătul unor lungi silinţi, a 
putut să vadă su fr cerul palid al paţriei sale nordice 
adun^ndu-se la un loc, discutând prieteneşte, isprăvind 

printr’o marcată apropiere pe cârmuitorii tuturor formelor 
religiei sale, dela protestantismul cel mai modern 
până la ieratica maiestate a bătrânelor patriarhii asiatice 
şi africane. 

Această apropiere creştină, care e în mare parte opera 
lui Nathan Soderblom, îi va însemna statornic numele 
în istoria vicisitudinilor creştinismului. 

1931 

MORMÂNTUL REGELUI FERDINAND 

Flori multe acoperiau Vineri piatra sub care se odih¬ 
neşte chinuitul trup al regelui Ferdinand. 

Rare ori a fost atâta seninătate la un parastas de prinţ. 
Cântările se înălţau într'o atmosferă de pioasă reculegere. 
Ceva din sufletul cel bun al celui care a cârmuit cu 
discretă înţelepciune şi cu ascuns devotament soarta 
României în cele mai grele momente, plutea în aierul 
necropolei argeşene. 

Judecata asupra acestei grele şi glorioase domnii ter¬ 
minată în mari sfâşieri dinastice şi nesiguranţe pe¬ 
riculoase nu s’a rostit încă. 

Ea va trebui să ţie samă de ce a fost politica ei, dar şi 
de ce a fost omenesc în dosul acestei politici, atât de mare 
în ce priveşte întregirea hotarelor, atât de supusă criti¬ 
celor în ce priveşte cârmuirea internă — a altora pe 
alături de regele domnitor. 

Umanitatea regelui Unirii, aceea va trezi oricând o în¬ 
duioşată simpatie prin delicateţa unui suflet care, ple- 
cându-se nu odată în faţa împrejurărilor şi influenţelor, 

păstra pentru sine un colţ în care era lumina cea mai 
clară şi mirezmele cele mai rare. 

Toţi aceia cari înţeleg ce poate ascunde un suflet 
omenesc de sacră sfială se vor uni în această emoţionantă 
preţuire. 

1931 

Bunul I. N. Roman s'a stins subit la Constanţa unde 
bătrânul poet, — rămas poet până la ultima clipă a 
vieţii sale, — se încetăţenise oaspete al ţărmului pontic 
de mulţi ani de zile. 

Acuma patruzeci şi ceva de ani, un tânăr Ardelean 
câştigase multe prietenii prin frumuscţa sa de Săliştean 
cu ochii negri şi barba deasă, prin meşteşugul versurilor 
însufleţite de spiritul eminescian şi prin vioiciunea con¬ 
deiului său de ziarist. 

Roman, al cărui elegant cilindru era cunoscut de 
toată lumea, reprezintă în presa partidul liberal, acel 
partid care avea în frunte pe cei mai aleşi oameni din 
capitala de odinioară a Moldovei şi care, prin tragedia că¬ 
derii marelui Brătianu, câştigase şi pe câţiva din tinerii 
ieşiţi dela Universitate. 

O direcţie pe care n'a părăsit-o niciodată, alegând doar, 
acuma în urmă, între cele două nuanţe ale grupării. 
Pentru dânsul, partidul rămăsese aşa cum îi apăruse 

tânărului Ardelean Ia douăzeci de ani, tot aşa de tânăr 
cum era, cum rămăsese sufletul lui însuşi. 

In această veşnică tinereţă, omul cu un zâmbet pe 
buze a trăit peste şaizeci de ani fără a fi urît pe nimeni, 
fără a fi spus cuiva o vorbă rea. 

Rară şi preţioasă laudă, aceea pe care a meritat-o el! 

1931 

GENERALUL DRAGALINA 

A fost cândva un războiu pentru întregirea neamului, 
s au topit în aceeaşi voinţă de sacrificiu toate osebirile 
meschine care ne scot ca duşmani unii în faţa altora, — 
o, ce ridiculă duşmănie, fără nicio adevărată osebire în 
idei, fără niciun antagonism de tradiţie ; numai vanitate şi 
interes!—, ne-am simţit oare cândva o naţie? Acestea 
sunt întrebările care se pun de câte ori un om de atunci 
răsare, plin de mustrări. 

Generalul Dragalina, care se comemorează astăzi, a 
fost un Român dela locul lui bănăţean, dar un Român 
pentru toţi Românii, pentru marile scopuri generale ro¬ 
mâneşti. Ofiţer în România — deci: <<regăţean », — el a 
dat ţării libere ceea ce e marea însuşire a oamenilor 
din ţinutul său: vitejia sinceră, căreia-i place pericolul, 
care-1 caută, îl înfruntă, pentru scop, desigur, dar şi 
pentru frumuseţa gestului. 

Gestul, el l-a făcut mergând în voia soartei după da¬ 
toria lui, şi de gestul acesta a murit. 

General, căzând ca un soldat. 

1931 

MONUMENTUL LUI DIMITRIE GRECEANU 

S'a ridicat la Iaşi un bust lui Diinitrie Greceanu — 
ministrul care şi-a găsit un sfârşit atât de tragic în 
atentatul dela Senat. 

Se ştie cu ce seninătate antică cel aşa de greu rănit 
a trecut prin ultima încercare, dând exemplu de cum tre- 
buesc primite de un om de suflet înalt răspunderile şi 
riscurile situaţiilor supreme în Stat. 

Cariera politică a lui Diinitrie Greceanu s'a desfăşurat 
mai ales înainte de războiu, dar şi în împrejurările mult 
superioare celor de azi un om ca dânsul avea însuşiri 
de acelea prin care cineva riscă să răinâie puţin înţeles 
şi neapreciat după justa valoare. 

Nu că acest urmaş de cinstiţi boieri moldoveni ar fi 
avut acele mari însuşiri oratorice care smulg succesul, că 
mintea lui ar fi creat ceva din formele nouă de care de 
atâta vreme avem nevoie ori că în administraţie s'ar fi 
dovedit un stăpânitor de oameni chemat. Dar era la 
dânsul un simţ ales pentru lucrurile pline de cuviinţă şi de 
frumuseţă, o iubire de carte şi o evlavie de trecut pe care 

trebuia să i le surprinzi, o aristocratică atitudine de a 
reprezintă tradiţia pe care o avea în însăşi sângele său. 

De aceea, când oameni datori să se sacrifice în războiu 
se eschivau dela primejdie, el, fără să aibă o asemenea 
datorie, s'a oferit, după buna datină a înaintaşilor săi. 

Şi, dacă nu i-a fost dat să moară împotriva duşmanului 
naţional, duşmanul social l-a răpus la locul unde 
întrupa ordinea istorică şi naturală a societăţii noastre. 

1931 

NESTOR URECHIĂ 

Ne părăseşte un om foarte cult şi înzestrat cu un 
frumos talent literar, un iubitor pasionat al ţării sale, în 
natura de azi, în amintirile de ieri, dar mai ales unul 
de o nesfârşită modestie şi bunătate, Nestor Urechiă. 

Prin vieaţă s'a strecurat ca o umbră, evitând tot ce era 
zgomot, tot ce putea să pară dorinţă de a fi văzut, pu¬ 
tinţă de a fi apreciat. 

Greaua lui copilărie şi tinereţă, apăsarea unui nume 
care sub multe raporturi era greu de purtat, i-au dat 
această înfăţişare simpatică, sub care va rămânea în 
amintirea acelora cari, fie numai prin scris, ca mine, 
l-au cunoscut. 

Se va găsi greu un om care să facă din diletantismul 
zelos mai mult decât a izbutit să facă, în cărţile sale 
de pitoresc, în articolele sale de istorie românească, 
acela care a fost Nestor Urechiă. 

1031 

ZAMFIR ARBORE 

Un articol călduros al d-lui Ccsar Petrescu aduce îna¬ 
intea publicului român figura quasi-nonagenarului scriitor 
şi profesor Zamfir Arbore, pe care legea pensiilor îl 
aruncă în mizeria slujbaşilor îmbătrâniţi ai unui Stat 
fără recunoştinţă. 

D, Zamfir Arbore reprezintă tipul Basarabeanului bun, 
patriarhal şi înaintat în vederi, gata de luptă şi iubitor 
de pace, sol al schimbărilor de mâne şi păstrător neclintit 
al datinei. Cu aceşti omeni s'a ţinut, de fapt, toată vechea 
Moldovă, cu aceşti blajini neînfrânţi. Dar, dacă acesta e 
tipul cel adevărat, nu e şi tipul care, dintre Basarabeni, 
poate reuşi. 

Şi de aceea, pe când atâţia dintre Prut şi Nistru au 
atins prin oportunism situaţii nesperate, bătrânul luptă¬ 
tor pentru liberarea de mai nimeni întrevăzută a ţării 
sale de origine, dispare, uitat de toţi, în umbra grea a 
anilor înaintatei sale bătrâneţe. 

Şi e nedrept. E păcat! 

1931 

AMINTIREA LUI N. FILIPESCU 

Amintirea lui N. Filipescu răsare din nou astăzi şi, la 
vremea ei, căci e a unui om între neoameni. 

Acest boier de neam aducea în lumea liliputanismului 
constituţional şi «partidal» apucături care veniau din 
tradiţia însăşi a vechilor seminţii viteze. 

Lovia hotărît, furios, fără să vrea, la fiecare pas, 
printr'o nevoie de a-şi descărca marile puteri ancestrale, 
în fiinţe, moravuri şi aşezăminte care-i scăpau totdeauna 
prin chiar caracterul minuscul al proporţiilor şi mişcă¬ 
rilor lor. Prietenul îi era prieten şi duşman duşmanul. 
Era ceva duios într’o prietenie care nu se sprijinia pe 
îndatoriri, nici pe « comunitatea de program », ci pe flairul 
că omul aparţine accleeaşi familii, prin sânge sau prin 
suflet. Şi era ceva năvalnic într’o duşmănie neiertătoare, 
care l-a adus odată până în odaia de lucru a adversarului 
pentru a-i administra, în ciuda gloanţelor de revolver, 
o corecţiune. 

Ţinea la ţară şi la naţie nu pentru sentimentalităţi 
apoase şi pentru teorii de carton, ci pentru că întreaga lui 

făptură venea de acolo, pentrucă, fiind altfel, s'ar fi 
renegat pe sine. 

Păcat că acest om care clădea masiv şi trainic, când 
avea prilej, s'a pierdut într'un mediu în care nu era alt 
bronz decât al gologanilor! 

1931 

UNUL DIN CEI VECHI: DIMITRIE COMŞA 

Bătrânul Dimitrie Comşa a ajuns la ceasul odihnei. 

Ce Ardelean de treabă, dintr'o generaţie a cării vieaţă 
a fost numai ideal şi sacrificiu, petrecută fiind toată, 
şi cu atâta plăcere, între masa de lucru de acasă şi vizita 
la temniţile politice ale regimului maghiar! Şi ce resem¬ 
nare la dânsul, când altă vreme a adus la suprafaţă alţi 
oameni, cari nici la masa de lucru n'au prea stat şi nici 
n'au făcut cunoştinţa cu găzduirea în gherlele stăpânilor. 

Când alţii se vor duce, va rămânea o clipă în aier pra¬ 
ful pe carc-1 vor fi răscolit într'o vană zbatere de am¬ 
biţii. După cei din felul bunului Moş Comşa va rămânea 
o întreagă opera de folklore artistic care e pentru noi o 
veşnică mândrie. Căci ce n’a făcut el din cămăşile şi opre- 
gele, din covoarele şi scoarţele, din furcile şi uneltele 
gospodăriei ţărăneşti din Ardeal în albume a căror exe¬ 
cutare e o minune şi biruie ce au fost în stare să lucreze 
alte popoare care, ele, aveau Statul lor! 

Şi valoarea unui om se preţuieşte în ce lasă după 
dânsul ca un adaus la vieaţa neamului său. 

1931 

TITTONI 

Italia pierde pe unul dintre cei mai încercaţi oameni 
politici ai ei. Fostul ministru de Externe al regatului, 
Tittoni, făcea parte din familia marilor diplomaţi cari 
aveau două însuşiri superioare : stăpâneau toată comoara 
tradiţiei şi erau şi capabili de o interpretare individuală. 

Mai presus de partide şi de clientele, ei reprezintau, 
cu ajutorul personalităţii lor distinse, interesele per¬ 
manente ale Statului, care el însuş avea o singură poli¬ 
tică în afară. 

La Paris, acela care dispare astăzi a lucrat, în momen¬ 
tele cele mai delicate, cu o elegantă dibăcie unita cu un 
înalt simţ al răspunderii, care i-au asigurat un loc de 
frunte în diplomaţia marelui războiu. 

Simpatiile pe care le inspira acolo au ajuns să iie o 
zestre a patriei sale. 

Câţiva diplomaţi şi-au luat de mult rangul alăturea 
de comandanţii de armate în istoria uriaşului conflict. 
Intre aceştia era şi Tittoni. 

1931 

GENERALUL BERTHELOT 

Bunul bătrân ai cărui ochi surâzători străluceau de 
bucurie de câte ori era în căsuţa-i românească de sub 
muntele ardelean, acela care, în Franţa Iui, era amicul 
de fiecare ceas al fiecăruia dintre martorii luptei pe care 
am purtat-o împreună, ne-a lăsat. A doua zi după ce şeful 
său a intrat în lumea umbrelor, el a părut ca se supune, 
vechiu soldat, unei misterioase chemări de întovărăşire. 

Generalul Berthelot a fost numai un general. Fără idei 
politice şi fără ambiţie, fără dorinţa de a ieşi în vitrină. 
Ostaş din alte timpuri, făcându-şi serviciul unde era ordi¬ 
nul, fără tristeţă în disgraţie, fără trufie în biruinţă. Un 
suflet care părea că vine din vremile când războiul era 
o vieaţă pentru oamenii voinici, cu hotărârile neclintite. 

Era pentru el o plăcere când îşi făcea datoria în 
singurul fel pentru care era născut. îşi iubea soldaţii 
şi era prietenul sigur al celor ce iubeau steagul lui. Uu 
Francez, un bun Francez din timpurile fără teorii. 

A fi inutil era pentru dânsul a muri. 

Şi a murit nemai fiind în serviciu. 

1931 

JOFFRE 

Marele soldat la căpătâiul căruia stă toată Franţa, a 
fost, oricâte merite s'ar recunoaşte însuşirilor de strateg 
ale lui Foch, celalt mareşal al victoriei, câştigătorul 
războiului. 

N'a avut niciodată pretenţiile unui geniu militar, şi 
din retragerea lui, aşa de modestă, n au ieşit nici cărţi 
de laudă pentru sine, nici atacuri împotriva altora. 

Nu s'a închipuit ca o personalitate providenţială, 
şi n'a cerut naţiei să-l aşeze între sfinţii ei mântuitori. 
Când l-am văzut la Bucureşti^ gras, greoiu, cu bunii lui 
ochi de burghez modest şi mulţămit, ne-am întrebat 
poate de ce în figura lui nu e nimic din tragicele străful¬ 
gerări pe care le aşteptam. Dar acest Catalan tăcut şi 
sfios a avut marele merit de a nu despera, de a sta pe loc, 
de a se înfige, de a aştepta biruinţa pe care n'a pulut-o 
smulge. De a aştepta cu siguranţa că ea trebue să vie. 

Şi cu credinţă se câştigă toate războaiele pe lume. 
Iar a lui a fost simplă şi tare. 

1931 

EPISCOPUL TEUTSCH 

Saşii au pierdut un om care nu va putea fi înlocuit 
şi care, chiar în situaţia care i se crease prin demisia 
de acum câteva luni, putea să fie un bun sfetnic pentru 
poporul său, de o bucată vreme vădit desorientat. Oa¬ 
meni ca dânsul, învăţaţi, nu fără talent, plini de o aşa 
de bună experienţă, care nu era numai a lui, modeşti, 
muncitori şi înţelepţi, vin de obiceiu numai dintr'un 
anume mediu şi trebue să aibă lungi şi rodnice tradiţii 
de familie. 

Fiu de episcop, legat prin înaintaşii săi şi toate legă¬ 
turile sale de toate domeniile de vieaţă şi activitate ale 
poporului său, răposatul Teutsch făcea în adevăr figura 
prinţului ce era nu numai pentru Biserica, dar pentru 
toată vieaţa socială şi politică a neamului său. 

Pe noi nu ne-a înţeles, şi de aceea nu ne-a iubit. Nu 
ştiu chiar dacă în sufletul vioiului bătrân era loc pentru 
a doua iubire, atât de puternică era cea dintâiu. Pentru 
Germani în genere a avut un devotament pe care a ştiut 
să-l exprime în forme prudente. Pentru Monarhia lui 

Francisc-Iosif a păstrat şi după risipirea ei sentimente 
de pietate şi de respect, pe care nu s'a sfiit să le 
rostească şi în scris. 

Faţă de dânsul, în schimb, Românii şi România, în 
care i-a. fost sortit să trăiască, au făcut tot ce au pu¬ 
tut, dela alegerea ca membru de onoare al Academiei 
Române la onorurile cu care l-a acoperit Statul. 

Opiniei publice însă i-a rămas un străin, şi de sigur 
că a fost păcat. 

1933 

ANA BRÂNCOVEANU, CONTESĂ DE NOAILLES 

A murit cel mai mare poet francez, care era despre 
partea tatălui o Româncă. 

Nu e locul în câteva râuduri, a doua zi după moartea 
ei, să se arăte ce loc unic a câştigat în literatura franceză, 
în a lumii întregi, femeia care crease din bielşugul sufle¬ 
tului ei, din tot ce poate da o ascendenţă intelectuală, 
din îndrăzneala de a face cu desăvârşire nou, din nespusa 
ei iubire de lumină şi de vieaţă, din eroica protestare 
contra întunerecului şi a morţii, o sensibilitate poetică 
pe care nimeni n'a putut-o imita, de care nimeni nu s’a 
putut apropia măcar şi care e formula cea mai delicată 
a ce are mai intim şi mai misterios sufletul modern. 

Dela înaintaşii români ea a avut acea moştenire de 
poezie care, prin bunica ei, soţia lui Dumitrachi Bibescu, 
bun gospodar oltean, îi venea din neamul, atât de în¬ 
zestrat literar, al Văcăreştilor. Tot romantismul ei este 
de acolo. Dar simţul ales pentru formă are şi altă origine: 
tatăl mamei ei, ambasador al Turciei la Londra, Mu- 
surus, a fost traducătorul în greceşte al lui Dante. 

Pentru nu ştiu ce cuvinte spuse întro clipă ele capriciu, 
smuls idealismului ei de acea amintire a Eladei care 
e în sufletul oricărui închinător al frumuseţei, s'a aruncat 
împotriva ei, poetă franceză prin toată creşterea pe 
care o primise, printr'o înstrăinare de copilă de care nu 
era vinovată, învinuirea că şi-a renegat naţia. Eu, care 
am propus şi reuşit ca Academia Română s'o numere 
printre membrii ei de onoare, cred cu toată convingerea 
că între cine cântă mediocru în româneşte după inspi¬ 
raţii total străine şi între cine aduce, genial, acordurile 
misterioase ale sufletului nostru într'una din cele mai 
mari literaturi ale lumii, e de preferat cu admiraţie 
acesta. 

1933 

UN VECHIU BASARABEAN: ZAMFIR ARBORE 

La o vrâstă de patriarh Zamfir Arbore închide ochii 
de mult obosiţi de scurgerea lungă a anilor şi de mize¬ 
riile urîte ale vremii. In omul acesta de o blândeţă fără 
margeni, de o seninătate ca a înţelepţilor din antichi¬ 
tate era o adevărată comoară din ceea ce naţia noastră 
are mai bun ca judecată dreaptă, simţire aleasă şi desă¬ 
vârşită cinste. 

Solia Basarabiei el ni-a adus-a în zile când nimeni 
nu se putea gândi la lucrurile mari, — dar şi grele, şi la 
aceasta nu ne gândim îndeajuns, — pe care ni le pre¬ 
gătea viitorul. Cartea despre ţara familiei lui este şi 
până astăzi ce se poate găsi mai deplin, mai sigur şi mai 
lămurit cu privire la Moldova de peste Prut. Acade¬ 
mia Română s'a onorat publicând-o, şi ea, dacă nu i-ar 
lipsi aşa de mult mijloacele, ar trebui să deie o a doua 
ediţie, ţinută în curent cu imensele schimbări care s’au 
petrecut de atunci: un Ştefan Ciobanu ar putea-o face 
mai bine decât oricare altul. 

Naţionalist dintre aceia cari înţeleg eă iubirea cea 
mai mare e datoare să găsească şi expresia cea mai 
stăpânită, Arbore, părtaş la agitaţiile umanitarismului 
rusesc din tinereţa sa, nu putea să uite acele visuri de 
frăţie între oameni în care s'a vădit nobleţă, aproape 
neînţeleasă astăzi, în vremea când omenirea se scuipă 
şi se sângeră, a generaţiei sale. Memorijle pe care le-a 
publicat arată cât de trainice rămăseseră la dânsul 
amintirile unor zile în care era o înălţare a cugetelor 
şi o curăţie a inimilor spre care râvnim în zădar astăzi, 
noi cari îmbătrânim. 

Aceste amintiri ale unei vieţi exemplar trăite vor 
fi fost singura mângâiere a celui care din priveliştile 
care treceau înaintea lui nu putea scoate ultimul zi iu¬ 
beţ al profeţiilor îndeplinite. 

1933 

I. GH. DUCA 

O crimă odioasă înlătură dintr'o vieaţă politică în 
care avea încă o pagină de scris, aceia care i-ar fi putut 
caracteriza puterea de creaţiune, căci talentul de a vorbi 
şi de a scrie era de atâtea decenii cunoscut, pe şeful par¬ 
tidului liberal. 

El cade în datorita îndeplinire a sarcinii de apărător 
al ordinii, decât care nimic nu se impune mai mult ca 
astăzi. 

«Şeful» de o fină inteligenţă care dispare în atât dc 
grozave împrejurări şi în jurul sicriului căruia niciun om 
dc bine nu trebue să lipsească, nu era făcut pentru 
această criză politică de astăzi şi poate chiar pentru 
niciun fel de politică. Dispoziţiile lui erau ale unui scri¬ 
itor,— şi a scris multe frumoase pagine, — şi ale unui 
profesor, şi se uită anii dc profesorat al tinereţelor sale. 
Fire impresionabilă, el se supunea unor voinţi mai 
tari decât dânsul, ca a lui Ion I. Brătianu, care l-a 
dominat aşa de mult, şi a fost dc sigur din partea-i o 
greşeală, pe care a plătit-o aşa de scump, aceea dc 

a crede că-I poate înlocui pe Brătianu într'un astfel 
de partid şi în astfel de vremuri. Tot ce era în el artă, 
eleganţă, atitudine studiată, nu se mai potrivia într'un 
timp când ce trebue, este asprimea în stare a zdrobi 
alte asprimi. 

A primit puterea cu melancolie, —aşa l-am văzut ultima 
oară — şi amintirea lui nu va fi aceea a oratorului cu 
violenţe impuse şi studiate, ci a unui aristocrat politic, 
supravieţuind vremuri care nu se vor întoarce poate 
niciodată, dar ce^re se vor impune admiraţiei, pentru 
tot ce au cuprins ca eleganţă a gestului şi a vorbei. 

1933 

MIHAIL SUŢU 

Nonagenarul care şi-a găsit locul de odihnă lângă 
biserica din Călineşti a familiei sale, Mihail Suţu, a fost, 
până la accidentul care i-a pregătit moartea, unul din 
cele mai extraordinare exemple ale vitalităţii care se 
capătă de cele mai multe ori numai la sfârşitul unei 
lungi desvoltări de rasă. 

Aproape orb, el urmărea nu numai orice se câştiga 
în ştiinţa căreia-i consacrase de mulţi ani de zile toate 
grijile lui, dar orice se petrecea în domeniul intelectual 
având şi cea mai slabă legătură cu aceste preocupaţii. 

L-am văzut într'o zi la Comisiunea Monumentelor 
Istorice protestând contra faptului că n'a fost convocat 
de mai bine de jumătate de secol, atunci când făcea 
parte din vechea comisiune a lui Odobescu, a cărui 
continuare ar fi cea de acum. Ne-am făcut o plăcere 
să-i oferim un loc de unde niciodată n'a lipsii. 

Pe străzile Parisului până acum câţiva ani umbla pe 
jos şi câteva răsturnări nu l-au putut face să renunţe 
a arăta că vânătorul pasionat de pe vremuri are încă 

picioare bune, A biruit o dublă pneumonie şi, îndată 
ce a putut răsufla, a venit la şedinţilc Academiei, 
Lupta de zeci de ani cu umbra lui Mommsen şi nu s'a 
lăsat până nu i-am adus la Paris ca să-i asculte teoria 
pe scepticul Theodore Reinach. 

Când a venit să-mi mulţămească pentru aceasta, a 
căzut vorba de Fanar şi cu cea mai mare energie acest 
prea perfect gentleman mă asigura că nu simte în el 
nimic fanariot. 

Vom mai avea oameni de această fibră? 

1933 

ULTIMUL ŞAGUNIST: EPISCOPUL BĂDESCU 

A murit la Caransebeş bătrânul episcop Iosif Traian 
Bădescu, căruia pe dreptate i se poate spune: ultimul 
şagunist. 

Dela Şaguna răposatul avea înfăţişarea pletoasă şi 
bărboasă, stufoasă în sprâncene, iute la căutătură, pe 
care o întâlneai şi la un Vlădică Popea, care i-a fost 
înaintaş. Dela dânsul simţul pentru o gospodărie cu 
răspundere. Tot dela dânsul un naţionalism sigur şi 
cuminte. Iar bucuria de oaspeţi aceea o avea şi dela el 
însuşi, dela rasa lui cea bună de ţărani bănăţeni. 

De el s 5 a vorbit puţin de când era în România. Cei 
cari au făcut ispravă înainte tac adesea speriaţi de 
zgomotul teribil pe care-1 fac de cincisprezece ani de 
zile aceia cari n'au făcut nimic ori au făcut ce nu tre¬ 
buiau să facă. 

Era şi puţintel democrat într'o vreme când şi episco¬ 
patul se poartă mai uşor şi a devenit mult mai amabil. 
Cum nu făcea niciun fel de politică, nici nu l-a băgat 
de samă nimeni, şi bine i-au făcut. 

Dar, pe vremea când Ungurii nu voiau să întărească 
pe protosinghelul, ce era, ca episcop, impulându-i că prea a 
ţinut făţiş la neamul său, pe atunci părintele Bădescu 
era cineva. 

Şi, când, în ciuda reputaţiilor mai nouţe, se va scrie 
istoria adevărată a felului cum s au unit Românii, va fi 
un loc şi pentru dânsul, cel care, acuma, s'a dus să 
doarmă în satul lui. 

1933 

TRECE UMBRA LUI CAROL L .. 

Asupra serbărilor dela Sinaia, — triste serbări în mij¬ 
locul sărăciei şi temerii de ziua de mâne şi adunare la 
ospăţ în jurul acelui pe care cu toţii l-au izgonit acuma 
câţiva ani şi înaintea căruia ca deţinător al puterii 
îngenunche cu toţii!, — trece umbra Iui Carol I. 

Simplu, sever rege, timid faţă de oameni, mândru 
faţă de misiunea lui regală, ferit de tot ce e faţadă şi 
zgomot şi apărând numai ca zeul monarhiei la ceasurile 
mari când un gest al lui hotăra împrejurările, singuratec 
şi păzit de orice prietenie, închis în cămăruţa de fier a 
conştiinţii sale, personificare a tradiţiei, de suverani¬ 
tate intangibilă şi inabordabilă, jucând din două par¬ 
tide ca să nu se turbure ţara şi, în fond, cel mai 
sensibil dintre oameni, dar ascunzând oricui o umani¬ 
tate adesea rănită care a isprăvit mut pe patul tuturor 
muceniciilor. 

Să nu se ciocnească păhărele o clipă şi gâtlejurile ora¬ 
torice să tacă! Asupra ambiţiilor exasperate care se 

pândesc din ochi în jurul stăpânului pe care nieiunul 
din ei nu-1 iubeşte, aceasta o comandă o ţară capabilă 
de a le toropi la pământ: Trece umbra lui Carol I... 
1933 

A murit în Ardeal un om cum nu se va mai găsi altul 
prin ciudatele contraste care se găseau într'însul. 

Era mic şi slab, cu o figură extrem de fină şi de nobilă, 
pe care o străbăteau fulgerele unor visuri ce nu se pot 
întrupa în cuvinte, şi atunci în ochii poate timizi, poate 
copilăreşte şireţi trecea o flacără. Crescut de o mamă 
pentru care avea un cult şi care ţinea pe lângă dânsa 
foarte strâns pe omul matur, cărunt, el avea totdeauna 
airul cui simte o supraveghere şi aşteaptă o permi¬ 
siune. Dar în mintea celui care purta un nume de 
profet al Vechiului Testament era credinţa că va face 
un lucru mare, că e dator sa-1 facă, aceasta fiind 
misiunea lui. 

Şef de regiuni ale Moţilor, craiu al munţilor, Avram 
Iancu, Horia . . . 

Şi în jurul lui era câte un băiat, câte o fată cu tri¬ 
color la mânecă — ei, toată oastea ... 

Dar el o simţea mare, puternică şi aştepta procla¬ 
marea. Şi, când a plecat din lume tot cum fusese, un 

avocat de provincie în România Mare de care visase şi 
pentru care suferise, i se va fi părut că soarta a fost 
cu dânsul grozav de nedreaptă, 

1933 

COLONELUL MAC IA 

Preşedintele Cataloniei s'a stins într'o vreme când 
ţara Iui cea mică avea aşa de multă nevoie de dânsul, 
căci un simbol cu acest trecut şi de această valoare 
nu se va găsi uşor. 

Colonelul Macia a fost unul dintre rarii oameni cari 
cred imposibilul, fiindcă el reprezintă dreptul şi nece¬ 
sitatea morală şi cari pentru a ajunge Ia ţinta lor se 
expun de o potrivă primejdiei faţă de duşmani şi ridicu- 
lului faţă de indiferenţi. Când regele Alfons, un mare 
nedreptăţit, stătea cu multă socoteală cuminte în frun¬ 
tea Spaniei fără autonomii locale şi naţionale, el a încer¬ 
cat nu odată pe calea revoluţionară, cu aşa de slabe 
puteri, să ajungă Ia Catalonia pentru poporul catalan. 
Nici după neizbânzile cele mai elocvente, nu s'a dat 
bătut, ci a luat-o dela capăt. 

împrejurările au făcut pentru dânsul, ceea ce ele, 
venind Ia vremea lor, fac totdeauna pentru cauzele pe 
care le-au zguduit întâiu îndrăzneţii. A putut să vadă la 
bătrâneţă o formă de quasi-Stat pentru miile de oameni 

cari vorbesc o limbă, au o literatură, pe care lumea n'o 
ştie cât e de bogată, şi se mândresc cu un trecut medieval 
foarte onorabil, care Ii aparţine. Şi Catalanii au fost 
destul de cuminţi ca să-şi puie în frunte, nu pe un dema¬ 
gog răsărit, cum răsar ei, ci pe omul care a crezut, a 
luptat şi a suferit. 

Macia a murit cu mulţămirea că i-a fost dat să aibă 
cea mai înaltă răsplătire pe care a putut-o visa. 

1933 

COMEMORAREA LUI CONSTANTIN CIIIODARIU 

S’a făcut slujba bisericească pentru trei ani dela ple¬ 
carea dintre noi, cu adâncă durere că părăseşte o muncă 
începută cu desăvârşită credinţă şi continuată până la 
desăvârşita istovire a puterilor, Constantin Cihodariu, 
secretarul general al grupării noastre. 

Intr'o societate unde «bunul de gură » e considerat 
ca primul cetăţean şi unde fără «atitudini» ajunge 
cineva cu greu să fie cunoscut şi preţuit, un om, un 
suflet ca dânsul trec fără a atrage atenţia acelora cari 
şi mai departe se închină, uneori cu făţărnicie, de multe ori 
cu sfânta prostie, la zeii lor cei falşi de lut. 

Inginerul ieşean, dintr’o familie de răzeşi ai Vasluiului, 
era un om de puţine cuvinte şi unul căruia nu-i plăcea 
să se strâmbe pentru public. Politica nu l-a atras nu 
numai în tinereţe, dar nici în plină maturitate. Avea o 
profesiune — o, politiciani fără niciuna ! — şi era onest 
faţă de profesia sa, din care de altfel a trăit şi după ce a 
ieşit la pensie. 

Atunci când pe câmpul lui îşi făcuse datoria lui, el 
a venit la mine. A venit cu două cuvinte pe buze. Vrea 
să fie de folos ţării şi găseşte că acesta e locul lui. 

Şi s'a apucat de lucru inginereşte, cu aceeaşi îngrijire 
cu care lucra un pod care nu trebuie să se dărâme, şi înălţa 
o clădire care trebuie să rămâie pe temeliile ei, numai ale 
ei. A introdus ordine şi a făcut dovadă de autoritate. 
Neeoborîndu-se până la demagogia ieftenă prin care se 
adună toate fleacurile într'un « mare partid », el m'a 
ajutat să am în clipa guvernării pe care o aştepta cu 
admirabil optimism şi pe care n'a văzut-o, nefiind 
măcar deputat în Parlament ca acelea de azi, oameni 
cari să reprezinte moralitate şi ideal. 

Unei lumi aşa de cinic mânate numai de pofte, un 
astfel de om, mort de pe urma strădaniilor sale în mijlocul 
unui popor care nu l-a înţeles, se poate înfăţişa ca model. 

1933 

ŞTEFAN CICŞO POP 

Sţ dţsfflţţa dţodatfl ţa o byţatfl dţ stflflţfl şi sţ fostoi 
golţa pyypystios, ţolţyyaty şi pfimţjdioasy. Dţ aţţţa nu 
ţfa poatţ ufl altyl Pfifltfţ Afdţlţjp ţajţ sfl poatfl vofbi 

muiţimdor e a dynsyi, fii ndeu ţi n* ţr a » ia urm a urmei» 
dţţut în s uşi întrupare 3 i°r» aşa ţym i ,a u f ue at v e a euri d e 

s U f erinţU şi dţ yybdaye ţaye dţodaty sţ dţsţayţy într ° 
sylbatţţy poyniyţ dţ distyygţyţ, ţhiay daţy ay fi ţa dţ jyy 

împreiur iume a toşi su pipu- 

Luat din acest rost, pus în Parlamente cu meşteşu¬ 
guri, omul era rud şi stângaciu, dar îl scăpa din situaţii 
grele, făcând din el şi un bun preşedinte, un humor 
sănătos, de care nu abuza, venind şi el din acest ancestral 
fond ţărănesc de acasă dela dânsul. 

Ardealul devenit românesc va da altfel de reprezin- 
tanţi; un Sfarmă-Piatră ca dânsul — niciodată. 

1934 

VICTIMA DIN VIENA: CANCELARUL DOLLFUSS 

Bestia umană, stăpână pe soarta lumii în atâtea 
privinţi, a mai făcut o victimă. Un grup de conspiratori 
în uniforme de poliţişti au pătruns în palatul guvernului 
şi au împuşcat pe cancelarul Dollfuss. 

Piere un om de o energie extraordinară, sărac, dş 
moravuri simple, fără nimic din falsul prestigiu al 
dictatorilor obişnuiţi, un servitor devotat al micii lui 
ţări, pe care credea că trebue s'o ţie la o parte de tulbu¬ 
ratele valuri ale imperialismului german. Dollfuss nu 
era un magician şi el nu plastrona. Funcţionar într’o ţară 
deprinsă a asculta de oamenii în funcţie, el nu dispunea 
de mijloacele care creează şi menţin pe idoli. 

Pentru el era o scădere, pentru succesiunea Iui, un 
avantagiu. Fiindcă el e dintre oamenii cari se pot în¬ 
locui. 

Oricine va crede ca dânsul în două lucruri: că un 
popor nu poate fi mânat cu bomba la o stăpânire care 
nu-i place şi că oamenii bombei merită ştreangul, va 
putea face la Viena ceea ce a făcut acela pe care l-au 

suprimat briganzii comandaţi de acolo unde un mort 
mai mult nu interesează. 

Şi, în acestă apărare, conştiinţa tuturor oamenilor 
de bine, supravieţuitori ai unei civilizaţii morale moarte, 
va fi cu dânsul. 

1934 

HINDENBURG 

Greoiul soldat aproape nonagenar, care figura ca pre¬ 
şedinte al Statului cârmuit, reformat şi însângerat de 
Hitler, s'a stins după ani întregi în cari a dovedit câtă 
deosebire este între un mare general care distruge pe 
duşman şi între un om politic care zi de zi se lasă distrus 
de un rival, fie el chiar ieşit din fundul unei aventuri 
cutezătoare. 

Alegerea lui Hindenburg, care a emoţionat atunci 
aşa de puternic lumea întreagă, era în legătură nu cu 
talentele de alt ordin ale mareşalului, ci cu o speranţă, 
cu o iluzie a poporului german; aceia ca s'ar putea 
dărâma tratatele desonorante şi mutilatoare, că Ger¬ 
mania, cu acest învingător în frunte, ar putea fi din 
nou ce a fost. 

Şi aşteptarea era zădarnică: fostul supus al Maiestăţii 
Sale celui de al doilea Wilhelm a fost mai paşnic decât 
orice burghez aşezat, pe baza insignificanţei sale, în 
Scaunul confecţionat de ideologia, astăzi complet nimi¬ 
cită, dela Weimar. 

Atunci, în chip firesc, acelaşi popor german, stăpânit 
de aceeaşi chinuitoare obsesie, s’a adresat aiurea. 
Cineva a cutezat să afirme că această operă o va face 
el, care e în stare să aşeze Germania, răsbunată, în 
fruntea lumii întregi. 

Şi atunci acei cari voiseră pe Hindenburg preşedinte 
l-au ridicat pe Hitler ca « prinţ » al naţiei. 

Bătrânul a tăcut. Poate şi el credea că acest nou 
venit va săvârşi minunea de care el însuşi, care ştia ce 
este războiul, s’a simţit, dela început, incapabil. Va fi 
avut el în clipa când închidea ochii viziunea Rinului 
trecut, a Poloniei invadate, a Vienei anexate sub con¬ 
ducerea lui Adolf I, devenit împăratul «Reichului al 
treilea pe care el l-a creat ? Ori poate a binecuvântat 
pe Dumnezeu că-1 ia înaintea catastrofei pe care o 
pregăteşte acesta? 

1934 

GHEORGHE BOGDAN-DUICĂ 

Cu toată vârsta lui înaintată, ştiinţa românească 
pierde în Gheorghe Bogdan-Duică, încetat din vieaţă 
subit la Braşov, locul naşterii sale, pe unul din cei mai 
activi şi mai spornici scriitori ai eL 

Făcea parte dintr'o generaţie războinică, şi vijelios, 
aprig, peste orice consideraţii, călcând în picioare şi în¬ 
rudire şi prietenii şi sfidând orice critică, a fost acest 
erudit care avea şi ceasuri de poezie — ca bun traducă¬ 
tor în versuri —, dar care înainte de toate simţea nevoia 
să-şi descopere un duşman, fie şi între cei mai de aproape 
de dânsul, şi să caute a-1 distruge, gata, de altfel, să reia 
de a doua zi relaţiile neţinute în samă în clipa încle¬ 
ştării, care era pentru dânsul o necesitate şi o voluptate. 

Tovarăşul de tinereţă al lui Coşbuc a înfruntat în 
Ardeal autoritatea Mitropolitului Miron Romanul şi, 
trecut în Bucovina, a purtat războiu cu guvernatorul 
austriac Bourguignon. Iar, când s*a aşezat la Bucureşti, 
a alergat îndată după o ţintă pentru noi campanii, pe 
care le-a dus, nedrept, dar de sigur sincer, cu oricine 

i-a răsărit în cale având alte idei şi alte metode. Ca învă¬ 
ţat — şi a fost unul dintre Românii cari au ştiut şi cer¬ 
cetat mai mult, uimind prin formidabila sa informaţie, 
— el vădea aceeaşi tendinţă dominantă a puternicii 
* sale personalităţi. 

In strângerea ştirilor mari şi mici, mai ales mici, căci 
migala îl îmbăta de bucurie cu nesfârşitele surprinderi 
ce prepară, el avea aierul unui răsturnător de stânci, 
care le rupe şi le sfarmă pentru nisipul de care caută a 
se folosi, fie şi ca să-I arunce în vânt. Nicio piedecă nu-1 
opria în avântul cercetărilor sale. Şi ce ieşea din această 
trudă era neaşteptat de nou, stabilindu-se legături a 
căror delicateţă ar fi scăpat privirii, oricât de atente, 
a altuia. 

Dintr'un subiect de nimic el crea o întreagă lume, 
de care acest amorezat de microcosme se îmbăta. A 
ştudiat şi cunoscut adâna filosofie, pedagogie, istorie, 
istorie literară, adunând diiî banul smuls familiei sale 
sărace biblioteci scumpe pe care, apoi, grăbit să scape 
de dânsele, le dăruia, le împărţia, le-ar fi distrus. Se 
pare că era în fundul sufletului său un om adânc simţi¬ 
tor, care ascundea această lăture, vădit umilitoare, 
prin brutalităţi voite. Cu atât mai adâncă a fost părerea 
de rău a acelor cari, preţuindu-1 şi iubindu-1, au fost 
împiedecaţi prin surprinderile unui temperament voit 
bizar dela colaborarea care ar fi folosit tuturora. 

Munca lui însă o va întâlni oricând oricine va cerceta 
domeniile în care, oprindu-se, fie şi numai o clipă, el 
s'a dovedit stăpân. 

1934 

TOGO 

Cu amiralul Togo se duce nu numai un mare coman¬ 
dant, dar şi unul din ultimii eroi ai unui epoce care e 
aproape neînţeleasă pentru tristele vremuri de zgomot 
şi desechilibru de astăzi. 

Biruitorul dela Tsushima reprezintă în adevăr tipul 
de samurai pe care evul mediu iaponez, de cavalerism 
şi spirit de sacrificiu, îl transmisese veacului Parlamen¬ 
telor şi luptelor politice. 

A câştigat victoria fără să aibă aierul ca face alt¬ 
ceva decât îndeplinirea precisă a celui mal simple din 
datorii, una din acelea pe care, de altfel, oricine 
altul ar fi putut-o îndeplini ca şi dânsul. O deper¬ 
sonalizare a faptei mari de care numai astfel de exem¬ 
plare umane, venind dintr’un astfel de mediu, pot 
fi capabile. 

Pe urmă el s’a cufundat în mijlocul poporului său, 
ale cărui virtuţi, la momentul hotărîtor pentru întreaga 
soartă a aceluia, le-a reprezintat. 

In momentul când tunurile ruseşti trag din nou în 
Extremul Orient, pe care Iâponia înţelege a şi-l rezerva, 
va mai găsi ea, străbătută de europeanism cum este, 
oameni ca Togo? 

1934 

GEORGE BALŞ 

Nu se poate spune în de ajuns ce suflet pleacă dintre 
noi cu George Balş, răpit de o infecţie a doua zi după 
ultimul drum pe care l-a făcut pentru cinstea ştiinţii 
româneşti, căreia i-a adus servicii nepreţuite. 

Cu dânsul se duce un boier, dintre aceia cari de două 
veacuri, sub influenţa culturii franceze, se aşează în 
acelaşi rând cu cei mai aleşi din aristocraţia Apusului, 
Creşterea lui la Geneva, mediul Iui familiar aşa de ales 
au venit ca dela sine pentru desvoltarea unor însuşiri pe 
care el le avea din instinct. Nam cunoscut, nu se poate 
cunoaşte un om de o mai mare probitate unită cu o 
discreţie şi o delicateţă de suflet excepţionale. In mijlo¬ 
cul brutalităţilor unei vieţi amestecate el se retrăgea în 
cetăţuia inexpugnabilă a rezervei sale, a cării sfială 
aparentă era singurul mijloc de apărare al unei naturi 
ca a lui. 

Crescut ca pentru altă lume, el s'a iniţiat uimitor de 
răpede în toate realităţile noastre, în toate domeniile 
căreia, afară de politică, şi-a simţit datoria să se 

amestece, cu aceeaşi muncă onestă de a cării mulţămită 
nu ştia cum să se ascundă mai bine, găsind singura 
răsplată în lucrul bine făcut. 

Inginer, el a învăţat arhitectura. Ce a putut da în 
acest domeniu a arăta atât de practic conceputul depo¬ 
zit al Academiei Române, al cărui membru devotat a 
fost, reprezintând şi în administraţia ei un spirit de 
gospodărie luminată, care nu îngăduia nicio concesie 
niciunui interes. Cunoscând de mult vechile noastre 
monumente, el a fost aproape silit să comunice comoara 
unor cunoştinţe de o uimitoare bogăţie şi siguranţă. 
Cu el împreună am publicat în limba franceză cartea 
de revelaţie despre «Vechea artă românească». Pentru 
Moldova a reluat subiectul într’o strălucită prezinţarc 
în trei volume a desvoltării artei de clădire a Moldove¬ 
nilor. Pentru toate timpurile această operă va fi baza, 
neatacabilă din orice punct de vedere, a orientărilor. 
Ea e o glorie pentru ştiinţa noastră. 

In Comisiunea Monumentelor Istorice el era de fapt 
conducătorul, prin cunoştinţile sale tehnice, prin ne¬ 
contenita prezenţă la datorie, prin devotamentul său 
nesfârşit pentru urmele clădite ale trecutului în care 
familia sa jucase o aşa de largă parte fără ca şi din 
aceasta el să fi tras cât de puţină mândrie. 

In jurul nostru, cei cari am rămas, o astfel de pierdere 
creează un gol pe care întru câtva poate să-l umple 
numai iubitoarea noastră amintire a bunei şi blândei 
lui figuri. 

1934 

UN REGE EROU: REGELE ALBERT 

Un accident a pus capăt mult înainte de vreme vieţii 
aceluia care va rămânea în istorie printre figurile cele mai 
luminoase şi mai simpatice din tragedia groaznică a 
marelui războiu. 

Regele Albert a dovedit, într'o vreme când politica, 
peste obişnuitele sentimente omeneşti, socoate, combină 
şi hotărăşte, că este ceva mai scump decât toate avan- 
tagiile: onoarea unei ţări întrupată în Suveranul ei. 

In numele acestei onori a Belgiei el a înfruntat cu 
conştiinţă sigură tot ce trebuia să vie asupra patriei pe 
care o iubea aşa de mult, şi$ în mijlocul celor mai mari 
nenorociri, când din patrie rămăsese numai o iluzie şi 
el, cu nobila sa tovarăşă, erau aproape nişte pribegi, n"a 
fost în acest suflet excepţional un singur moment de 
nesiguranţă sau de tresărire. 

A fost cavalerul fără pată al cumplitei încăierări. 

Şi aceasta fără nimic din ce ar sămăna cu mândria, cu 
dorinţa de a se face ştiut şi văzut. Nu se poate la un loc 

ca al său mai multă simplicitate şi modestie, mai deplină 
înlăturare a tot ce ar fi putut să se considere ca fixarea 
şi reclamarea unui rol. 

Cine a avut ca mine marea favoare de a-1 cunoaşte, de 
a-1 vedea şi auzi de mai multe ori, păstrează neştearsă 
amintirea acelui suflet aşa de ales, care, vorbind de ceea 
ce făcuse însuşi, părea numai un martur oarecare al 
dramei în care totuşi el fusese neegalabilul erou regal. 

1934 

CCVIII 

CARAGHEORGIIE 

Se comemorează în Iugoslavia omul simplu şi viteaz 
care a întemeiat Statul ca o mare comunitate de ţărani 
într'o lume unde boierul era Turc, iar clericul înalt 
un Grec din Fanar. Caragheorghe a fost un revoluţionar 
fără idei, dar cu toată tradiţia care se afla în adâncul 
minţii sale. A fost un comandant de oaste, un veliclii 
vojd ,, cum se intitula, căruia nu i-a abătut de titluri mari 
şi de forme impunătoare, aşa încât, atunci când rolul i s'a 
isprăvit şi a trebuit să plece în străinătatea de unde se va 
întoarce numai pentru a fi jertfa ucigaşilor din însăşi na¬ 
ţia sa, ceea ce începuse el cu cavalerism a putut să fie 
continuat de altul, cu dibăcie. 

E o figură deosebit de simpatică şi a cărui soartă ne¬ 
dreaptă nu poate decât să mişte adânc pe oricine simte 
nedreptatea cu care societăţile, şi nu numai cele ignorante, 
care au o scuză, tratează pe oamenii cari li-au făcut tot bi¬ 
nele ce puteau. Măcar în anii de exil, când se afla pe pă¬ 
mântul Basarabiei, unde i s'a îngropat un fiu şi unde fiica 
a încheiat legătura de căsătorie, bunicul regelui Petru a 

vorbit româneşte, şi la noi s'au găsit două din clopotele 
menite bisericuţii lui dela Topola, dintre care cel adus de 
mine la Belgrad în 1913 a fost apoi topit de năvălitorii 
austro-unguri. 

Datorim însă noi, Românii, o adevărată recunoştinţă 
acelui care a ridicat cel dintâiu steag de libertate dincolo 
de Dunăre. Căci dela şeful sârb a luat Tudor din Vlădi- 
miri ceea ce-i înseamnă locul în istoria neamului său: 
adunarea naţională a ţăranilor, mergând sub arme ca să 
întemeieze la Bucureşti Statul, sprijinit pe ţărani, în 
care orice înţelegător al menirii poporului nostru tre¬ 
buie să-şi capete rostul potrivit vredniciei sale. 

1934 

VASILE GOLDIŞ 


Intre oamenii politici ai Ardealului, avocaţi, bancheri, 
câte un medic, s’a strecurat din întâmplare şi un profesor. 
Profesorii aveau de lucru acolo, la şcolile confesionale, 
cu munca grea şi leafa puţină, chemate a ţinea piept 
celorlalte şcoli, ale Statului, bine plătite şi pline de elevi, 
furaţi şi dcla ai noştri. Şi în acele şcoli era un spirit, un 
vechiu spirit, care venea dela înaintaşii uniţi din veacul 
al XVIII-lea şi dela pionierii ortodocşi dela începutul 
celui al XlX-lea, venea dela legionarii idealului român, 
şi asupra acestui spirit de antică severitate se exercita con¬ 
tinuu autoritatea bisericească prin care pentru Români 
era înlocuit Statul. Astfel, la capătul ostenelilor însem¬ 
nate cu un simţ de superioară demnitate dascălii de 
acolo se întorceau în lumea cărţilor cu o dorinţă de a şti, 
de a îndrepta cunoştinţile lor, care nu e potrivită cu sgo- 
motoasele nimicnicii din care se ţese vieaţa politică, şi 
atunci chiar când ea e înobilată prin lupta pentru libera¬ 
rea unui neam. 

Totuşi, dela o vreme, pentrucă era nepot de episcop, 
de episcop cu prieteni şi cu duşmani, şi pentrucă Vlădica 
însuşi nu putea ieşi în frunte, Vasile Goldiş, profesor 
de latineşte pentru gimnaziul din Braşov şi diletant de 
sociologie, — el singur între atâţia fruntaşi ardeleni cari 
n'ar fi putut da definiţia noii ştiinţi—, a fost prins 
într'o vâltoare unde aducea o frumoasă ţinută, o figură 
simpatică, un glas vibrant, reminiscenţe de lectură, o fi¬ 
rească ambiţie şi, neapărat, desorientare. Scos înainte 
la zile mari, el reîntra în umbră pe urmă. Ştia carte şi 
era jenant. 

Atunci, după unire, s'a dus unde l-au chemat. A de¬ 
venit, ca ministru averescan, «fripturist» pentru cei 
cari îl voiseră imobilizat la prezidenţia Camerei, înţe¬ 
leasă pur decorativ. La urmă, după aceste vicisitudini, 
l-au cazat la «Asociaţie ». Dar, acum era prea târziu. 
Sufletul era viu, dar trupul se istovea. 

Aceasta a fost tragedia lui Vasile Goldiş, fiindcă era 
profesor de latineşte şi cetise sociologie. 

1934 

ALEXANDRU MAVRODI 

Alexandru Mavrodi a fost un om de mare inteligenţă, 
un om de autoritate şi un bun conducător de oameni, 
care ştia să se facă ascultat. Cariera strălucită pe care a 
făcut-o arată cum fără a trece prin filiera unui învăţământ 
care dă atâtea suflete sterpe, poate cineva să-şi câştige 
tot ce trebuie pentru a sta în primele rânduri ale unei 
societăţi. In zilele grele dela Iaşi a fost unul din puţinii 
cari nu s^au temut, şi a răspândit încredere în jurul său. 

Director de teatru naţional, el a păstrat ca o sfidare 
către duşman tot ce în timpuri normale e legat de insti¬ 
tuţia sa. Pe când toţi croitorii de c&pii după piesele fran¬ 
ceze pretindeau monopolul scenei, el a avut curajul de a 
reprezenta piesa mea, de afirmaţie naţională, ((învierea Iui 
Ştefan Cel Mare». Dacă m’am legat apoi de teatru, aceasta 
se datoreşte încrederii pe care mi-a dat-o şi pentru care 
mă simt dator, în clipa când îl coboară în pământ, cu 
acest act de adâncă gratitudine, care se uneşte cu părerea 
de rău că omul de energie s'a dus dintre noi tocmai când 
de aceştia ni trebuie mai mult decât de oricari alţii. 

1934 . 

Dr. I. CANTACUZINO 

Doctorul Ion Cantacuzino era însăşi întruparea inte¬ 
grală a puterii, voinţii şi inteligenţii omeneşti, un exem¬ 
plar de rasă cum trebuie veacuri pentru a-1 dărui unui 
popor. 

O vitalitate imensă respira din trupul său voinic, 
din superbu-i cap de rege barbar ducându-şi oştile la 
asaltul Romei râvnite, din podoaba bogată, acuma 
albă, a părului care-i aureola fruntea, din strângerea de 
mână puternic prietenească, din ochii strălucitori de 
lumină, bunătate şi veselie, din inflexiunile glasului în 
care era simfonia însăşi a acestui tare ritm de vieaţă pe 
care vrâsta nu-1 scăzuse. 

Cugetarea lui atingea toate domeniile ştiinţii şi toate 
înfăţişările frumuseţei, unind o cunoaştere profundă cu 
o aleasă eleganţă în prezintare, dar mai presus de toate 
cu o coloratură pitorescă absolut personală, şi, la acest 
uriaş sanguin jucându-se cu teoriile şi jonglând cu ipo¬ 
tezele, nu fără oarecare scânteie de îndoială ironica în 
privirile care nu s au aprins niciodată de acea prostească 

încredere în ce ţi se pare că este şi pe care lumea o nu* 
meşte convingere şi o stimează ca atare, din când în când 
porneau duioase unde de simţire care arătau larga 
generozitate a inimii. Cine a lucrat cu dânsul a simţit-o 
din când în când. 

Unii au abuzat de această însuşire mărinimoasă. Nu era 
chip să-l fereşti de o asemenea exploatare: era prea bun 
pentru ca să consimtă măcar a o recunoaşte. 

Un astfel de om, dintr'un neam care a stăpânit din 
secol în secol, nu se poate să nu se intereseze de politică. 
El o vedea în linii mari, care se urcau sus spre un ideal de 
libertate umană în care nu era nimic din preocupaţiile 
de partid şi de club. Orice mişcare în acest sens putea 
conta pe dânsul, şi el i se dădea întreg. Se putea ca a 
doua zi s'o uite, când, oricât ar fi lăsat să se întrebuinţeze 
numele său pe vreo faţadă, el scăpa definiţiei, se re¬ 
volta, în adâncul său, contra ideii că aparţine la cineva, 
sau la ceva care a devenit o doctrină. 

Era în acest domeniu cavalerul steagului liber, şi ce 
putea fi un program pentru inteligenţa care vânturase 
toate ideile dând fiecăreia ceva dela dânsul numai 
aşa ca o eleimosină pentru săraci! 

Fără gestul lui vieaţa intelectuală a ţării va fi ceva 
mai îngustă, şi simţitor mai rece. 

1934 

La Blaj s'a stins, trăsnit de o hemoragie cerebrală, 
canonicul Coltor. 

Intre Ardelenii tineri cari au apucat mult dorita zi a 
liberării nu era unul singur care să aibă, cu o vieaţă 
de o puritate absolută, atâta inteligenţă, cultură şi chib¬ 
zuinţă înţeleaptă ca acela care aşa de curând ne lasă. 
La însuşirile celelalte se adăugia: o bună dispoziţie, 
o modestie, o politeţă, care dădeau măruntului cleric 
ceva din înfăţişarea Monseignorului roman când e de 
bună rasă şi de o educaţie deosebită. 

N'a cerut nimic şi de aceea i s'a dat puţin. O clipă, 
numai câteva săptămâni un subsecretariat de Stat dela 
care s'a dus, fără a trânti uşa după dânsul, — el părea 
menit unei mai mari, mai deosebite şi mai folositoare 
misiuni: aceea de a fi cândva şeful Bisericii pe care 
cu un neclintit devotament a servit-o. 

Vieaţa aceasta destul de scurtă s'a strecurat însă 
fără a-şigăsiel momentul, fără a-şi scoborî măcar în scris 

înţelesul. Pentru astfel de oameni aspra natură-1 făcuse 
prea îngrijit şi, dându-şi seamă de greşeala ei, l-a şi 
rechemat răpede la dânsa, cea mare, senină şi bună, 
1934 

Crima odioasă, răpeşte ţării sale, şi aliaţilor ei, faţă 
de care acest viteaz ostaş a fost loial, pe încă atât de 
tânărul rege Alexandru al Jugoslaviei. 

Urmările loviturii ticăloase vor fi imense. Ca şi Serbia 
de pe vremuri, lipsită de marele ei prinţ Mihail, în mo¬ 
mentul când acesta organizase puternic armata ei, Iu¬ 
goslavia pierde un conducător aşa de energic şi aşa de 
prevăzător, într'un moment când legăturile dintre deo¬ 
sebitele provincii cereau autoritatea şi prestigiul lui 
personal pentru a se consolida. Cu un copil şi o Regenţă, 
lucrul se va face mult mai greu, şi atâtea elemente 
disolvante vor putea să-şi încerce jocul. 

Pentru alianţa în trei, care păzea, în aceste părţi, 
ordinea de lucruri ieşită din sacrificiile enorme ale ma¬ 
relui războiu, pierderea nu se poate socoti îndeajuns. 
Una din puternicele ei garanţii dispare. 

Cea ce a stors însă lacrimi tuturor celor cari au cu¬ 
noscut pe acest discret şi modest căpitan de oaste** era 
aleasa lui bunătate, lipsa de orice trufie, plăcerea de a 

face binele, atenţia pentru orice merit. In afară de în¬ 
suşirile din naştere, educaţia geneveză pusese pecetea 
ei pe acest suflet aşa de distins şi aşa de nobil. 

Alexandru al Iugoslaviei se aşează, în istoria ţării 
sale, sus în galeria eroilor martiri. 

1934 


S'a pierdut, nu pentru, ţara sa numai şi pentru 
prietenii ei, dar pentru umanitatea de azi, aşa de săracă 
în ce priveşte personalităţile reprezentative, eroii, în 
adevăratul, marele şi simplu înţeles al cuvântului, un om. 

Alexandru al Jugoslaviei a fost acest om pentru 
felul cum dela început a înţeles a-şi face vieaţa. 

Fiu de pribeag, el a trăit modest, îngustat chiar, în 
acea Genevă, care e, din veac în veac pentru oricine, 
de orice religie şi de orice naţie, poposeşte pentru mai 
mult timp acolo, o învăţătoare în ce priveşte două mari 
şi rare însuşiri: îndeplinirea exactă, plină de devota¬ 
ment, a datoriei, aşa cum o predica asprul, neîndu- 
ratul Calvin, şi lipsa de orice decor, de orice pompă şi 
paradă, în locul cărora aşează maiestatea clasică a sim¬ 
plicităţii absolute. Dar în această primă tinereţă stu¬ 
dioasă îi treceau prin minte, pe când ultimul Obrenovici 
aluneca .spre grozava-i tragedie, amintirea înaintaşilor 
săi, oameni cu firea tare, cu voinţa neînfrântă: Cara- 
gheorghe cel vechiu, ţăranul luptător, trezind un popor 
întreg la vieaţă fără să vadă înaintea ochilor linia- 


www.dacoromanica.ro 


REGELE ALEXANDRU AL JUGOSLAVIEI 


413 


mentele unui Stat, Alexandru, cel scos de intrigi din 
moştenirea sa şi sortit să moară pe pământ străin, 
tatăl, Petru, care, pe frontul francez din 1870, ca şi 
pe acela al marii răscoale bosniece din 1876, arătase cum 
înţelegea a-şi îndeplini datoria de moştenitor fără tron. 
Dar desigur despre aceste rizicuri toate nu spunea 
nimic nimănui acela care, nefiind măcar în primul rând 
al eredităţii unui tron ajuns la alţii, trecea printre cei 
de vârsta sa cu licărirea de inteligenţă în calzii ochi 
catifelaţi pe cari ochelarii de miop păreau meniţi să-i 
ascundă cât mai mult şi cu zâmbetul de bunăvoinţă şi de 
ironie în colţul buzelor fine. 

Deodată schimbarea prăpăstioasă s'a produs. Pe stră¬ 
zile Belgradului Petru exilatul trecea în mantie regală 
înconjurat de o armată peste care ultimele evenimente 
aruncaseră o umbră pe care numai soarele victoriei 
dela Cumanova putea s'o înlăture. 

Ce luptă grea cu duşmanii, din lăuntru şi din afară, 
dar mai ales cu prietenii, cu nişte prieteni aşa de grei! 
Tânărul a fost scutit de sarcinele supt care nu odată 
părintele său s'a îndoit: o pregătire militară serfoasă îl 
aştepta Ia Petrograd, unde îndată după restituirea 
vechii dinastii s'a dus fără să ştie de ce mare folos va 
fi învăţătura ce va căpăta acolo. 

Când s'a întors, problema bosniacă stătea să deslăn- 
ţuiască războiul cu monarhia vecină, aşa de puternică 
în aparenţă, atunci. Apoi alianţa balcanică s'a întru¬ 
chipat, scoţând în faţa Turciei decăzute frontul cru¬ 
ciatei menite să gonească din Europa pe vechii uzur¬ 
patori. Atunci eroul ascuns în tânărul acesta despre 

care nu se vorbise nimic s’a trezit. Legenda dela Cosovo 
l-a fncunjurat şi străbătut, m^n^ndu-1 la biruinţa 
r£\spl£\titoare, desăvârşită- 

Sunt oameni pe cari un anume eveniment, adesea 
neaşteptat, îi transformă- A r^mas în prinţul Alexandru 
sufletul format Jn ferita izolare a Genevei, Jn aspra dis¬ 
ciplină a şcolii ruseşti, dar un ideal se înstăpânise pe 
dansul şi el nu era, cu toată acea c£ ddă privire visă¬ 
toare a ochilor negri şi cu tot acest zâmbet către zădăr¬ 
nicia lucrurilor care trec, decflt actualizarea umană 
a acelui ideal. Era într'ţnsul reîntruparea eroului de 
legendă- Marcu Crăişorul, făptura poeziei naţionale în 
ceasurile de durere, se înfăţişa Jn acest tănăr care 
simţea că are de acuma o operă de continuat. 

A urmat calea trasă de o sabie nevăzută în Marele 
războiu. O altă ca ^ e stropită cu Sflnge de multe veacuri 
ducea peste văi pline de morţi, peste munţii încreme¬ 
niţi în ghiaţa lor, peste insule în care cimitirele se 
întindeau pănă departe în largul mării. Calea lui era; în 
nedeslipită legătură cu pămăntul sărbesc pe care neno- 
rocireă părea că*l întinde şi Jn vecinătăţile ultimului 
refugiu luptător. Şi apoi un luminiş se făcu înaintea lui. 
In lumina de aureolă a triumfului muceniciei, cei mari 
de pe vremuri ai neamului său îl aşteptau acolo şi, 
fără trufie, dar şi cu siguranţa faptei îndeplinite, el 
s’a aşezat Iflngă ei. 

Acuma însă era vorba ca din ţara lărgită de-a-lungul 
Savei şi al Dunării pă n ă * n Alpii sloveni, c^t ţine rasa, 
în provincii cu alt trecut, cu alte obiceiuri, cu alte forme 
de organizare şi chiar cu altă religie, scrisă nu î n 

chirilica Moscovei, ci în latina Romei, să se facă o ţară, 
una .singură. 

Aceasta a voit-o el! Pentru un astfel de scop ce 
înseamnă litera pactelor constituţionale, meritele de un 
moment ale conducătorilor de partid, opinia publică a 
reprezentanţilor principiilor dela 1789, interesul egoist 
al zeilor colţişorului lui regional şi regionalist! Prinţul 
Alexandru dela Geneva n'ar fi tăiat nodul gordian al 
acestei teribile probleme. Noul Marcu Crăişorul nu s'a 
sfiit să o facă. Şi contra tuturora, cu ochii ţintă la 
viitorul care neapărat trebuia să se înfiinţeze, el a 
făcut-o. Dar când era vorba de a mărturisi şi a explica 
— nu de a scuza ! — Cel care-şi lua toată răspunderea 
o spunea fără fraze, atitudini şi gesturi, cu acea încân¬ 
tătoare simplicitate a educaţiei sale. 

Nu odată a arătat că ştia ce-1 aşteaptă. Şi, atunci, 
dacă buzele fine, faţă de brutala nedreptate a lumii, 
vor fi schiţat un ultim surâs, calda privire sigură a 
ochilor ce stăteau să se închidă a scăpărat o ultimă 
aprobare a faptei îndeplinite. 

4934 

Franţa pierde în ministrul său de Externe un om tânăr. 

Tânăr la peste şaptezeci de ani prin taina rasei 
solide careia-i aparţinea, prin vioiciunea de care-i era 
plină întreaga fiinţă, prin încrederea în vieaţă şi prin 
veselia cu care-şi îngâna anii aşa de înaintaţi. 

Politica externă, lucru pentru diplomaţi de carieră 
şi pentru urmaşi ai marilor familii, era pentru dânsul 
altceva decât pregătirea şi interpretarea de protocoale, 
acţiunea birocratică în jurul lor. In ea acest viguros 
burghez de provincie sănătoasă, care putea să îmbete 
pe alţii, rămânând treaz, aducea un simţ al realităţilor 
pe care se construeşte şi dela a căror soliditate atârnă 
toate planurile ce se pot face deasupra. 

Credea că e mare lucru să cunoşti oamenii, să le vor¬ 
beşti de-a-dreptul, să te aluneci chiar către o francheţă 
care numai arareori rămâne nerăsplătită. Şi, meridional 
cum era, nu-i displăceau*nici acele aprobări populare 
sgomotoase care duc cu ele sufletul naiv şi bun cu pa¬ 
siunea înfocată a popoarelor. 

Astfel căpătase şi o informaţie personală nepreţuită 
şi prietenii cari nu se pot trece altuia. 

Franţa, căreia azi îi lipseşte Polonia şi care nu va 
mai găsi în Răsărit un devotament ca al regelui Ale¬ 
xandru, va suferi şi de lipsa acestui simpatic întreţi- 
nător de alianţe. Cu atât mai bucuroşi suntem că şi 
în zilele mai rele ne găsim alături de dânsa. 

1934 

POINCARfî 

Omul pe care şi în clipa când stă să-l înghită mor¬ 
mântul îl înconjoară atâta ură a învinşilor unei cauze 
nedrepte şi aceia a unui umanitarism fără inimă pentru 
interesele propriului popor, a fost una din întrupările 
cele mai chibzuit energice ale marii rase de sinteză 
căreia-i aparţine şi ale cărei nobile însuşiri le-a înfă¬ 
ţişat cu o Statornicie, o încredere neclintită, o sigură 
energie care a impus respectul oricui. 

Raymond Poincare, Lorenul, neamul de grănicer cu 
voinţă de fier, «pumnul pătrat», încleştat şi gata să 
lovească în cine i-ar încălca pământul, aprig apărat din 
generaţie în generaţie, a fost, într'un războiu căruia-i 
datorim unitatea naţională, complementul necesar a 
Bretonului de stâncă dură Clemenceau, care a strigai 
în faţa lumii hotărîrea de a merge până la capăt pe 
drumul tăiat de constructorul de alianţe şi pregătitorul 
de puteri ce a fost acestălalt. 

Lor doi li datoreşte Franţa şi, cu dânsa, lumea, 
ceea ce este acum. 

Partea lui Poincare a fost cea mai grea. Lipsită de 
strălucire, ea a însemnat la început lunga trudă pentru 
a găsi baza şi a o consolida pentru marea sforţare şi, 
pe urmă, în mijlocul şi al duşmăniilor şi bănuielilor de 
acasă, refuzându-i bucuria de a ieşi pe frontul bătăliei 
sale , acceptarea tuturor condiţiilor care stăvilesc şi îm¬ 
piedecă pe un preşedinte de Republică. 

Scriitor prin vocaţie, cugetător prin instinct, acest 
om de concentrare sufletească a suferit mai puţin decât 
un temperament vijelios de aceste restricţii şi lipse de 
recunoştinţă. A opus criticei mărturisirea onestă a lu¬ 
crului săvârşit, necruţând pe nimeni, îndreptăţindu-se 
numai, prin munca sa, până atunci prea mult ascunsă. 

Şi s'a stins aşa, retras şi simplu, după ultima frază 
lăsată pe masa sa de lucru, 

1934 

MITROPOLITUL PIMEN 

Cu ^litropojitu] pimen, aşa de voinic încă acum câteva 
Juni şi J]arnic Ja şedinţi]e Senatului şi activ în răspân¬ 
direa unor pastoraje pe care le urmau aşa de puţin preoţii 
Jui prinşi până în gât de toate felurije de pojitic^, şi 
preocupat de soarta monumentelor istorice din eparhia 
sa, pe care căuta să Je înţejeagă pentru a Je putea apăra, 
dispare una din ceje mai interesante, de disarmonic şi 
dureros de interesante figuri din cjeruj superior de tran- 
siţie de prin ^880. 

fusese nu călugăr, ci preot, preot de sat, dar şi cjeric 
cu teoJogie de Cernăuţi, seacă teojogie, fără spirit şi 
plină de Jaicism austriac, foarte îngăduitoare faţă de clien¬ 
ţii intelectuali djn Regat. L>in amintirile anijor când era 
gospodar în casa Jui, trăind vieaţa pe care o trăim fie¬ 
care din noi, a rămas una din trăsăturile cj]ipujui său 
pe care J-au caricaturat aşa de crud cine nu-i înţelegea 
vremea şi vieaţa. pa rămas, pe lângă fataje neajunsuri, 
şi o mare, o strălucită însuşire. Cu greu se va găsi un 
bisericaş având îngerescul glas, de 0 neasemănată 

duioşie, pe care l-a păstrat, cristalin, până la peste 
optzeci de ani. 

Teologia de Cernăuţi îi impunea însă o atitudine 
intelectuală pentru care s'a trudit mult, dar din ale 
cării fireşti stângăcii se desfăcea o netăgăduită şi caldă 
iubire de ţara sa şi de neamul său. 

Acest Prahovean dela Proviţa, venit în Moldova, 
după alt Muntean, Partenie, care, acela, avea vicii, 
dar şi o mândrie covârşitoare, a găsit o tradiţie spre 
care înaintaşul căutase a se sui, iar părintele Pimen, 
în fond sfios şi nehotărît, înspăimântat de misiunea 
sarcinii sale, n'a încercat-o. Tradiţiei Moldovenilor din 
marea boierime: Costăcheşti şi Micleşti, măreţi şi blânzi 
totodată, un Iosif Naniescu, călugăr în toată fiinţa sa, 
li putea sta alături, ca unul ce era om în afară de tot 
ce poate da lumea. 

Dar ceilalţi... 

Şi întrebarea se pune şi acum înaintea tronului gol. 

1934 

— CE A FOST, ŞI NUMAI ATÂTA — 

Conştient de ce a făcut, mărunţelul moşneag, slab şi 
acru, ferit de a lua o atitudine şi de a rosti o convin¬ 
gere —.mie mi-a refuzat la premiul Academiei « Docu¬ 
mentele Bistriţei » întâiu pentrucă dădusem numai volu¬ 
mul I şi pe urmă fiindcă apucase a refuza acest volum, — 
ar fi fost foarte mirat dacji i s'ar fi spus că pentru onestele 
sale îndeletniciri, cuviincios şi precis răsplătite, i se va 
ridica o statue, şi mai ales că el va fi privit ca simbolul 
Banatului în care s'a născut ca fiu de ţeran — ceea ce 
se pare că e astăzi la unii oameni un argument decisiv 
(dar iei se ţineau nobili). 

Biografia Iui, largă ca a unui rege întemeietor de ţară, 
în Enciclopedia dela Sibiu, îl prezintă înainte şi după 
1848 ca avocat — şi a fost bun avocat şi «translator » — 
şi ca un meşter redactor de memorii juridice. In era 
absolutismului austriac a fost întrebuinţat ca magistrat, 
dar continua a fi autorul d petiţiilor » din partea cercu¬ 
rilor româneşti. In această epocă .a fost şi deputat. 

Rolul său cel mare mai a fost să creeze, subt aceeaşi 
administraţie a Austriecilor, condiţiile juridice ale Bise¬ 
ricii româneşti ortodoxe, desfăcută în sfârşit, ca un 
dar împărătesc, de a Sârbilor, 

Când s'a smuls lui Franz-Joseph Constituţia Monarhiei 
dualiste, dând Ungurilor tot ce e la Est de Leitha, Babeş, 
carejîntr'o broşură germană, fusese pentru monarhia uni¬ 
tară vieneză, a fost fireşte despoiat de ce i se dăduse 
pentru credinţa faţă de vechiul stăpân, A condus însă 
şi mai departe ziarul « Albina » şi a reuşit să fie ales 
în noul Parlament budapestan, pe care deci l-a acceptat. 
Şi, când a fost vorba de a se fixa ori pactul cu noua 
Ungarie ori programul de luptă contra ei, marea expe¬ 
rienţă a lui Babeş a fost indispensabilă. 

Om de teorii şi protocoale, fără energie de luptător şi 
cu totul fără poezie, acest om mic, sec şi rece a adus 
servicii care merită recunoaştere. Dar simbol al Bana¬ 
tului nu, căci strigă din mormintele lor cei prigoniţi 
şi izgoniţi, sufletele de foc: Murgu şi mai ales Moise 
Nicoară, pribegii la noi, oamenii slabi în protocoale, 
dar în suflete, tari! 

1934 

PHILIPPE BERTHELOT 

Acela pe care prin cuvintele călduroase ale d-lui 
Laval l-a lăudat, Ia coborîrea în mormânt, Franţa ofi¬ 
cială, dar care a fost lăsat, acuma câţiva ani, să cada 
cu atâta răsunet, Philippe Berthelot, a fost multă vreme, 
făcându-se a primi direcţii deosebite dela miniştrii cari 
se schimbau, conducătorul de fapt al politicei externe a 
ţerii sale, pe care a servit-o după cele mai bune tradiţii 
ale celei mai corecte birocraţii. 

Fiul marelui chimist şi al unei Italience, cumnatul 
acelui erudit rece şi fără greş care a fost Charles V. Lan- 
glois, n'a făcut politică, dar, prin însuşirile căpătate 
într\in aşa de distins mediu familiar şi mai ales prin 
permanenţa pe care o impunea experienţa, priceperea şi 
munca sa, a corectat deseori răul care rezultă fireşte 
din ruperea de continuitate. 

Puterea lui nu stătea în mijloace exterioare pe care 
nu le-a avut ori s'a ferit, prudent, într'o societate de o 
democraţie invidioasă, să le arăte. Ci în faptul că cl 

stăpânea perfect maşina diplomatică, pe care în parte 
o crease el şi care era gata să urmeze orice suggestie a sa. 

Şi Germania a avut, în aceeaşi discretă subordine, 
o putere ca aceasta, dar Francezul avea însuşiri de rasă 
şi calităţi de bună societate care lipseau celui din Berlin, 
închis în bizareriile sale. 

Oricum, ce bine e că, într'o societate de continue 
schimbări, se găsesc, la locurile de cea mai mare influenţă, 
şi astfel de oameni! 

1934 

A murit la peste optzeci de ani un mare pictor care 
a fost. 

Numele lui Mirea se rostea foarte rar, şi de foarte 
multă vreme. In colecţiile Statului se admira poezia, 
grija de cel din urmă amănunt, unită cu o delicată şi 
originală ştiinţă a compoziţiei, din cea mai mare şi cea 
mai frumoasă pânză a sa. Se mai gândea câte unul 
şi la altă vrăjire artistică a unei scene, aceasta din tre¬ 
cutul nostru: Mihai Viteazul înaintea capului învineţit 
al lui Andrei Bâthory, Că Mirea lucrase îndelung Ia cate¬ 
drala din Constanţa, într'un stil care nu e al tradiţiei, 
aceasta se dăduse uitării, iar că Iui i se datoreşte înfru¬ 
museţarea faţadei dela Ateneul Român o spune numai 
acuma necrologul. Doar portrete de ale lui supravieţuesc. 

De sigur că, într'o vreme când meşteşugul aşa de sub¬ 
til, vederea aşa de personală, necontenita tendinţă de a 
observa şi a înoi a unui Grigorescu se socoate lucru 
de trecut, Mirea nu zice nimic celor cari atât de uşor 

se ridică prin încrederea în sine şi prin superficialitatea 
unui public care cere numai sensaţie. 

Dar dispariţia meşterului moşneag ne face să gândim 
la unele laturi ale artei sale pe care le trecusem cu vede¬ 
rea cu toţii — şi pictorii leneşi şi preţuitorii lor generoşi. 
Pictura este şi cugetare şi simţire şi putere epică de a 
lega şi de a închega; este şi pătrundere adâncă a sufle¬ 
tului omenesc şi înţelegere a vieţii societăţilor care se 
schimbă. 

El ştia acestea, le ştia aşa de bine, încât a zvârlit cu 
desgust penelul cu care trezise legenda şi glorificase 
trecutul. In alt mediu acest solid Muscelean ar fi fost 
un Matejko. In al nostru, el a ajuns un profesor şi un 
funcţionar. 

Nu e de ajuns ca o ţară să dea talente; ea trebuie 
să ştie a le ţinea vii. 

1934 

PETRE GÂRBOYICEANU 

Vecinul mieu de bancă dela Senat a isprăvit aşa cum 
o făceau oamenii din antichitate. Cu o zi înainte, a vor¬ 
bit, a glumit, a anunţat împreună cu mine că d-1 Sândor 
Jozsef vrea să vorbească şi el pentru discursul d-lui 
Titulescu la Geneva, a făcut haz de cine a crezut, şi, 
acasă, după o noapte liniştită, şi-a chemat fiul, i-a reco¬ 
mandat ce trebuie să se facă, şi a închis ochii. 

Petre Gârboviceanu merita să fie scutit de chinurile 
cu care se omoară oamenii, cari n'au cerut să li se hără¬ 
zească vieaţa cu toate trudele şi necazurile ei pentru ca 
la capăt să fie batjocura supremă a agoniilor. 

Acest funcţionar model a fost un creator, şi nimic 
nu s'a clintit din aşezămintele pe care s'a priceput să Ic 
aşeze pe baze solide. 

Când Haret a slăbit centralizarea Ministeriului de 
Instrucţie şi Culte şi a vrut să treacă o parte din admi¬ 
nistraţia lui la două instituţii oarecum autonome, el a 
găsit doi modeşti, harnici şi absolut oneşti oameni dc 
mare ispravă. Pe unul, blândul Mihai Popescu, dela 

Casa Şcolilor, l-am pierdut de mult. Celalt, dela Casa 
Bisericii, dispare acum. 

Sarcina încredinţată lui a îndeplinit-o cu o mare 
pricepere şi cu o adâncă iubire. Şi azi, când e, în loc, 
un Ministeriu, se simte impulsul dat de dânsul. Intr'o 
avere încurcată şi primejduită, furată de cine vroia, 
el a introdus ordine. Şi, cu înalte preocupări de cultură, 
a pus alături Comisiunea Monumentelor Istorice, a 
cării operă numai răuvoitorii şi ignoranţii n'o preţuiesc. 

Iubirea pentru cultură a păstrat-o bătrânul pensio¬ 
nar. O importantă bibliotecă, înzestrată cu tot ce poate 
da tehnica modernă, s'a înjghebat în casa pe care a 
clădit-o pentru cetitorii viitorului. Şi el a murit cu 
gândul la dânsa. 

A fost astfel ctitor pentru ţară şi până în clipa din 
urmă. 

1934 

IORGU G. TOMA 

S'a stins un Bucovinean pentru care unirea cu Ro¬ 
mânia n'a fost prilejul unei îmbogăţiri sau scara către 
măriri nemeritate. 

Pe Iorgu G. Toma l-am cunoscut de mult. Cei cari 
i-au scris, cu indiferenţă, necrologul au uitat să spuie 
că el n'a colaborat numai la mica revistă a ţărişoarei 
sale, ci, cu un adevărat curaj, din cauza bănuielilor de 
iredentism, de care, cu atâta îngrijire, se fereau alţii, 
a scris şi la revistele mele, pan-româneşti, de pe vre¬ 
muri. 

Curajul acesta-1 arăta şi altfel. Nu în orice casă din 
acea Bucovină de acum vreo treizeci de ani oaspetele 
din Regatul român, atunci când el era privit cu bănuială 
din cauza scriselor sau atitudinilor sale, putea fi primit 
cu frăţească prietenie. La de astea nu se uita Iorgu 
Toma, care era şi magistrat, funcţionar de Stat. Am 
petrecut o noapte în casa lui, unde venisem obosit şi 
bolnav de drum, pentru nu ştiu ce legătură culturală. 

Eram confraţi în literatură. Toma ştia perfect nem¬ 
ţeşte, ceea ce pentru un Bucovinean nu era extraor¬ 
dinar, dar extraordinar era că ştia aşa de bine româ¬ 
neşte. Şi, astfel, îndrăgit mai ales de balada romantică 
germană, el a tradus-o cu energie şi cu sentiment, într'o 
formă fără greş. 

Pe urmă... Pe urmă intelectualii bucovineni► au 
făcut politică. Politica mea, a tineretului de atunci, 
dar fără să mărturisească legătura, totuşi aşa de vizi¬ 
bilă. Când ai lui au apucat spre clubul care părea mai 
recunoscător, el i-a urmat, fără convingere, dar fără 
ambiţii şi fără pofte. Parcă a fost cândva şi vice-preşe- 
dinte al Camerei. îndată însă iuruşul hămesit al profi¬ 
torilor a trecut peste dânsul şi el s'a lăsat, poetic şi ro¬ 
mantic, călcat în picioare. 

Şi în colţul lui de retragere a murit — şi ca să nu 
mai fie cu supărare nimănui. 

1935 

MITROPOLITUL VASILE SUCIU 

Asprul Dac cu capul pătrat, bărbia tare şi ochii de 
foc în orbitele adânci, călcând greu şi vorbind rar, în 
mâna căruia era de atâţia ani Biserica unită a Româ¬ 
nilor, s'a stins la capătul ostenelilor de care nu voia, 
de atâţia ani de zile, să cruţe trupul său istovit şi 
mutilat. 

Când a fost ales în locul unui prelat de nobil neam, 
având toată surâzătoarea graţie a acestei familii de 
vechi origini boiereşti legate de începuturile Moldovei, 
dar subt a cărui oblăduire blândă nu se dusese nici 
lupta contra străinului apăsător, nici nu se făcuse opera 
de creaţiune, cei cari se opriseră asupra lui ştiau că 
Vasile Suciu e un cărturar distins, un devotat om al 
şcolii şi un harnic administrator, dar nici ei nu bănuiau 
ce poate ieşi din hărnicia acestui neobosit ctitor. 

Cu dânsul a venit dârzenia la muncă a ţăranilor şi 
meşterilor de sat din cari se cobora. Fără preget — şi 
adesea aproape fără bani — s'a apucat de truda grea 
pentru îndeplinirea a ceea ce socotea că este datoria sa. 

Aşezămintele pe care le-a ridicat, şi nu pentru a sa 
trufie, căci a continuat să steie tot în vechiul, dar aşa 
de simpaticul castel de prinţ ardelean din veacul al 
XVII-lea, îi vor pomeni totdeauna numele. 

In această muncă el şi-a cheltuit toate puterile. Că¬ 
zând în grea boală, a trebuit să i se taie un picior. Cel 
care servea aşa de frumos în mândra biserică episco¬ 
pală a fost silit să steie de acum înainte în strana sa. 
Dar şi aşa n'a pregetat să reia oricând drumul la Bucu¬ 
reşti pentru binele alor săi. 

S'a ferit să facă, într'o ţară aşa de desbinată, o po¬ 
litică prin care s'ar fi adaus la greutăţile noastre. Amabil 
cu fiecare, nu s'a robit cu nimeni, fiindcă a se lega în¬ 
suşi însemna a primejdui interesele Scaunului său. 

Urmaşul ce i se va da va trebui să se ţie strict de 
această linie întru urmărirea aceloraşi interese. 

1935 

CCXXIII 

FRANCISC HOSSU LONGIN 

Pe vremea când Ardealul românesc era condus de 
adevărate dinastii de intelectuali, trecându-şi dreptu¬ 
rile de cârmuire şi prin căsătorii, s'ar fi putut prezice 
un frumos viitor politic tânărului de sânge nobil, de 
aleasă creştere, de cele mai frumoase virtuţi casnice 
care luase în căsătorie pe aleasa fiică a şefului recunoscut 
al românismului de peste munţi, Gheorghe Pop de 
Băseşti. 

Un respect înduioşat încunjura pe aceea care era 
socotită ca o domniţă a Românilor de peste Carpaţi 
şi patronagiul harnic pe care-1 acorda doamna Elena 
artei populare româneşti în ateliere ca acel din Orăştie 
o înălţa şi mai mult în ochii a mai mult decât o ge¬ 
neraţie. 

Bărbatul înalt şi voinic, cu obrajii îmbujoraţi, apărea 
ca un căpitan de oaste în luptele care vor veni. 

Apoi au venit alţi oameni, ai altei vremi. Francisc 
Hossu Longin se simţi dat la o parte, şi nu se împotrivi. 
Ajunse a i se da un loc în Parlament ca oricăruia din 

vasta clientelă a noilor stăpânitori ardeleni din România 
Mare. 

El s J a dat în lături, şi în colţul lui de retragere s J a 
stins. Nu înţelesese alte suflete, şi acelea n'avuseră 
nevoie de un suflet ca al Iui. 

1935 

CCXXIV 
IO AN BIANU 

S’a dus întemeietorul cel adevărat, păzitorul statornic, 
cinstitul şi harnicul străjer al cărţilor, aşa de multe şi 
de scumpe, aflate, aşezate, catalogate şi cu străşnicie 
apărate de dânsul, însuşi sufletul viu al Academiei Ro¬ 
mâne, zeul ei tutelar, viu acolo pentru eternitate, Ioan 
Bianu. 

Ce nu jertfise el acestei instituţii, a cării bibliotecă, 
a cării rânduială sunt un ajutor nepreţuit pentru cer- 
celători şi o mândrie pentru ţară! Bine pregătit, dus 
prin străinătate la studii serioase, format de condu¬ 
cători ai cercetărilor romanice, scriitor de talent, cu 
sufletul simţitor şi cugetarea sigură pe care l-a arătat 
în frumoasele sale discursuri la Academie, el şi-a interzis 
o activitate ştiinţifică pentru a se consacra unei strivi¬ 
toare gospodării culturale, în care aducea o nebiruită 
energie. Ani întregi, ca profesor s'a mulţumit doar cu 
o obositoare şi umilă catedră de liceu. 

Marile lui însuşiri veneau din vânjosul trunchiu ţără¬ 
nesc ardelean, a cărui ramură, dintre cele care nu mai 

răsar, era el. Cineva, aruncându-i injuriile curente Ia 
noi, a vorbit de paiele pe care a dormit copilul de pe 
Târnave. Somn meritat prin muncă pc floarea uscată 
a câmpului părintesc! De acolo a venit acest Blăjean 
de veche modă şi de sacră tradiţie, aşa cum l-am cu¬ 
noscut, iubit — şi uneori şi răbdat: cu disciplină de 
Roman întârziat care nu ştie înduplecarea şi cu ascunsă 
inimă dulce de cioban doinind din fluer. 

EI a murit spre optzeci de ani, întreg şi tânăr, fiind 
dintre aceia cari par a lăsa prietenilor tot ceea ce au 
fost. 

1935 

UN VECHIU ELIN IN PARIS: MAURICE CROISET 

Am fost la măreaţa slujbă catolică pentru acela care 
până la vârsta proorocilor a stat frumos şi drept, con¬ 
tinuând tipul bătrânilor dăruiţi cu euprepie elenică, 
profesorul Maurice Croiset. 

Şi la noi oricine a atins studiile greceşti a trebuit 
neapărat să-I cunoască şi să se inspire dela dânsul, del; 
gândul lui senin, dela fraza lui de armonie şi claritate. 
Dar ce fericiţi au fost aceia cari au cunoscut pe om! 

Tot era la el proporţie şi armonie. Truda grea a Apu¬ 
seanului care trăieşte numai pentru ştiinţă şi-i smulge 
dureros tainele care nu se dau uşor, nu-I crispase şi 
sluţise, nud încovoiase şi nu-I sbârcise. La catedra sa 
dela College de France, pe fotoliul său dela Academia 
de Inscripţii, septuagenarul, octogenarul, nonagenarul 
stătea ca un înţelept al vechimii pe marmura băncilor 
ateniene. Afară, ceaţa se întindea şi se strângea înapoi, 
picături cădeau din neguri, urlete de sirene şi vâjâiri 
de motoare tăiau un aer gros şi obscur, strigăte ner¬ 
voase trimeteau unde spre fereştile sălii, iar el stătea 

liniştit, străin de aceste toate deşănţări ale unei vremi 
triste şi chinuite, şi în colţul gurii zâmbia o uşoară 
lumină răsfrântă din Atena lui Pericle. 

Ce păcat că ultimii supravieţuitori ai epocei lui So- 
erate şi lui Phidias se pierd astfel fără urmaşi! 

1935 

AftASTASE SI^U 

Un om de gust şi un om de bine dispare cu Aj^astase 
Si m\b UH reprezentant înturziet al yremii in care o ayere 
mare în s emn a Şi o m a r e datorie socială. 

El, acela care nu e r a de & îci p^n în a in ta Şii săi, a ÎHţ e “ 
Jes-o m ai bin e decât atâţia Români de cel ffî a i curat 
sânge cari cred că au dreptul de a smulge cât m a i mU 11 
ţerii căreia niciodată nU i‘ a U dat de bun a yoie nifflic* 
In Joc să rămâie într' 0 yieaţă politică pân a ieri gata 
primească bucuros pe cine ayea mijl oac ele lui materiale, 
ej s'a dat Ja o parte înainte de furtun° as a şi n 0 r°i° asa 
năyălire a falsei democraţii care duce şi ea la ayep, 
dar Prin mijl° ac e care lui nu i‘ a U trebuit. S'a retras în 
cu^ul frumuseţii pe care o căuta ţn lungile sale călă- 
ţorii şi de aje cării icoane artistice i-a plăcut să se încuH' 

jure. 

N a strâns pe^ru dânsul numai» ci a simţit în el neYOÎa 
de a fi ctitor- M^ul templu gf ec m ca f e şi-a i|î c his como¬ 
rile, ce abia m a i încăpeau întinsul. fămân e ţefii- In c f e_ 

dinţat unui conducător cu discernământ şi experienţa 

el va pomeni mai mult decât cea mai strălucită carieră 
a onorurilor pe omul care n'a cerut nimic în schimb 
pentru ce a avut, din capul locului, intenţia de a dărui. 

EI întră astfel în categoria, odinioară atât de îmbiel- 
şugată, a marilor boieri prin generozitate. 

1935 

UN BOIER DE MODĂ VECHE: PAVEL BRĂTĂŞANU 


N'a fost un mare boier de viţă Pavel Brătăşanu, şi 
poate genealogia lui nu se urcă prea sus, dar el a fost 
boier prin inimă, cum atâţia boieri de naştere — când 
se mai ţinea în samă că e cineva boier-—n’au fost. 

Anii Iui de Paris nu se cunoşteau în oratoria de inter¬ 
jecţii şi de gesturi desperate, care, când toţi ştiau cât e 
de bun în fond, nu supăra pe nimeni, oricât de vehe¬ 
mentă ar fi fost ţâşnirea, urmată de cel mai desăvârşit 
calm. Era om simplu al acestei ţări, simplu prin spirit, 
dar mai ales simplu prin simţire. 

Stăpân de pământ, el a fost frate de oameni. Nu arăta 
ţeranilor săi, şi ţeranilor în genere, iubirea, atât de reală, 
prin gesturi sentimentale şi, ajuns, săracul, a fi membru 
al unui partid teoretic ţerănesc, el n'a lucrat niciodată 
pe linia unei idei. Dar un admirabil şi cald instinct îl 
îndrepta fără greş unde era ceva de făcut pentru desro- 
birea~~economică şi gospodăreasca desvoltare a clasei 
fundamentale din poporul românesc. 

El, care şi înainte împărţise brazdă sătenilor de pe 
moşiile sale, a avut Ia Iaşi, când alţii puneau piedecă 
sau cereau despăgubiri în aurul pe care nu-1 aveam şi 
nu-I puteam avea, a avut, zic, Ia Iaşi, în chestia, decisivă, 
a exproprierii o atitudine în adevăr admirabilă. N’a 
cântărit, n'a pretins, — şi mai ales n'a intrigat. 

Acesta va fi momentul Ia care se vor uita cei cari, 
urmărind problema agrară Ia noi, se vor opri şi Ia ori- 
ginala figură a Iui Pavel Brătăşanu. 

1935 


www.dacoromanica.ro 


CCXXVIII 


DAMIAN IZVERNICEANU 

Din Jimbolia se anunţă moartea, în plină bărbăţie 
şi împlinire de datorie, a profesorului Damian Iz- 
verniceanu. 

II cunoşteam de mult prin scrisul său de harnic pove¬ 
stitor al celor de acasă dela dânsul. Pagini simple şi ade¬ 
vărate, care nu se închinau niciunei mode şi nu ascultau 
de nicio direcţie. Amintiri puse pe hârtie, credincios, din 
iubire sau din milă faţă de dânsele. 

Era un Agârbiceanu al Banatului, ca şi acela care 
de mult ar trebui să fie la Academia Română, 
între cei mai buni scriitori ai vremii sale. Izverni- 
ceanu era, cu mult mai puţin, dar un martur cinstit 
al vremii sale. 

Mi-a trimes într'un rând un întreg pachet din ase¬ 
menea naraţiuni ale lui, răspândite, pierdute prin foi¬ 
letoane, cu speranţa, care s'a dovedit zădarnică, de a 
găsi un editor, aşa încât şi el să-şi poată aduce mănun¬ 
chiul înflorit ca prinos României celei noi şi mari, 
de care, subt jugul străin, visase. 

N'a insistat când a simţit că nu se poate, şi sulul 
de veche hârtie tipărită trebue să se afle undeva prin 
saltarele mele. 

A ajuns profesor Ia un liceu din margine. EI n'a aler¬ 
gat după politică, şi nici politica nu I-a căutat în colţul 
Iui. Acolo a murit. 

... In clipa când, pentru binele naţiei, ai săi se calcă 
în picioarele cailor şi se bat Ia cap cu măciucile. 

1935 

AVEM SUFLETE EROICE: BĂNCIULESCU 

La Cairo, într'un spital, otrăvit cu doctoriile luate 
pentru a putea cât mai iute să plece, s'a stins marele, 
neobositul aviator Bănciulescu. 

In activitatea publică, plină de svonul deşert al intrigilor 
în serviciul poftelor deslănţuite, care poate da impresia 
că, într'o fază de şovăire morală, de atâta lucru am 
ajuns a fi buni, vieaţa, care ni se relevează acum odată 
cu vestea acestui trist sfârşit între aşa de depărtaţi 
străini, e o mângâiere, un îndemn, mai mult chiar: 
o asigurare. 

Strălucitul ofiţer fusese aruncat la pământ în cursul 
unui sbor către Apus. Picioarele i-au fost sdrobite şi 
au trebuit tăiate. Pe cine oare, după o aşa de grozavă 
nenorocire, nu l-ar fi cuprins desnădejdea, căutând doar 
un colţ de lume unde sa se ascundă mândria aşa de crud 
rătezată ? 

El însă n'a capitulat. Nu numai că tinereţa lui s'a 
hotărît să lupte, oricum, până la capăt. Dar n'a părăsit nici 
cariera, chemarea pe care cu atâta iubire o îmbrăţişase. 

Sburător a voit să rămâie. Şi cu protesele care-i 
înlocuiau picioarele pierdute a străbătut văzduhul dela 
un capăt al lumii la altul, odată, de mai multe ori, până 
ce boala a izbutit să răpuie această extraordinară ener¬ 
gie eare-1 aşează între cele dintâi rânduri ale epopeii 
aeriene din timpurile noastre, capabile şi de cele mai 
nobile îndrăzneli. 

Oamenii mici şi mulţi pot să urmeze cu forfoteala lor. 
Pentru zilele mari ştim astfel că avem suflete eroice.. 

OMUL CARE S’A ÎNTORS ACASĂ: PANAITISTRATI 

In ce taine de nepătruns e înfăşurată această biată 
vieaţă omenească! Din ce adâncuri fără fund ni vin 
chemările şi călăuzirile! Şi ce neputincioasă e şi cea 
mai ascuţită inteligenţă, cea mai aprigă dârzenie faţă 
de poruncitoarea lor magie! 

Iată aşa şi cu acela aprig în luptă, sfidător de opinie 
publică, părăsitor de ţări şi răsturnător de lume cu pute¬ 
rile unui real talent care vrăjea tocmai prin lipsa a ce 
dă — şi a ce strică — acea cultură generală de care l-a 
lipsit soarta şi care, trecut prin toată stratosfera laudelor 
şi frământat prin toate vijeliile luptelor sociale, lăudat 
peste măsură şi cu cruzime batjocorit, e astăzi «ador¬ 
mitul robul Iui Dumnezeu Gherasim», căruia i se va 
cânta în biserică plângerea «oii celei pierdute 

Panait Istrati a vrut să fie aiurea decât în lumea sa, 
în ţara sa, în al cării sân stă să se odihnească acum. 
Iluzia ispititoare a balaurului revoltei l-a prins, l-a învâr¬ 
tit în aier, l-a aruncat în slăvi Ia care nimeni dintre ai 
noştri nu s'a ridicat. Furtunosul Ionian care i-a fost 

tatăl l-a asvârlit în aceste furtuni ca acelea pe care 
neamul lui le-a înfruntat pe ape. Dar ţeranca noastră, 
mama lui, l-a chemat cândva la sine şi, bolnav, sdrobit 
de glorie, el s'a întors la dânsa. 

A zăcut aici, şi-a închis ochii aici, — şi ea îl aşteaptă 
acum, aşa cum a vrut ea din mormânt, lângă dânsa, în 
cimitirul Sfântul Constantin din Brăila. 

Eroi ai marilor aventuri din orice domeniu, ceea ce 
vă aşteaptă, — aceasta e .... 

LA MOARTEA MAREŞALULUI PILSUDSKY 

Cu mareşalul Pilsudsky, unul dintre cei mai autentici 
eroi, în sensul antic, din timpurile noastre, nu dispare 
numai un om de cele mai mari calităţi în priveşte 
credinţa nesguduită în scopurile sale şi energia cu care 
ştia să le urmărească până la capăt, contra duşmanului 
ca şi contra prietenilor, ci şi întruparea unei legende 
care valora pentru Statul polon mai mult decât toate 
valorile lui politice împreună. 

Originile ei se găsesc de sigur în fapte, în neuitatele 
fapte care au pornit din neobosita iniţiativă a socia¬ 
listului de pe vremuri, tovarăş de luptă, de exil, de închi¬ 
soare şi suferinţi al atâtor altor internaţionalişti, care 
a devenit apoi învietorul unei naţiuni, creatorul şi apă¬ 
rătorul unei patrii. Dar mai ales în puterea de a perso¬ 
nifica şi de a interpreta mistic pe oameni, care e una 
din marile însuşiri ale poporului polon. 

El a înzeit astfel pe rând oameni de merit cari au ajuns 
prin aceasta mai mari decât ei înşişi: dela regele Casimir, 
la străinul Ştefan Bâthory, la Ioan Sobieski, la Kosciuszko 

şi la martirii cauzei polone în timpul când nu mai era 
un Stat. 

O astfel de încredere a naţiei întregi ridică însă pe 
cineva, cum am şpus, mult mai presus de puterile lui 
şi-l face capabil de a săvârşi minuni. 

Vor găsi Polonii, după ce-şi vor îndeplini ultimele 
datorii faţă de Iosif Pilsudsky, un altul de care să se 
poată prinde legenda, fără de care ţara va păstra cu 
greu locul pe care i l-a fixat acel care se duce? 

Fiindcă o vagă democraţie, care urăşte personalităţile, 
nu va putea înlocui misterioasa putere a legendei indis¬ 
pensabile, mai ales acolo. 

1935 

CCXXXII 
DUPĂ PILSUDSKI 

Mareşalul Pilsudsky a fost dintre acei oameni cari, 
dând totul poporului lui, se ridică însă mai sus decât 
ce constituie esenţa osebită a unui neam şi se integrează 
astfel în largul umanităţii. 

Cât timp ei sunt la cârmă, atâta vreme nu poate fi 
vorba de altă acţiune decât a lor. Formele constituţio¬ 
nale sunt indiferente, fiindcă interesul se îndreaptă 
asupra interpretării pe care ei le-o dau ; partidele poli¬ 
tice nu pot să aibă o adevărată consistenţă ; individuali¬ 
tăţile nu pot trăi decât ca să stea în serviciul aceluia 
care le domină prin proporţiile şi iniţiativa sa şi care 
cu un gest le poate sdrobi. 

Cum însă noi suntem numai trecătoare întrupări ale 
speţei şi rasei noastre, vine un moment când personali¬ 
tăţile excepţionale se duc, şi atunci poporul rămâne 
singur cu sineşi. 

Aşa se întâmplă astăzi cu poporul polon. 

El poate să-şi arăte pentru întâia oară adevărata voinţă, 
şi e dator a-şi da tot pentru întâia oară întreaga măsură. 

Se poate întâmpla — şi i-o dorim din toată inima — 
ca el să ne vădească tezaure ascunse până acum şi, ca 
direcţie, să aleagă drumuri care până azi au fost neex¬ 
plorate sau dela care el a fost chiar oprit, 

0 mare silinţă colectivă se va produce de sigur după ce 
ultimele salve vor răsuna deasupra mormântului eroului, 
şi cel mai preţios omagiu ce se va aduce memoriei lui 
va fi acesta, 

1935 

CONSTANTIN SĂRĂŢEANU 

Cu moartea magistratului Sărăţeanu dispare unul din- 
tre cei mai integri judecători şi un jurist de o mare cul¬ 
tură, iubitor pasionat al cărţii în sine. 

Capriciul d-Iui Maniu îl făcuse un moment regent al 
României şi nu se poate spune cu câtă modestie acest 
pensionar onest şi simpatic a primit o sarcină care în 
toate privinţile îl întrecea. 

Din ceea ce avuse câteva luni de zile n'a tras nicio 
vanitate şi a avut bunul simţ să ascundă cât mai mult 
o vieaţă vrednică de toată stima şi simpatia, pe care o 
politică meschină, reprezintată de un grup de oameni aca- 
parant, avuse necuviinţa de a încerca să o facă ridiculă, 
dar mijloacele sufleteşti ale celui de fapt jignit prin această 
onoare au ştiut cu discreţie să evite această situaţie. 

Era din rasa vechilor noştri boieri de ţară, care în 
atâtea privinţi putea sta alături cu Apusul cel mai 
bine crescut. 

Oricine l-a cunoscut îl regretă sincer. 

1935 

UN ÎNTEMEIETOR: DOCTORUL BRÂNZĂ 


Inaugurându-se Grădina Botanică, de acum înainte 
nu numai templu al ştiinţei, pe care sunt bucuros că 
l-am ajutat să se isprăvească, în scurta mea trecere — 
dezastroasă, cum o ştiu toţi idioţii —, la Instrucţie, dar 
şi loc de înseninare al Bucureştilor, s'a desvelit un bust 
al doctorului Brânză. 

încă un om al începuturilor. 

0, măreţia acestor începuturi, fără public, fără îndemn, 
fără o mână de sprijin, fără un cuvânt de recunoaştere, 
fără măcar siguranţa că opera ce s'a pornit va fi dusă 
mai departe! Dar ce sfânt lucru, ştiind toate aceslea, să 
stărui mai departe pe calea unde te întovărăşesc Tân¬ 
jirile ieftenelor ironii, amestecate din când în când şi cu 
piatra de praştie a unui copil, cu bolovanul aruncat 
de un nebun. 

Doctorul a lucrat aşa. Voia ca şi ţara lui să-şi aibă 
grădina botanică, laboratorul. Ii era milă de darul lui 
Dumnezeu din flori şi smerite buruieni pe care-1 cuprinde 

ţara, menită pare-că, prin blăstămul protivnic al Satanei, 
să rămâie veşnic neştiută. 

La locul Iui, între plantele Iui, doctorul Brânză zâm¬ 
beşte acuma, A fost pentru cine să lucreze. 

1935 

GHEORGHE POP DE BĂSEŞTI 

I-aş zice: Gheorghe Pop, nume care venea, de sigur, 
dela acei «popi» cu cari s'a ţinut şi pe cari s'a sprijinit 
toată vieaţa Românilor din Ardeal, «popi » îmbrăcaţi 
ţerăneşte şi trăind întocmai ca ţeranii. El însă n'ar fi 
consimţit să i se zică altfel decât cu predicatul nobiliar 
de care, şef al unui partid deţerani,era aşa de mândru, 
şi astfel, aşa cum era acest predicat, a reuşit să-l impuie, 
deşi în intimitate din cele trei nume rămânea numai 
acel de Gheorghe, cu un atribut de respect şi de afec¬ 
ţiune — tot ţerănesc. 

Şi sta la satul lui, la satul moşiei lui, ca un bun şi 
vechiu feudal ce era. Nu într'un castel, fiindcă, darnic 
cu instituţiile, îşi socotea de aproape banul când era 
vorba de el însuşi, ci în casa cea veche, joasă, aşa cum 
se făceau pe vremuri prin locurile sale. La doi paşi şi 
şcoala, o biată şcoală cum se putuse înjgheba, cu copii 
desculţi şi năcăjiţi. 

Dacă Gheorghe -Pop, nobilul român, cu pergamente 
dela vechii stăpâni unguri ai Ardealului, a fost aşa de 

ascultat, cu condiţia ca alţii să fie lăsaţi să lucreze în 
locul onestului senior din Băseşti, e din cauza acestui 
privilegiu aristocratic şi a sacrificiului pe care-1 făcuse 
de a nu-1 valorifica în cealaltă tabără, unde ar fi fost 
primit cu medievala camaraderie a celor din tagma 
aristocratică a Ungariei, 

Venea după un avocat din Turda şi avea ca prinţ 
moştenitor un mai mic avocat din micul Blaj, d-1 Maniu. 
Un «domn de Român » între ei doi era bine ca faţadă, 
şi succesorul, instalat de-a-binelea încă în vieaţa şefului, 
o admitea cu atât mai bucuros, cu cât în intimitate şi el, 
«domn de Român» din Sălagiu, se laudă cu aceleaşi 
perga mente. 

1935 

GHEORGHE VÂLSAN 

Ce tristă soartă au avut, ca oameni, cei mai mulţi 
din colaboratorii, animaţi de acelaşi spirit şi aşa de 
strâns înfrăţiţi între dânşii, ai vechiului nostru « Sămă- 
nător»! Moartea i-a cosit pe rând, înainte ca ei să-şi fi 
putut cuprinde sufletul întreg într'o mare operă repre¬ 
zentativă. 

Intre aceia cari au rezistat mai eroic unor suferinţi 
fără nume trebue aşezat omul, model pentru şcolarii 
săi, care a fost Gheorghe Vâlsan. 

Poet puternic, căruia am încercat de curând a-i face 
dreptate — şi tot trecutul s'a trezit în sufletul lui deli¬ 
cat —, autor al unui admirabil roman psihologic, de o 
rară puritate etică, el făcuse la Paris, pe lângă d-1 de 
Martonne, studii de geografie, care l-au pus în stare să 
dea acestei ştiinţi o nouă strălucire. 

Profesorul de Universitate dela Cluj a creat o şcoală 
ardeleană, căreia şi până acum i se datoreşte destul. 
Mutat, cu multă greutate, la Bucureşti, unde a căzut 
într'o atmosferă de intrigi, nepotrivită cu înălţimea 

morală a lui, el a dovedit că ştiinţa cea mai solidă se 
poate uni cu o impecabilă formă, în vorbire şi în scris, 
şi că şi problemele cele mai grele se pot înfrunta fără a 
sbura în stratosfere metafizice. 

Pentru ştiinţa românească este o mare pierdere, şi e 
o adâncă părere de rău pentru aceia cari ştiu din ce iad 
de dureri care l-au răpus în sfârşit a răsărit senina operă 
ce rămâne după dânsul. 

DQCTQRUL DICESCU 


Ne păşeşte dijjtre prietenii ţei j^ai veţhi, j^ai 

si g\i ri şi m ai b vui‘- 

D-ryl Diţesţy, ţâre era pejjtry tot oraşyl \ţn 
sfătuitor iubit şi a 9£\T\^i grija\ se îj|tifjdea şi asupra j\j- 
deţ^l^i pe ţare-l 9utreierase de atâtea ori şi-l 9 UH°Ş tea 
aşa de bifle, nu «f^ea politi9^ » pentru 9a sft ajungi 
la o situaţie de 9are, gospodar J^st^rit, n^i n'avea ne¬ 
voie, 9i, în daun a intereselor sale, 9rei[]d^-şi aprige 
9 are HM l‘ a M iertat, s'a simţit dator în 90^ 
ştiiflţa sa ss\ se lege de ufl 9^2 şi s^ devie ap^r^tor\ţl 
9^1d\^ros şi devotat al 9elor 9ari-l îjnp^rt£\şes9 şi l\ţpt£\ 
pejjtry dânsyl. 

Dij] veţhiy n ea m 9M rat ro mân es 9> ţoborîndy-se din- 
tr’un DH9UI, 9 are de s ig ur va fi fost printre ap^r^torii 
ostaşi ai a9estei graniţe niUn te n e > şi avftflcl de părinte 
pe vin preot respe9tat, de uift^iu P e MHM^ dintre 9ei jn a i 
stimaţi profesori din a9este p^rţi, el era sufleteşte 9a 
şi figiţeşte un tip de jn°ŞH ea n şi de ostaş. Voif]i9, bij^e 

închegat, cu o lumină de bunătate învrâstată de energie 
în ochi. 

Solida-i structură părea că-i asigură o lungă vieaţă 
şi totuşi luni de chinuri i-au grăbit sfârşitul* 

Era dintre oamenii ce nu se pot înlocui. 

NOUA LOVITURĂ A FATALITĂŢII 
IN BELGIA: REGINA ASTRID 

Belgia pierde pe regina ei printr'unul din acele acci¬ 
dente stupide care arată cât de străină e fiinţa ome¬ 
nească de natura în mijlocul căreia e aruncată, produs 
al desvoltării ei, dar cu aşa de puţine legături în acest 
mediu nesimţitor. 

Astrid de Suedia, odrasla Bernadottilor, înrudiţi şi 
cu dinastia noastră, precum, prin Maria de Hohen- 
zollern, sora regelui Carol, s'a creat o legătură de fa¬ 
milie cu dinastia belgiană, era pentru poporul asupra 
căruia domnea tânărul ei soţ, icoana însăşi a tinereţii, 
frumuseţii şi tuturor virtuţilor de soţie şi de mamă. 
îşi creştea copiii cu un devotament admirabil şi avea, 
cu o nesfârşită milă faţă de orice suferinţă omenească, 
pe care şi ca soră de caritate căutase, mai de mult, a 
o ajuta, acea atitudine, de modestie şi simplicitate, 
prin care monarhia se impune mai mult decât prin 
toată zădărnicia unor pompe exterioare ce nu mai 
influenţează astăzi. 

-Nu ştiu ce groaznică putere nevăzută, ce ticăloasă 
vrajă se învierşunează asupra acestui neam de oameni 
buni. Moartea în tinereţă a prinţului Baudouin, boala 
sufletească a tatălui său, care era să fie Domn al Ro¬ 
mâniei, Filip de Flandra, nenorocirea care a trăsnit 
pe Regele Albert, starea de sănătate a văduvei lui şi 
acuma, în mijlocul unei călătorii de plăcere, cei doi 
soţi fiind, ca totdeauna alături, această cutremurătoare 
nenorocire. 

Ori bunătatea omenească să fie într'adevăr, împo¬ 
triva legilor nemiloasei naturi, un aşa de mare păcat? 

1935 

O RUC^REANC^: MARJA RÂRCĂŞEANU 

Crima odioasă a unuia din derbedeii pe cari în mare 
masă îi pregătesc şcoli fără vieaţă sufletească, a făcut 
ca societatea românească să piardă 0 f eme i e de o mare 
vajoare şi care va putea fi cu gr9u înlocuită în tot ce 
aducea aşa de preţios, ca ştiinţă, S ust Ş* bunătate. 

^faria faţincu, măritată fă rc ^\Ş anu > era > dacă v0l \ 1 
o croitoreasă în stij mare, servind cu prietenie pe fe¬ 
meile bine crescute şi cu o nesfârşită răbdare pe nu- 
meroseje reprezentante aje arivismului obraznic, sigure 
pe banul l or > c tî^ ar atunci când, tocmai pentru că~l au, 
rămân datoare. £)ar ea era, şi ca profesoară a une i Ş c °li 
libere, pe care ea o întemeiase, şi altceva. 

Jn deos9bire de străinele, cărora aceeaşi inconştienţă 
naţională dă sarcina de a îmbrăca P9 nobilele şi bo- 
gateje doamne, ea aducea un fej d9 a fi, un gust şi un 
puternic instinct aj 9i, acelaşi care o făcea să rămâi9 
servitoare credincioasă a tradiţiilor artei româneşti. 

£ra o ftucăreancă- 

P<? acolo, unde se coase ceje mai frumoase flori, ve¬ 
nise ea. Şi amestecul cu tot acest confuz JjSucureşii n'a 

făcut-o să părăsească ceea ce era în fondul adânc al 
frumosului ei suflet. 

Nu ştiu dacă se va păstra şcoala. Croitoresele străine 
vor moşteni clientela. Dar Ministeriul de Instrucţie ar 
face bine dând unei şcoli din Rucăr, legată în special 
de minunea ţesăturii româneşti, numele acestei bune şi 
vrednice femei, al cării chip ar trebui s'o amintească 
urmaşilor ei în satul de naştere. 

1935 

EPISCOPUL POPAZU 

Banatul şi-a adus aminte de bunul pastor, întemeietor 
de aşezăminte şi deschizător de drumuri, care a fost 
episcopul Popazu. 

Intre credincioşii lui Şaguna, cu care semăna şi ca 
înfăţişare, acest cleric care a dus o vieaţă de muncă 
şi de luptă, acest descendent de negustori din Corni 
pania grecească—r Papaz-oglu, (\ fiu de preot >f, de fapt: 
Popescu — a fost unul din cei mai apropiaţi de marele 
ierarh, dela care a luat învăţăturile ce i-au îngăduit 
ca, în acele vremuri ale nesiguranţelor şi stângăciilor, 
să fie un călă uz - 

Se poate ca episcopia să _ şi mute reşedinţa. Timişoara 
e un mare şi plăcut oraş şi Bisericii de astăzi nu-i prea 
place singurătatea. Ea-şi vrea locul în mijlocul sociei 
tăţii străine, pe care din nenorocire n'o poate influenţa 
de loc^ pacă se stăruie necontenit ca în Capitala Bana¬ 
tului să fie un Vedică, el se va aşeza acolo, par la Cai 
ransebeş, în vechea « Valahie citerioară o trudă devo¬ 
tata ca a lui Popazu a creat o întreagă lume, care aceasta 

după plecarea episcopiei e expusă a se împrăştia, ră- 
mâindjîn locul unui centru care se putea desvolta subt 
stăpânirea românească în aceeaşi direcţie, tot vechiul 
târg de maistori nemţi. Cu cât mai cuminţi sunt Uniţii, 
cari nu se gândesc a părăsi Blajul ca să se aşeze în Alba - 
Iulia sau în Cluj pentrucă acestea sunt oraşe mari — 
dar nu sunt ale noastre! 

In oraşul părăsit însă amintirea modestului episcop 
ctitor nu va dispărea niciodată. 

1935 


www.dacoromanica.ro 


CCXLI 

MAR IA CUNŢAN 


Intr'un spital, de oftica bătrâneţelcr foarte înain¬ 
tate, s'a stins singur un suflet blând şi bun care n'a 
avut parte în vieaţă de niciun noroc şi pare chiar că 
nici n'a avut vreodată îndrăzneala să creadă că pe 
această lume ar putea fi un colţ de fericire sau măcar 
de linişte asigurată pentru dânsa. 

Maria Cunţan, fiica unui preot şi profesor respectat 
din vechiul Sibiiu, nu părea însă a fi născută pentru 
deceniile de traiu muced într'un azil de bătrâni şi nici 
pentru agonia dintr'un colţ de sanatoriu. Crescută cu 
îngrijire, cunoştea foarte bine literatura germană şi 
avea un frumos talent poetic, minor, făcut tot din sin¬ 
ceritate şi simplicitate, despreţuind poza şi chiar pre¬ 
gătirea. Avea prietene, şi nu odată o privire de afec¬ 
ţiune s'a îndreptat de cine o putea întovărăşi în vieaţa, 
care trebuia să-i ajungă aşa de pustie, către fata mă¬ 
runţică privind din colţul ei de sfială cu o uimită frică 
oamenii şi lucrurile. 

A tipărit în Ardealul ei ca şi în « Sămănătorul » destul 
ca să fie cunoscută, nu însă destul ca să fie apoi urmă¬ 
rită cu simpatie. Şi, pe urmă, în negura care a cuprins 
pe orfană şi pe femeia doborîtă de vârstă, rareori con¬ 
deiul s'a coborît pe hârtie pentru o plângere obosită. 

Cu voluptate se va fi despărţit săraca de lânceda 
osândă a bietei sale fiinţi nenorocite, dar cântecul îi 
rămâne, curat şi clar. 

1935 

CCXLII 

UN VECIIIU DIPLOMAT: 

TRANDAFIR DJUVARA 

Cu Trandafir Djuvara, mort la Paris, dispare unul 
din tipurile, ajunse astăzi foarte rare, ale vechii diplo¬ 
maţii, care era toată ştiinţă şi conştiinţă, muncă şi răb¬ 
dare, devotament şi tăcere, dar mai ales completă dis¬ 
pariţie a omului în dosul operei pe care o îndeplinea. 

Prin memoriile, aşa de interesante, ale d-lui Al. La- 
hovary se cunosc unele din acele rapoarte care sunt, 
uneori, adevărate pagine de istorie şi bucăţi de înaltă 
literatură, dar care nu se publică decât foarte târziu, 
mulţumită unor anume împrejurări, şi numai ameste¬ 
cate cu alte « materiale » de acelaşi fel, fără a fi legate 
de personalitatea, totuşi uneori aşa de puternic însem¬ 
nată în ele, a celui ce le-a scris. Astfel cea mai mare 
parte din gândul diplomatului care s J a dus astăzi va 
rămânea, dacă nu a păstrat o copie, pentru totdeauna 
pierdut, fiindcă, precum se ştie, toată arhiva Ministe¬ 
rului nostru de Externe, trimisă la Petrograd, s'a 
înomolit acolo. 

Diplomatul de ‘odinioară cetea însă prea mult ca să 
nu şi scrie. Astfel dela mulţi rămân preţioase lucrări 
istorice, care nu sunt numai memorii. Ale lui Djuvara 
au apărut acum câţiva ani, neobservate ca de obiceiu. 
Dar din lucrul lui prin biblioteci a ieşit şi o carte întinsă, 
de întrebuinţare curentă, aceea care prezintă multele 
proiecte, unele aşa de ciudate, pentru împărţirea Turciei 
după toanele ideologilor. 

Tradiţia acestei diplomaţii de carieră va trebui re¬ 
luată, după ce obiceiurile inculte ale diplomaţiei de 
improvizaţie politică vor face o poznă şi mai grozavă 
decât a Marelui Războiu. 

1935 

HORAŢIU AL ROMEI ŞI HORAŢIU AL LUMII 

Comemorarea lui Horaţiu are, de sigur, şi azi o valoare 
mondială, fiindcă în latina lui meşteşugită, din epoca 
lui August, el înfăţişează pentru oricine, din orice 
vreme, idei generale şi sentimente care, dacă nu stă¬ 
pânesc toate pe toţi, au trecut şi trec prin inima oricui. 

De aceea a şi fost cetit, înţeles, iubit şi urmat ca o 
mică Biblie a omului foarte om, cu însuşirile şi scăderile 
scumpei şi bietei noastre umanităţi, în toate timpu¬ 
rile şi de oameni din toate clasele. 

Copiii din şcoli, chinuiţi de gramatică şi urmăriţi de 
ideea « notei la limba latină », au trebuit să simtă şi 
ei că în paginele manualului cu note explicative neroade 
este o vieaţă, aceea spre care tinde şi fiinţa lor. 

In ceasurile libere, smulgându-se dela truda şi mono¬ 
tonia vieţii, atâţia oameni maturi au găsit o mângâiere 
în această aşa de plăcută, de insinuantă tovărăşie. 
Şi pe banca din grădina casei de retragere, pensionarul 
civil sau militar a suspinat la gândul că « anii se duc », 
cheu , labuntur annil Unele din formulele lui poetice 

au intrat oarecum în graiul obişnuit al oamenilor culţi 
şi au stabilit, în timpuri mai bune decât cele de azi, ca o 
legătură între popoare, Horaţiu este al tuturora, 
fiindcă orice a găsit o expresie la dânsul, harpă răsună¬ 
toare melodios a tuturor curentelor. A fost şi pentru 
ccl ce-şi caută harnic de ogor, încântându-se de fru¬ 
museţile naturii, dar şi pentru cel care, cu coroana stro¬ 
pită de vin pe frunte, îşi îmbrăţişează iubita, la capă¬ 
tul ospăţului. L-a preţuit şi cine a învăţat dela el 
versul sprinten ce se pare fără constrângere şi pentru 
d -1 profesor care a explicat « Arta poetică » a dătătorului 
de legi, pe care tălmaciul l-a înţeles îngust şi dur. 

Dar şi cui dă vieţii un scop şi o îndreaptă spre înăl¬ 
ţimile lui nu-i poate fi străin acela care, cu tot sângele 
lui amestecat şi vulgaritatea unei condiţii de libert, cu 
toată înstrăinarea de orice direcţie politică, a izbutit 
să cânte Romei un carmen saeculare şi a proclamat, 
cu profetic glas de inspirat, ce este şi ce poate fi « omul 
tare şi îndărătnic în voia sa, fortis et tenax propositi ». 

1935 

